
r aš gerai matau? Jau esu atpratusi. 

Danguje blankiai šviečia mėnulis, sidabrinis 
pjautuvas, kokio jau daug dienų nebuvau regėjusi. 
Ne šiaip mėnulis. Tai mėnulis virš Paryžiaus. 

Jokios drėgnos miglos, jokių juodų debesų, tokių 
žemų, kad galėtumei paliesti juos ranka, ne, šilta mė- 
lyna naktis virš plytinčios namų jūros, lenktų stogų, 
aukštų langų, įmantriai nukaltų balkonų, taip, bran- 
gieji, tai mėnulis virš gražiausio pasaulyje miesto, ir 
žydi kaštonai. 

Po manimi, Emilio Dešanelio prospekte, jie žydi 
raudonai. Palei Seną jie žydi baltai. Ir aš įsivaizduoju, 
kad šiąnakt kaštonai žydi tik man, nes aš vėl esu čia, 
sveika gyva sugrįžusi iš Anglijos po penketo dienų 
su neįtikėtinu vyriškiu. Ir, ačiū Dievui, aplink mane 
Paryžius, o aplink Paryžių - saugi Prancūzija, ir kol 
esu čia, nieko bloga man nenutiks. 


Aš, Mimi Tiulipan, esu ne vieną kartą bėgusi nuo 
vyrų. 

Gyvenu Paryžiuje trisdešimt metų ir, kaip čia pa- 
sakius, būdama tokio temperamento esu mačiusi ir 
šilto, ir šalto. 


Aš patyrusi moteris. Ir tuo didžiuojuosi. 

Kaip dar sakoma? Joks žmogus mirties patale ne- 
sigaili, kad daugiau laiko praleido ne kontoroje. 

Ir nors aš puiki specialistė ir darbas teikia man 
džiaugsmą, trokštu gyventi ir kaip moteris. Jau seniai 
esu laimingai išsiskyrusi, galiu daryti ką tik noriu, o 
nuotykiui visuomet surandu laiko. 

Mat kai kada aš uždirbu labai daug pinigų. 

Tada elgiuosi ne taip kaip daugelis mano bendra- 
darbių, kurie iškart užsimano jų dar daugiau, kol 
juos ištinka širdies smūgis. O ne! Aš pasiimu ilgas 
atostogas, toliau lavinuosi, kaip tik tą ir dariau iki 
balandžio mėnesio. 

Staiga visa tai pasikeitė! 

Beje, man dabar antrasis pavasaris, mėnesinių ne- 
bėra, galas toms varginančioms dienoms, o kadangi 
jaučiuosi lyg devintame danguje, neįveikiama ir ku- 
pina jėgų, įsipainiojau į šitą patrakėlišką istoriją. 

Paryžiuje Žmogus esi tartum prie šaltinio. 

Visi menininkai, rašytojai, dainininkai, dailininkai, 
artistai ir mokslininkai, visi, talentingieji ir sėkmin- 
gieji, iešką grožio ir laimės, visi plūsta prie Senos, ir 
čia juos sutinki. 

Turiu meilužių iš viso pasaulio. Paskutinis buvo 
Bebė. Vos aštuoniolikos. Tačiau ši istorija gana pa- 
prasta, palyginti su ta, kuri nuginė mane į Angliją. 

Mat taip dar niekuomet nebuvo nutikę. 

Daktaras Marlonas Makdonaldas buvo pirmasis 
mano vyriškis dutūkstantaisiais, Drakono metais. 

O Drakono metais paprastai nutinka pasiučiausių, 
neįtikimiausių, pavojingiausių ir nuostabiausių da- 
lykų, kai kada visa tai užgriūva iškart. Kaip tik taip 
ir buvo: tarytum ugnį spjaudanti pabaisa dr. Makdo- 
naldas išplėšė mane iš malonaus gyvenimo, nubloš- 
kė į siautulingą savo pasaulį, kuriame nieko nėra pa- 
prasto, viskas atvirkščiai! 

Jau po pirmojo bučinio jis pareiškė: 

- Mudu liksime drauge amžinai! Aišku kaip dieną! 

O po pirmojo ginčo: 

- Aš esu turtingas, bet niekas to nežino. Kodėl 
mudu nesusituokiame? Esame graži pora. 

- Dar per anksti, - atsakiau, - ir pernelyg rizikinga. 

- Iš pradžių susituokime, - atkirto jis su permato- 
ma kaip stiklas vyriška logika, - o paskui pasižiūrė- 
sime, kas išeis. 

Daktaras Makdonaldas turi niaurią paslaptį, kuri 
jam nė kiek netrukdo. Jis vadina tai „menkniekiu“. 
Nėra ko nuogąstauti, dėl to jis tik dar įdomesnis. 
Taip, turėčiau padėkoti likimui! Niekuomet daugiau 
aš neberasčiau tokio vyriškio kaip jis ir taip toliau, 
ir dar gražiau, šiaip ar taip, per penkias dienas aš to 
atsižiūrėjau, tada šaltoje Anglijoje man pasidarė per 
karšta! 

Todėl galvotrūkčiais ir grįžau į Paryžių. 

Man ši istorija baigta. 

Jam gal ne. Galėtų dar būti nuožmių kovų. 

O juk mudu netinkame vienas kitam. Pasaulėžiū- 
ros visiškai prieštaringos. Man stiklinė yra puspilnė, 
jam - pustuštė. 


Riejamės net dėl valgio. Koks absurdas. Abu val- 
gome vegetariškai, nes gailimės gyvūnų, nė vienas 
neturi žūti dėl mūsų. 

Tačiau Marlonui aš esu pernelyg išlepusi. 

Ką gi - prabangą aš mėgstu. 

Ir leidžiu sau retkarčiais už užsidirbtus pinigus 
prašmatniai papuotauti Tour d Amour restorane, virš 
Paryžiaus stogų. Popinama padavėjų, garbinama sa- 
vininko užsisakau pašteto su trumais, bobausių su 
grietinėlės padažu, gardžiausio sūrio ir ryžių su šaf- 
ranu. 

Kai tą sužinojo Marlonas, kaipmat pakėlė praga- 
rišką triukšmą! 

Mat jis, dešimtmečius šveitęs vien mėsą, tuo tarpu 
jos nebevalgo ir man nori užginti pieną, kiaušinius, 
sūrį, sviestą, grietinėlę, jogurtą, kefyrą, pasukas, 
varškę! O Tour d Amour tiktai gvelbia pinigus, sako 
jis, ten neperkama ekologinių produktų. 

Ir pati žinau. Bet kuriam galui tada mano imuninė 
sistema? Vienas kitas šlakelis nuodų atgaivina. Visa, 
kas guli, rūdija. Bet Marlonui toks valgis pernelyg 
pavojingas. Jis minta tik bulvėmis ir salotomis, duo- 
na be sviesto, kečupu, garstyčiomis, šokoladu ir ar- 
bata su citrina. Gyvena saikingai. Gerai atrodo ir yra 
stiprus. Nerūko, žaidžia golfą, važinėjasi dviračiu ir 
nė kartelio nesirgo, kai nustojo valgyti mėsą. Žino, 
kaip likti jaunam, sako jis. Bet - aš irgi tą žinau. Ir 
žinau daug geriau! 

Todėl šalia jo atrodau kaip duktė! 

Mat aš esu tikra pionierė. Jauna penkiasdešimt 
penkerių metų moteris, kuri ką tik atrado naują gy- 
venimą. 

Niekuomet mano kūnas nėra buvęs toks klusnus. 
Aš esu iš to vis augančio būrio moterų, kurios po 
klimakso vėl atjaunėja ir atsigauna, pasidaro sportiš- 
kesnės ir kūrybingesnės ir kurioms nepajėgia suga- 
dinti nuotaikos mylimasis, skaičiuojąs pieno lašelius 
kavoje ir bene mirštąs iš baimės. 

O juk Marlonas išvaizdus vyriškis. 

Bene dviejų metrų ūgio, jo sprandas kaip buliaus, 
o nosis nenusileidžia erelio snapui. Beveik milžinas, 
palyginti su manimi. 

Mano ūgis 160 cm, ir po itin sėkmingos bado die- 
tos sveriu tik 50 kg. 

Aš didžiuojuosi savo plokščiu pilvu, stangria 
krūtine, dukart per savaitę einu pasišokti, kasdien 
atlieku jogos pratimus ir esu visuomet puikiai nusi- 
teikusi. 

Mano veidas linksmas, lygus ir apvalus, akys tam- 
sios ir didelės, plaukai trumpi ir juodi, aš (beveik!) 
nieko nebijau, vaikštau tiesi ir bet kam žvelgiu į akis. 

O Marlonas Makdonaldas vaikšto pakumpęs, lyg 
slegiamas viso pasaulio rūpesčių. Jo akys žalios ir 
smilios, burna didelė, godi, dantys stiprūs, akinamo 
baltumo! Jo plaukai žili, vešlūs, dengia ausis, atrodo 
išpuoselėti. 

Nė į galvą neateitų, kad jam kažkas negerai! 

Man būtų reikėję rentgeninio žvilgsnio. Ir nuovo- 
kos apie prabanga tvieskiančią aplinką. O jos man 

tikrai trūksta. Šiaip ar taip, pirmąkart jį pamačiau 
prieš dvejus metus. Ne Paryžiuje. 

Tai atsitiko Romoje! 

Aš filmavau kongresą, o Marlonas jame skaitė 
pranešimą: MOTINOS MEILĖ, ĮGIMTA AR IŠSIUG- 
DYTA? Ir jis priėjo prie išvados, kad motinos meilės 
iš viso nėra. Man toks teiginys buvo kaip perkūnas 
iš giedro dangaus, nes aš myliu savo motiną, o ji 
myli mane. 

Bet pats Marlonas ant scenos mane sužavėjo. 

Jis buvo talentingas kalbėtojas, pakerįs moteris - 
jos neatitraukė akių nuo jo lūpų, - taip, jis net nesto- 
kojo humoro! 

Baigusi darbą liepiau savo komandai grįžti į vieš- 
butį, atsisėdau pirmoje eilėje ir išklausiau pranešimo 
pabaigą. 

Marlonas greit mane pastebėjo. 

Linktelėjo pamalonintas, aš atsakiau šypsena ir 
kaipmat jį pamiršau. 

Tada kaip tik meilavausi su Bebė, kuris manęs lau- 
kė nuogut nuogutėlis Ouirinale viešbutyje, puikioje, 
plačioje prabangioje lovoje, taip būtų ir toliau tęsęsi, 
bet likimo kitokie planai. 

Po vienerių metų Paryžiuje įėjau į restoraną prie- 
šais Harry's barą, kuriame nebuvau lankiusis. 

Ir kas gi tenai sėdėjo? Prie staliuko, visai šalia 
durų? 

Daktaras Makdonaldas! 

Bet ne vienas! 

O ir aš neiškart jį pažinau. Atkreipiau dėmesį į 
porą - ji pilkut pilka, jis su stora žvejų striuke, pana- 
šia į neperšaunamą liemenę. Juodu buvo atsukę man 
nugaras, o keisčiausias dalykas: visiškai nesikalbėjo. 
Sėdėjo nunarinę galvas ir nežiūrėjo vienas į kitą. Val- 
gydami kiekvienas skaitė savo knygą. 

Kaip pasibjaurėtina, pamaniau, skaityti valgant! 
Tipiška porelė, kada vienas nebeturi ką sakyti kitam. 
Be to, žvejų striukės dėvimos žvejojant. Ne prašmat- 
niame Paryžiaus restorane. Tikrai keista. Ką visa tai 
reiškia? 

Kaip tik tada Marlonas atsisuko, ir mudu susirė- 
mėme žvilgsniais. 

- Ar mes pažįstami? - paklausė jis po valandėlės. 

- Jūs skaitėte pranešimą? Pernai? Romoje? 

- Žinoma! - Jis užvertė knygą. - Jūs toji gražuolė 
iš pirmos eilės. Ką veikiate Paryžiuje? 

- Aš čia gyvenu. 

- Laimės kūdikis. O mes tik turistai. 

Dabar moteris taip pat padėjo knygą ir atsigręžė į 
mane. 

Išsigandau. 

Ji buvo labai panaši į mane, tiktai sklidina nevil- 
ties. Tamsios akys be jokio žvilgesio, plaukai susi- 
vėlę, smarkiai pražilę, lūpos sučiauptos, nedažytos, 
kakta išvagota raukšlių. Ir ji žvelgė kiaurai, lyg bū- 
čiau buvusi stiklinė. 

- Ar mano pranešimas jums patiko? - paklausė 
Marlonas. 

- Labai įdomus. 

- Jis iš mano knygos. 

Ir mes įsikalbėjome. Nuostabiai šnekėjomės, dau- 
giau negu valandą. 

Galop jis paklausė, kuo aš vardu. 

- Mimi Tiulipan? - pakartojo jis šypsodamas. - 
Puikumėlis! 

- Tiulipan yra senasis tulpės pavadinimas. 

- Gėlė! Logiška. Tinkamas vardas! Pala... „Tiuli- 
pan šokio teatras“. Ar jį žinote? 

- Jį įkūrė mano motina. 

- Tikrai? Garsioji Zaza Tiulipan? Jūs jos duktė? 

- Jos. Ar esat matęs ją šokančią? 

Marlonas nusišypsojo. 

- „Gulbių ežeras“, „Žizel“, „Snieguolė ir septyni 
nykštukai“, „Miegančioji gražuolė“, visas pasakų 
ciklas, parodytas Monte Karle 1987 metais. 

- Ir jį matėte? 

- Turiu namie. Vaizdajuostes. Jūsų motina šoka 
kaip deivė. 

- Aš perduosiu. Jai tikrai bus malonu išgirsti. Bet 
kodėl... jūs domitės baletu? 

Marlonas sutriko. 

- Išsilavinęs Žmogus domisi viskuo, - ištarė sku- 
biai, nežiūrėdamas į mane. O tada davė man savo te- 
lefono numerį. - Jei norėsite kokios nors mano kny- 
gos, paskambinkite. 

- Mielai! 

Aš dėbt į jo palydovę - ji dabar manęs jau turbūt 
neapkentė. 

Kur tau! Nusisukusi, nuleidusi galvą, keistai šyp- 
so lyg pati sau. 

Dar ir šiandien ta šypsena man prieš akis. Ji itin 
iškalbingai bylojo: „Jeigu tu, brangute, žinotumei, ką 
žinau aš...“ 

Bet tos šypsenos reikšmė tada man visiškai nerū- 
pėjo. 

Aš nepaveržiu vyrų iš kitų moterų. Šiandien aps- 
tu laisvų! Toks elgesys ir nebūtų doras. Tekėti aš 
nebenoriu. Neieškau sutuoktinio. Aš neapsakomai 
džiaugiuosi gyvendama viena. Tiesa, vyro man rei- 
kia lovoje, net ir dabar, kai nebėra mėnesinių, tačiau 
ne dieną naktį. 

Šiaip ar taip, neturėjau nė menkiausio noro skam- 
binti Marlonui, tiktai šįkart nepamiršau jo! 

Ir kaip gali pamiršti? 

Paryžiuje tūkstantis restoranų, vien mano gyvena- 
mame kvartale keli šimtai. Stebuklas ką nors susitikti 
šiame didmiestyje. Todėl jau prie durų atsisveikin- 
dama žinojau, kad čia anaiptol ne pabaiga. Ir kai jis 
staiga davė apie save žinią, dar po vienerių metų, 
kaip tik dabar, balandį, nė kiek nenustebau. 

Iš pradžių paštu. Adreso nebuvau davusi. Tačiau 
jis yra telefonų knygoje, taigi anokie burtai. Užtat 
jo adreso niekur nėra. Ir telefono numeris įslaptin- 
tas. Bet apie tai vėliau. Šiaip ar taip, gavau iš Angli- 
jos atviruką, pirmame plane raudona tulpė, o toliau 
vos įskaitomai skubriai pakraigliota: „Sveikinimai 
iš pliaupiančio lietaus saulėtam Paryžiui. MUCH 
LOVE, MARLONAS. 

Sukikenau. 

Kai tau antrasis pavasaris, vyriškąją lytį pažįsti: 
jeigu vyriškis nei iš šio nei iš to praėjus vieneriems 
metams siunčia atvirukus, jei deda pastangas, ieš- 
ko adreso ir pasirašo MUCH LOVE, tai jau pagalbos 
šauksmas. 

Lažinamės? Ana pilka pelė jį pametė. Jis vienas 
sėdi namie, jam skubiai reikia paguodos, tad pa- 
ėmiau ragelį ir paskambinau. Koks stebuklas, nume- 
ris dar tas pats. Ir jis iškart pakėlė ragelį. 

- Allioo000? 

- Kalba Paryžius. 

- O! - balse palengvėjimas ir nuostaba. 

- Ačiū už tulpę. Ar trukdau? 

- Priešingai. 

- Kas atsitiko? 

Marlonas graudžiai atsiduso. 

- Žmona mane paliko. Tiesa, susituokę nebuvome, 
tik gyvenome drauge, Doli ir aš, bet... tai smūgis... 

- O kurji išvyko? 

- Į Škotiją. 

- Su kitu vyru? 

- Kaip? Ne! Žinoma, ne. Duokite man savo nume- 
rį, aš paskambinsiu. Laidiniu telefonu. 

- O Anglijoje kur jūs? - pasmalsavau, kai jis pa- 
skambino. 

- Negaliu pasakyti. Adresas labai slaptas. 

- Kaime ar mieste? 

- Kaime. 

- Namas gražus? 

- Labai taurus. Vienas klausimas: ką veiksite sek- 
madienį? Gal mudu atvyksime į Paryžių. 

- Kas „mudu“? 

— Aš su žmona, na, su buvusia. 

- Su ta, kuri Škotijoje? 

- Paskutinį kartą... taip sakant... atsisveikinimo 
dovana. Susipažinę mes dažnai lankėmės Paryžiuje. 
Pavasarį ir rudenį. Valandų valandas vaikštinėjame, 
mums tik dešimt minučių kelio nuo Žvaigždės iki 
Santarvės aikščių, per dvi valandas pereiname visą 
miestą. Ar jūs irgi mėgstate vaikščioti po Paryžių? 

- Šitaip toli? Pėsčia? Niekada! 

- Tikrai? 

- Taip. Išsikraipo kojų pirštai, sukietėja oda, be to, 
nudrengčiau savo gražius brangius batelius. 

- Visąlaik važiuojate metro? 

- Nesu važiavusi metro. Kviečiu taksi. 

„ - Bet tai labai brangu. 

- Aš galiu sau leisti. 

- Šit kaip. Ir... ėė... jūs rūkote? 

- Aš? - sušukau pasibaisėjusi. - Niekuomet gyve- 
nime! Būkite tikras! 

- Atskrisime penktadienį, - pasakė Marlonas po 
valandėlės, - o sekmadienį per pietus Doli skris at- 
gal. O aš ne. Gal dar dienelę pasiliksiu. 

- Tada paskambinkite. 

- Ar turėtumėte laiko? 

- Man bus smagu pasimatyti su jumis. 

- Tikrai! - sušuko jis stebėdamasis. - Ir man bus 
smagu pasimatyti su jumis. O koks oras? 


- Saulėtas. Dvidešimt šeši laipsniai. Nereikia nei 
palto, nei skėčio. 

- Tad laukite manęs, darlingį Mimi. Sekmadienį. 
Bye bye. 

Padėjau ragelį. 

Ir spustelėjau mygtuką, kuris tuoj pat parodo 
skambinusiojo numerį. Bet Marlono numerio neiš- 
vydau. 

Gaila! Pagal numerį būčiau supratusi, iš kokios 
Anglijos vietovės jis skambino. 

Tas šaunuolis slapstosi. Nuo ko? 

Bet aš kaipmat išmečiau iš galvos visus rūpesčius, 
nes pribrendo laikas pažinčiai su nauju vyriškiu. 
Neturėjau jokio kito užsiėmimo, tik linksmintis, nes 
pernai dirbau uoliai kaip bitutė. 

Mano darbas labai įdomus, esu trumpametražių ir 
reklamos filmukų režisierė, man mokama už filma- 
vimo dienas. 

Gana penketo filmų, ir aš galiu pragyventi ištisus 
metus. 

O praėjusiais metais sukūriau trylika filmų, dir- 
bau dvidešimt šešias dienas, šįmet nufilmavau irgi 
jau du. 

Vasarį vienoje Portugalijos pilyje filmavau ekolo- 
ginio alyvų aliejaus reklamą. Kovo mėnesį Singapū- 
re sukūriau reklamą kvepalams iš natūralių eterinių 
aliejų, filmavome atogrąžų sode. 

Mano sąskaita pilnutėlė, galiu sumokėti dalį pa- 
skolos už savo naują didžiulį butą ir gal dar iki vasa- 

ros išlaikyti egzaminą, nes, kaip jau minėjau, mėgstu 
gyventi prabangiai ir lavinu savo protą. 

Taip, aš vėl pradėjau studijuoti, dabar, per savo 
antrąjį pavasarį, nes visada gerai mokiausi, 0 taip ge- 
rai man dar niekad nebuvo sekęsi. 

Dabar aš drausmingesnė negu tada, kai buvau 
dvidešimtmetė. 

Man lengviau susikaupti negu tada, kai buvau ke- 
turiasdešimties. 

Kaipmat pastebiu sąsajas, skaičiuoju su entuziaz- 
mu, kasdien pastebiu ką nors nauja augalų, gyvūnų 
ir žvaigždžių pasaulyje, taip, mūsų kosmosas kupi- 
nas stebuklų, iš laimės galėčiau klykte klykti. 

Doktoratą jau turiu, meno istorijos, apie Maltos 
deives. 

O dabar studijuoju mediciną. Ypatingą jos sritį ho- 
meopatiją, tikrai naudingą mokslą, nes mano sveika- 
ta pernelyg brangi, kad patikėčiau ją svetimiems. Aš 
gydausi tik pati. Ir pastaruoju metu nepatyriau nieko 
maloniau kaip šita savęs priežiūra. 

Mat homeopatija pripažįsta tik vieną ligą: imuni- 
nės sistemos susilpnėjimą. 

Ir iš galybės esamų vaistų randi tinkamus tik tau, 
jie gydo visas ligas, ypač lėtines. Ir pašėliškai atjauni- 
na tiek kūną, tiek sielą. 

Tik aš dar neseniai studijuoju. Bet man tai neap- 
sakomai patinka. Draugai ir giminės bučiuoja man 
kojas, ypač dėkinga mano stilistė, mažoji Mija, nes jai 
pagydžiau nesveiką odą. Taip pat gydau anginą, eg- 
zemas, artritą, depresiją ir migreną, tačiau didžiau- 

sias mano pasiekimas - menopauzė. Man dingo visi 
negalavimai - per trumpiausią laiką. 

Mat kai buvau jauna ir kvaila, vartojau tabletes. 
Per visą trumpą santuokinį gyvenimą. Pasekmė: 
smarkūs kraujavimai per menopauzę, tokie smarkūs, 
kad ne juokais išsigandau. 

Tačiau po keturių kriauklių kalkių dozių (Calcium 
carbonicum 30 c) mėnesinės greit susitvarkė ir tokios 
liko iki pat pabaigos kitais metais. 

Dingo ir karščio bangos. Įdomus dalykas: mat aš 
jau anksčiau pastebėjau, kad karštis mane išpildavo 
tik tada, kai kildavo baimingų minčių. Vos jis už- 
plūsdavo, susimąstydavau: KĄ AŠ KAIP TIK DA- 
BAR GALVOJAU? Na, ir? Ką nors neigiama. Voila! 

Kad ir kaip ten būtų, man klimaksas buvo grynas 
malonumas, ir tik dėl Hanemano ir švelnių jo vais- 
tų. Juk jis ir atrado šį gydymo būdą - homeopatiją. 
O norėdama padėti kitoms, aš kuriu seriją, kurią pa- 
vadinau LINKSMAS KLIMAKSAS. Kad įkvėpčiau 
džiaugsmą šiam svarbiam teigiamam žingsniui į 
oriuosius mūsų būties metus, į laimingą naują gyve- 
nimą be varginančių mėnesinių, kur visos pastangos 
duoda vaisių. Tiek darbe, tiek meilėje. Lygiai kaip 
man! 

Bet daugiau papasakosiu paskui. O dabar apie 
daktarą Makdonaldą. Atėjo sekmadienis, jis nepa- 
skambino. Penkios valandos, šešios, septynios... Ir 
kaip tik tada, kai nusprendžiau nebelaukti nė sekun- 
dės ir eiti pasišokti, tučtuojau, į Coupole, išgirdau tele- 

foną. Bausdama luktelėjau, kol jis suskambėjo dešimt 
kartų, tik tada pakėliau ragelį. 

- Ačiū Dievui, jūs namie, - balsas sutrikęs. 

- O! Sveiki! Jūs Paryžiuje? 

- Taip. Nedideliame parke, priešais Dievo Moti- 
nos katedrą. Ėė... mmm... ar pasimatysime pusė aš- 
tuntos? 

— Kur? 

- Kur norite. Restoranėlyje? Priešais Harry 's barą? 
Gerai? Ir štai dar kas labai svarbu. 

- Kas? 

- Aš jūsų ilgėjausi, - staiga jo balsas suskambo la- 
bai meiliai. 

- Tikrai? 

- Siaubingiausiai. Ištisas dienas mąsčiau apie jus, 
kasnakt irgi, bet... netrukus jums papasakosiu. 

Pakiliai nusiteikusi įsėdau į taksi, o galvojau tik 
apie vieną dalyką: šiandien jis neįsivilios manęs į 
lovą. Be to, vieneri metai - daug laiko. Gal jis susto- 
rėjo? Nupliko? Jį užgriuvo rūpesčiai? Todėl pakum- 
po ir velka kojas? 

Kur tau! 

Kai atvažiavau į Donu gatvę, jis laukė prie durų - 
dar išvaizdesnis nei prisiminiau. Tikras vyras. Stovė- 
jo nugara į gatvę, smailią nosį įbedęs į knygą. 

Išgirdęs atburzgiantį automobilį, lėtai atsisuko. 

Aš išlipau, daili ir elegantiška, su raudona aksomi- 
ne suknia, sidabriniais bateliais, ant dešinės rankos 
didžiojo piršto - brangus žiedas. 

Marlonas išpūtė akis, be žodžių ilgai žiūrėjo į 
mane, rodos, pamilo iš pirmo žvilgsnio. Į restoraną 
mudu įėjome kaip svetimi, o išėjome bemaž susiža- 
dėję. 

O juk turėjau sunerimti vien nuo pašnekesio. Apie 
ką mudu kalbėjomės? Valgydami salotas? Bulves? 
Duoną be sviesto, kečupą, garstyčias, gerdami viskį 
ir arbatą su citrina? 

Apie jo pacientus vyrus, kurie paslapčiom vilkė- 
jo moteriškais drabužiais - gracijomis, liemenėlėmis, 
mūvėjo kojaraiščius, dabinosi šilkiniais moteriškais 
baltiniais su nėriniais, kaspinėliais, karoliukais, veid- 
rodėliais ir varpeliukais - ir apie visus tuos nemalo- 
numus, dėl tokio pomėgio iškylančius su sutuoktinė- 
mis, vaikais, bendradarbiais ir viršininkais. 

Gal jau atspėjote: Marlonas psichiatras. O nuo psi- 
chiatrų aš paprastai laikausi atstu, nes jie visada vis- 
ką žino geriausiai, dūmija kaip kaminai ir nenutuo- 
kia apie humorą. 

Bet Marlonas nerūkė. Ir man nepamokslavo, ne, 
mudu šauniai šnekučiavomės, juokėmės kaip vaikai, 
o pusę dvyliktos jis paėmė mane už rankos ir išėjome 
laukan. 

De la Paix kavinė kaip tik buvo atnaujinama. Taigi 
patraukėme pas jos varžovus ir atsisėdome įstiklin- 
toje terasoje šalia stalo, apsėsto elegantiškų italų, ku- 
rie kaip tik atėjo iš operos. 

Mane pamatę jie liovėsi kalbėtis ir susižavėję įsi- 
stebeilijo. 

Marlonas pritraukė mano kėdę ir kaip nuosavybę 
apsikabino. 

- Šampano? - paklausė ir pasimojo padavėją. 

- Mielai. 

Jis iškart užsakė butelį, kuris buvo patiektas labai 
prašmatniai, sidabriniame kibirėlyje su ledu ir balta 
kaip sniegas damasto servetėle, be to, dar atnešė rie- 
šutų, alyvų ir sūrių sausainių. 

- Turime atšvęsti šią progą, - jis padavė man tau- 
rę, - susidaušime už tave ir mane: man verkiant rei- 
kia moters. Žmonos. Ir aš ją radau: tai tu! 

Tylėjau. Čia tikriausiai pokštas! 

- Man penkiasdešimt septyneri, aš vienišas ir ne- 
benoriu toks būti, - kalbėjo jis toliau kuo rimčiausiai. 

- Gal ji dar grįš? - paklausiau vangiai. 

- Doli? Ji nebenori gyventi kaime, nori pasilik- 
ti Edinburge ir fotografuoti. Visą gyvenimą ji paisė 
vyrų norų, dabar jai klimaksas, tad ji daro tik tai, kas 
teikia džiaugsmo. 

- Tik todėl, kad jai klimaksas? 

- Taip būna. Tu gal visiškai kitokia. Nors tau tai 
prasidės po dvidešimt metų... 

- Man penkiasdešimt penkeri. 

- Ką? - Nedaug trūko, kad Marlonas būtų išmetęs 
taurę. 

- Negali būti! - Jis nusijuokė. - Bet tai gerai. Labai 
gerai. Taip dar geriau... 

- Kam geriau? 

- Mūsų ateičiai. Mano planai dideli, jiems reikia 
tokios moters kaip tu. Gražuolės. Tu įeini, visi į tave 

atsisuka. Esi elegantiška kaip kino žvaigždė ir kartu 
miela. Todėl atrodai jaunesnė. Tu sklidina priešin- 
gybių: juodos akys, šviesi oda, raudonos lūpos. Ne- 
įmanoma pamiršti tavo veido. Tu išsiskiri iš minios. 
Iškart tave pastebėjau Romoje. Visi avėjo alpinistų 
batais, tada buvo mada stori padai, tik tu ne. Tu avė- 
jai auksiniais bateliais. 

- Alpinistų batai man netinka. 

- Ar nori sužinoti, ką tada apie tave pamaniau? 
Anuomet? 

- Mielai sužinočiau. 

- Galų gale moteris, kuri visiškai pasitiki savimi. 

- Ir tau tai patinka? 

- Ar žinai, kokia tai retenybė? Tu išsilavinusi, pro- 
tinga ir stipri. Niekas negali išmušti tavęs iš vėžių, 
tiesa? 

- Beveik niekas. 

- Tave man pasiuntė dangus. - Marlonas susidau- 
žė su manimi. - Vienas kitą surado dvi išskirtinės as- 
menybės. Tu ne tokia kaip kitos, aš ne toks kaip kiti. 
Puikus derinys! Pinigai nieko nereiškia, aš labai daug 
uždirbu, turiu ir investicijų... - Jis išsiėmė iš kišenės 
bloknotą, kažką skubiai parašė, taip jis elgėsi ir anks- 
čiau restorane. 

— Ką tu užsirašei? 

- Mintis naujajai knygai, tu mane įkvepi. Tu man 

- Ar esi daug knygų išleidęs? 

Marlonas nusijuokė: 

- Septyniasdešimt. 

- Septyniasdešimt knygų? Apie ką? 

- Apie... ėė... psichiatriją. Vienas klausimas: kas 
tau padovanojo šį prašmatnų žiedą? 

- Motina. Paskutinio gimtadienio proga. 

- Rubinas tikras? 


- Ji dovanoja tik tikrus. 
- Ar tu... ar jau buvai ištekėjusi? 
- Taip. 


Marlonas nuleido bloknotą ir apmaudžiai įsispok- 
sojo į mane. 

- Bet esu seniai išsiskyrusi, - pridūriau. 

- Ačiū Dievui. Vaikų turi? 

- Ne. Otu? 

- Tik pirmosios žmonos. Visi gyvena Kanadoje. 
Niekada nesimatome. 

- Kodėl neparašei anksčiau? - paklausiau po va- 
landėlės. 

- Buvo pernelyg keblu. Tebegyvenau su Doli. 
Nebenoriu meluoti. Gerk, Mimi, mieloji. Už meilę. 
Už tave! 

Išlenkėme taures iki dugno. Be galo gardu. 

- Turiu tau prisipažinti. Būdamas jaunas gydyto- 
jas, aš išsišėlau. Ligoninėje. Su slaugytojomis ir sani- 
tarėmis. Ir poniomis iš administracijos. Kasnakt vis 
kita. Ir per pietų pertrauką, jei niekas nemato. Ar pa- 
sipiktinai? 

- Visos tavęs geidė? 

- Visos trokšta ištekėti. Ir būti ponia daktarie- 
ne. - Marlonas vėl įpylė šampano ir kilstelėjo taurę. - 
Viskas baigta. Jau seniai. Tu tiki? - Jis paėmė mano 

ranką: - Nuotykiai manęs nedomina. Aš dievinu išti- 
kimybę! Jokio melo, jokios apgavystės, jokio apsime- 
tinėjimo. Lovoje noriu tik tavęs, daugiau nė vienos, 
noriu santuokos, kur mylimasi ir visiškai pasitikima! 
O ko nori tu? 

Papurčiau galvą. Tai bent greitumas. Ar jis iš tiesų 
kalbėjo rimtai? 

Bet atsakyti nespėjau. Italas šalia manęs išsiėmė iš 
švarko kišenėlės storą cigarą ir mėgaudamasis nulu- 
po nuo jo perregimą plėvelę. 

Marlonas kaipmat pašoko, pareikalavo sąskaitos, 
ir, nors šampano butelis dar buvo puspilnis, mudu 
skubiai išlėkėme iš kavinės. 

- Koks įžūlumas! - suriko jis piktai, kai stovėjome 
elegantiškame bulvare. - Rūkalius reikėtų galabyti! 
O dabar, Mimi Tiulipan, mudu eisime į viešbutį ir 
aptarsime vestuves. 

- O kur tu gyveni? - paklausiau tempdama laiką. 

- Westminster. Prabangiame viešbutyje. Jis vienas 
gražiausių Paryžiuje. Visai čia pat. De la Pė gatvėje. 
Ar tavo sidabriniams bateliams per toli? Antraip sė- 
sime į taksi ir važiuosime pas tave. 

- Man ne per toli. Bet į kambarį aš neisiu. 

- Tau ir nereikės. Aš gyvenu geriausiame aparta- 
mente. 

- Neisiu ir į apartamentą. 

- Mudu suaugę Žmonės. 

- Bet pažįstami tik penkias valandas! Man per 
greitai! 

- Dvejus metus, darlinę! Dvejus ištisus metus. Nuo 
Romos! 

- Penkias valandas, - laikiausi savo. 

Marlonas atsiduso. 

- Okei. Naujas planas. Į viešbutį neisime. Paėjėsi- 
me galiuką tiesiai. 

Tylėdami perkirtome didelę aikštę priešais Ope- 
ros teatrą, nuostabius Garnjė rūmus, kurie buvo pa- 
statyti grožėtis, o ne trokštant greitų pinigų, kaip, 
deja, įprasta šiandien. Bet Marlonas į juos nė ne- 
žvilgtelėjo. 

Jo galvoje sukosi kitokios mintys. 

Naktis buvo šilta. Virš Paryžiaus žiburiavo žvaigž- 
dės, medžių pumpurai buvo išbrinkę, netrukus atsi- 
dūrėme prie mėlynų vartų. 

Jie buvo didžiuliai, platūs, išgaubtu viršumi, taigi 
atrodė kaip tamsi niša. Jų pavadinimas Porte Cochere. 
Anksčiau pro juos trinksėjo vežimai, vidun į kiemą, 
kur buvo ir arklidės. 

Didinguose senuose namuose daugybė tokių var- 
tų, šiandien jie praverčia vienam maloniam tikslui: 
apsaugo nuo smalsių žvilgsnių. 

Marlonas tą suvokė žaibiškai. 

Netaręs nė žodžio po jais mane sustabdė, pastatė 
ant geležinės lipynės prie durų, apkabino ir smarkiai 
suspaudė. Man suskaudo. 

- I love you.- Ir pradėjo karštligiškai bučiuoti. 
Skruostus, nosį, palei lūpas, smakrą, smilkinius, vi- 
sas virpėdamas. - Ar ir tu mane myli? 

- Gal. 

- Tada pabučiuok! Nesilaužyk. 

- Tu pernelyg ūmus. 

Jis iškart mane paleido. 

- Tau skaudėjo? 

- Šiek tiek. 

- Aš nenorėjau. Niekad... niekuomet, - jis suėmė 
mano galvą delnais, švelniai priglaudė prie kaktos 
lūpas, - tu tokia trapi, aš toks didelis, visada pasakyk 
man, kai būnu šiurkštus. - Jis nuleido rankas žemyn. 

- Ką turiu daryti dabar? - tyliai sukuždėjo į ausį. 

- Elgtis švelniau. 

- Žinoma, švelniau. 

Jis vėl mane apkabino, kur kas jausmingiau, kilste- 
lėjo smakrą, trumpai nedrąsiai pabučiavo, įkišdamas 
burnon liežuvį, ir tai mane sugraudino, tad aš pasi- 
stiebiau, apsikabinau jo kaklą ir atsakiau į bučinį, la- 
bai karštai. 

- O0o00, - suvaitojo Marlonas ir jo rankos nuo 
mano nugaros nuslydo prie klubų ir žemiau, jis vėl 
visas virpėjo, ir aš pajaučiau, kad jo apatinės kelnai- 
tės neankštos (tikriausiai šeimyninės) ir kad tas daik- 
tas, kurį jis glaudė man įstrižai šlaunų, džiuginamai 
kietas ir visiškai naudotinas. 

Mudu stovėjome ilgai, sunkiai kvėpuodami, ir ne- 
judėjome. 

O tada jis pasakė žodžius, kurie būtų turėję mane 
įspėti. 

Mat aš atsagsčiau jam marškinius. Ir kai prisi- 
spaudžiau skruostu prie jo, prie nuogo kūno, jis at- 
siprašė: 

- Bijau nuvilti. Tai ne putlios krūtys kaip tavo. Tik 
kieta vyriška krūtinė, prastai nuskusta. 

„Krūtinė? - pamaniau. - Nuskusta?“ Gal jis turėjo 
galvoje smakrą ar skruostus. Ir kaipmat pamiršau jo 
žodžius. Nuostabu vėl pajusti vyrą, jo pašėliškai be- 
sidaužančią širdį. 

Buvau viena nuo to laiko, kai išsiskyriau su Bebė! 

Žinoma, ne visai viena, juk aš ne vienuolė. Kart- 
kartėmis leidau sau sukrimsti vieną kitą saldainiuką 
(taip sakoma Prancūzijoje). 

Priešais Garnjė rūmus ir juvelyrinę parduotuvę 
stovi didelis laikrodis šviečiančiu ciferblatu. Kai atsi- 
stojome po vartais, buvo beveik antra valanda. O kai 
išėjome - penkios! 

- Ne! - nesusigaudydamas sušuko Marlonas. - 
Tris valandas bučiavausi paskutinįkart tada, kai bu- 
vau aštuoniolikos. Vien bučiniai! Nieko daugiau! Po 
vartų arka! Ar matai, kaip mane atjauninai? Sakyk 
taip! Sakyk taip! Gegužę mudu tuokiamės! 

- Neskubėk taip. 

- Kad ateitų kitas ir tave nučiuptų man iš pano- 
sės? - Jis puolė ant kelių: - Maldauju, madam Tiuli- 
pan, gražioji Mimi, būkite ponia Makdonald. 

Norom nenorom nusijuokiau, nusijuokė ir Mar- 
lonas. 

- Prigulkime bent valandėlę, - kalbėjo jis toliau, 
vis dar klūpodamas, pačiame Italų bulvaro vidury- 
je, - aš noriu tave pamatyti. Be drabužių. Tiktai pa- 
matyti. Okei? 

Vėl nusijuokiau. O Marlonas ne. Atsistojo ir pa- 
ėmė man už rankos. 

- Eime, - pareiškė labai rimtai, - mudu viską išsi- 
aiškinome. 

Tylėdami atėjome į viešbutį. 

Tylėdami nužingsniavome per prašmatnų holą, 
tylėdami pasukome prie lifto. 

Tačiau pakeliui stovėjo nuostabus suolas, aš kles- 
telėjau ant jo ir likau sėdėti. 

- Ką tai reiškia? - paklausė Marlonas, atsistojęs 
priešais. 

- Pirmą dieną niekados su vyru nesigulu. 

Marlonas atsisėdo šalia. 

- Ką tai vėl reiškia? 

- Aš jau buvau ištekėjusi. Vedybos manęs ne- 
traukia. 

- Bet ne už manęs, mieloji! Aš tau kai ką pasiū- 
lysiu. 

- Ką? 

- Pasakysiu viršuje. Eikš! - Jis pakėlė mane, bet aš 
vėl atsisėdau. - Tu nenori? 

- Nenoriu. Kada išskrendi? 

- Manęs atvažiuos šeštą. 

- Vadinasi, niekur nebegalime eiti. Ar gali ne- 
skristi? 

- Ne. 

- Tad kodėl nevažiuoji Eurostar traukiniu? Trys 
valandos - ir tu jau Vaterlo. Miesto centre. 

- Aš skrendu ne į Londoną. 

- O kur? 

- Paslaptis. Naujas planas. Ar norėtumei dar su 
manimi pasimatyti? 

- Taip. 

- Savaitgalį vėl būsiu čia. 

- Savaitgalį Velykos. 

- Atšvęsime kartu. Ar... esi ką kita numačiusi? 

- Galiu atidėti. 

- Ačiū, - padėkojo Marlonas, pakėlė mano smakrą 
ir meiliai pabučiavo. 

Susiglaudę pavaikščiojome priešais viešbutį, apsi- 
kabinę pastovėjome De la Pė gatvėje. 

- Ar tu viską apgalvojai? - paklausiau, pakėlusi į 
jį akis. - Tu gyveni Anglijoje, aš Paryžiuje, kelionės 
išlaidos, telefono sąskaita, tavo praktika... 

- Mano namai, mano katė, mano darbuotojai... 
nesirūpink, antraip susirgsi. Patariu kaip psichiatras. 

Atsisveikinimo bučinys truko amžinybę. Tada at- 
važiavo laisvas taksi. Pamojome jam. Marlonas ati- 
darė man dureles. 

- Ar pakankamai turi pinigų? Tikrai? Paskambin- 
siu iš oro uosto. Adieu, darling! I love you! 

Aš iškart atsiguliau, nuostabiai miegojau nuo pu- 
sės šešių iki pirmos valandos, tada pažadino telefono 
skambutis. Marlonas. 

- Mimi? - kalbėjo uždusęs. - Aš vėl Anglijoje. Ar 
tu miegojai? Aš nė sekundėlės... labai įsimylėjau. 
Tave, sweet girl. Atskrisiu šeštadienį. Nusileisime an- 
trą. Ar man pirma eiti į viešbutį? 

- Ateik tiesiai pas mane. 

- Pirmadienį vėl turėsiu būti Anglijoje. 

- Velykų pirmadienį? 

- Mums nėra švenčių. Jau dabar tavęs ilgiuosi. Bus 
bjauri savaitė. Ką šiandien veiksi? 

- Gulėsiu. 

- Ištisą dieną? 

- Dažnokai taip darau. O tu ne? 

- Niekuomet! O tavo lova kokia? 

- Labai plati. 

- Gaila, kad aš ne pas tave. Kai paskambins prie 
durų, atidaryk. Gerai? 

- Kodėl? 

- Staigmena. Mimi, atėjo mano vairuotojas. Vaka- 
re susiskambinsime. Nepamiršk manęs. I love y0u. I 
love you! 

Labiau įsikniaubiau į minkštas pagalves ir pama- 
niau: viskas dabar pasikeis. 

Ir neklydau. Prasidėjo jaudinamas metas. 

Ketvirtą iš tiesų sučirškė durų skambutis, ir aš ga- 
vau didžiausią savo gyvenime tulpių puokštę. Praš- 
matnių raudonų žiedų puokštę su auksine kortele: 
„Gražiajai Mimi Tiulipan. JE T AIME, MARLON“. 

Puokštė netilpo nė į vieną vazą. 

Tad pamerkiau ją į didelį japonišką dubenį, kurį 
gimtadienio proga pernai rugsėjį padovanojo myli- 
miausias mano operatorius Žoelis, dubuo buvo pil- 
nas tulpių. 

Antradienį dar tebesidžiaugiau nuostabiais žie- 
dais, visu gražumu išsiskleidusiais, o pasiuntinys 
man jau atnešė siuntinį iš Anglijos, šokoladinę pa- 
puošalų skrynutę, pilną triufelių su šampanu. 

Trečiadienį gavau dvi knygas: MOTINOS MEILĖ 
ir VYRAI MOTERIŠKAIS DRABUŽIAIS, daktaro 
Marlono Makdonaldo, su ilgomis dedikacijomis bėg- 
lia rašysena. 

„Atsargiai! - pamaniau. - Dar jų neskaitysiu“. Ne- 
noriu ginčytis telefonu šiomis temomis. 

Ketvirtadienį vėl siuntinys. Šįkart iš Londono, iš 
Harrods, specialiu paštu: didžiulė šilkinė skara, bal- 
ta su raudonomis tulpėmis, nuostabiai tinkanti prie 
juodų mano plaukų. 

Ir dar faksai, elektroniniai laiškai, žinutės atsakik- 
lyje ir ištisos valandos prieš užmingant, jau lovoje, 
pokalbių, vis karštesnių, meilesnių, intymesnių, vis 
labiau žadinančių ilgesį, patrakėliškų, ir aš laiminga 
mąsčiau: 

Štai! Vyras, kuris žino, ko nori! 

Vyras, kuris nežaidžia. 

Duoda visus telefono numerius. 

Jam gali nuolat prisiskambinti, iškart atsiliepia! 

Bet Didįjį penktadienį man sukirbėjo įtarimas, kad 
kažkas negerai. 

Paryžiuje lankėsi mano motina ir garsus prodiuse- 
ris iš Prahos. Jis pakvietė mudvi pietų, paskui į bale- 
tą, spektaklį Garnjė rūmuose. Tą papasakojau Mar- 
lonui ir pažadėjau grįžti ne per vėlai. Juk kitą dieną 
laukiau jo atvažiuojant. 

Vakare mama išskrido namo į Monaką, pas Mar- 
šalį, jos draugužį. Lygiai devintą jau buvau namie ir 
atsakiklyje radau dvidešimt žinučių. 

„Mimi! Čia Marlonas. Kur tu? Paskambink. 
Okei?“ 

„Mimi! Jau šešios! Šešios valandos! Kas nutiko? Pa- 
skambink tučtuojau, kai tik išklausysi mano žinutę, tą 
pat valandėlę. Maldauju...“ 

„Mimi! Septynios valandos! Pakelk ragelį! Ne! Tavęs 
nėra namie, kur tu?“ 

„Mimi! Aštuonios! Matyt, tau kas nors atsitiko. Die- 
ve! Ką man dabar daryti? Kas išklausys šią žinutę ir 
ką nors žino apie Mimi Tiulipan, prašau, prašau da- 

bar pat paskambinti šiuo numeriu į Angliją...“ ir taip 
toliau, ir dar gražiau, tik jo balsas darėsi vis šaižes- 
nis, o galop virto isterišku klyksmu. Devinta valanda 
Paryžiuje visiškai nevėlus metas, o kadangi Anglijoje 
laikas viena valanda nesutampa, tenai tik aštuonios. 
Šitoks darkymasis tik todėl, kad vieną trumpą vaka- 
rą negalėjo man prisiskambinti? 

Nemalonumų buvo kur kas daugiau. 

Netrukus geriau mane suprasite. 

Atėjo šiurpinančios Velykos. 

Bet apie jas atskira kalba. 


CS Antras skyrius CD 


K“ būtų suprantama, kas buvo toliau, trumpai 
papasakosiu apie savo lovą. 

Aš myliu meilę. O tas, kas myli meilę, myli ir savo 
lovą. Aistringi žmonės nemiega ant kietų čiužinių, 
šmaukš pašmaukšt (ištraukiamų ir klibančių) lovų, 
siaurų sofų ar žygio lovelių. 

Tas, kuris myli meilę ir turi jai talentą, miega kaip 
aš - prašmatniai! 

Perleidusi daugybę prabangių lovų su baldaki- 
mais, dabar turiu Crėme de la Crėme, senovinę opiu- 
minę lovą iš Šanghajaus, idealią antrojo pavasario 
sulaukusiai moteriai, ir ta lova didžiausias mano ma- 
lonumas pastaruoju metu. 

Opiuminė lova stovi ne ant keturių kojų, o padė- 
ta ant pakylos. Tai savotiškas kambarėlis, iš priekio 
atviras, permatomomis drožtinėmis sienomis, puoš- 
niomis lubomis, pasakiškas kūrinys iš tamsaus nu- 
žvilginto medžio, dailaus ir lygaus, kurį lieti lyg, patį 
švelniausią šilką. 

Pačiame viduryje pūpso čiužinys. Jam negailėjau 
pinigų. Nusipirkau patį geriausią pasaulyje, ne per 
kietą, ne per minkštą, ne per storą, ne per ploną. Ži- 

noma, patalynė iš Fobur Sent Onorė gatvės, apklotai 
ir pagalvės taip pat, viskas kvapnu, dailu ir lengva. 

Jau vaikas būdama, nuoširdžiai mėgau savo lovą. 
Už tai dėkinga motinai. 

- Atsigulk, tada viskas vėl bus gerai! - Ir jos Žžo- 
džiai visąlaik pasitvirtindavo. 

Kai susirgdavau, gydytojo neprireikdavo. Papras- 
čiausiai įsikniaubdavau į pagalvę ir pabusdavau 
sveika. Taip elgiuosi ir ištikta nelaimės. Trokštu pa- 
lįsti po krūva patalų. 

Sužlugus mano santuokai, lovoje pragulėjau nuo 
Kalėdų iki Velykų, išlipau iš lovos balandžio devin- 
tąją linksmai nusiteikusi, išsiskyriau ir paskui gyve- 
nau kaip inkstas taukuose. 

Miegamasis yra mano gyvenimo centras. Jis žvėriš- 
kai jaukus ir nuodėmingai elegantiškas. Nuo sienos 
iki sienos išklotas smaragdo žalumo kilimais, jie den- 
gia ir pakylą, ant jų stūkso prašmatniausias mano 
baldas, o ant kilimų visur pamėtyta margų indiškų 
pagalvėlių, šilkinių ir auksinių, ir kai mano žvilgsnis 
visa tai kliudo, vos neklykiu iš laimės! 

Opiuminės lovos yra retenybė, todėl begėdiškai 
brangios. Bet aš nusprendžiau: dabar, kai nebesergu 
mėnesinėmis, maudysiuos grožyje. Geriausia koky- 
bė arba nieko. Jeigu pristingu pinigų, neperku trokš- 
tamo daikto, o taupau, kol galiu nusipirkti. 

Tiktai dėl šitokios nuostatos įsigijau pribloškian- 
čią bambukinę virtuvę, nuostabią veidrodžių vonią, 
kur pasijunti kaip Kleopatra, senovinį rašomąjį stalą 
(mamos dovana) ir lovą. 

Kaip tik nuo jos pakilau sklidina vilčių Velykų 
šeštadienį prieš dešimtą, nuoga nutipenau į virtuvę 
ir grįžau atgal, nešina puodeliu baltos kavos. 

Apsivilkau spalvingu japonišku kimono (Žoelio 
dovana), atsisėdau ant auksinės pagalvėlės priešais 
atviras terasos duris, šalia plieskiančių raudonumu 
tulpių, ir supratau: kažkas negerai. 

Man smarkiai plakė širdis, maudė pilvą, nes nau- 
jas vyriškis, be to, bemaž bendraamžis... pavojinga 
pažintis. 

Su jaunesniais neturiu jokių rūpesčių. Kaipmat 
juos perprantu. Kai lankiau mokyklą ir studijavau, 
mano meilužiai buvo bendraamžiai. Kai man sukako 
trisdešimt penkeri, rinkdavausi jaunesnius. 

Tik vienintelį kartą prasidėjau su vyriškiu, vyres- 
niu už mane vienuolika metų. Ir dabar, sulaukusi 
penkiasdešimt penkerių, pasakysiu: jis labiausiai 
mane iškankino! 

Tiek to. Juk ne visada tavo protas blaiviausias. 
Kartais regi iškreiptą vaizdą, daugiau negu savimi 
pasitiki draugais, šiaip ar taip, apimta neįveikiamo 
ūmios silpnaprotystės priepuolio, aš net už jo ište- 
kėjau ir niekuomet nesijaučiau tokia sena ir tokia 
vieniša! 

Niekuomet daugiau nebepasirašysiu amžinosios 
meilės sutarties, ir, vos baisėdamasi pagalvojau apie 
santuokos registravimą, pasigirdo skambutis. 

Už durų stovėjo Marija Anželita, daili strazda- 
nė durininkė, beveik priplota didžiulės baltų lelijų 
puokštės, svaiginamai kvepiančios. 

- Ką tik atnešė, madam. 

Ji dar padavė man sunkią dėžę ir telegramą: HAP- 
PY EASTER DARLING. TAVO ROŽIŲ KAVALIE- 
RIUS JAU KELY. 

Dėžėje buvo trys buteliai Krug Clos de Mesnil, nuo- 
stabaus šampano iš sienomis apjuosto vynuogyno, 
saugomo nuo bet kokio vėjelio, vyndario puoselėja- 
mo lyg savas vaikas, neapsakomai brangaus - kad 
anglas apie tai pagalvotų! Šito niekada nebūčiau ti- 
kėjusis iš Marlono. 

Linksmai niūniuodama įstačiau butelius tarp ledų, 
pamerkiau lelijas į gražią čekiško stiklo vazą, labiau 
susisiaučiau kimono, greit persibraukiau šukomis 
plaukus ir išėjau į terasą. 

Buvo puiki diena! 

Švietė saulė, dvidešimt šeši laipsniai šilumos, 
dangus švytėjo ta išgarsintąja visame pasaulyje 
žydryne, kokia Paryžius mus paprastai lepina ba- 
landžio mėnesį. 

Bet pirmiausia vaizdas: mat mano butas septinta- 
me aukšte, taigi vaizdas nepakartojamas. 

Apačioje žalėjantis žydintis Marso laukas. O pačia- 
me viduryje kaip nesuvokiama prašmatnybė stūkso 
Eifelio bokštas. Už jo ir Senos - Trokadero aikštė su 
fontanais ir sodais. Aukštumoje iš Monmartro vilioja 
Šv. Širdies bažnyčia. Visą gyvenimą troškau šitokio 
vaizdo ir dabar, kai man sukako penkiasdešimt pen- 
keri, aš jį turiu. 

Todėl jis, šitas butas, buvo toks brangus, todėl dar 
ir apytuštis: svetainė tuščia, valgomasis tuščias, sve- 

čių kambarys taip pat - ar Marlonui nepatiks? Bet 
Marlonas juk skuba ne į baldų parodą. Jis skuba pas 
mane! O aš esu neprilygstama. 

Paryžiuje viešpatauja plokščio pilvo kultas! Le ven- 
tre plat čia būtinybė. Šaipomasi, jeigu po diržu bent 
mažutis iškilimas. Tą daro prancūzės, bet ir aš nega- 
liu šito pakęsti, ir dar prieš pirmąją naktį su nauju 
vyriškiu, kuriam pasirodysiu nuoga. 

Bet pirmadienį aš nusidėjau, visą dieną pragulėjau 
lovoje ir laiminga smaguriavau. Antradienį mitau tik 
triufeliais su šampanu, klaikiai gardu. 

O trečiadienį badavau! Galų gale rimtis pilve! Iš- 
gėriau tik du puodelius šviežio pieno, iš ekologinių 
produktų turgaus, bet vakare apvalumas priekyje vis 
dar buvo nemenkas. Todėl ketvirtadienį valgiau tik 
špinatus, jie viską išvalo. Ir po didžiausio viduriavi- 
mo nebeliko jokio pilvo! Bet pats svarbiausias dalykas: 
kasnakt miegojau dešimt valandų. Mat miegant kū- 
nas atjaunėja, paklūsta tau, pirmiausia pagrindiniai 
organai, o paskiausiai - oda. Nuo miego trūkumo at- 
siranda raukšlių! Ojų aš tikrai nenoriu. 

Bet šito dar negana. 

Kasdien vaikščiojau pas Dorą, savo jogos mokyto- 
ją, ir valandai samdžiausi ją tik sau vienai. Dar masa- 
žas. Vonią priberdavau piliarožių žiedų, puoselėjau 
savo odą šiltu sezamų aliejumi pagal ajurvedą. 

Negėriau ir kavos, nes nuo per didelio kavos kie- 
kio brinksta paakiai. 

Rezultatai neįtikimi. 

Kai atsikėliau šviežia kaip rožė (anot prancūzų), 
plokščiu pilvu, švytinčiu veidu, švelnia it šilkas oda 
ir paakiais be jokio paburkimo, pati apstulbau. Taip, 
šiandien penkiasdešimt penkeri - naujieji trisdešimt! 
Ir tą patvirtins Marlonas, vėliausiai trečią valandą. 

Mažais gurkšneliais išgėriau kavą. Itin gardu, kai 
jos negėrei penkias dienas. 

Paskui sugrįžau į virtuvę ir atsisėdau po dideliau- 
sia palme, kuri mane lydi nuo trisdešimties metų. 
Nusipirkau ją mažuliukę, su keturiais menkučiais 
lapeliais, dabar ji trijų metrų aukštumo. Visada vež- 
davausi persikraustydama, kaip vaiką, puoselėjau, 
prižiūrėjau, saugojau, o dabar ji saugo mane! Atsisė- 
dau po žalių lapų stogu, išvaliau sidabrinį šampano 
kibirėlį, išblizginau dailiausias savo šampano taures 
ir įsitikinau: pilvą tebemaudžia. 

Blogas ženklas? 

Pasąmonė? Juk ji nutuokia daugiau negu pati pro- 
tingiausia galva? 

Ak, neverta pernelyg daug galvoti! 

Greitai palindau po dušu, nusilakavau kojų nagus 
amarilio raudonumo spalva, išroviau dešimt žilų 
plaukų iš smilkinių ir vieną iš apačios, taip, aišku, 
iš kur, apsivilkau balta aksomine suknele, viršuje 
aptempta, apačioje prakirpta, po kuria nereikia bal- 
tinių, išsivaliau dantis, nusidildžiau nagus, keliskart 
smarkiai pakandžiojau lūpas, užuot dažiusi, nes ne- 
trukus pasipils bučinių lietus, o aš bjauriuosi nusitry- 
nusiais lūpų dažais. 

Lygiai antrą buvau pasiruošusi. 

Be dažų, be papuošalų, basa, užtat gaivi ir sveika, 
kokią mane sukūrė Dievas, nes šiandien iš namų ne- 
beišeisiu, buvau tikra. Jokios prasmės puoštis. 

Pusė trijų suskambėjo telefonas. Marlonas. 

- Kur tu? 

- Prie tavo durų. 

Atidariau, o širdis daužėsi. Tenai stovėjo jis. 

Didžiulis kaip milžinas, droviai šypsodamas, su 
trimis raudonomis rožėmis rankoje. Balta drobine 
eilute, baltais plisuotais glamžytiniais marškiniais, 
balta skrybėle - panama plačiais kraštais, nešinas 
raudonu kiltiniu krepšiu, kurį paleido iš rankos ir 
audringai mane apkabino, o mes dar tebestovėjome 
už durų. 

- Mimi, pagaliau! Be tavęs... bjauru. Vieno manęs 
niekas nebedžiugina. - Jis mane paleido, ilgai žiūrė- 
jo: - Visiškai pamiršau, kokia tu trapi. Palauk, mie- 
loji, - jis pasilenkė, pakėlė mane ir įnešė vidun per 
slenkstį, - ar kas nors dar šitaip tave nešė? 

- Niekas daugiau. 

Jis pastatė mane ant grindų. 

- Gražioji Mimi, - pabučiavo į kaktą, - ar perskai- 
tei mano knygas? 

- Dar ne. 

- Ne? - Marlonas atsitraukė. - Bet... tada tu dar 
nežinai, kaip... kaip... man būtinas gurkšnis šampa- 
no, kad išvaikyčiau baimę. 

- Kokią baimę? 

- Baimę? Pokštauju, - jis įteikė man rožes, - iš 
mano sodo. Šįryt nukirpau. Linksmų Velykų. 

Susiglaudę nuėjome į virtuvę. 

- O ne, - apstulbęs sušuko Marlonas, - palmių na- 
mas! Labai originalu. Niekada nesu nieko panašaus 
matęs. 

Ir nenuostabu. Mat virtuvė vien iš saulės, palmės, 
bambukų, stiklo ir tamsių medinių grindų, nes la- 
biausiai mėgstu vaikštinėti basa, o plytelės per šal- 
tos. Be to: valgomasis kampas yra pats jaukiausias 
pasaulyje, o pro aukštus arkinius langus matyti ga- 
lybė apdainuotųjų, be galo romantiškų ir vaizdingų 
Paryžiaus stogų. 

Pamerkiau rožes į vazelę ir atkimšau šampaną, 
kuris gatavai stovėjo sidabriniame kibirėlyje. 

- Ačiū už daugybę dovanų, - pripyliau Marlonui 
taurę, - ir štai už šį gėrimą. Ar dažnokai jį geri? Krug 
Clos de Mesnil? 

- Pirmąkart. 

- Labai brangus. 

- Pasakiau Kati, kad nusiųstų geriausią iš geriau- 
sių Ir siuntinys turi ateiti pirma manęs. 

- O kas yra Kati? 

- Mano padėjėja. 

Pakėlėme taures. 

- Už tave! - pasakė Marlonas. - Už mane! Už mus. 
Už pirmąsias mano Velykas Paryžiuje... mmm... koks 
geras! Žinai ką? Tu aprodysi butą, o taures nešimės. 

Marlonas nusiėmė skrybėlę ir paskui mane per ko- 
ridorių nusekė į svetainę. 

- Ooo... - nutęsė, žiūrėdamas į visiškai tuščią pa- 
talpą, spindintį parketą, lubų puošybą, aukštas stik- 

lines duris, židinį, - kokia didžiulė... kokia elegan- 
tiška... ir kokia šviesi. Mimi, nuostabu, kaip tik tau 
tinka, bet kur... kur baldai? 

- Dar neturiu. 

- Neturi baldų? 

- Dar ne. 

- Priešais židinį būtų gražu kilimas. 

- Bet tinka tiktai tikras, senovinis raudonas turkiš- 
kas, dažytas augaliniais dažais. Toks man dabar per 
brangu. Pirkau butą, už astronominę kainą. Čia pats 
brangiausias Paryžiaus kvartalas... 

Marlonas išsiėmė iš kišenės bloknotą ir kažką jame 
užsirašė. 

- Pasiėmei paskolą? 

- Taip. 

- Jeigu nori, ryt eisime pirkti baldų, - jis apsikabi- 
no mane per pečius, - žinai ką? Eime dabar. Tu iš- 
sirinksi, aš sumokėsiu, pinigai nesvarbu, pirksime 
mums, bendrai mūsų ateičiai. Iš pradžių nusipirksi- 
me lovą. Miegoti ant parketo nepatogu. 

- Lova yra. 

- Taip, - nepatikliai pasakė Marlonas, - be abejo, 
per trumpa. Mano kojos itin ilgos. 

- Ne per trumpa. 

- Tikiuosi, ne vandens lova. Įsitaisysiu reumatą. 

- Ne vandens. Bet pati gražiausia Paryžiuje. 

- Kurioje užteks vietos ypač aukštam anglui? 

- Tikra drožinėta senovinė opiuminė lova. 

- Kokia? 

- Opiuminė. Tokių nežinai? 

- Visą gyvenimą troškau Paryžiuje išvysti opiu- 
minę lovą, - pasakė Marlonas, - rodyk tą savo lovą. 
Man merkiasi akys, aš toooks pavaaargęs... 

- Kada atsikėlei? 

- Ketvirtą. Ir kely jau nuo penkių valandų. 

- Tau skubiai reikia pogulio? 

- Kuo greičiau! - vyptelėjo Marlonas. 

- Nusiauk batus, į miegamąjį galima eiti tik 
basam. 

- Be kojinių? 

- Su kojinėmis leidžiama. 

Marlonas kaipmat pakluso ir nusekė man iš pas- 
kos, nešinas batais. 

- Voila, - pasakiau ir viliojamai atidariau savo ža- 
liojo rojaus duris, - ar mesjė patenkintas? Lova pa- 
kankamo dydžio? 

- Tai... yra... ohoho, - nusistebėjo Marlonas, ne- 
drąsiai žengtelėdamas pirmyn, - iš kur ji? 

- Iš Šanghajaus. 

- Nieko panašaus dar nesu matęs. 

- Pirkau aukcione. Drouot viešbutyje. Pakylą užsa- 
kiau, čiužinį taip pat... 

Marlonas mane apkabino. 

- Tu neįkainojama. Mano motina neturi skonio, 
Doli niekas nerūpėjo, jai niekuomet net į galvą nebū- 
tų atėję... žinoma, norom nenorom pamanai, kiek... 
ee... kas jau... ėė... lovoje... ar seniai ją turi? 

- Pusantro mėnesio. 

- Šit kaip. 

Nusijuokiau: 


- Šitoje lovoje dar negulėjo joks vyras. Tu pirmas. 

- Tikrai, - džiugiai šūktelėjo Marlonas, - tuoj dar 
atnešiu mudviem išgerti. Einu į virtuvę, o tu vaizdin- 
gai įsitaisyk ant čiužinio, o paskui, paskui... taip, bū- 
tent. Aš skubiai, sweetheart, netrukus grįšiu. 

Truputį užtraukiau užuolaidas. Nors neturiu ko 
slėpti, nemėgstu, kai saulė pliskina į veidą. Tada ma- 
loniai nugrimzdau į minkštas pagalves. 

Taip, Mimi Tiulipan, galvojau, jeigu jis bent pusėti- 
nai geras lovoje, gyvenimas galėtų būti gražus. 

O kai Marlonas grįžo, beveik taip ir atrodė. 

Jis atnešė sidabrinį kibirėlį su šampanu, pastatė 
šalia lovos ir pripylė taures. 

- Pala, - padavė man abi taures, - prašau palaiky- 
ti... tik turiu labai trumpai... greit užsirašyti. - Išsi- 
ėmė bloknotą ir skubėdamas kažką parašė jame. 

- Naujai knygai? 

- Kaip pirštu! Bet dabar išgerkime už mus. Už ne- 
mirštančią meilę, gerk, paryžiete, darling, sweet, aš at- 
einu dabar pas tave, ar galiu? 

Man ko nesprogo širdis, kai jis atsigulė šalia. Apsi- 
kabino, trūksmingai alsuodamas. 

- Tau neskauda? 

- Nė trupučiuko. 

Švelniai bučiavomės. Ilgai gulėjome nejudėdami. 
Paskui Marlonas atsisėdo. 

- Ar galiu nuvilkti tau suknelę? 

- Viską gali. 

Marlonas nutraukė man per galvą baltą aksominį 
drabužį. Likau nuogutė, kokią mane sukūrė Dievas. 

- Oh, yes! - Marlonas suvaitojo. - Oh, darlinę! Tu to- 
kia graži. - Jis pradėjo meiliai mane glostyti, mano ko- 
jas, tarpkojį, liemenį, krūtinę, pečius, rankas. - Be jo- 
kios ydos. Kaip tau pavyksta? Kaip įmanoma sulaukti 
penkiasdešimt penkerių šitokiai nepasikeitusiai? 

- Nevalgyti jokios mėsos ir kasmet ajurvedos 
kursas. 

- Kas dar? 

- Joga. 

- O dar? Toliau? - Jis glostė man krūtis. - Daug 
meilužių? 

- Vienas kitas. Ir teigiamas mąstymas. Matyti gra- 
žiąsias gyvenimo puses. 

- Tu optimistė? 

- Kaip ir mano motina. 

- Mano motina visą dieną skundžiasi. Niekas jai 
neįtinka, viskas visada blogai... 

Vos iš jo lūpų pasigirdo „motina“, meilumas išga- 
ravo lyg nebuvęs. Staiga jis prispaudė mane prie sa- 
vęs su tokiu nuožmiu įniršiu, kad išsigandau. Glėb- 
damas viena ranka, kita dejuodamas plėšėsi nuo sa- 
vęs marškinius ir kelnes. 

Tikrai man liks mėlynių! 

Marlonas toks kietas! Vien raumenys, nė gramo la- 
šinių. Ir nors dabar toks kūnas madingas, minkštesnį 
maloniau lytėti. 

Jis jau nuogas! Pakėlė mane kaip lėlę, pasiguldė 
ant pilvo, prispaudė mano galvą prie kietos savo 
krūtinės, suėmė stipriomis kojomis kaip didžiulėmis 
replėmis - ir apklojo galvą antklode. 

Pasiutau spardytis, man ėmė trūkti oro, kažkas pa- 
sidarė jo odai. Ji šlapiavo, jautėsi lyg būtų nesveika. 

Be to - aš nepaminėjau, anksčiau, kai bučiavo svei- 
kindamasis laiptų aikštelėje, jis taip atkragino man 
galvą, kad pamaniau: greit viskam galas, jis nulauš 
sprandą. 

- Marlonai, paleisk! Please! 

Jis tarsi negirdėjo. Dar labiau mane spaudė. Tada 
įkandau jam į spenelį. Kaipmat paleido ir atklojo. 

Įsispoksojau į jį... ne! Man pasišiaušė plaukai. 
Krūtinė, pečiai, tarpkojis, visas jo kūnas buvo per- 
nelyg plikas. Ir drauge dygus. Dabar prisiminiau jo 
žodžius pirmadienio naktį. 

- Tu nusiskutai krūtinę! - Uždususi išsiveržiau iš 
jo glėbio. 

- Ir kojas. Ir pilvą. Tik dėl tavęs. Eikš. Apkabink 
mane. 

- Bet kodėl? Dėl manęs šito nereikėjo daryti. 

- Tau nepatinka? - nusivylęs paklausė Marlonas. 

Tylėjau. 

- Moterys nemėgsta miegoti su plaukuotomis bež- 
džionėmis. 

Vis dar nieko nesakiau. 

- Tau nepatinka plika krūtinė? 

- Nepatinka. 

- Bet juk ir tavo plika. 

- Tokia ji natūrali. Ir pačiupinėjus kitokia ne- 
gu tavo. 

- Prašau? O kas yra pačiupinėjus? Maniškę? 

- Visas kūnas justi, lyg būtų ką tik nuskusta barz- 
da. Kaip, kaip... 

- Kaip? 

- Lipnu. 

- Lipnu? - pasipiktinęs suriko Marlonas ir atstūmė 
mane. 

- Maldauju, nepyk, - pasakiau rimtai, - bet aš ne- 
galiu priprasti prie tokio kūno. Jau dabar žinau. 

Marlonas atsuko nugarą. 

- Aš atsiprašau, - ištariau meiliai. 

Jis nė krust. 

- Atsisuk. Būk geras. 

- Okei, - pasigirdo po ilgos tylos, kurią palydėjo 
gilus atodūsis, - aš atsiauginsiu. Plaukus. 

- Tikrai? 

- Kitąkart jau bus paaugę. 

- Patikėk manimi, tai anaiptol nelygu. Viskas 
justi... 

- Okei! Liaukis!- Marlonas užsidengė ausis. - 
Plaukus aš atsiauginsiu, bet grandinėlė liks! 

- Grandinėlė? - paklausiau nepatikliai. 

- Ant kojos. 

- Rimtai! - Man iškart pašiurpo oda. 

Marlonas nusimovė kojines, kaip balerūnas iškėlė 
dešinę koją... Iš tikrųjų! Blauzdą juosė plona auksinė 
grandinėlė. Gyvatė, kandanti savo uodegą. 

- Nuo kada ją nešioji? 

- Nuo tada, kai prasidūriau ausis. 

Man vis labiau šiurpo oda. 

- Tu prasidūrei ausis? Kada? 

- Kai sukako penkiasdešimt. Kad jai būtų dėl ko 
pykti. 

Marlonas atmetė atgal vešlius žilus plaukus, ir aš 
pirmąkart pamačiau jo ausis. Dideles, smailias, o il- 
guose speneliuose aiškiai žymu skylės. 

- Kas turėjo pykti? 

- Motina. 

- Tu prasidūrei ausis, tu, psichiatras, penkiasdešim- 
Hes metų, ir tik todėl, kad norėjai supykdyti motiną? 

- Būtent. 

- Kodėl? 

- Kad ji galų gale suprastų. 

- Ką? 

- Nesileisiu daugiau jos terorizuojamas. 

- Ji tave terorizavo? 

- Dar ir kaip. 

- Arji pyko? 

Marlonas atsisėdo, pasičiupinėjo pulsą, pakėlė 
akis į lubas ir pareiškė: 

- Greičiau! Šampano. Kur butelis? Noriu sklidinos 
taurės. 

- Aš taip pat. Norėtum ko nors užkąsti? 

- Ne. 

Marlonas vienu mauku išlenkė taurę, net nesusi- 
daužęs su manimi. Paskui kitą. Butelis ištuštėjo žai- 
biškai. 

Stojo kuo geriausia, šampano įkvėpta nuotaika. 
Dabar žinojau, kokie pagrįsti šie žodžiai. Mat staiga 
nei iš šio nei iš to pasijutau labai maloniai. Oda nebe- 
šiurpo. Nebetrikdė nuskustos kojos, auksinė gyvatu- 
kė, pradurtos ausys, viskas buvo nuostabu. 

Marlonas šypsojo man lyg apdujęs. 

- Prisipažinsiu tau, - kuždėjo jis, - kai kas nutiko 
prieš skrendant į Paryžių. Dvi dienos man jau pasisto- 
jes! Aš taip gėdijausi, užsidengiau net trimis laikraš- 
čiais, kad stiuardesė nieko nepastebėtų. Žiūrėk! 

Jis nusiklojo, ir tada aš pirmąkart išvydau jo gra- 
žumyną, oriai besistiebiantį aukštyn. 

Įdomu! 

Palyginti su stambiu kūnu, tas daikčiukas nuvylė 
mažumu, nors normalaus sudėjimo vyrui būtų bu- 
vęs vidutiniško dydžio. O jo galiukas nebuvo tiesus, 
veikiau pritaisytas iš šono, kreivokai. 

Kokia gamtos įvairovė. Kiek gyveni, tiek mokaisi. 

Deja, aplinkui trūko plaukų, tų garbanėlių, kurias 
aš taip mėgstu. Tačiau apgirtusioms akims viskas at- 
rodė nuostabu. Kaip pakerėta stebeilijau šitą naują 
malonumų objektą, Marlonas stebeilijo irgi. 

- Daugiau pasiūlyti negaliu, - tarė jis, labai paten- 
kintas tuo, ką matė, - turėsi pasitenkinti šituo. Nuo 
dabar. 

- Ar turi kokią apsisaugojimo priemonę? - pa- 
klausiau ir apėmiau daikčiuką ranka lyg tikrindama 
ir švelniai spūsčiodama. 

- Oooo, kaip geeera, - suvaitojo Marlonas, - nieko 
mums nereikia. Aš sterilizavausi. 

- Kada? Irgi penkiasdešimties? 

- Prieš vedybas. Ateik čia. Pasižiūrėk į mane. Pa- 
sakyk, kad myli, nori manęs, tau manęs reikia, tu geidi 
manęs... - Ir tas milžinas jau pasilenkė prie manęs, 
mėgindamas įsprausti kelį tarp šlaunų išmėgintu se- 

nuoju vyrišku būdu. Tačiau joga padėjo man atsilai- 
kyti. Jam nepavyko. 

- Noriu apsaugos, - sušnibždėjau kikendama. 

- Liaukis, - pasakė Marlonas jau su nekantrumo 
gaidele balse, - aš esu medikas, esu sveikas, saugotis 
man nepatinka, niekuomet nieko nevartoju ir niekuo- 
met nieko nesusigriebiau. I am safe! 

Bet jis ne ant tokios pataikė. 

Kai tau antrasis pavasaris, pažįsti pasaulį. O jis 
gerokai pasikeitė nuo tada, kai man buvo dvidešimt. 
Šiandien gali apsikrėsti bet kuo. Pulkai vien per mik- 
roskopą įžiūrimų niekšelių, kurie suteršia meilę, iš- 
tisi sąrašai bjauriai vadinamų ligų, o jis niekuomet 
nesisaugojęs... 

- Taip, taip! - pasakiau linksmai, nušokau nuo lo- 
vos, nuėjau į vonią ir atsinešiau tai, ko reikėjo, vėl at- 
siguliau šalia jo, pabučiavau į lūpas ir užmoviau jam 
tą švelnučiukę plonuliukę gumytę. Norom nenorom 
kikenau net kretėdama. Marlonas irgi kikeno. 
iššiepė stiprius baltus dantis, dūrė pirštu į apačią ir 
valdingai pareiškė: 

- Paprašyk! 

Neiškart supratau. 

- Paprašyk, - pakartojo jis, - paprašyk manęs šito. 

- Ko? 

- Pabadyt. 

Gal nenugirdau? 

Aš turėjau prašyti, kad jis mane savo menku ir 
kreivu... teiktųsi? Nusikvatojau, taip man pasirodė 
juokinga. 

- Tu juokiesi? - Marlonas pasipiktino. 

- Prašo vyrai. Moterys ne. 

- Dar ir kaip prašo! Gašlios gyvatės! Paklaikusios 
iš geismo... 

Marlonas vyptelėjo, atsiklaupė prieš mane, pa- 
geidaudamas nusižeminimo. Jo galas styrojo į mane 
kaip pistoletas. 

- Prašyk! Verge! Maldauk! 

Aš nė krust. Verge? Su manim neišdegs. Man ant- 
rasis pavasaris, darau tik tai, ko noriu. Įnikau plačiai 
žiovauti. Tikras psichiatras, pamaniau, per daug pa- 
mišusių ligonių, per daug pornografinių knygų, per 
daug ištvirkėliškų vaizdajuosčių, šito vyriškio gy- 
vensena iškreipta. Gaila! 

Tad vėl nusijuokiau, Marlonas irgi nusijuokė, su- 
smuko šalia manęs, pabučiavo į kaklą. 

- Sorry, darlinę, - tarė labai meiliai, - darysime tik 
tai, ko nori tu. Šiandien dar nieko nevalgiau, tas šam- 
panas, nepyk. Aš tave prašau! Please, darlinę! Pasimy- 
lėkime. 

- Bet švelniai. Ne per smarkiai. Štai taip... 

Marlonas įsismelkė į mane, bet nelabai ką pajutau. 
Judėjo pernelyg santūriai. Pirmyn... tada ilgai nie- 
ko... paskui vėl atgal... Sutramdžiau graudų atodū- 
sį....vėl atgal po ištisos amžinybės. 

Ir staiga viskas pasibaigė garsiu riksmu. Marlonas 
dribo ant manęs ir ko nesumaigė. 

- Aiii! 

- Oh, pardon me! - Marlonas nusirito nuo manęs, 
čiupo už rankos ir suspaudė. - Dieviška. Tau irgi? - 
Paskui atsikėlė ir nuėjo į vonią. Grįžo susijaudinęs. 

- Kas tau kūrė vonią? 

- Aš pati. 

- Tikrai! Kaip Senovės Egipte. Bet joje nesmagu. 
Save matai iš visų pusių. Ta daugybė veidrodžių... 

- Tu gražiai atrodai. 

- Taip manai? - Marlonas džiugiai mane apkabi- 
no. - Tu irgi. Esi atradimas, darling. Taip mane vei- 
ki, nuo keturiasdešimties man taip nebebuvo, galiu 
be pertraukos, žiū! - Paėmė mano ranką ir priglau- 
dė sau prie apačios - grynių gryniausia tiesa! Vėl 
stačias. 

- Mmmm! Taaaip! Pypukas mėgsta tavo ranką. Ar 
nori jo dar karčiuką? 

Marlonas įkišo savo karštą liežuvį man į ausį, ir 
mane vėl siaubingai suėmė juokas, o kadangi buvau 
nepasitenkinusi, šito reikalo nesikračiau. 

Šįkart užtruko dvi valandas. Kai kada net jutau 
malonumą. Bet orgazmo nepatyriau, nes Marlonas 
tuo tarpu pernelyg įsišėlo. Vos pastebėjęs, kad man 
bus gera, išsišiepė ir kando. O pabaiga visada buvo 
karštligiška, nepatogi, lydima riksmo, o aš tegalvo- 
davau: „Kur jis vėl mane užgaus?“ 

Galop viskas pasibaigė, vėl stūgsmu. Marlonas iš- 
šoko iš lovos ir nusišluostė nuo kaktos prakaitą. 

- Kur laikrodis? 

- Virtuvėje. 

Grįžo net pasipūtęs iš didystės. 

- Dvi valandas! - tarė priblokštas. - Dvi valandas iš- 
tisai! Aš niekuomet šitiek ilgai... tai iš viso ilgiausias 
mylėjimasis. Man juk beveik šešiasdešimt, darling. Ir 

burnoje jokio kąsnio, be pusryčių, nepietavęs, tu ge- 
rokai mane atjauninai. O kur margučiai? Mudu nusi- 
pelnėme. 

Mon Dieu! Visiškai pamiršau margučius. 

- Tiek to. - Marlonas pabučiavo man į krūtinę. - 
Einu dabar truputį pasivaikščioti, tada kraujas vėl 
suplūs į kojas, Žinai juk iš kur. Parnešiu raguolių ir 
šokoladinį zuikį, okei? Ir didžiausią Paryžiaus mar- 
gutį. Grįšiu po valandos. Ar saulė tebešviečia? Tik- 
rai. Vis dar nelyja. 

Vos Marlonas išėjo, aimanuodama išsikepurnėjau 
iš lovos, persiritau per pakylą ir nusivilkau į vonią. 

Taigi: kaip aš atrodau po šitokio... kaip tą pava- 
dinti? Viešpatie! Kaip invalidas po grumtynių. 

Sutaršyti juodi plaukai uždribę ant veido, apatinė 
lūpa kruvina, visa išbalusi kaip giltinė, ant smakro 
įkandimas, ant kaklo šešios raudonos dėmės, kur jis 
buvo įsisiurbęs lyg dėlė, raudonai išmarginti pečiai 
ir šlaunys! 

Ir kodėl man taip skauda pilvą? Maudžia kaip po 
dešimties jogos valandų. 

Ak, taip! Toji klaiki padėtis pabaigai: aš aukštiel- 
ninka, kojos iškeltos aukštyn, Marlonas priešais atsi- 
klaupęs, ir kol jis juda pirmyn atgal, prakaituodamas 
ir klykdamas, aš kojų pirštais užspaudusi jam ausis! 

Kvailiau neįmanoma! Šitaip išsidirbinėji tik visiš- 
kai įkaušusi. Niekuomet daugiau tiek nebegersiu. 
Kokia akrobatika gali būti lovoje. Bet Marlonas sprin- 
go iš susižavėjimo: „Šitokios pozos nėra net „Kama- 
sutroje“, darling. Visaip tave išmokysiu...“ 

Susmukau ant vonios krašto. 

Ką daryti su vyru, kuris kandžiojasi? Geras klausi- 
mas! Bet pirmiausia į pagalbą turiu pasitelkti homeo- 
patiją: penki arnikos grūdeliai. Geriausi vaistai nuo 
sužeidimų, kraujosruvų ir išgąsčio. Skausmas pilve 
kaipmat išnyko. Neliks ir mėlynių. 

Bet kas gi čia? Ko čia visur prikreikta? 

Pasilenkiau. Aplinkui vonią, bidė, prausyklę, prie- 
šais veidrodžius priberta kortelių. Ant jų pripiešta 
širdžių, gėlių, žvaigždučių, saulė, mėnulis, ir visur 
žodžiai: „Mimi! Mano širdis priklauso tau!“, „Visada 
ir amžinai!“, „Mimi, saldžioji mano brangenybe. Aš 
tave myliu“, „Tu mano mūza“, „Mimi, mano akies 
vyzdy...“ 

Kaipmat susigraudinau. Pagalvojau apie tokią 
daugybę komplimentų. Karštas piršlybas. Nė vienas 
iš daugelio mano gerbėjų niekuomet šitaip netroško 
vesti iškart po pažinties. Užtat jie buvo kur kas ge- 
resni lovoje. Apie Žoelį net nevalia galvoti. Tuoj pa- 
plūsiu ašaromis. Ar apie Bebė... 

Ne, manir Marlonui nieko neišeis. 

Kai jis paskambino iš cukrainės Šv. Domininko 
gatvėje, atsiliepiau šaltokai. Kaipmat suprato: 

- Buvau per šiurkštus? 

- Aš visa sukandžiota! 

- Tai dėl pirmojo karto, darling, viskas susi- 
tvarkys. 

- Prisieki? 

- Prisiekti? Tu manimi netiki? Aš tave įsimylėjęs. 
Tai susijaudinimas. Pirmas kartas su tavimi lovoje. 

Štai kaip aš tave nudžiuginsiu: aš psichiatras ir pa- 
tarėjas lytinio gyvenimo klausimais. Parašiau keturias 
knygas kebliausiomis temomis, Anglijoje turiu nuo- 
savą tarnybą telefonu - ar ką nors sakei? 

- Patarinėji lytinio gyvenimo klausimais? 

- Tu su manimi kaip Dievo užantyje. Žinau, ko 
reikia moterims. Štai ką tau siūlau: hours of slow love- 
making. Na, kaip skamba? 

- Gerai. 

- I love you, darling. Netrukus pareisiu. 

Hours of slow love-making. Valandų valandos švel- 
naus mylėjimosi. Nuostabu. Jeigu jis tą sugeba! 

Jis grįžo septintą. Puikiausiai nusiteikęs, kupinu 
raguolių baltu krepšiu, auksine saldainių su įdaru 
dėže, didumo kaip televizorius, rožiniu cukriniu zui- 
kiu ir šokoladiniu margučiu, bemaž metro aukštumo. 
O to kiaušinio viduje - marcipaninis vištos, karveliai 
ir tokios pat širdžys. 

Neapsakomai gardu. 

Dėl visa ko atkimšau antrą šampano butelį, ir vie- 
nuoliktą mudu sugulėme į mano prašmatnią opiu- 
minę lovą pasimylėti long and slow! 

- Dabar tu kai ką patirsi, - pažadėjo Marlonas, - 
tai bus premjera. Nė vienas prancūzas šito nesugeba. 

- Kodėl? 

- Būtina tvardytis! Atsigulk ant manęs - ne, ne 
taip. Atvirkščiai. Puikų savo užpakaliuką padėk man 
ant pilvo. O dabar padėk man įkišti. Oooo. Taaaip. 
Mmmm. Geeera. 

Vos trupučiuką įsismelkęs vidun, jis atitraukė 
mano ranką ir sustingo. Laukiau. Nieko. 

Beveik jo nejutau. Taigi prisiglaudžiau labiau. 
Bet kas čia? Užuot prisispaudęs kaip dera (kiek tai 
įmanoma, kai šitokia kvaila poza), jis dar galaižin 
kodėl trupučiuką atsitraukė ir pradėjo kalbėti. Long 
and slow. 

- Marlonai! Aš tavęs nejaučiu. 

- O ašjaučiu. 

- Noriu atsigulti kitaip. 

- Kodėl? 

- Man nepatogu. 

Marlonas sulenkė ilgas kojas. 

- Taip geriau? 

- Ne. 

- Okei. Galima ir iš šono. 

Vis dar susiglaudę pasivertėme dešinėn. Dabar 
jis gulėjo už manęs, kaip aš ir mėgstu, ir glaudė prie 
kietos krūtinės, viršuje, apačioje mudu buvome susi- 
jungę, bet tik per du centimetrus. 

Vėl slinktelėjau prie jo. Jau kiek nusivylusi. 

Ir vėl jam nė motais. Jis nebučiavo manęs, neglos- 
tė, nejudėjo. Tik aimanavo ir kalbėjo - long and slow. 

Paskui jis išslydo iš manęs visiškai, į gryną orą, o 
po valandėlės vėl įkišo, du centimetrus, nė kiek ne 
daugiau, ir ėmė pasakoti kvailą erotinę istoriją iš Se- 
novės Romos laikų, nė nekrustelėdamas, paskui vėl 
ištraukė laukan, vėl įkišo ir vėl tik per du centimet- 
rus, taip ir tęsėsi, staiga aš įniršau: 

- Marlonai, ką tu darai? 

- Tai mano atradimas. Šitaip galiu ištisą naktį. 

- Butinai šitaip? 

- Tuoj bus beprotiškai gera. 

Nepajutau jokio gerumo. Mat viduje buvau pri- 
pūsta oro, 0 iš paviršiaus nutrinta iki skausmo. Visą 
naktį? Ne, pone daktare, ne su manimi. 

Žaibiškai pasisukau taip, kad jis iš manęs išslydo. 
Tada iššokau iš lovos. 

Marlonas atsisėdo. 

- Bet kas... kur tu eini? 

- Virtis kavos. 

- Ką? - suriko Marlonas.- Kavos? Dabar? Juk 
mudu mylimės. Ar papaikai? 

- Man reikia atgauti jėgas. Tu norėtumei? 

- Aš noriu tavęs!- pasipiktinęs sušuko Marlo- 
nas. - Tučtuojau grįžk! 

Nubėgau į virtuvę. Marlonas puolė man iš paskos, 
sučiupo prie viryklės, pakėlė aukštyn ir nusinešė at- 
gal į miegamąjį. 

- Aš tave atgaivinsiu. Pamiršk kavą. 

Ir vėl jis manyje, per du centimetrus. Kalbėdamas. 
Long and slow: 

- Čia dar ne istorijos pabaiga. Gladiatorius su mil- 
žinišku stačiu galu... 

- Marlonai, maldauju - judėk, daryk ką nors! 

- Tai ką man daryti?! 

- Ką nors! Greitai! 

- Ar tujau? 

- Seniai! 

- Dabar? - suvaitojo jis. 

- Mm. 

Marlonas ėmė krutėti. 

- Palauk. Kartu baigsime. 

Galų gale pajutau jį visu ilgumu. Penkias sekun- 
dėles buvo gera, paskui jis ėmė skubėti. Greityn, vis 
greityn... klaikus riksmas. Pabaiga. 

Marlonas griuvo aukštielninkas ir nusižiovavo 
kaip liūtas. 

- Ryt nebepastovėsiu, tavęs per daug vienam vy- 
rui, dar dvi tokios naktys, ir ramstysiuosi lazda... 
saldžių sapnų, darlinę. Man merkiasi akys... 

Marlonas pasivertė ant kairio šono, atsigulė už 
manęs, apkabino dešine ranka lyg geležiniais spaus- 
tais. Nepajėgiau nė krustelėti. 

Jau buvo po vidurnakčio, tad padariau tą, ką vi- 
suomet darau, jeigu nieko gero neišeina - kaipmat 
kietai užmigau. Ir sapnavau puikų sapną apie Žoe- 
lį ir paskutinę mūsų kelionę į Japoniją, saldžią naktį 
ant futono... Bet sapnas buvo per trumpas. 

Aštuntą valandą mane šiurkščiai pažadino more 
lovemakinę long and slow! Marlonas vėl darbavosi. Įki- 
šęs du centimetrus! 

— Marlonai! 

- Yes, darling. 

- Įkišk kaip dera. Giliau. Visą. 

- Tada aš nepajėgsiu ilgai. 

- Nesvarbu, - ištariau maldaujamu balsu. 

- Svarbu, - sudejavo jis, - tau turi būti gera kuo 1l- 
giau. Pasiklausyk tos istorijos tęsinio. Gladiatorius su 
milžinišku stačiu galu... 

- Ar tu negalėtumei paprastai... 

- Paskui, darling. Ne dabar, erekcija... 

- Marlonai, tai nepatiktų nė vienai moteriai. 

- Taip? - Jis sustingo. - Tu pajausi. Juk aš lytinių 
santykių žinovas. Prisipažink, tau gera! 

Aš esu nuovoki meilužė, tačiau kai tau antrasis 
pavasaris, žinai, kada moterys pagaliau turi prasižioti 
lovoje! 

- Ne, - pareiškiau kietai, - man negera! 

— Ką? - suriko Marlonas. - Pakartok. 

- Negera. Šitas tavo dviejų centimetrų spektaklis 
siaubingai nemalonus, aš neapkenčiu kvailo išsidir- 
binėjimo lovoje, arba pamylėsi mane paprastai, kaip 
dera, arba atstosi ir duosi man ramybę! 

Marlonas atsitraukė nuo manęs, šoko iš lovos ir ko 
nenugriuvo nuo pakylos. 

- Nepasiliksiu čia ilgiau nė akimirkos, - suriko pa- 
sipiktinęs. - Eisiu viešbutin! 

Nutapsėjo į vonią, kuo skubiausiai apsirengė. 

- Kur mano kelioninis krepšys? 

- Virtuvėje, - atsakiau ramiai, - sėskis šalia manęs, 
pasikalbėsime. 

- Ne! - suklykė Marlonas. - Mudu nesikalbėsime! 
Tu man išplėšei širdį. Ką dar kalbėti? Nesileisiu taip 
stumdomas. Turiu milijonus svarų investicijų. Mi-li- 
jo-nus! Tu kaip mano motina. Tai irgi niekaip neįtik- 
si. Galiu iš kailio išsinerti, visąlaik blogai! Tu pats di- 
džiausias nusivylimas. Nebenoriu tavęs matyti! 

Lyg vejamas jis išdūmė per koridorių į prieškam- 
barį, atsirakino duris ir taip jas užtrenkė, kad net su- 
drebėjo sienos. 

Good bye, Doktor Macdonald. 

Galų gale viena! 

Atsikėliau, nuogut nuogučiukė, pasistiepiau, iškė- 
liau rankas ir palaimingai pasirąžiau. Paskui penkias 
minutes pastovėjau ant galvos. 

Aaaak, kaip tai atpalaiduoja! 

Mano iškankintas kūnas priplūdo naujų jėgų, pa- 
jutau, kaip sustangrėjo veido oda, kaip atsigavo rau- 
menys, atsidėkodami palaiminga savijauta. 

Palaima gydant, gydymas palaima - toks ajurve- 
dos pagrindas. 

O netrukus pasijusiu dar geriau prašmatnioje 
veidrodinėje savo vonioje, bet pirma paskambinsiu 
Mijai. Ji irgi liko per Velykas Paryžiuje, su Ingmaru, 
ketvirtu savo vyru švedu, nes priešingai negu aš, iš- 
tisai tuokiasi. Mažylė Mija mano stilistė, kaip jau mi- 
nėjau, ji ieško drabužių filmų aktoriams ir visuomet 
įtinka mano skoniui. Atiduoda man visa, ką turi ge- 
riausio! Ji niekada nepamirš, kad išgydžiau ją berian- 
čius spuogus! 

Surinkau jos numerį, Mija iškart atsiliepė. 

- Maudaisi laimėje? - paklausė ji skambiai kaip 
visada. 

- Viskas baigta. Jis nepakenčiamas lovoje. 

- Juk paprastai visus suvaldai. 

- Jis ką tik išbildėjo pro duris! 

- Nuostabu. Klok nedelsdama. 

- Ar gali kalbėti? Ingmaro nėra namie? 

Mija atsiduso. 

- Jis namie! Bet vakar atėjo Arvė. Prisiplempė iki 
žemės graibymo! Tebetyso apsvaigęs. Tikrai drybsos 

iki vienuolikos. Ar vakare ateisi pas mus? Švediška 
Velykų puota. Bus Lenis Vulfas. Naujasis Krokodilus 
Robustus prodiuseris ir penki šeši draugai. Dar mano 
motinai reikėtų ko nors nuo raukšlių! 

- Jų mažiau? 

- Akivaizdžiai. Bet dar per daug. 

Mat Mijos motina pati prisidarė raukšlių. Gėrė tik 
energetinį vandenį, kaip dabar madinga, kurį bran- 
giai sumokėjusi įsivedė į virtuvę ir vonią. Dėl to ėmė 
kamuoti nuolatinis troškulys, inkstų skausmai, raukš- 
lėjosi oda. Visi augalai kaipmat nuvysta, nes toks van- 
duo nenumalšina troškulio, ilgainiui išsekina. 

- Okei. Atsinešiu borakso. Birželį raukšlių neliks 
nė žymės. 

Mijos motina mano serialo LINKSMAS KLIMAK- 
SAS veikėja. Manė, kad klimaksas jai pakenkė. Jai net 
nedingtelėjo, kad kenkia vanduo. 

Taip, gyveni ir mokaisi. Palaimingai išsimaudžiau, 
gaubiama snapučių kvapo, vėl atsiguliau ir nuosta- 
biai pramiegojau iki antros valandos, tada... mane 
pažadino telefonas! 

- Čia aš, - virpančiu balsu tarė Marlonas. 

- Kur tu? 

- Westminster viešbutyje. Savo kambariuose. Turiu 
tau paaiškinti. 

- Kalbėk. 

- Vis dėlto noriu, kad mudu susituoktume. Aš pa- 
teiksiu tau pasiūlymą, kad būtum patenkinta. - Tylė- 
jau. - Aš pamiršau skrybėlę. 

- Galiu nusiųsti. 


62 


- Tu nežinai mano adreso. Norėčiau pasiimti. 

- Kada? 

- Trečią valandą. 

Lygiai trečią pasigirdo durų skambutis. 

Atidariau apsirengusi savo margu japonišku ki- 
mono, basa, už kiekvienos ausies užsilašinusi rožių 
aliejaus. 

- Gardžiai kvepi, - tarė Marlonas nežiūrėdamas į 
mane. 

Jis stovėjo laiptų aikštelėje, šalia į sieną buvo at- 
remtas didelis ritinys, atrodąs kaip kilimas. Marlonas 
užsimetė tą ritinį ant peties ir įėjo. 

- Kas čia? - paklausiau nepatikliai. 

- Dovana švenčių proga. Tau. 

Jis nusispyrė batus, įėjo į svetainę ir išvyniojęs pa- 
guldė kilimą priešais židinį. 

Nuostabu! Tokį gražumą paskutinįkart buvau ma- 
čiusi vieno kliento pilyje, prie Luaros. Tikras seno- 
vinis turkiškas kilimas to dieviško raudonumo, nuo 
kurio iškart padvelkia laime. Ir minkštučiukas. Užli- 
pus basa bemaž įsmengi. 

Bet iš kur jį gavo? Velykų sekmadienį? 

- Tinka, - linksmai šūktelėjo Marlonas. 

- Iš kur jis? Šiandien viskas uždaryta. 

- Iš mano viešbučio apartamentų. Įkalbėjau direk- 
torių parduoti. 

- Už didžiulius pinigus. 

- Juk sakei, kad tik senovinis turkiškas, taip... o jis 
toks. Niekuomet anksčiau jo nepastebėjau, derėjausi 
kaip turguje, dabar jis tavo. 


63 


- Koks gražus! - Atsisėdau ir perbraukiau ranka 
per švelnią vilną. - Čia dar natūralūs augaliniai da- 
žai. Gražesnio raudonumo iš viso nebūna... kiek su- 
mokėjai? 

- Pakankamai, - pasakė Marlonas, - bet pinigai 
neišmesti į balą, tai indėlis. Noriu, kad džiaugtumei- 
si. - Jis atsiklaupė priešais. - Mimi! - Ilgai žiūrėjo į 
mane meiliu ir ryžtingu žvilgsniu. - Eime į lovą. 

- Dabar? 

- Tuojau pat. 

- Kada išskrendi? 

- Pusė dešimtos. 

- Man visa apačia skauda. 

- Man irgi. Bet turiu tave apsikabinti, please. 

Jis padėjo man atsistoti, pakėlė ant rankų, nunešė į 
miegamąjį ir atsargiai paguldė ant lovos. 

- Manau, kad dabar jau žinau, ko tu nori, - pra- 
dėjo mane bučiuoti, švelniai, meiliai, staiga lyg visai 
kitas žmogus. Kitas vyras. Šiurkštumo, vulgarumo, 
valdingumo, skubrumo kaip nebūta. 

Ir įvyko stebuklas. 

Nors man trupučiuką skaudėjo jautriausią kūno 
vietą, staiga karštai jo įsigeidžiau, taip, pirmąkart per 
šias Velykas visiškai atsipalaidavau, atsivėriau, pasi- 
rengiau, ir, kai Marlonas įsismelkė į mane, iš pradžių 
truputį suskaudo, o paskui panirau į palaimą, nie- 
kuomet šito nebūčiau tikėjusis. 

Marlonas įkišo labai giliai, be jokio skubraus ba- 
dymo, be kvailų tauškalų, jis nieko nekalbėjo, my- 
lėjo mane ilgai, ištvermingai, tolygiai, jausmingai, ir 

aš pamaniau: pagaliau, dabar tai truks tiek laiko, kiek 
norėsiu. Jeigu jis dar ims mane glamonėti, sukalbėsiu 
savo mantrą, kuri tučtuojau sužadina man orgazmą 
(kokia ji, atskleisiu vėliau), tada pajausiu švytinčią 
akinamą palaimą, sidabrišką, mirguliuojančią, ji tęsis 
sekundę. 

Marlonas manęs neglamonėjo. 

Bet aš pasitenkinau ir tuo, ką darė. Gera pradžia, 
galvojau, reikia jam atsilyginti. 

Ėmiau vaitoti kaip prastame filme, spardytis, su- 
spaudžiau tenai, apačioje, raumenis, surikau: 

- Taip! Taip! Taaaip! 

Ir Marlonas balsiai sustugęs kaipmat nuleido. 

- Oh, darling, - tarė paskui, - dabar viskas gerai. 
Dabar žinau, ką tu mėgsti. Juk elgiausi tinkamai, 
taip? 

Beveik! Taip pamaniau. Jis beveik žino, kaip reikia 
elgtis. Bet mudu susidorosime. Mudu neišsiskiriame. 
Tik dabar viskas prasideda. 

Paskui atsikimšome paskutinį šampano butelį ir 
susiglaudę išgėrėme jį mano prašmatnioje lovoje 
kurdami planus. 

- Ryt pasimatysiu su savo leidėju Andoroje. Tada 
skrendu į Londoną pasiimti iš klubo laiškų. Pietauju 
su laikraščio leidėju, gyvensiu Savoy viešbuty. Paskui 
trumpam nuskrendu į Havajus, tada grįžtu namo, į 
kaimą, ir tenai tavęs laukiu. Ar mane aplankysi? Tar- 
kime... po dešimties dienų? 

- O ką veiksi Havajuose? 

- Organizuosiu kongresą. 

- Šitaip toli? 

- Darling, turi už manęs ištekėti. Ne. Nieko nesa- 
kyk. Aš tau viską paaiškinsiu Anglijoje. Iš pradžių 
pamatysi mano namą ir nuostabų slėnį, mano valdas, 
ir susipažinsi su Miranda, mano kate, ir su Džeku, 
Džiliu ir Tomu, mano avinais. Atsiųsiu tau bilietą. 
Janas pasitiks tave oro uoste ir atveš pas mane. 

- Kas tas Janas? 

- Škotas. Dirba man. 

Marlonas nuėjo į vonią ir greitai apsirengė. 

- Ar padovanosi savo nuotrauką? Ir kokį dėvė- 
tą drabužį? Kelnaites. Ne, ne švarias. Iš skalbinių 
krepšio. 

- Kam? 

- Užsidėsiu ant veido, kai namie gulėsiu lovoje, ir 
galvosiu apie tave. 

- Kur tu gyveni, Marlonai? 

- Paskambinsiu tau iškart, kai tik nuskrisiu. 

- Man reikia adreso, jeigu lankysiuosi pas tave. 

- Ir gausi, mieloji! Ant šaldytuvo guli tau vokas. 
Pasiūlymas, jeigu tekėsi už manęs. Smulkmenas ap- 
tarsime Anglijoje. 

- Iškviesiu taksi. 

- Mane parveš. 

- Kas? 

- Tarnybinis limuzinas. Jis jau stovi apačioje. 

Aš atsikėliau, mudu apsikabinome. 

- Okei, darling. Vėl bus bjauru be tavęs. - Ilgai bu- 
čiavomės. - I love you. I need you... tai rimta! Visą gy- 
venimą laukiau tokios moters kaip tu. 

Mojau jam iš terasos, lydėdama akimis prabangų 
juodą automobilį, kol tas įsuko į De la Burdonė pro- 
spektą ir išnyko. 

Lijo. Net nepastebėjau, kada pasikeitė oras. Greit 
nuėjau į virtuvę, atsisėdau po savo numylėta palme 
ir atplėšiau voką. 

Kas čia? 

Marlonas buvo užrašęs sumą. 

Stebeilijau tą skaičių, ir lapukas iškrito iš rankos. 
Jis nejuokauja? 

Milijonas svarų ? 

Jeigu rimtai, tada santuokos prasmė visiškai kito- 
kia. Ir mano serialas apie linksmą klimaksą. Galėčiau 
pati jį finansuoti. Iškart! 

Atsistojau, iš miegamojo atsinešiau sidabrinį kibi- 
rėlį su šampano likučiais, prisipyliau taurę, atsistojau 
priešais veidrodį ir pati su savimi susidaužiau. 

MILIJONAS SVARŲ! Didžiulis turtas! 

Ir gaunu jį veltui. Ne dvidešimtmetė. Būdama pen- 
kiasdešimt penkerių! 

Taip, mielieji, kam dar reikia Holivudo? 

Tik ne man! 

Mano gyvenimas įdomesnis už bet kokį filmą. 

Apdujusi iš džiaugsmo ir laimės apsivilkau raudo- 
na aksomine suknele, apsiaviau auksiniais bateliais, 
užsimoviau gražiausią žiedą su stambiu rubinu ir iš- 
važiavau pas Miją ir mielą, mėgstantį pagerti švedą 
Velykų vakarienės. 

Bet daugiau apie visa tai - gerokai vėliau! 


CO Trečias skyrius CT 


rieš skrisdama į Angliją perskaičiau Marlono 
knygas. 

Jis norėjo išgirsti mano nuomonę. 

Su malonumu padariau jam šią paslaugą. 

Pirmiausia knygą apie motinos meilę. Apie ją Ži- 
nojau dar Romoje. 

Paskui apie vyrus moteriškais drabužiais. Neži- 
nomą. 

Labai nepatikliai ją atsiverčiau, tačiau darbas buvo 
geras, su statistika ir lentelėmis, nuopuolio pavyz- 
džiais, be didelės propagandos. Marlonas buvo ją 
parašęs prieš dvejus metus. Tikrai mokslinė knyga. 

Tačiau pabaigos žodis! Vis labiau iš kaktos virs- 
tančiomis akimis perskaičiau štai tokias eilutes: 

„Kiekvienam vyrui, mėgstančiam moteriškus dra- 
bužius, linkiu turėti tokią ištikimą gyvenimo draugę 
kaip maniškė. Ji pataria man perkant, suvarsto kor- 
setą, žavisi mano auskarais, perukais, skaistalais ir 
lūpų dažais. Todėl šią knygą skiriu Doli Makintoš“. 

Išblyškau. Marlonas su korsetu? Su peruku? Išsi- 
tepęs skaistalais ir lūpų dažais? Negali būti! Skaičiau 
ir skaičiau tas eilutes, paskui nuleidau knygą žemyn. 
Tas žmogus melavo kaip pasamdytas! Paryžiuje jį 

paklausiau, vos išvydusi nuskustą kūną, ar buvo 
kada nors persirengęs moterimi. „Ne! - atsakė. - Nie- 
kuomet!“ Bet kai prispyriau, pasidavė. „Vieną karte- 
lį, - prisipažino, - vienintelį kartą, iš įdomumo. Juk 
gydytojui privalu žinoti, kodėl ligoniai šituo taip 
mėgaujasi“. Tik, čia proto balsas, ar jis būtų pasky- 
ręs knygą savo ištikimajai gyvenimo draugei, jeigu 
tik vienintelį kartą būtų suvarsčiusi jam tą prakeiktą 
korsetą? Vargu! 

- Ar perskaitei mano knygas? - ramiai paklausė 
Marlonas vakare prieš išskrisdamas. - Patiko? 

- Įdomios, - atsakiau vangiai. 

- Gerai. 

- Tik pabaigos žodis, atvirai pasakysiu, mane su- 
krėtė! 

- Aš suklydau, - pertraukė mane Marlonas. - Ne- 
reikėjo šios knygos paskirti Doli. Ar... tau nepatinka 
kas kita? 

- Taip. 

- Kas? 

- Iš tiesų tu pats turėtum žinoti, - pasakiau trum- 
pai ir pamaniau: „Jeigu jis dabar pasakys ką nors ne 
taip, viskas baigta! Tada į Angliją neskrisiu, liksiu 
Paryžiuje. 

Marlonas kostelėjo. 

- Mimi, aš puikiai žinau, ką tu manai. Labai pra- 
šau atidžiai išklausyti. Žmonės kuria atomines bom- 
bas, cheminį ginklą. Nuodija planetą. Nukankina mi- 
lijonus gyvūnų, žudo vieni kitus, tai tikrai tragiška. 
Anokia tragedija, jeigu vyriškiui malonu pasimatuoti 
moteriškus drabužius. 


69 


- Tik malonu? 

- Žinoma. O kam daugiau? 

- Tikrai? 

- Be to, tai geriausi vaistai nuo streso. Nors niekas 
to nežino. 

- Tau būna tiek streso? 

Marloną suėmė kosulys. 

- Tu juokauji? Psichiatras dūsta nuo streso. Nepri- 
simenu nė dienos be streso. Koks nors idiotas be pa- 
liovos skundžiasi, nuolat grasina koks nors advoka- 
tas, mane kankina vos ne iki kraujų. Gal man pačiam 
patrakti? Visus iššaudyti? 

- Ne. 

- Tad užsisegi liemenėlę, ant jos apsivelki baltą 
nėrinių suknią, apsimauni šilkines kojines su koja- 
raiščiais, apsikarstai papuošalais, pasidažai lūpas ir 
tampi moterimi. - Marlonas vėl užsikosėjo: - Pardon, 
kažkas įstrigo gerklėje, taigi... apie ką čia mes? Visi 
ieško daktaro Makdonaldo, bet jo nebėra! Tu tampi 
ponia Flim ir smagiai lakuojiesi nagus... ar žinai, kas 
nutinka tada? Kraujospūdis nukrinta, migrena praei- 
na, tau nebegresia širdies smūgis. Tai geriausi rami- 
namieji. Aš išmėginau. 

- Dažnai? 

- Kada ne kada. 

- Ne, sakyk atvirai. Kaip dažnai tu persirenginėji? 
Moterimi? 

- Gal kartą per mėnesį. 

- Vis dėlto dažnokai. 

- Mimi, juk būčiau galėjęs išplėšti iš knygos tą pa- 
baigos žodį! Bet to nepadariau. Noriu, kad apie mane 
žinotum viską. Ar turiu meluoti? Tau labiau patiktų? 

- Ne. Ačiū, kad esi sąžiningas. 

- Šią knygą parašiau prieš dvejus metus. Tai pra- 
eitis. Toks buvo senasis gyvenimas. O naujasis esi tu! 
Man nebereikia jokių kostiumėlių, jokių suknelių, 
perukai visi sudėti, nebėra nei batų, nei rankinių. Tu 
atvažiuosi į visiškai paprastus namus. Į viengungio, 
besidžiaugiančio savo nuotaka, namus. 

- Tu avėjai moteriškais batais? 

- Prie drabužių. Gražiau. 

- Juk ne su kulniukais. 

- Su. Aukštakulniais bateliais. 

- Argi tokių būna? Tavo dydžio? 

- Nors vežimu vežk. Londone. 

- Argi tu moki vaikščioti? Su aukštakulniais? 

- Išmokau. Mimi! Šimtąjį sykį kartoju: tai passe! 
Apskritai neteisybė. Trumpas mano gyvenimo skir- 
snis. Pamišimas. Prisipažįstu. Bet visiškai nereikš- 
mingas! 

- Mat kaip. 

- Žinai, tu apsidžiaugsi: man vėl atauga plaukai. 

- Ar kasdien skutaisi? Krūtinę? 

- Vasarą. Gražiau atrodo, kai drabužiai su iškirp- 
tėmis. 

- Bet tavo krūtinė plokščia. 

- Speciali liemenėlė, - mėgaudamasis pareiškė 
Marlonas. 

- Ir ji padeda? Vyrui? 

- Geriau negu silikonas. Liemenėlė. Ryškiaspalvė 
trumpa suknutė ir perukas ilgais geltonais plaukais, 
tu tampi seksbomba, visi vyrai švilpia pavymui... 
kas daugiau? 

- Nieko. Viskas aišku. 

„Net pernelyg!“ 

Paryžiuje jis sakė, kad tai buvo vienintelis kartas. 


- pamaniau ir padėjau ragelį. 


Dabar prisipažino, kad kartas per mėnesį. 

O iš knygos aišku, jog taip buvo visąlaik, tereikia 
pasižiūrėti į tuos daugybę perukų, aukštakulnių ba- 
telių, suknelių ir kostiumėlių, kuriuos dabar išme- 
ta... trumpai drūtai: 

Daktaras Makdonaldas transvestitas! 

Kol kas vis kračiausi šio žodžio, nes aš nenoriu 
transvestito, manau, vargu ar galėsiu su tokiu apsi- 
prasti. 

Marlonas kaip moteris, dvimetrinis griaumedis, 
plačiapetis, kumpanosis! Pirmiausia reikia sukur- 
ti tokią suknelę, kuri paverstų jį seksbomba. Juk jis 
ne trapus japonas švelniu veidu ir lygiais plaukais. 
Jam reikia peruko, tonos dažų, dirbtinių blakstienų! 
Didžiulė dramblota žiežula, apsikarsčiusi baltais nė- 
riniais, tipena aukštakulniais šešiasdešimto dydžio 
batais... GANA! 

Kad tik neįsivaizduočiau. 

Antraip niekuomet nebegalėsiu su juo mylėtis. 

Prašyčiau pasakyti - kas gali švilpti jam įkandin? 
Tik jau joks normalus vyras nešvilps. Juo labiau mo- 
teris. Telieka iškrypėliai jo ligoniai... Mon Dieu, atsi- 
veria bedugnė. 

Atvirai prisipažinsiu: jeigu man būtų buvę trisde- 
šimt ar keturiasdešimt metų, būčiau likusi Paryžiuje. 
Mat tada dar ieškai vyro visam gyvenimui, su kuriuo 
gali turėti vaikų ir kurti ateitį. 

Antrajame pavasaryje šito nebeieškai. Laimė! 

Tu jau gyveni ateityje. Ir gali sau leisti ką nors be- 
protiška - kada ne kada! Kol ateis didžioji meilė. Mat 
dar būna ir tokia, kaip įrodė mano motina. Ir juo vė- 
liau, juo labiau ja mėgaujiesi. 

Tad pasiryžau kelionei į Angliją vien iš veiklumo, 
pasikliaudama širdį gaivinančiu šūkiu: 

JEIGU NE DABAR - TAI KADA? 

Marlonas atsiuntė bilietą, penktadieniui, gegužės 
5-ajai, atgal turėjau skristi birželio pradžioje. 

Turėjau paviešėti mėnesį, kad pamatyčiau, ar galiu 
priprasti prie gyvenimo su juo. Jeigu taip, jis ketino 
mane vesti, perrašyti man milijoną svarų, jei nesiskir- 
čiau su juo dešimt metų ir būčiau visiškai ištikima. 

O kadangi viskas buvo kaip kine ir iš esmės tikra 
beprotybė, aš perskridau per kanalą. 

Jo adreso vis dar nežinojau. 


Skridau ne į Londoną, O į Bristolį. 

Iš nuostabiausios Paryžiaus saulės į įkyriai dren- 
giantį lietų, Anglijos simbolį. 

Kai nusileidome, pylė kaip iš kibiro. 

Lėktuvėlis nebuvo didelis. Vos šešetas keleivių, 
penki ponai ir aš. Vyrus pasitiko žmonos. O manęs 
laukė drimba plikis, apvaliaveidis, mėlynakis boksi- 
ninko nosimi. Jam net ir ausys buvo gerokai sukne- 

žintos. Nesiskutęs, apžėlęs geltonais šeriais. Apsiren- 
gęs pilka eilute, dar su liemene! Ir po pažasčia laikė 
raudoną skėtį. 

- Aš Janas, - žengtelėjo artyn. - Mane atsiuntė 
daktaras. 

Jis paėmė mano kelioninį krepšį, slapčiomis apžiū- 
rinėdamas, ir iš jo žvilgsnio supratau, kad tokios ele- 
gantiškos ponios kaip aš niekuomet nebuvo matęs. 

Ne tik jis. 

Be jokios apsimestinės gėdos prisipažinsiu, kad at- 
rodžiau įspūdingiausiai visame oro uoste, man links- 
mai šypsojo tiek policininkai, tiek muitininkai, ati- 
darinėjo duris, net lėktuvo vadas atsisveikindamas 
mirktelėjo ir nusilenkė. 

Buvau ypač išsigašinusi, nes tuo tarpu jau Žinojau, 
kad Marlonui patinka įmantrumas. Pagal šūkį: silpni 
žmonės laikosi mados, stiprūs ją kuria, o jei tikrai esi 
išskirtinis, visi atsisuka. 

Todėl vilkėjau savo nuostabiu aksominiu paltu, 
mažylės Mijos dovana, padėka už jos odos išgydymą. 

Tas paltas vyno raudonumo, siuvinėtas auksu, 
lengvas kaip pūkas, apguląs figūrą, stačia apykakle 
ir pūstomis kaip Renesanso epochoje rankovėmis. 

Juodi aukštakulniai aulinukai, priderinti prie 
palto, o po juo - raudona aksominė suknelė gilia iš- 
kirpte. 

Turiu dešimt raudonų aksominių suknelių (ir tris 
baltas), keliaudama niekaip kitaip nesirengiu, mat 


jos lengvos ir nesiglamžo, mano kelioniniame krep- 
šyje sudėtos dar keturios. 

Kad ir kaip ten būtų, mane palaikė garsenybe, nes 
karštakraujis tamsiaodis indas pripuolė atkišęs užra- 
šų knygelę ir auksinį rašiklį. 

- Excuse me, madam, prašau pasirašyti. 

- Mielai, - tariau ir nusišypsojau jam. 

Bet tarp mudviejų įsispraudė Janas. 

- Ledi čia atvyko asmeniškai, - pasakė tylutėliai, 
bet taip grėsmingai, kad man nugarą nukrėtė šaltis. 

Tas pats, matyt, nutiko ir indui, nes jis kaipmat at- 
siprašė, rydamas mane akimis, ir smuko į barą. 

- Koks įžūlumas, - pasakė Janas, ir mudu patrau- 
kėme durų link, - pastovėkite čia, madam, aš atvary- 
siu vežėčias. 

- Kokias vežėčias? 

Janas nusijuokė, jo burna buvo pilna smailių dantų. 

- Važiuoklę. Tuoj grįšiu. 

Toji važiuoklė buvo prašmatnus senas jaguaras, 
juodas, išmuštu raudona oda vidum, netrukus mudu 
nėrėme į lietų ir nudūmėme Bato pusėn. 

Batą Žinojau. 

Čia lankiausi su Bebė, prieš važiuojant į Romą. Čia 
mudu praleidome švelnias naktis rinktiniame vieš- 
butuke, kur seniai seniai kitados buvo pastorija. 

Gyvenome apartamentuose, su atvira vonia, taigi 
be jokių sienų, vonia kambario viduryje ant liūto le- 
tenų, aplinkui kilimai ir pagalvėlės, su vaizdu tiesiai 
į parką, į du didžiulius kedrus, mano mėgstamiau- 
sius medžius. 

O Dieve, Bebė. Dabar aš ir vėl čia, keistas daiktas, 
Anglija juk labai didelė. Kaip tik čia gyvena Marlo- 
nas, netoli nuo Bato, pilno prisiminimų miesto. 

- Kur mes važiuojame? 

- Į centrą. 

Nieko nesupratau. 

Marlonas juk gyvena kaime, jam priklauso visas 
slėnis... bet Janas vikriai nardė tarp automobilių, 
įsuko į ramią alėją ir sustojo prie balto namo. 

- Jau atvažiavome. 

- Kur? 

- Į daktaro priimamąjį, madam. Daktaras jau laukia. 

Tebelijo. Janas palaikė virš manęs raudonąjį skėtį, 
užnešė krepšį per šešetą laiptelių prie žaliai lakuotų 
vartų, kurie lyg patys savaime atsidarė. 

Ooo, labai gražu. Atsivėrė šviesus koridorius, de- 
šinė siena veidrodinė, viduryje didžiulis rašomasis 
stalas, ant jo auksinis drakonas, šuns didumo. 

- Čia sėdžiu aš, - pasakė Janas ir parodė į drako- 
ną, - jei nenoriu, niekas negali praeiti. 

Veidrodinėje sienoje atsidarė durys. 

Išėjo grakšti moteris, apsimovusi ilgomis juodomis 
blizgančio audinio kelnėmis, su juoda palaidine, ant 
kurios auksiniais karoliukais buvo išsiuvinėtas žodis 
DRAGON. 

Jos plaukai buvo blyškiai geltoni, sukelti ir netvar- 
kingai pašiaušti, kaklas dailus ir liaunas, o undinių 
pavidalo auskarai siekė pečius. Ji pasveikino mane 
linksmai, netgi perdėtai linksmai. 

- Tam Kathy, - pratrūko ji. - Jūs atrodote daug jau- 
nesnė negu nuotraukoje, man taip knietėjo jus pama- 
tyti, taip, taip, Paryžius... Marlonas jau baigė. Galite 
užlipti į viršų. 

Jau buvau palypėjusi pusę laiptų, kai sutikau keis- 
tą būtybę, aukštą, liesą, gaubiamą gvazdikų kvapo, 
itin trumpa balta suknia, su itin ilgais aulais, net virš 
kelių, baltais lakiniais batais, o ant juodų kaip varno 
sparnas garbanų pūpsojo balta skrybėliukė, kurios 
šydas žaismingai dengė akis ir nosį. 

Bet į akis krito iškart: tai ne moteris. Tai vyras. O 
šydas jį vargino, nes buvo nuleidęs galvą, atsargiai 
lipo nuo laiptelio ant laiptelio ir pastebėjo mane tik 
tada, kai atsidūriau tiesiai jam prieš nosį. 

Ryškiai dažytos jo lūpos iš baimės atvipo. 

- My God! - suklykė jis, žaibiškai apsisuko ir di- 
džiuliais šuoliais vėl užlėkė laiptais aukštyn. Paskui 
pasileido per koridorių, trinktelėjo durys. Tyla! 

Stovėjau lyg perkūno trenkta. Aš raupsuota? Ar 
dar kas nors? 

Tada laiptų aikštelėje pasirodė Marlonas. 

- Darling! Pagaliau! Eikš greičiau. 

Buvau pamiršusi, koks jis aukštas. Kaip spalvin- 
gai apsirengęs: raudonos kelnės, margas dryžuotas 
megztinis (po juo žydri marškiniai), žvejiška, jau 
mano matyta striukė. Užbėgau paskutinius laiptelius 
ir prigludau jam prie krūtinės. 

Marlonas taip mane suspaudė, jog maniau tuoj 
sulūšianti. Paskui apipylė bučiniais mano kaktą, 
skruostus, lūpas. 

- Pagaliau, mieloji. Eikš į kabinetą! 

Susiglaudę perėjome per koridorių, kur buvo iš- 
nykusi keistoji panelė. 

- Peliuk Miki! - Marlonas pabeldė į duris. - Pavo- 
jaus nebėr. Kelias laisvas! Trata ta! Linkėjimai Bobetei. 

- Kas jis? - sušnibždėjau. 

- Ligonis. 

- Klaikiai bijąs moterų? 

- Ne. Tik prasilenkimas ant laiptų atneša velnio- 
nišką nelaimę. 

- Ką? 

- Jei nori nulipti žemyn, o kas nors lipa aukštyn, 
turi palaukti, kol jis užlips. 

- Kodėl? 

- Suklupsi ir nusisuksi sprandą, įvažiuosi automo- 
biliu į griovį, nuskęsi vonioje... taip... mudu atėjo- 
me. Prašau į vidų, princese nepaprastu paltu. Sveika 
atvykusi! 

Mudu stovėjome kampiniame kambaryje, didžiu- 
liame, šviesiame, stalas senovinis, priešais jį odinis 
žalias krėslas, sofa su kilimu ir atlošu sprandui, sto- 
vimas pultas, knygos iki pat lubų, o auksiniuose rė- 
muose - Zigmundo Froido portretas, jo priimamaja- 
me Vienoje. 

Iš sieninės spintos Marlonas išėmė dvi taureles ir 
viskio butelį. 

- Tau patinka? 

- Labai gražu. Ar visi tavo ligoniai tokie nervingi? 

- Dauguma kur kas baisesni. - Marlonas susidau- 
žė su manimi. - Išgersime į tavo ir mano sveikatą, 
kad būtum pas mane laiminga. 

Gurkštelėjau iš taurelės. Nuo anos šampano orgi- 
jos nebebuvau gėrusi nė lašo alkoholio, lėktuve nie- 
ko nevalgiusi, viskis iškart trenkė į galvą. 

- Papasakok man apie Peliuką Mikį. 

- Sunkus ligonis. - Marlonas išlenkė taurelę vienu 
mauku. - Labai garsus dainininkas, paskui pernelyg 
piktnaudžiavo narkotikais, nebegalėjo įsiminti teks- 
tų, žlugdė koncertus, rengėjai reikalavo didžiulių 
sumų, nervų priepuoliai... 

- Iš ko jis gyvena? 

- Žmona išlaiko. Bankų direktorių terapija. Savo 
viloje. Palėpėje. 

- Ji gydytoja? 

Marlonas nusijuokė. 

- Ne! Griežtojo režimo kamera. Karšia jiems užpa- 
kalius. Peliukas Mikis išvaromas vaikščioti. Tai jam 
peilis. Todėl ir apsirengęs suknele. Nebenori būti 
vyru. 

- Vargšas. 

- Bet pinigais naudojasi. Bobetė pamažėle turtėja. 
Dabar ji perkasi namą, tik kad jam krinka nervai. Pa- 
dedu jam atprasti nuo narkotikų, kad vėl galėtų dai- 
nuoti. 

- Jis tau moka? 

- Moka Bobetė. - Marlonas padėjo taurelę. 

- Jis visąlaik šitaip rengiasi? 

- Visąlaik. Leisk į tave pasižiūrėti, mieloji, vis jau- 
nėji. O paltas... pats mielai tokį įsigyčiau. Kas po 
juo? - Skubiai atsagstė: - Oooo, iškirptė! 

Jo rankos iškart atsirado man ant krūtinės, palindo 
po raudonu aksomu. 

- Mmm, kaip geera, kokia lygi tavo oda, tokia 
švelni, dar niekados... - Jis pakėlė mane ir paguldė 
ant sofos. 

Tada nusiplėšė savo žvejišką striukę, kuri sunkiai 
tarytum švininė dunkstelėjo ant kilimo, atknojo man 
suknelę, įkišo į tarpkojį savo erelišką nosį ir įniko 
karštligiškai ja baksnoti. 

- Ai! - Aš įsivaizdavau romantiškesnį pasisveiki- 
nimą. 

- Sorry! - Marlonas pakėlė galvą, paėmė mano 
ranką, uždėjo ją ant savo kieto galo - taip, tiksliai - ir 
išsiviepė: - Jis budrus nuo pat ankstaus ryto! Vos pa- 
galvoju apie tave - pasistoja! Dar niekuomet taip ne- 
buvo. Su jokia moterimi. - Jis balsiai suvaitojo: - Py- 
pukas nori pas tave... 

- Pala! Liaukis! Užrakink duris! 

- Pamiršk tas duris, - sušvokštė Marlonas. - Tegu 
lieka atdaros. Ginkis, draskykis, kandžiok mane, klyk! 
Noriu, kad mus girdėtų visi, Janas, Kati, praeiviai, aš 
paskelbsiu laikraštyje: Mimi ir Marlonas įsimylėję ir 
daro tai dieną naktį, rėk pagaliau! Balsiai! 

Šito jau per daug. 

Išsipustęs Peliukas Mikis ir bankų direktoriai pa- 
stogėje man buvo išvaikę bet kokius geismus, o dar 
tos kvailos kalbos! 

Kai Marlonas juosėsi kelnių diržą, o tam panaudo- 
jo abi rankas, vikriai nušokau nuo sofos, užtrenkiau 
duris ir nugrimzdau į krėslą šalia rašomojo stalo. 

Marlonas apstulbo, be žado įsistebeilijo į mane. 

- Ką tai reiškia? - paklausė galop. 

Lėtai užsimečiau vieną koją ant kitos. 

- Nenoriu, kad visi mus girdėtų. 

- Ką? - sušuko nustebęs Marlonas. 

- Taip pat nenoriu draskytis ir rėkti, man toks el- 
gesys itin kvailas. 

- Kodėl? 

- Aš nenoriu. 

- Taip? 

- Taip! Pasaulis pilnas priešų, man nereikia priešo 
lovoje. 

Marlonas įsižeidęs atsisėdo ant sofos, pasirėmė 
galvą ranka. 

- Su tavimi nelengva, - pasiskundė jis. - Visą die- 
ną mane supa pamišėliai, o kai noriu atsipalaiduoti, 
nepadedi. Jeigu žinotum, ko aš prisiklausau, būtum 
malonesnė. 

- Ko tu prisiklausai? 

Marlonas sunkiai atsiduso. 

- Vis to paties, man jau per gerklę lenda. 

- Ko? Pavyzdžiui? 

- Vis tos pačios senos giesmės. 

- Kokia ta sena giesmė? Aš nežinau. 

- Aš nekenčiu savo motinos. Nekenčiu savęs! Aš 
nusižudysiu. 

- Taip jie sako? 

Marlonas piktai linktelėjo galvą. 

- O tu ką atsakai? 

- Atsakau: pirmyn! 

- Ir paklausi: geriausiai peiliu? Ar verčiau nuo- 
dais? O gal stryktelėk laukan pro langą? 

Marlonas susijuokė: 

- Ačiū Dievui, supranti humorą. Ne, aš mikliai 
išvaikau jiems depresijas, įkvepiu laimės pojūtį, drą- 

sos gyventi, mylėti sutuoktinį. Dabar atgaivintų gašli 
vaizdajuostė... 

- Verčiau nereikia. 

- Please, please, please! Visai nekalta. Dėl manęs, - 
viltingai pasakė Marlonas. - Turiu mielą rinkinį. Esi 
mačiusi BIG BLUE SANTA? 

- Jei turėsiu žiūrėti ką nors tokio, man išgaruos bet 
koks noras. 

- Ji kaipmat tave sujaudins. 

- Taip kalbi tu? Psichiatras? Juk visi Žino! 

- Ką? 

- Moterys šlykštisi pornografija! 

- Okei, okei, gerai jau, - nusivylęs sušuko Marlo- 
nas ir vėl susmuko ant sofos. 

Atsistojau. 

- Apsirenk. Man šalta. Čia būti nebenoriu. 

Pasilenkiau ir pakėlusi atkišau jam žvejišką striukę. 

Bet kas čia? 

Striukė buvo tokia sunki, kad nusvarino man ran- 
ką. Ji tikrai svėrė daugiau negu dešimt kilogramų, 
visa vien kišenės, užtrauktukai, sagos... 

- Kodėl striukė tokia sunki? 

Marlonas kaipmat pašoko. 

- Duokšen! Man jos reikia, kad išgyvenčiau. 

- Kad išgyventum? 

- Bėdos prispirtas! Žiūrėk: suklastotas pasas, su- 
klastotas vairuotojo pažymėjimas, kredito kortelės, 
atsarginis kompiuteris, diskeliai, baterijos, atsarginis 
telefonas, žibintuvėlis, replės, seifo raktas, lituoklis. 
Atsargos. 

Jis nusijuosė diržą, atsegė užtrauktuką vidinėje jo 
pusėje, ir pasirodė galybė smulkiai sulankstytų ban- 
knotų. 

- Kiek čia jų? - sušukau nesusigaudydama. 

- Penki tūkstančiai svarų. 

- Visąlaik tiek nešiojiesi? 

- Visąlaik. 

- Kodėl? 

- Kad bet kada galėčiau pabėgti. 

- Nuo ko? 

- Nuo bet kokio bepročio, kuris pasikėsins į mano 
gyvybę. 

Marlonas vėl apsijuosė diržą ir apsivilko ta nepa- 
keliama striuke. 

- Kas kėsinasi į tavo gyvybę? 

- Vienos ligonės vyras pateikė man dviejų milijo- 
nų svarų ieškinį. 

- Kaip? Kodėl? 

- Ji išsiskyrė su juo, - piktai pasakė Marlonas, - jis 
tvirtino, kad aš kaltas. 

- Tau paskirtas dviejų milijonų svarų ieškinys? 

- Jau nebe. Jis vos neužmušė jos virtuvėje, bet ji 
gynėsi, šartrezo buteliu, pilnu, sunkiu buteliu, ir tai 
jį nuramino. 

- Kaip? 

- Jį tikriausiai ištiko smūgis. 

- Ir jis neišgyveno? 

- Taip. Jai buvo pripažinta būtinoji gintis, ir aš iš- 
sisukau. Bet nuo tada saugausi. 

- Logiška. 

- Aplinkui tyko bepročiai. Nežinia, kas jiems šaus 
į galvą. Vienas vos manęs nenušovė. Nuo to laiko pa- 
sisamdžiau Janą. 

- Vos nenušovė? Kodėl? 

- Sako, kad paniekinamai kalbėjau apie vieną višt- 
gaidį. Kaip tik aš! 

- Ar tikrai kalbėjai? 

- Niekada nebūčiau! Papasakojau pokštą, visiš- 
kai nekaltą. Bet žmonės tokie jautrūs, tuoj įsižeidžia, 
tranko duris... pistoletą jis atsinešė rankinėje, rožinė- 
je rankinėje, dailaus darbo... Panašią ir aš turėjau... 

- Na, ir? 

- Nepataikė. Matai skylę? Sienoje? Turi atsisukti. 
Tenai. Už rašomojo stalo. Eva Beibi Everest. 

- Keistas vardas. 

- Šokėjas. Tai jo slapyvardis. Štai ką tau pasakysiu: 
niekuomet daugiau nebesinešiojau rožinių rankinių. 

- Tu jį įskundei policijai? 

- Žinoma. Jis sėdi cypėj. Kai išeis, turėsiu vienu 
priešu daugiau. 

- Todėl niekam ir nevalia žinoti, kur tu gyveni? 

- Be kita ko. 

- Bet juk tavo priimamasis ne paslaptis. 

- Jis saugomas. Apačioje budi Janas. Jis karatė ir 
aikido meistras, bebaimis, paguldo ant menčių stip- 
riausią vyrą, neginkluotas. Kati sėdi kontoroje ir stebi 
pro veidrodines duris. Stebi kiekvieną, kas skam- 
bina. Ar matei kamerą? Jeigu už durų pamišėlis, ji 
neįleidžia. Jeigu ateina laiškas iš teismo, ji pasako, 
jog esu išvažiavęs... - Jis nužvelgė save. - Tebesto- 

vi, - pasakė džiugiai. - Mimi, darling, o jeigu braukšt 
pabraukšt? Pasisveikinimui? Ne? Okei, okei, važiuo- 
jam namo. 

- Kur namo? - paklausiau įtariai. 

- Paslaptis. 

- Taigi dar valandų valandas kiūtosime automo- 
bilyje? 

- Tebūnie staigmena. Tai netoli. 

Gatvėje sėdome į kitą automobilį, į aukštą džipą, 
keturiais varomaisiais ratais, rudą ir neišvaizdų iš iš- 
orės, viduje išmuštą balta oda, su televizorium, fak- 
su, kompiuteriu, automatiniu valdymu, su visomis 
elektronikos naujovėmis. 

Gražus automobilis. O pats geriausias dalykas: 
Marlonas buvo puikus vairuotojas. Vengiąs susidurti 
su policija. Net kai Batas liko už nugarų ir pasukome 
į ramų vieškelį, jis važiavo atsargiai. 

Staiga supratau, kur vykstame. 

Į Kostvoldsą, idilišką vietovę, vieną iš pačių gra- 
žiausių Anglijoje. 

Ir čia buvau lankiusis, su Bebė, vėl išvydau juos, 
medaus spalvos namus, dengtus šiaudais, iki pat sto- 
go apkibusius vijoklinėmis rožėmis, kaimus su baž- 
nytėlėmis, gebenėmis apsivijusį viešbutį, elegantišką 
arbatinę ir antikvarinės parduotuves. 

Marlonas važiavo vis siauresniais keliais. Galop 
pasiekėme šunkelį, aplinkui ganėsi vien avys. 

- Ar dar toli? 

- Netrukus privažiuosime. 

Duobėtu keliu aplenkėme kaimą. Pamačiau alu- 
dę auksine iškaba: UGNINIS SLIBINAS. Paskui mus 
apsiautė gamta. 

Po dešimties minučių buvome namie. 

Lietus liovėsi. Sustojome proskynoje, iš dešinės ir 
kairės aukšti medžiai, kurių viršūnės viduryje lietė- 
si. Kelkraštyje vešliai žydį krūmynai, bet namo nė 
ženklo. 

- Palauk čia. 

Marlonas išlipo, niro tarp krūmų, atidarė nemato- 
mus pinučius, tarytum vedančius į ganyklą. Įvažia- 
vome pro juos, ir atsivėrė žalia idilė. 

Išpuoselėta alėja kilo į nuožulnią kalvą. Ant jos 
stovėjo nedidelis namas lyg iš paveiksluotos knygos. 

- Gražu? - Marlonas stebėjo mane iš šalies. 

- Žavinga! 

Namas buvo akmeninis, dviaukštis, tobulų pro- 
porcijų. Dideli langai, gražūs vartai, iki pat stogo 
vešliai žydinčios glicinijos, aukšti medžiai už jo, ro- 
žės priešais, dailiai apkarpytos žalitvorės, viskas kuo 
puikiausiai išpuoselėta. 

- Tu turi sodininką? 

- Taip. Jis Tomas. Janą jau pažįsti. Tomas jo brolis. 
Žiemos sodas pristatytas vėliau, - jis parodė didelę 
įstiklintą verandą, - visa kita iš aštuonioliktojo am- 
žiaus. 

Paryžiuje ne kartą mąsčiau, kaip gyvena milijo- 
nierius su tokiais kaip Marlono pomėgiais? Rožinio 
pliušo apsupty? Ką gi, klydau: namas buvo tuščias. 
Mažne toks pat tuščias kaip mano butas Paryžiuje. 

Kambariai aukšti, su židiniais, bet pirmame stovė- 
jo tik du rudi odiniai krėslai, antrame - vienišas bi- 
liardo stalas, trečiame ir ketvirtame, be užuolaidų ir 
kiliminių dangų, iš viso nieko nebuvo! 

- Kas čia atsitiko? 

- Ji, Doli, išsikraustė su pilnu baldų automobiliu. 
Pasakiau: imk ką nori. Manęs nebuvo. Buvau Hava- 
juose. 

- Ji tau nieko nepaliko? 

- Paliko kabinetą, miegamąjį, antrąjį aukštą. Tyčia 
nieko nepirkau, kartu susitvarkysime. 

- Ar šildymas yra? 

- Žinoma. 

- Gal malonėtum įjungti? 

- Tau šalta? 

- Paryžiuje buvo vasara. Dvidešimt septyni laips- 
niai karščio. Čia daugių daugiausia dešimt. 

- Okei, okei, okei. Klausau. Netrukus bus šilta. 
Mimi, darling, norėtum puodelio arbatos? 

- Ačiū. Ar yra kavos? 

- Deja, nėra. Ar mėgsti Earl Grey arbatą? 

- Mėgstu. Labai. 

Susiglaudę nuėjome į virtuvę. 

Ji buvo didelė kaip rūmų, stiklinės dvivėrės durys 
atsidarė į žiemos sodą. Jame pristatyta daug varganų 
augalų apdulkėjusiais lapais, nudžiūvusiomis viršū- 
nėmis. 

- Kas tau tvarko namus? 

— Kati, - Marlonas užkaitė vandenį, - vieną kartą 
per savaitę ji ateina su Ženi ir Pete. Per dieną jos iš- 
blizgina visą namą. 

- Kodėl ji nelaisto augalų? 

- Nemėgsta. Jų pripirko Doli. Jiedvi neapkentė 
viena kitos. Kai Doli atsikraustė, Kati čia nebekėlė nė 
kojos. Penkerius metus! 

- Vis dėlto būtų galėjusi palaistyti gėles. 

- Bet nelaisto. 

- Tu ir Kati... Kas nors tarp jūsų buvo? 

- Taip. 

- Kiek laiko? 

- Keturiolika metų. 

- Taip ilgai? 

- Dabar ji gyvena su Tomu... sodininku. Bet dirba 
man. Visiškai ja pasitikiu. Sėskis, pupuliuk. Nusirenk 
suknelę. Ne? Vėliau? Gerai. Įsitaisyk patogiai. 

Virtuvės viduryje stovėjo didelis stalas dvylikai 
asmenų, aplink jį aukštos tamsaus medžio kėdės. 

Stalą dengė ryškiai geltona klijuotė, išmarginta 
klaikios rožinės spalvos rožėmis ir niauraus žalumo 
vynuogėmis. 

Nė negalvodama ją nutraukiau. Stalas buvo ąžuo- 
linis. 

- Ką darai? - pasibaisėjęs suriko Marlonas. - Tuč- 
tuojau užtiesk! 

- Ją pirkai Hu? 

- Ne! Mano motina! - Marlonas tebešaukė. - Ji 
nori, kad stalas būtų uždengtas, antraip ant jo liks dė- 
mių. Visada pasižiūri, kai atvyksta! 

- Ar tau ši staltiesė patinka? 

- Ji pasibjaurėtina! Staiga prisiminiau - prakeikimas! 
Turiu ją aplankyti. 

- Ką? 

- Motiną. Sekmadienį. Ar nori kartu? 

- Mielai. 

Marlonas iškart nurimo. Atnešė man arbatą, pasi- 
ėmė bloknotą ir rašiklį ir nuėjo durų link. 

- Man skubiai reikia į vonią. Tada pataisysiu ką 
nors valgyti. 

- Galiu ir aš. 

- Taip? - apsidžiaugė Marlonas. - Šaldytuvas kau- 
pinas. Imk ką nori ir įmesk į kepintuvą. 

Vos jis išėjo, suskambėjo telefonas. 

- Pakelk ragelį, - iš koridoriaus sušuko Marlo- 
nas, - manęs nėra, niekam. Būsiu pirmadienį. Priima- 
majame. 

- Alio? - atsiliepiau smalsiai. 

- Duok jį man, - tarė žemas balsas. 

- Ko jums reikia? 

- Vyro iš namų. Ar nė vieno nėra? Tada pakvieski- 
te Raudonkepuraitę. 

- Kas čia kalba? 

- Kas ten? - iš vonios riktelėjo Marlonas. 

- Kažkas ieško Raudonkepuraitės. 

- Tučtuojau padėk ragelį! - sustaugė Marlonas. - 
Ligonė, visiška pamišėlė, kankina mane dieną naktį... 

- Tegu jis man paskambina į Londoną, - dudeno 
balsas. - Dar šiandien! Mums jo reikės antradienį! 

- Turi paskambinti jai į Londoną. 

- Nepažįstu Londone jokios moters, - šėlo Marlo- 
nas. - Numeris slaptas! Tai vėl turėsiu jį keisti, pra- 
keikimas, dabar matai, su kokiais tipais turiu tąsytis! 

- Kiek laiko tu maudysies? 

- Keturiasdešimt minučių. 

- Tada imuosi virimo. 

Bet nesiėmiau. Pirmiausia suradau laistytuvą ir 
pagirdžiau vargšes gėles. Iš patirties žinau, kad be- 
maž nuvytę augalai atsigauna staiga, išleidžia naujus 
lapus, gražesnius ir žalesnius negu anksčiau. Vien iš 
dėkingumo. 

Paskui linksmai niūniuodama atsidariau šaldytu- 
vą. Tuštutėlis, tik dešimt stiklainių slyvų tyrės! Keis- 
tas skonis! Kaip anglui! Spoksojau į tuos stiklainius. 
O kur... štai! Šaldiklis pilnutėlis: dailiai supjaustytų 
morkų ir bulvių. Špinatai ir šparagai, žiediniai ko- 
pūstai, bulvinės saulėgrąžos, apvoliotos džiūvėsė- 
liuose, rūkytas daržovių sūris, lęšių kukulaičiai, bly- 
nai, sojų pudingas - mudu nemirsime iš bado. 

Be to, buvo galybė kečupo, garstyčių, alyvų, žemės 
riešutų, migdolų, kaparių, majonezo be kiaušinių, 
itališkų makaronų, sezamų aliejaus su prieskoninė- 
mis žolelėmis, egzotiškų padažų. Tik sukis. 

Aš žaibiškai sutaisiau gardų patiekalą, įkišau į 
krosnelę, nustačiau laikrodį pusvalandžiui ir nuėjau 
į koridorių pasiimti krepšio. Buvau labai patenkinta, 
jau veikė šildymas, pasidarė šilčiau, o netrukus bus 
visai jauku. 

Eidama atgal pastebėjau duris, kurių Marlonas ne- 
atidarė, aprodydamas namą. 

Smalsiai paspaudžiau rankeną. Neužrakintos! 

Įjungiau šviesą ir sustingau. Prieš mane buvo an- 
glų lordo miegamasis. 

Brangūs senoviniai baldai, šviesūs šilkiniai kili- 
mai, sidabrinio brokato užuolaidos. Dažytas spine- 
tas, protėvių portretai masyviuose rėmuose, židinio 
kairėje ir dešinėje knygos, daili lova, apklota broka- 
tu. Nedidelis namų altorius kampe, klauptas su rau- 
dono aksomo pagalvėle priešais. 

Kambarys atrodė taip, lyg kažkas neseniai čia būtų 
miegojęs, ore tvyrojo gaivus salsvas alyvų kvapas. 
Įdomu: kodėl Doli jo nenusiaubė? 

- Kur tu? - išgirdau Marlono balsą. - Aš jau pasi- 
ilgau. 

- Ateinu! - Skubiai uždariau duris ir nubėgau pas 
jį. Lenkiu galvą! Vonia irgi nieko sau. Visiškai atnau- 
jinta, šviesi, erdvi, didelė, įleista į grindis, apvali ir 
auksinė. Du aukšti langai tiesiai į parką, nuo sienos 
iki sienos balta kiliminė danga, sofa ir krėslas, gelsvi 
apmušalai, veidrodis, paveikslai, palei sieną dvi auk- 
sinės prausyklės. Prabangi maudykla be jokios plyte- 
lės, ideali šaltam kraštui. 

Priklaupiau prie Marlono. Jis padėjo į šalį blokno- 
tą ir rašiklį. 

- Kur tu buvai? 

- Ten priešais. Senoviniame miegamajame. Kas 
jame gyvena? 

- Jis priklausė vikarui. 

- Vikarui? 

- Anksčiau čia buvo dvaro pastorija. Kas tau? 
Mimi? Kas yra? 

Papurčiau galvą, mėgindama išginti prisiminimą 
Bato viešbučio, kuris anksčiau irgi buvo pastorija. 

- O kieno tie nuostabūs baldai? Jie labai vertingi. 

- Mano. Nusipirkau namą apstatytą. Vikaras mirė, 
giminių nebuvo... 

- O kodėl jų neišsivežė Doli? 

- Kambaryje vaidenasi. 

- Negali būti. 

- Tikrai. Doli jame buvo tik kartą, į kaklą jai dvelk- 
telėjo ledinis kvapas. Beje, man irgi. Ar jos buvo at- 
daros? Durys? 

- Taip. 

- Puikiai prisimenu, kad užrakinau. Žinai, tame 
kambaryje dvokia. 

- Kuo? 

- Tabaku. Pypkės tabaku. Smarkiai. 

- Ne. Kvepia alyvomis, - paprieštaravau. 

- Kuo? 

- Alyvomis. Nuostabiai. 

- Įdomu. Doli užuodė smilkalus. Atnešk man tą 
pintą lagaminėlį. Mažąjį. Ačiū. Imk raktą, gerai užra- 
kink, apsuk dukart! Antraip spyna vėl atsirakins. 

- Ir tada jis pasirodys, tas tavo vaiduoklis? 

- Ne, nepasirodys. Bet man vis dėlto maloniau, kai 
durys užrakintos. Ar tu bijai? 

- Nė trupučio. 

Padariau, kaip liepė Marlonas, patikrinau, ar už- 
rakinau dukart, ir grąžinau raktą. 

- Thanks, love. Užkišk jį už kvepalų buteliukų. Už 
pirmojo Shalimar. Ne, už vonios aliejaus. 

- Už kurio? - Mat lentyna buvo jais nukrauta. 

- Už septintojo. Lelijų ir rožių. Ačiū, darling. Kaip 
tavo pietūs? 

- Galėsime valgyti po ketvirčio valandos. 

- Nuostabu... - Staiga jo balsas labai sušvelnėjo: - 
Pasižiūrėk į mane, mieloji, ar nieko nepastebi? 

O Dieve! Plaukai! Ataugo visi. Tankūs žili raity- 
ti gaurai dengė krūtinę, pilvą, ilgas stiprias kojas, jis 
atrodė visai kitoks negu Paryžiuje, tikrai išvaizdus 
vyriškis. Ištiesiau ranką. 

Malonu apčiuopti. 

- Eikš greičiau pas mane, - meiliai tarė Marlonas, 
čiupo mane už čiurnų ir karštais pirštais reikliai per- 
braukė iki kelių, - turiu tave suspausti ir pajusti, lipk 
į vandenį, darlinę, please! 

- O apsauga! - suabejojau. 

- Aš gydytojas, aš sveikas, pasitikėk manimi! I arm 
clean! Anksčiau, priimamajame, elgiausi kaip kvai- 
lys. Atsiprašau. Ar man atleidi? I love you, darling. 
Eikš, meldžiu, eikš! 

Tada numečiau ant kilimo suknelę ir juodus nė- 
rinių apatinius, ir tinklines kojines, ir korsetą. Batus 
buvau nusiavusi anksčiau. 

Puiku, kai esi visą dieną šauniai badavusi ir ne- 
reikia gėdytis atsikišusio pilvo, puiku, kai moki jogą 
ir krūtys stangrios ir gražios. Taip, visas mano kū- 
nas tarytum atsinaujino po klimakso, nes niekuomet 
negėriau hormonų, valgau tik vegetarišką maistą ir 
kasdien vis jį palepinu! 

Nuoga įlipau pas Marloną į auksinę vonią. Van- 
duo dvelkė frezijomis ir buvo maloniai šiltas. 

- Love me, - jis ištiesė į mane rankas. 

- Bet ne kaip priešę. 

- Žinoma, ne, darlinę. Kaip savo dievinamą myli- 
mąją iš Paryžiaus. 

Na, gerai. Meilė vonioje - ne mano pomėgis, nors 
ta vonia ir auksinė kaip štai ši. Velniop visa kosme- 
tika, dar ir šukuosena, vandens patenka į nosį, galva 
sušlampa, dažnai apsidaužai alkūnes. 

Ir vyrai visada pamiršta: moteriai būtina atsipalai- 
duoti, kad galėtų mėgautis meile, jai reikia laiko! Ket- 
virčio valandos? Juokai! 

Tačiau mane jaudino ataugę plaukai. 

- Ak mieloji, - sudejavo Marlonas ir apsikabino 
mane karštomis šlapiomis rankomis, - visą dieną ši- 
tuo džiaugiausi. Ar atsisėsi man ant kelių? 

Paklausiau jo. 

Kaip ir maniau, buvo nepatogu. 

Marlonas vienas nieko nesugebėjo, skubėdamas 
badė aplinkui, turėjau jam pagelbėti ranka. Kaip ir ti- 
kėjausi, jis įsismelkė nepakankamai giliai, ir nenuos- 
tabu, juk kampas visiškai ne tas - apvalioje vonioje 
negalėjau už nieko įsitverti, vanduo tiško į akis, liejo- 
si ant kilimo, viskas peršlapo kiaurai! 

Be to, vienąkart reikia pasakyti: mylėtis vonioje 
neįmanoma! 

Vanduo ir jautri oda ten, apačioje, pjaunasi. Ne- 
slysta taip, kaip turėtų. 

Tačiau pigiuose filmuose, priešingai prigimčiai, 
uoliai niurkomasi baseinuose, voniose, upėse ir eže- 
ruose, taip, net jūros vandeny! 


94 


Bet nurimkite, mielieji, tai tik laki vaizduotė! 

Prasto režisierius išmonė. 

Nesijaudinkite, jei namie nieko neišeina, tai norma- 
lu. Šiaip ar taip, nepasisekė kaip norėta, bet Marlonui 
labai patiko. Ir po dviejų minučių jis jau nuleido bal- 
su klykdamas! 

Užsimerkęs, iššiepęs stiprius dantis, kąstelėjo man 
į smakrą, nors ne taip smarkiai kaip per Velykas Pa- 
ryžiuje. 

- Oi! - balsu paprieštaravau. 

- Oh, pardon, pardon! Ar skauda? 

- Pakenčiama! 

Marlonas karštai pabučiavo mane. 

- Niekuomet to nebedarysiu. Ir tau buvo per trum- 
pai. Jokio malonumo. - Jis išlipo iš vonios ir padėjo 
išlipti man. - Čia tik įžanga, - paguodė, - visa kita 
vėliau, viršuje, antrame aukšte. Pažadu, tada ir tu at- 
sigriebsi. Tu manęs nepažįsti, mano laki vaizduotė... 
Oh, darlinę, kaip puiku, kad tu čia, aš taaaaip džiau- 
giuosi, jog nebesu vienas tuščiame name. 

Jis pabučiavo mane į kaktą ir padavė rožinį rankš- 
luostį. Jame buvo išsiuvinėta MIMI, auksu, įkypomis 
angliškomis raidėmis. Šitoks atidumas. Mudu apsi- 
rengėme gauruotais rožiniais maudymosi chalatais. 
Kati, pasakė Marlonas, vakar juos nupirko, specialiai 
man. Dar gavau rožines pliušines kurpaites, tokias 
pat kaip Marlono, tada mudu petys petin išėjome į 
koridorių. 

- Staigmena! - Marlonas sustojo, paspaudė myg- 
tuką sienoje, ir nušvito keturi apšviesti paveikslai. 

Kieno jie? 

Mano nuotrauka! Visur ji, ta, kurią jam daviau Pa- 
ryžiuje. Marlonas ją padidino ir padarė lyg plakatus. 
Šypsąs veidas pasitiko mane šalia paradinių, svetai- 
nės durų, šalia laiptų ir biliardinės. 

- Ką pasakysi? - viltingai paklausė Marlonas. 

Pasistiebiau ir pabučiavau jį. 

- Ačiū, Marlonai. 

- Ar tau patinka? 

- Labai susijaudinau. 

- O aš netrukus mirsiu iš bado. 

Juokdamiesi nuėjome į virtuvę. 

Buvau dailiai padengusi ąžuolinį stalą, be klijuo- 
tės, žinoma, perlenkiau ją daug kartų ir padėjau ant 
kėdės. 

- Aperityvo? - paklausė Marlonas ir įsipylė 
viskio. 

- Ne. Ačiū. Per daug alkoholio džiovina. Nuken- 
čia oda. Viena apskritai negeriu. 

- Tavo odai nekenkia. Ji puiki. 

- Verčiau pasisaugosiu. 

Pavalgėme su apetitu. Dar išgėrėme po du puode- 
lius arbatos. 

- Labai gardu,- pasakė Marlonas, kai baigėme 
pietauti, - bet tu vartojai aliejų. Pamiršau, man būna 
dar gardžiau visai be jokių riebalų. Ar galiu dabar 
tave užnešti aukštyn? Į lovą? 

- Duok man ranką. To pakaks. 

Marlonas artistiškai atsiklaupė prieš mane. 

- Ranka, namas, pinigai... viskas bus tavo, jei ište- 
kėsi už manęs. Ar nori? 

- Gal, - nusijuokiau, - ar galiu iš pradžių pamatyti 
miegamąjį? 

- Kam? 

- Šiaip sau. 

- Tada eik pirma. Antras aukštas, pirmos durys iš 
kairės. Aš netrukus ateisiu. Pamiršau, dar turiu pa- 
skambinti. 

- Motinai? 

Marlonas iškart užsikosėjo. 

- Dieve gink... Kati. Turi rytdienai skubiai atlikti 
vieną darbelį... tad kol kas, princese, I love you! Ir ne- 
pamiršk manęs! 


> Ketvirtas skyrius CT 


B“ rimta priežastis, dėl kurios norėjau pamatyti 
miegamąjį. 

Jeigu tenai kur nors būtų buvę antrankiai ar virvė, 
ar kablys palubėje, naktį būčiau leidusi ne su Mar- 
lonu, o apačioje, su namų vaiduokliu, alyvomis kve- 
piančiu vikaru. Tenai būčiau jautusis saugesnė. 

Bet aš baiminausi be reikalo. 

Vietoj virvių - popierių krepšiai. Daugiau negu 
dera. Kambarys mėlynas, lova vyšnios medžio, labai 
plati, o jai iš kairės ir dešinės popierių krepšiai. 

Kelios senovinės komodos, šalia kiekvienos popie- 
rių krepšys. Vienas popierių krepšys prie durų, du 
miegamojo viduryje, dar vienas pūpsojo tarp langų. 

Tiek to, popierių krepšiai manęs netrikdo. 

Be to, čia tikrai jauku: knygų siena iki pat lubų, 
šviesi kiliminė danga, ant jos tikras persiškas sodrių 
spalvų kilimas, didžiulis veidrodis auksiniuose rė- 
muose, gražūs paveikslai, bet ramybės man nedavė 
tie popierių krepšiai. 

Apžiūrėjau jų vidų: bemaž visi tušti. 

Paskui skubiai atsitiesiau, nes išgirdau ant laiptų 
Marloną. Ir jis atėjo, nešinas mano kelioniniu krep- 
šiu. Padėjo jį priešais mane. 

- Deja, lova ne opiuminė, - tarė uždusęs, - bet 
mažne tokio pat platumo kaip taviškė. Čia drabuži- 
nė, - jis atidarė duris knygų sienoje, - gali pasikabin- 
ti savo drabužius. Čia rožinė vonia, - jis mostelėjo į 
apmuštas duris šalia lovos, - turiu trumpam į ją už- 
sukti. Valandžiukę. Okei? 

Marlonas atrodė labai susijaudinęs. 

- Ar kas nutiko? - paklausiau linksmai. 

- Viskas kuo puikiausiai. Tik persirengsiu. 

Palydėjau jį akimis, dingstantį vonioje. Marlonas 
dukart pasuko raktą - labai paslaptinga. 

Bet ilgai negalvojau, nuėjau į drabužinę, nes dabar 
turėjo paaiškėti, ar mano įtarimai Paryžiuje pagrįsti. 

Tikriausiai pamanėte, kad tose didžiulėse drabu- 
žių spintose, batų lentynose iki palubės išvydau tik 
galybę kabyklių, batų šaukštų ir baltą drobinę eilutę, 
kuria Marlonas vilkėjo Paryžiuje per Velykas. 

Apsirikote. 

Čia visur buvo prigrūsta suknelių ir rankinių. Čia 
gyveno ne daktaras Makdonaldas, o tiktai ponia 
Flim. Marlonas visąlaik persirengdavo moterimi na- 
mie, tad jis negali staiga pasikeisti tik todėl, kad įsi- 
mylėjo. Taip byloja protas. 

O kadajis persirengdavo? Vidurnaktį? 

Iškrausčiau savo krepšį, susikabinau raudonas ak- 
somines sukneles ant elegantiškų kabyklių ir atsidu- 
susi grįžau į miegamąjį. Nuoga atsiguliau ant plačios 
lovos ir ėmiau laukti, kas bus toliau. 

Atsidarė vonios durys, pasirodė Marlonas. 

Atsisėdau, bemaž netikėdama savo akimis. Tas 
stambus vyriškis buvo nusirengęs rožinį minkštą 
chalatą ir droviai šypsodamas arėjo prie manęs gu- 
linčios, apsitempęs žvilgančiu auksiniu moterišku 
apatinuku. 

Siauros petnešėlės graudžiai atrodė ant galingų 
pečių, palanko raukiniai išryškino stambius kelius, 
stiprias sportiškas žilais plaukais apžėlusias blauz- 
das - man atėmė žadą. 

- Tikiuosi, tau tai netrukdys. Namie aš visąlaik 
miegu vilkėdamas šitais marškinėliais. Pačiupinėk, 
švelnūs kaip šilkas. 

- Labai, labai... dailūs, - pasakiau itin linksmai, - 
tau puikiai tinka. 

- Ir aš taip manau. Pačiupinėk, neapsikrėsi. 

- Labai švelnūs. 

- O dabar prisipažinsiu: čia moteriškas apatinu- 
kas. „Prisipažinsiu“ netinkamas žodis, aš juk ne nusi- 
kaltėlis... - Jis atsigulė šalia, nežiūrėdamas į mane. - 
Mano oda jautri, man patinka, kai lovoje justi šilkas 
ir minkštumas. 

- Logiška. Kam tai nepatiktų. 

- Tai va. 

- Perkiesi juos Londone? - paklausiau po ilgokos 
tylos ir paglosčiau auksinį audinį. 

- Užsisakau. 

- Kaip? 

- Iš katalogo. 

- Pernelyg stambioms moterims? 

- Vyrams. Atveža tiesiai į namus. Turiu visokiau- 
sių spalvų apatinukų. Galima gauti nuostabiausių 
vyriškų dydžių apatinių, kojaraiščių, šilkinių kojinių, 
suvarstomų korsetų, liemenėlių... 

- Vyrams? 

- Žinoma! Siuntėjai aptekę pinigais. JAV tai pui- 
kus verslas. 

- Ar šitaip tu nusiramini? - kilstelėjau aukštyn 
antakius. 

- Aš mėgstu medžiagą. Pižamos bjaurios. 

- Motina man pasakojo, kad tėvas vilkėjo nakti- 
niais marškiniais. 

- Matai. 

- Paryžiuje gautum vyriškų naktinių marškinių. 
Medvilninių. Mažoji Mija pažįsta gerą siuvėją. Gal 
užsakyti tau kelerius? Šilkinius? Kai grįšiu? 

- Labiau mėgstu savo apatinukus. 

Ir viskas. 

Staiga iš palovio pasigirdo klaikus riksmas. Iš- 
sigandusi pašokau. Marlonas jau buvo išsiritęs iš 
lovos. 

- Kas čia buvo? Vaiduoklis? 

- Miranda. 

- Kas? 

— Mano katė. Su pele. 

- Su pele?! 

- Tuoj ją sugausiu! 

- Ar pelė gyva? 

- Iš riksmo atrodo, jog taip. Paleido ją. Po lova. Bet 
mums tai ne pirmiena. 

Auksiniu apatinuku pasidabinęs Marlonas pribė- 
go prie durų ir jas uždarė. Čiupo patį pirmąjį popie- 
rių krepšį, o tada pamačiau pilkai rudą pelytę, kuri 
kaip žaibas šovė per kambarį ir pasislėpė po senovi- 
ne komoda. 

Ją nusivijo grakšti raina katė su raudonu kaspinu 
ant kaklo, bet pelytė buvo vikresnė. 

Balsiai miaukdama katė atsitūpė prie komodos, 
ėmė letena siekti po ja, bet veltui. Pelė lindėjo pačia- 
me kamputyje. Katė jos nepagavo. 

Marlonas išnešė Mirandą pro duris ir sugrįžo. 

- Prašau neužgauti pelės! - sušukau, nes papras- 
tai gelbsčiu visus gyvus padarus, net peles ir vabz- 
džius. 

KIEKVIENA BŪTYBĖ TROKŠTA GYVENTI. 

- Ką pasakei? - Marlonas atsisuko. 

- Neužgauk pelės. Ji nieko mums nepadarė! 

- Ar laikai mane laukiniu? - pasipiktino Marlo- 
nas. - Eikš! Padėk man! Pastumk komodą, tada ji iš- 
bėgs - kaip tik čia, šitoje vietoje, vis toje pat, esu da- 
ręs šimtus kartų. Tada apvožiu ją krepšiu, ir viskas. 

Kai pelytė jau drebėjo po krepšiu, Marlonas mik- 
liai pakišo laikraštį, atsargiai apvertė krepšį ir basas 
nulipo į sodą jos paleisti. 

- Išgelbėjau, - atsiduso grįžęs. 

- O kur Miranda? 

- Uždariau virtuvėje su pilnu dubenėliu ėdalo ir 
vandens. 

- Ačiu Dievui. 

- Tik nusimazgosiu rankas ir kojas ir tuoj ateisiu. 
Ir nesmerk mano katės. Tai buvo sveikinimas tavo 
atvykimo proga. 

- Ar rytji vėl tą pakartos? 

- Ne, ne. Ji nebemedžioja taip daug kaip anksčiau. 
Tik norėjo tau parodyti, jog dar sugeba. 

Mat kaip! Išsiaiškinau, kodėl čia tiek popierių 
krepšių. 

Kai Marlonas grįžo iš vonios kambario, auksinis 
apatinukas nebebuvo man šlykštus, nes vyriškis tu- 
rėjo gerą širdį ir paliko gyvas net pelytes. 

Mudu apsikabinome. 

- I love you, Marlonai. 

- I love you, Mimi, mieloji. 

Jeigu vyriškį myliu, tai ir geidžiu jo, tad atknojau 
auksinį apatinuką ir ėmiau bučiuoti tenai, kur taip 
mėgsta vyrai. 

Bučiavau ilgai ir jausmingai, labai įgzudusiai, kad 
jis nepajustų dantų (taip, Paryžiuje šito išmoksti), ir 
Marlonas vaitojo iš malonumo. 

Deja, deja, jis pernelyg susijaudino, tad nebesi- 
valdė, griuvo ant manęs ir norėjo įsismelkti vidun, 
bet, ačiū Dievui, nepajėgė, nes aš dar nebuvau pasi- 
rengusi. 

- Prašau paglamonėti, - sušnibždėjau. 

- Kur? - riktelėjo nustebęs Marlonas. 

Priglaudžiau jo ranką prie tos geros vietelės, ir 
visai be reikalo. Marlono pirštai buvo per sausi, per 
kieti ir šiurkštūs, jis pernelyg maigė, aš sudejavau iš 
skausmo. 

O Marlonas pamanė, kad iš malonumo! 

- Tu varai mane iš proto! - sušvokštė, įsispraudė 
man tarp kojų, tiesiai į vidų ir įniko greit badyti kaip 
kokiame prastame filme. 

Jo burna buvo prilipusi prie manosios, rankos pri- 
mygusios pečius prie čiužinio, tačiau viskas tęsėsi ne- 
ilgai, kaip ir vonioje. Kaip tik tada, kai pamaniau, jog, 
šitoks elgesys nepakenčiamas, jis pakėlė galvą, suri- 
ko ir klaikiai sutrūkčiojo visu kūnu. Paskui atsiplėšė 
nuo manęs ir balsiai vaitodamas susmuko šalia. 

- Kaip geeeera. 

- Mm, - numykiau išsivadavusi. 

- Tau irgi, - pareiškė jis. 

Prisiverčiau šyptelėti, bet tylėjau. 

Marlonas plačiai nusižiovavo, atsistojo, nuėjo nu- 
siprausti, grįžo išdidus ir trokšdamas pagyrų. 

- Dabar pašventinome lovą, - tarė iškilmingai. 

- Labai smarkiai, - pritariau. 

- Ką reiškia „smarkiai“? - suriko jis nekantriai. - O 
kaip buvo iš tikrųjų? 

- Ar turi popierinę nosinaitę? 

Marlonas pagraibė po pagalve - ir atkišo man kel- 
naites, kurias buvau davusi. 

- O, sorry! Atiduok. Štai imk. - Įspraudė man į 
saują pakelį nosinaičių. - Mimi, tu atradimas. Pirmo- 
ji moteris, kuri ne vien guli laukdama, kol užsimanys 
vyras. 

- Mat kaip. 

- Tu anatomijos stebuklas. Nori, kad tave glosty- 
tų... pirmiau! 

- Šito nori visos moterys. 

- Leisk tau paaiškinti, - tarė Marlonas tokiu balsu, 
kokiu kalba psichiatras, - to nori ne visos moterys. 
Moterys nekenčia, kai joms liečia klitorį. 

- Prašau? 

- Moterų klitoris yra pernelyg jautrus prisilieti- 
mams. Apie tai parašiau knygą, argi nežinai? 

- Nežinau. 

- Tai žino visi Anglijos vyrai. 

- Kalbi iš patirties? 

- Visa tai pats išgyvenau. 

- Ar mylėjaisi tik su anglėmis? Iki šiol? 

- Doli buvo škotė. 

- Ji irgi nenorėjo? Mylavimo? 

- Kartą pamėginau, tai suklykė iš skausmo. 

- Būtų galima mėginti ir švelnėliau... 

- Su tuo, - Marlonas iškišo liežuvį, - su kuo, sako, 
Prancūzijoje puikiai sugeba. Bet nurimk, tai gryni iš- 
mislai. Doli tysodavo kaip ištikta komos. Jos nejau- 
dindavo. 

- O kas ją jaudindavo? 

- Susitvėrimas už rankų. 

- Lovoje? 

Marlonas dar balsiau nusižiovavo ir be žodžių 
linktelėjo galvą. 

- Ar dažnai judu mylėdavotės? 

- Ne. Galop bene kas du mėnesiai. Bet dėl jos. 
Dažnai mėgindavau, jokio atgarsio. Tada imi manyti, 
gal esi atkarus... 

- Kas du mėnesiai? Ir šito užteko? Kai esi toks pa- 
jėgus? 

- Juk vienodai pajėgus nesi su visomis moterimis. 
Su tavimi galiu ištisai, su kitomis dažnai iš viso nieko 
neišeina. Tai normalu. Doli lovoje manęs niekuomet 
netraukė. 

- Ir vis dėlto, du mėnesiai be... 

Marlonas mane pertraukė: 

- Man tai nebuvo sunku, - pasakė jis balsiai, - 
mes, anglai, atskiriame meilę ir lytinį potraukį. Apie 
tai irgi parašiau knygą. Ryt pasiskaitysi. Kol myli, 
lova nesvarbu. Susirandi kitur, jei prireikia. 

Norom nenorom nusijuokiau. 

- Ko tu juokiesi? 

- Ir tavo Doli sutiko? 

- Ji net nepastebėjo. Aš atsargus. Niekas nesugeba 
taip panaikinti pėdsakų kaip aš. 

- Moterys visada pastebi, kai jų vyrai... 

- Jai tai nerupėjo!- nekantriai šūktelėjo Marlo- 
nas. - Kiti dalykai buvo svarbiau. Ir, Mimi, jei susi- 
tuoksime ir tu nebenorėsi su manimi miegoti, okei, 
sutinku! Svarbiausia tėra meilė. Ir kol mylėsime, bū- 
sime kartu! 

- Marlonai, - tariau rimtai, - kaip galima mylėti, 
jeigu nebetrauki fiziškai? Kaip galima gulėti šalia 
vienas kito lyg svetimiems, naktis po nakties, tik su- 
sitvėrus už rankų? Tai kiniška kankynė. Jeigu aš gu- 
liu lovoje su vyru, iš jo kai ko noriu. 

- Laimė! - Staiga Marlonas vėl visiškai išsibudi- 
no. - Tu paprasčiausiai ištiesi ranką ir paimi jį, py- 

puką, įsidedi į burną, tu, patrakėle iš žemyno, karš- 
takrauje Kasandra, draskyk mane, kandžiok, mušk, 
spjaudyk, suleisk nagus... - Jis apvertė mane, smar- 
kiai plojo per užpakalį, ir aš nieko nesusivokdama, 
nevalingai trenkiau jam tokį antausį, kad net su- 
žlegsėjo! 

- Aiii! - riktelėjo Marlonas, paleido mane ir įsi- 
siurbė akimis. 

- Nebūk toks šiurkštus! Aš ne vyras! Nenoriu karo 
lovoje. 

- Juk čia tik žaidimas, - piktai suriko Marlonas, - 
argi nesupranti? 

- Pasimušti gali su draugais. 

- Tu manęs nenori? 

- Nenoriu kaip priešo. 

- Net ir pramogai? 

- Taip! Juk tiesiai sakau! 

Marlonas piktai iššoko iš lovos ir pasitaisė auksinį 
apatinuką. Paskui susitvardė, papūtė lūpas. 

- Okei, okei, - sušuko plonu balsu, - dabar elgsi- 
mės labai švelniai. Aš esu tavo Erškėtrožė, tu mano 
princas, tu nulaižysi man nuo pypuko slyvų tyrę, - jis 
maivydamasis pasiuntė man oro bučinį, - tuoj grįšiu, 
gražuoli prince, tiktai greit nulėėėksiu į virtuvę... 

Ką gi, mieloji, pasakiau sau, kai jis dundėjo laip- 
tais žemyn. Kad ir kaip jis myli gyvūnus, normalus 
elgesys jam nepatinka. Jis apsimetinėjo tą švelnumo 
sklidiną popietę Paryžiuje. O čia, namie, vėl prasi- 
veržia seni įpročiai. 

Slyvų tyrė? Šaldytuve dešimt jos stiklainių. Tai to- 
dėl tiek atsargų, kad jam maloniausia... daugiau nie- 
ko nebemąsčiau, nes pro duris įskriejo Marlonas. 

Kikendama užsitraukiau apklotą. Ponas psichiat- 
ras buvo pasikeitęs neatpažįstamai. Su blizgančios 
baltos medžiagos chalatu iki žemės ir ilgu šleifu. Di- 
džiulės kojos apautos aukštakulnėmis kurpaitėmis, 
padabintomis stručio plunksnomis, žilus plaukus 
dengia baltas nėrinių šydas, o rankoje jis laikė tyrės 
stiklainį. 

- Čia ateina tavo Erškėtrožė, prince, - suriko Mar- 
lonas plonu falcetu, - darlinę, mieloji, štai ką tau 
turiu! 

Jis pritipeno prie lovos, koketiškai kaip šokėja, 
visai prie mano galvos itin grakščiai apsisuko, tiek 
laiko kraipydamas klubus, kol chalatas prasiskleidė 
ir išsišovė jo pasididžiavimas, kietas ir sklidinas lau- 
kimo. 

- Pypukui reikia tyrės, - jis įspraudė man į rankas 
stiklainį, - aptepk ir skonėdamasi nulaižyk. 

- Ar nebus per šalta? - Stiklainis mano rankose 
buvo ledinis. 

- Taip, taip, - ulbėjo Marlonas kiek įmanydamas 
ploniau, - siaubingai šalta, kaip Arktikoje. Bet pas- 
kui šiltas liežuvis, gili puiki praraja, kur jis įsmegs 
kaip aštrus kardas. 

Įsmegs? Aštrus kardas? Ir vėl karas? Tik ne mano 
praraja. Aš padėjau stiklainį ant grindų, aiškiai ir bal- 
siai pasakiau: 

- Ne! 


108 


- Kas „ne“? - paklausė Marlonas vėl vyrišku bal- 
su. - Noriu, kad tu man apteptum ir nulaižytum. Ar 
nesupratai? 

- Supratau, pone daktare, juk nesu minkštaprotė. 

- Na, ir? 

Itin lėtai pasikišau po galva rankas. 

- Iš to man jokio džiaugsmo! 

- Kaip? - suspiegė Marlonas, nusiplėšė nuo gal- 
vos nėrinių šydą ir sviedė man į veidą. - Ar jau vėl 
pradedi? Tu ir vėl atsisakai? Kaip Paryžiuje? Aš šito 
nepakęsiu! Tu dar pasigailėsi! 

Jis nuspyrė kurpaites aukštyn, pro apmušalų du- 
ris smuko į vonią, tarp durų įsipynė šleifas, Marlo- 
nas nirtulingai jį išplėšė, užtrenkė duris ir prapliupo 
šlykščiausiai keiktis. 

Paskui stojo tyla. Nesunku buvo atspėti, ką jis vei- 
kė, aimanavo vis garsiau ir garsiau, galop riksmas - 
vėl ramybė. 

Išjungiau šviesą ir laukiau. 

Nežinia kada, man regėjos, praėjo ne viena valan- 
da, tyliai atsidarė durys ir išsėlino Marlonas, pirštų 
galais, tylutėliai įsliuogė šalia manęs į lovą. 

- Marlonai, - pašaukiau ir pasigręžiau į jį. 

- Nenoriu kalbų. 

- Paklausyk manęs. 

- Aš turiu išsimiegoti. Rytoj man darbas. 

- Ryt šeštadienis. 

- Aš dirbu kiekvieną šeštadienį. Visa diena užkam- 
šyta priėmimų... 

- Jeigu dabar manęs neišklausysi, rytoj išvažiuo- 
siu. Tik atvirai prisipažink ir nemeluok... 

- Aš NIEKUOMET nemeluoju! - pasipiktino Mar- 
lonas. 

- O gal tu labiau norėtumei mylėtis su vyru? Ne 
su manimi? 

- Ne! - Marlonas suriko taip, kad net pagavo gai- 
dį. - Aš ne iš tokių. Aš visiškai normalus! Argi nepa- 
stebėjai, kad man patinka krūtys, užpakaliai ir šlau- 
nys? Turiu Erškėtrožės chalatą - na, ir kas? Tai, kas 
svarbu, yra po chalatu - kietas pypukas, ir jam reikia 
MOTERS! Kodėl nė vienas asilas šito nesupranta? 

Atsidusau. 

- Jau Paryžiuje tau aiškinau, - toliau rėkė Marlo- 
nas, - žmonės kankina, žudo, teršia pasaulį, nuolat 
išranda naujus ginklus, nuodija net vandenį ir valgį - 
tai koks nusikaltimas dėvėti Erškėtrožės kostiumą? 

- Joks. 

- Tad kam ta isterija? Kodėl nežaidi su manimi? 

- Marlonai, - tariau labai rimtai, - tu kalbi labai Io- 
giškai. Mano protas byloja, jog esi visiškai teisus! 

- Galų gale! 

- Bet nuojauta klykia: „Šalink rankas nuo šito 
vyro!“ Ir aš nieko negaliu padaryti! 

Marlonas net nebekrustelėjo. Gulėjo lyg negyvas, 
galop labai rimtai tarė: 

- Atleisk! Aš tave nukamavau. Atsiprašau. - Jis iš- 
tiesė ranką, švelniai paglostė man petį: - Pabučiuok 
mane, Mimi. Ar galiu tave pabučiuoti? Please! 

- Jei labai nori. 


110 


Jis švelniai išbučiavo man kaktą, smilkinius, 
skruostus, lūpas, staiga sukūkčiojo: 

- Nenoriu tavęs prarasti. Niekuomet daugiau ne- 
besutiksiu tokios moters kaip tu. Maldauju - būk su 
manimi kantresnė. Maldauju, Mimi, kostiumai iš anų 
laikų, niekuomet jais nebesivilksiu... 

- Kiek jų turi? 

- Keletą, - atsakė dusliai. 

- Ir Raudonkepuraitės? 

- Visų pasakų. Mes šokome visas tavo motinos 
pasakas, pagal vaizdajuostes Monte Karle. Prieš stu- 
dijas lankiau aktorių mokyklą, mokiausi baleto, tai 
juk ne nusikaltimas... - Ir pravirko kaip vaikas. Man 
kaipmat jo pagailo. 

- Tu visiškai teisus. Viskas gerai. 

- Tikrai? - Marlonas nusišluostė ašaras. 

- O koks tavo moteriškas vardas? Ar jis buvo 
gražus? 

- Labai. 

- Koks? 

- Nesakysiu. Ar tekėsi už manęs? 

- Pamėginsiu atspėti. Merilina? 

- Nebenoriu apie tai kalbėti. Žinai, ką aš sapna- 
vau? Vakar naktį? Mudu tuokėmės, o svarbiausia - 
tik tu, aš ir liudytojai. Labai mažas būrelis? O gal 
kelsime didžiules vestuves pilyje, tūkstantis svečių 
ir nuotraukos visuose žurnaluose... ko labiau norė- 
tumei? 

- O kodėl taip sunku nuspręsti? 

- Gydytojai niekada nesprendžia. 

- Kodėl? 

- Profesinė liga. Nukrypsti per daug į dešinę, pa- 
taikai į arteriją, ir lubas aptaško kraujas. Jeigu per 
daug į kairę, kliudai nervą, ir ligonis lieka luošas. 

- Bet tau juk nebereikia operuoti. Dabar tu psi- 
chiatras. 

- Viskas įsigėrę. Mimi, nuspręsk tu. Didžiulės ves- 
tuvės? 

- Nežinau. Per anksti. 

- Ne. Pačiu laiku. 

- Kodėl? 

- Ryt paaiškinsiu. Ar tu mane myli? 

- Mmm, - numykiau ir pamaniau: tik be klyksmo. 

- Tai pasakyk! Ištark! Balsiai ir aiškiai. Noriu iš- 
girsti! Šito man reikia labiau negu kitiems vyrams. 
I love you. O tu? - Jis pasirėmė lovoje ir tiriamai įsi- 
žiūrėjo į mane. 

- I love you! - pasakiau iš mandagumo. 

- Pagaliau. Ir... Mimi... please, ar tu nori manęs 
dar kartelį? Paprastai. Labai švelniai? Meiliai? Kaip 
geriausiai tau? - Jis paglostė man krūtinę. 

- Aš pavargusi po kelionės. 

- Tai miegokime. Prisiglausk prie manęs. Noriu 
jausti tavo krūtis nugara. Dieviška! Taip ir lik: neju- 
dėk. Labanakt, darling. Saldžių sapnų. Prisimink, ką 
susapnuosi. Pirmąją naktį svetimoje lovoje. Tai išsi- 
pildo! 


S Penktas skyrius CD 


uikiai išsimiegojau plačioje lovoje. 

Kai pabudau mušant dvyliktą, perpiet, Marlono 
nebebuvo, o dygsniuotas apklotas visas nusėtas kor- 
telėmis su užrašais: AŠ TAVE MYLIU. O man į ausį 
murkė Miranda. 

- Labas, gražioji katyte, - pasakiau. 

Tada ji pakėlė galvą, švelniai lyžtelėjo man nosį 
šiurkščiu liežuviuku ir murkė toliau, prisimerkusi - 
gyva palaima. 

Ištiesiau ranką jos paglostyti, bet katė nepanoro. Ji 
išsirietė, plačiai nusižiovavo ir vikriai stryktelėjo ant 
kilimo. Ačiū Dievui, nebuvo atnešusi pelės. Ji tenorė- 
jo mane pažadinti, ir tai pavyko. 

Užuolaidos buvo atitrauktos, rožinis chalatas te- 
begulėjo ten, kur vakar numečiau. Apsisiaučiau juo 
pečius, priėjau prie lango ir pažvelgiau laukan. 

Lietus liovėsi, ir nuo to, ką išvydau, man ėmė 
smarkiau daužytis širdis. 

Namas stovėjo puikiame parke su medžiais ga- 
liūnais, o pats gražiausias augo tiesiai prieš mane: 
didingas Libano kedras, kurio nepastebėjau vakar 
prietemoje. 

Nuo namo kalva leidosi nuožulniai prie upelio, o 

anapus vėl pamažėle kilo aukštyn. Apžvelgiau idi- 
lišką žalią slėnį, kiek akys mato - be jokio kaimyno. 
Jauteisi, lyg pasaulyje daugiau nieko nebūtų. 

Tačiau tas daugelis sutapimų: pastorija, kedras, 
kaip tą paaiškinti? 

Geriausiai nesukti galvos. Akivaizdžiai kedrai 
anais laikais buvo madingi medžiai. Ir visi, kas tik 
turėjo viensėdijas, pasisodindavo parke kedrą. 

Patenkinta pasirąžiau ir atidariau langą. Oooo, 
koks tyras geras oras. Kedro aromatas. Ir paukščių 
čiulbesys. Kaime gražu. 

Nuostabi angliška pievelė traukėsi per šlaitą iki 
pat upelio. O pievelėje gulėjo trys avys tokio storu- 
mo, kokį tik įmanoma įsivaizduoti. Murzinai baltos, 
apaugusios ilga garbanota vilna, dailiais juodais snu- 
kučiais, jas vos laikė grakščios kojelės, kai pamėgino 
atsistoti. 

Kodėl jos apskritai atsikėlė? 

O! Jos išgirdo Marlono žingsnius. Tas protekiniais 
skubėjo artyn, nešinas keksų pakeliu rankoje. 

Marlonas vilkėjo sportinio kirpimo tvido eilute, 
buvo užsidėjęs rudą kepuraitę, išryškinančią smailią 
jo nosį. 

Name taip ir nemačiau jokios eilutės. Kur ją gavo? 
Šiaip ar taip, eilutė jam tiko, išryškino stamantrią 
figūrą, niekas nebepriminė vakarykščios nakties ir 
žvygaujančios Erškėtrožės. 

Marlonas meilingai šėrė savo avis. 

Ir kol jis paskutinei kimšo keksą, dvi pirmosios 
mikliai atrišo jam batraiščius, išdidžiai trypinėjo ša- 
lia, grožėdamosi savo darbu. 

Marlonas nusijuokė, atsitūpė ir vėl susirišo raiš- 
čius, 0 avys viską įdėmiai stebėjo. 

Greičiausiai tai jų visų mėgstamos apeigos! 

Žinojau tų avių istoriją. 

Kai Marlonas nusipirko šį namą, šlaitas priešais 
dar priklausė ūkininkui, kuris ganė ant to šlaito avis. 

Marlonas, tikras miestietis, pirmąkart gyvenime 
išvydo ganykloje ėriukus. Žaidžiančius kaip vaikai. 
Strykčiojančius aplinkui ir sklidinus gyvybingumo. 
Motinas, rūpestingai juos globojančias. „Jos tokios 
kaip mes!“ - pamanė jis. Ir nuo tada daugiau nevalgė 
mėsos. 

Kai vėliau, balandžio mėnesį, ėriukų skaičius ėmė 
mažėti - jie buvo pjaunami Velykoms, - jis nebeiš- 
tvėrė. 

Nupirko tą kalvą už dvigubą kainą, kartu paskuti- 
nius tris ėriukus, užaugino juos girdydamas iš bute- 
liuko, taip jie tapo šios viensėdijos įnamiais. 

Jie lakstė paskui Marloną kaip šunys, paklusdavo 
šaukiami vardais, nuėsdavo pievelės žolę, dar ir dėl 
jų aš čia atskridau. Ši istorija mane pakerėjo. Vyras, 
kuris taip pasielgė, turi gerą širdį. 

Labiau susisupau į rožinį chalatą ir išsisvėriau pro 
langą. 

- Sveikas, Marlonai! - pamojau jam. 

Marlonas atsisuko, avys taip pat. 

- Sveika, mieloji,- jis pasiuntė man ranka buči- 
nį, - ar išsimiegojai? 

- Ačiū, taip. O tu? 

- Atsikėliau aštuntą. Tu atnešei mums gerą orą. 

Mes einame pasivaikščioti, aš ir avys. Taip sportuoja- 
me kasdien. Visada. Antraip jos visiškai surambėtų, 
jos tokios tinginės ir patenkintos, vis labiau pampsta. 
O paskui iškart ateisiu pas tave. 

Ir Marlonas nuėjo. 

Avys laimingos nuklupčiojo iš paskos. Jos taip 
sverdinėjo, kad rodėsi - tuoj parvirs. 

Kur tau! Leisdamosi žemyn prie upės jos netgi pa- 
sileido bėgte. Viena iš džiaugsmo dukart šoktelėjo 
aukštyn. 

- Eik į virtuvę, - dar šūktelėjo man Marlonas, - aš 
buvau Bate ir tau kai ką parvežiau. 

Apsivilkau rožiniu chalatu, tvirtai susijuosiau dir- 
žu ir basa nubėgau į virtuvę. Šildymas įjungtas, nuo- 
stabiai šilta, ir ką aš pamačiau? Ant ąžuolinio stalo? 
Didžiulį tulpių glėbį. Šalia kvapiausios kavos dėžu- 
tė, itališko skrudinimo, taigi ne juodai sudeginta, o 
vos apkepinta. Elektrinė kavamalė, filtras, popierius 
jam, o pats gražiausias daiktas - geltonas kaip saulė 
ploniausio porceliano puodelis. 

Tai bent atidumas. 

Mat vakar užsiminiau, kai Marlonas vaišino mane 
arbata iš sunkaus kaip švinas puodo su violetiniu 
Ančiuku Donaldu! 

Ir ant stalo dar gulėjo: keturi dideli pakai saldai- 
nių, dėžutė triufelių su šampanu, kilogramas mar- 
cipaninių vaisių ir dvejos rožinės nėrinių kelnaitės 
mano dydžio, priekyje papuoštos trimis balto šilko 
rožių pumpurais. 

Tačiau didžiausias meilės įrodymas buvo šaldy- 
tuve: Marlonas, tikras vegetaras, buvo nupirkęs man 
du litrus pieno, žinoma, ekologiško, kad galėčiau 
gerti baltintą kavą, visai kaip namie Paryžiuje. 

Susijaudinusi užkaičiau vandenį, sumaliau pupe- 
les, skonėdamasi gardžiu jų kvapu, ir su saulės gel- 
tonumo puodeliu atsisėdau žiemos sode į dailų pin- 
tinį krėslą, kurį paliko Doli, ir pasisveikinau su savo 
naujais draugais - augalais. 

Jie buvo šauniai atsitiesę ir atrodė daug žvalesni. 
Išgėrusi kavą dar padariau jiems malonią paslaugą: 
atsinešiau kempinę ir rūpestingai nuvaliau dulkes 
nuo lapų. Paskui nusimaudžiau rožinėje vonioje, pa- 
lindau po šaltu dušu, apsivilkau raudona aksomine 
suknute su karoliukais palei iškirptę ir palanką ir vėl 
nulipau į apačią. O lipdama laiptais išgirdau tylų 
skambėjimą. 

Iš kur jis sklido? 

Mat kaip. Iš vikaro kambario. Durys buvo pravi- 
ros, bet nespėjau įeiti, nes sugrįžo Marlonas. 

Nubėgau jo pasitikti. 

- Atrodai kaip Snieguolė, - jis mane pabučiavo, - 
kokia puiki suknelė. Sakyk, ar tu patenkinta? Nie- 
kuomet nebūčiau pamanęs, kad reikia šitiek priedų 
vieninteliam kavos puodeliui. Ar kava buvo gardi? 

- Nepaprastai! Tu nuostabus. Ar buvai vikaro 
kambaryje? 

- Kodėl klausi? 

- Durys praviros. 

Marlonas be žodžių čiupo man už rankos, ir mes 
nuskubėjome per koridorių. Durys buvo uždarytos. 
Ne tik uždarytos, užrakintos. 

- Ir vėl prasideda, - atsiduso Marlonas. - Tas pats 
teatras, kaip ir atsikrausčius Doli. Atidarytos, užda- 
rytos... 

- O kas daugiau? 

- Nieko. Gana ir šito. 

- Man tai nekliudo. Aš nebijau. 

- Tau nekliudo? - netikėdamas sušuko Marlonas. 

- Būdama vaikas ilgai gyvenau Pietų Amerikoje. 
Tenai tokie dalykai įprasti. 

- O Doli kraustėsi iš galvos. Dar ir dėl šitos prie- 
žasties ji mane paliko. 

- Aš puikiai sutariu su vaiduokliais. Ar avys pa- 
šertos? 

- Taip. Nors jos ėda be paliovos, diena be keksų 
joms prasta. Beje, dėl valgio: buvau pas graiką. Yra 
papločių, alyvų, keptų paprikų. Ar išvirsi man arba- 
tos? Su citrina? Aš išalkau. Tu taip pat? 

Dar nebuvau išalkusi, bet maistas buvo labai gar- 
dus. O kai mudu pavalgėme, aš patogiai atsilošiau ir 
ėmiau apžiūrinėti poną psichiatrą. 

Marlonas parsivežė iš Bato paštą, nes į namus jam 
nieko nenešdavo. Jo adreso iš viso nebuvo. 

Didoka šūsnis: dienraščiai, iliustruoti žurnalai, du 
laikraščiai psichiatrams, stori laiškai ir knyga keistu 
pavadinimu: KAIP AŠ ĮKURSIU NUOSAVĄ VALS- 
TYBĘ? 

Skaitydamas ir gerdamas arbatą Marlonas be pa- 
liovos užsirašinėjo į knygutę. Kartais dar stropiai pa- 
baksnodavo kišeninio kompiuterio klaviatūrą, paties 
naujausio iš naujausių japoniškų modelių, mažiausio 
ir geriausio pasaulyje, kaip jis man didžiuodamasis 
pareiškė. 

- Kur jį gavai? 

- Kati parūpino. Ji skaito visus technikos žurnalus 
ir papasakoja apie paskutinius išradimus. Aš neturiu 
laiko ieškoti. 

Tą šūsnį Marlonas peržiūrėjo stebėtinai greitai. 
Liko tik keli stori rudi vokai, kuriuos jis atidėjo į šalį 
ir atsiduso. 

- Kas juose? - drįsau paklausti. 

- Mano advokatų raštai. 

- Tave vėl kaltina? 

- Šįkart kaltinu aš. 

- Ką? 

- Vyriausybę. 

- Tu apkaltinai vyriausybę? 

Marlonas atstūmė puodelį. 

- Jie žadėjo, kad neberengs lapių medžioklės, o 
dabar nesilaiko pažado. 

- Ir tu tiesiog padavei vyriausybę į teismą. 

- Aš juos rinkau, o jie mane apgaudinėja. Šito ne- 
pakenčiu. Nesutinku, kad valdytų melagiai. 

- O kada pasidarė įmanoma paduoti į teismą vy- 
riausybę? 

- Visąlaik. Teismus aprašo spauda, žmonės su- 
pranta, kad galima gintis, juk ne vergijos laikai. 

- O kiek tai kainuoja? 

- Pernelyg daug! Neapkenčiu advokatų. Bet kitaip 
neįmanoma. Be to, galiu sau leisti tokius kaštus. 

Vogčiom suskaičiavau vokus. 

- Tu iškėlei septynias bylas? 

- Deja. - Marlonas atsistojo. - Klausyk. Sekmadie- 
nį aš paprastai tvarkau buhalteriją. Visos savaitės. Bet 
ryt nieko neišeis, mes būsime pas mano, mano... - Jis 
užsikirto ir graudžiai atsiduso. - Pas mano motiną, 
velniai griebtų! Todėl susitvarkysiu dabar. Ar galiu 
palikti tave vieną? Dviem valandoms? Ar ilgesniam 
laikui? 

- Eik kur tau reikia. Aš niekada nenuobodžiauju. 

- Jeigu tu užsimanysi mane suvedžioti, nesivar- 
žyk. Verčiau iškart pasakysiu, kad negaliu tau atsi- 
spirti. Ar kelnaitės tinka? 

- Dar nesimatavau. 

- Tada pasimatuosime abu vėliau. Kai baigsiu 
skaičiuoti. Balti rožių pumpurėliai - nesusilaikiau! Ir 
dar štai kas, tu apsidžiaugsi: tuos kostiumus iš pasa- 
kų padovanojau teatrui. Bate. 

- Ir tau sudužo širdis? 

- O ne! Dabar turiu tave, tu esi mano Snieguolė, 
šito gana. Aš vėl vyras, normalus vyras. Kaip tau pa- 
tinka mano eilutė? 

- Ji puiki. 

- Kati nupirko, ji tiksliai žino, kas man tinka. Kitą 
savaitę gaus daugiau eilučių. Dabar vilkėsiu tik vy- 
riškais drabužiais, net namie. Net čia, tik... audiniai 
labai šiurkštūs... Kurį laiką po jais dar turėsiu dė- 

vėti moteriškus apatinius, kad priprasčiau... jei tu 
neprieštarauji. 

- Turėsi? - pralemenau. - Kasdien? 

- Bet tik tokius, kokie patinka tau, - skubiai šūkte- 
lėjo Marlonas. Dabar abu užlipsime į viršų. Tie dra- 
bužiai miegamajame, komodose lovos kairėje ir de- 
šinėje. Tu viską peržiūrėsi. Kurie tau patiks, sudėsi į 
komodą mano pusėje, visa kita - savo. Ar taip gerai? 

Linktelėjau galvą. 

- Ar dabar malonėtum vėl nusišypsoti? 

- Taip, galiu nusišypsoti. 

- Thanks, darling. I love you. O tu šiandien šito dar 
nesakei, nė kartelio. 

- Aš tave myliu, - skubiai ištariau. 

- Aš tave irgi. 

Jis paėmė mane už rankos, ir mudu drauge užli- 
pome laiptais. 

Tenai mūsų keliai išsiskyrė. 

Marlonas nuėjo į savo kabinetą dešinėje. 

- Jei užsimanysi matuotis kelnaites, ateik kuo ra- 
miausiai, tai mane įkvepia. Trukdyk nesivaržydama. 
Aš tave myliu. 

- Aš tave irgi. 

Atsidususi įėjau į miegamąjį. 

Tačiau nedrįsau iškart imtis apatinių, pirmiausia 
paklojau lovą. Paskui ilgai stovėjau prie komodų ir 
galvojau. 

Okei, Mimi, tariau sau, dabar tu pamatysi senąjį 
Marloną. Naujasis dėvi tvido eilutę. Netrukus jis vil- 
kės ir įprastinius apatinius drabužius. 

Ir vis dėlto man buvo smūgis. 

Šeši stalčiai, kupini vulgariausių ryškiaspalvių 
apatinių. Juodų nėrinių suvarstomas korsetas, rau- 
donas iš satino, prie kiekvieno aštuoni kojinių segtu- 
kai, štai koks jo skonis! 

Galvoje netelpa, kaip galima šituo grožėtis. 

Prisiverčiau nesvarstyti, kaip jis atrodo su tais dra- 
bužiais, ir paskubėjau rūšiuoti. 

Pakenčiamų buvo nedaug! 

Kelerios balto šilko kelnaitės, kokiomis jis mūvėjo 
Paryžiuje. Ketvertas kuklaus kirpimo šviesių marški- 
nėlių - padėjau juos į komodą dešinėje. 

Klaikios rožinės, viešnaminės raudonos, ryškiai 
oranžinės ir geltonos, transvestitų alyvinės, žydros ir 
žalios spalvos apatiniai liko mano pusėje. 

Kaip ir visi drabužėliai su nėriniais, raukiniais, 
rožių pumpurais, kutais, kaspinėliais, klostelėmis, 
karoliukais, visos liemenėlės ir korsetai. Kas atiteko 
naujajam Marlonui? 

Pusė stalčiaus apatinių, tik tiek. 

Vos baigiau tvarkyti, išgirdau jo žingsnius. Smal- 
sumas nedavė jam ramybės. 

- Ką atrinkai? - Žvilgtelėjo į skurdžią krūvelę savo 
komodoje ir paniuro. - Nė vieno nėrinuko, - atsidu- 
so tyliai. 

- Jie pernelyg moteriški. 

- Nė vienos liemenėlės. - Beveik negirdėjau jo 
balso. 

- Juk dėvi jas tik po suknelėmis su iškirpte. 

- Pastandintas, taip. Bet paprastas galima segėti ir 
po kostiumais. Labai mėgstu. Liemenėlė suteikia jau- 
kumo. Prideda jėgos. 

- Argijos nematyti po marškiniais? 

- Nematyti. Kaušeliai plokšti. Be įdėklų. Bet gerai, 
jeigu tu taip manai... - Jis išsiėmė nosinę ir smarkiai 
nusišnypštė. - Ką gi, liemenėlių nebus. Bet tuščia ko- 
moda, be jokios spalvos, tai man varo neviltį... Būk 
gera. Tie apatiniai stalčiai. Prikrauk juos pilnus, bet 
aš dėvėsiu tik tai, kas bus pirmajame. Okei? Vėl einu 
dirbti. Kol kas. 

Marlonas dingo. Valandėlę viešpatavo tyla. Bet 
kas čia dabar? Staiga orą sudrebino kurtinanti muzi- 
ka: Rolling Stones: I can t get no satisfaction. Ar ji atskli- 
do iš Marlono kabineto? 

Tokia garsi, kad man griaudėjo ausyse. Nusėlinau 
koridoriumi: tikrai! Durys praviros, o tenai sėdėjo 
jis, visiškai ramus, tarp dviejų didžiulių drebančių 
garsiakalbių, įnikęs dirbo. Net nepastebėjo manęs. 
Grįžau atgal kraipydama galvą. Prašom! Kodėl ne? 
Jeigu tai padeda jam skaičiuoti? 

Be to, tądien tik tuo ir galėjau skųstis. Tiesa, vėl 
pradėjo lyti ir Miranda padovanojo mums pelę, ku- 
rią išgelbėjo Marlonas, kaip paprastai, bet šiaip visur 
viešpatavo kuo puikiausias sutarimas. 

Savo psichiatrui leidau pasilikti dar tris šilko apa- 
tinukus, padėjau juos ant viršaus į jo stalčių, kad iš- 
kart kristų į akis, visokių spalvų, nuo auksinės iki 
dangaus žydrumo, moteriškus naktinukus, taip pat 

tinklines ir juodas blizgančias pėdkelnes su siūle, to- 
dėl jis džiūgavo kaip vaikas. 

Vakaras buvo tikrai labai jaukus. 

Tiesa, Marlonas užsimanė užkurti židinį, bet aš bi- 
jau atviros liepsnos, tad jis susilaikė. 

Išviriau nuostabios sriubos su makaronais ir dar- 
žovėmis, pagardintos rytietiškais prieskoniais, be 
kruopelės riebalo, ir buvau labai išgirta. 

Paskui dar valgėme braškių drebučių, pabaigai 
abu sušveitėme du pakus saldainių. 

Miranda užšoko man ant kelių, patogiai įsitaisė ir 
garsiai murkė. Šnekučiavomės apie pinigus. 

- Tu visąlaik nori manęs kai ko paklausti, - padrą- 
sino Marlonas, - aš matau. Kalbėk. 

- Kodėl tu investuoji į santuoką milijoną svarų? 
Aš šito nesuprantu. 

Marlonas įsidėjo į burną gabalėlį marcipaninio sal- 
dainio. 

- Man reikia ypatingos žmonos! 

- Kam)? 

- Aš noriu imtis politikos, - reikšmingai tarė Mar- 
lonas. 

- Kaip? Kodėl? O kada? - baisėdamasi sušukau. 

- Kitais metais. Iki to laiko jau noriu būti susituo- 
kęs. Kad iliustruotuose žurnaluose būtų tavo ir mano 
nuotraukų. Reikia, kad mus jau žinotų kaip porą dar 
nė žodžiu neprasitarus apie rinkiminę kovą. 

- O kokia partija? - paklausiau stiprindamasi pa- 
ryžietišku saldainiu. 

- Mano nuosava. 

- Tu kuri nuosavą partiją? 

- Su savo pusbroliu. Itin talentingu darbščiu 
žmogumi. Jeigu laimėsime, aš tapsiu ministru pir- 
mininku. 

- Ojis? 

- Nori būti švietimo ministru. 

- Ir todėl tau reikia vesti? 

Marlonas paspringo triufeliu su šampanu. 

- Jei būsiu viengungis, mano priešai sakys, jog esu 
vištgaidis. Net nenutuoki, ko tik apie mane neprira- 
šyta; aš kasdien sėdu į savo baltą rolsroisą, apsiren- 
gęs rožine kutuota suknia, su rožine plunksnų boa, 
važiuoju į savo rožinį priimamąjį ir vilioju iš pede- 
rastų pinigus. Grynas melas! Mano priimamasis ne 
rožinis, neturiu net vienintelės plunksnų boa. 

- Ir nė vieno rolsroiso. 

- Tų tai turiu, trejetą. Iš ankstesnio gyvenimo. Me- 
rilinos Flim. Trumpo beprotybės meto. Visi žmonės 
turi teisę trumpam išsikraustyti iš galvos... Kas tau 
dar daugiau rūpi? 

- Už šimtą tūkstančių svarų tu gautum daugybę 
moterų, norinčių už tavęs ištekėti. 

- Bet ne Mimi Tiulipan. Protas man kužda: tau gali 
rūpėti tik milijonas. 

- Kuo aš tau patinku? 

- Turi humoro. 

- Na, ir? 

- Nevalgai mėsos. Tu esi teigiama! Žavi žmones. 
Mudu kartu nenugalimi. Svajonių pora. 

- Kas dar? 

- Tu pasaulietė, moki kalbų, esi išsilavinusi, tavo 
anglų kalba žavi, žmonės tave pamils vien dėl kalbė- 
senos. Bet pats geriausias dalykas yra tavo amžius. 

- Kodėl? 

- Tu graži, bet anaiptol ne jauniklė. Taigi moterys 
žiūrės į tave ne kaip į varžovę, o kaip į pavyzdį. Tu 
daug kam patiksi. Jie tau nepavydės, bet tave my- 
lės! Aš ilgai svarsčiau. Milijonas investuotas kuo ge- 
riausiai. 

- Vadinasi, turėčiau rodytis su tavimi viešai, 
spausti rankas, sveikintis su žmonėmis, rengti spau- 
dos konferencijas, rašyti kalbas, žavėti žurnalistus, 
ką gi, tai aš sugebu. Netgi puikiai. 

- Žinau, darling. Tu nepadarysi gėdos. 

- O Doli? 

- Jos negalima vesti. Ji iš viso nepatraukli. Nie- 
kas už mus nebalsuos, jei ji stovės šalia. Štai ką tau 
pasakysiu: politiko žmona svarbi tiek pat, kiek ir jo 
programa. Prisimink Džoną F. Kenedį. Ar iš rimtųjų 
manai, jog jam būtų buvusi tokia puiki politinės kar- 
jeros pradžia be gražuolės žmonos? Niekada nebūtų 
šitaip išgarsėjęs... 

- Doli privalumai kitokie. 

- Pavyzdžiui? 

- Ji nepaisė suknelių. 

Marlonas ilgai kramtė dvi vyšnias iš marcipano. 

- Ne, - tarė jis pagaliau, - suknelės jai trukdė. Iš 
pradžių ji pakentė, kai išsipustydavau visu gražumu, 
perukai, dirbtinės blakstienos, skaistalai, raudoni 
nagai, vokų šešėliai, perlų vėrinys. Mudu žaidėme: 

aš gražuolė, ji valkata, ji turėjo prašyti ir maldauti 
meilės... 

- O vėliau? 

- Tai jos nebedžiugino. 

- Kiek laiko ji džiaugėsi? 

- Neilgai. 

- Ir vis dėlto ji prisivertė? Ketverius ilgus metus? 

Marlonas įsipylė taurę viskio. 

- Ji gyveno mano išlaikoma. Niekuomet nieko ne- 
užsidirbo. Ji ir šiandien tą daro, kai aš užsimanau, bet 
pirma pasigeria... pardon, žinoma, šiandien ji nebe- 
daro, na, dabar! Žino, kad noriu tave vesti. Bet jeigu 
tavęs nebūtų, ji ir toliau paklustų, jei paprašyčiau. 

- Kur? Škotijoje? 

- Ėė... taip! Mudu išsiskyrėme draugiškai. Aš ir 
toliau ją išlaikau. Ji man dirba. Ji stropi, daro, ko pa- 
geidauju. Viską. Gyvas paklusnumas! 

- Visai kaip Kati. 

- Visai kaip Kati. Taip. Bet aš gerai sumoku. 

Ilgai gnaibiau migdolinį saldainį stebeilydama į 
tuščią židinį. 

- Tu pageidauji sutarties dešimčiai metų. Kas 
būtų, jeigu aš sutikčiau? 

Marlonas vyptelėjo. 

- Atidaryčiau tau banko sąskaitą kur nors Gernsy- 
je ar Šetlando salose, ar Andoroje, kokiame nors mo- 
kesčių rojuje, ir pervesčiau milijoną svarų. 

- Iki vedybų? 

- Jeigu pageidautum. Aš tavimi pasitikiu. Bet pas- 
kui būsi mano žmona, Mimi! Misis Makdonald. Gy- 
ventum su manimi Anglijoje. Ne Paryžiuje. 

- Būtų sunku. 

- Užtat nupirkčiau mudviem namą Londone, ge- 
riausią iš geriausių, geriausiame rajone. Tave tai vi- 
lioja? 

- Gal. 

- Įsirengtum, kaip norėtumei. Pagal savo skonį. 
Gautum gražiausius baldus, kilimus, paveikslus, aš 
tavęs neįkalbinėčiau, aš tik už viską mokėčiau. 

- Bet butą Paryžiuje pasilikčiau. Vienam kitam sa- 
vaitgaliui tenai... 

- Visiškai tinka. 

- Man reikia pagalvoti. Iš esmės. 

- Kai myli, negalvoji. 

- Aš buvau nelaiminga ištekėjusi. 

- Aš taip pat. Na, ir? 

- Bijau įstaigų! 

- Plius milijonas svarų! Niekas daugiau tau šitiek 
nepasiūlys. Jei dar mylėsi mane po dešimties metų, 
liksime drauge amžinai. Jei aš mirsiu, paveldėsi 
mano turtą, liksi turtinga našlė, persikelsi į Kaprį, su- 
sirasi jauną Romeo... 

- Liaukis, tu greit nemirsi. O kokia tavo programa. 
Politinė? 

- Rytoj paaiškinsiu. 

- Ar tu tikrai gali sau leisti politiką? Niekas nesu- 
ryja šitokios krūvos pinigų kaip rinkiminė kova. Ar 
nežinai posakio? Imkis politikos, ir žlugsi. 

- Aš ne vargšas. 

- Tu paveldėjai turtą? 

Marlonas išlenkė taurę. 

- Nė skatiko, - tarė išdidžiai. - Viską užsidirbau. 
Štai taip. - Jis pasibaksnojo galvą. 

- Bet kaip? 

- Visuomet uždirbdavau daugiau, negu išleis- 
davau. 

- Aš irgi. Bet milijonų banke neturiu. 

Smilios žalios Marlono akys trumpai įsikirto į 
mane. 

- Pasakysiu tau! Aptikau aukso gyslą. 

- Kokią aukso gyslą? - šūktelėjau susijaudinusi. 

- Sužinosi tik už manęs ištekėjusi. 

- Tikiuosi, tai teisėta? 

- Paslaptis! O dėl politikos, juk ne viską apmoki 
pats. Ieškome rėmėjų, rengiame lėšų rinkimo vaka- 
rėlius, skelbiamės iešką pinigų ir kenkiame vyriau- 
sybei. 

- Gal būtų geriau, jeigu vestum anglę? 

- Tik ne Europos Sąjungoje. Juk viskas pasikeitė, 
darling. Na... sakyk „taip“! Tada birželio pradžioje 
skristume į Paryžių. Į De la Pė gatvę, ten mano vieš- 
butis, šalia galybė juvelyrinių. Nupirksiu tau dešim- 
ties karatų uolą, grynų gryniausią. O sau sutuoktuvių 
žiedą, kuo platesnį, kad kristų į akis, ypač per televi- 
ziją. Labai norėjau, dar prieš Velykas, vos tau neatne- 
šiau. Bet moterys mėgsta rinktis pačios. Juk mūvėsi 
žiedą visą gyvenimą. Žinai? Gal gulkimės ir pasišnę- 
kėkime išsamiau lovoje. Ar sutinki? 

Sutikau. 

O paskui sekė dvi laimės valandos. Marlonas nuo- 
gutis atsigulė šalia, be moteriškų baltinukų, didelis, 

stiprus, įsimylėjęs vyriškis. Tik grandinėlė ant kojos 
tebebuvo. Auksinė gyvatė. Tačiau kas šiame pasau- 
lyje be ydų? 

Šiaip ar taip, įvyko stebuklas: jis, lytinio gyvenimo 
žinovas, klausė manęs, leido parodyti, kaip myluoja- 
ma moteris, kad neklyktų iš skausmo, niekaip nega- 
lėjo atsistebėti, jog nuo to aš patyriau orgazmą! 

- Turiu perrašyti knygą apie klitorį, - pasakė jis 
vėliau. - Kuo greičiau parengti antrą leidimą, nes vi- 
siškai apsijuoksiu. Matai, kokia tu man svarbi? - Ir 
švelniai pabučiavo. 

Kiek pirmoji naktis šiame name buvo mane sutrik- 
džiusi, tiek antroji nuramino. 

Taip, mąsčiau palaimingai prigludusi prie plačios 
jo nugaros, jeigu viskas taip ir toliau eitųsi, būtų ga- 
lima svarstyti. 

Lovoje vien palaima, jis vėl rengiasi vyriškais dra- 
bužiais, visko aptekęs. 

- Galėtum nupirkti porą antikvarinių daiktų auk- 
cione, - pasakė Marlonas, - ir didelę patogią sofą sve- 
tainei. Žinai ką? Pirmadienį važiuosime į Batą, tenai 
yra puikių parduotuvių. Visa kita nupirksime Lon- 
done. Turėsiu tenai nuvykti antradienį. Ar važiuosi 
su manimi? Gyvensime Savoy viešbutyje. Ir suprask 
mane teisingai: viską pirksime už mano pinigus, ne 
už tavo milijoną. Su juo daryk, ką nori! 

Tą naktį palaimingai užmigau. 

Atmerkiau akis anksti sekmadienį. 

Šiandien lankysimės pas Marlono motiną. 

Taip prasidėjo tragedija! 


> Šeštas skyrius CD 


abudau prieš aštuonias, kai Marlonas iššoko iš 
lovos lyg išvytas furijų. 

Jis dingo vonioje ir taip užsikosėjo, lyg tuoj tuoj 
užsprings. 

Paskui išgirdau skalaujant, penkis kartus iš eilės, 
ir vėl užmigau. 

Kai atsibudau vėl, buvo dešimt valandų. 

Užuolaidos tebebuvo užtrauktos, bet puikiai ma- 
čiau, kaip Marlonas knisosi komodoje, bet ne vir- 
šutiniame stalčiuje, kaip buvome sutarę, o pačiame 
apatiniame su ryškiausių spalvų apatiniais. Nors 
buvo prieblanda, mačiau, kaip jis skubiai apsimovė 
gundančias raudonų nėrinių kelnaites ir apsivilko 
blizgučiais siuvinėtą akinamo raudonumo apatinuką 
blizgančiomis petnešėlėmis ir kutuota apačia. 

Vilkdamasis baimingai žvilgčiojo į mane, bet aš 
dėjausi kietai mieganti. 

Marlonas įsmuko pro duris knygų sienoje, grįžo 
apsirengęs nauja tvido eilute, užkliuvo už popierių 
krepšio, atitraukė užuolaidas, atidarė visus langus. 

- Mimi! - sušuko irzliai. - Kelkis! Ar pamiršai? Ei- 
sime pas ją! Pas motiną! Greičiau! Tau negalima čia į 


131 


vonią. Eik į apačią. Man klaikiai skauda pilvą ir pa- 
leido vidurius. 

- Gal nori vaistų? Homeopatinių? 

- Nieku gyvu! 

- Kaipmat pasijustumei geriau. 

- Aš pats gydytojas! - pyktelėjo Marlonas. 

- Bet pamėgink! 

- Ne! - suriko Marlonas kaip neklusnus vaikas. - 
Atstok! Verčiau padaryk ką kita. Nežemiškai pasigra- 
žink, užsidėk visus papuošalus, tą princesės paltą, 
apsimauk šilkines pirštines... 

- Pataisysiu tau pusryčius. 

- Nėra kada! Maldauju - paskubėk! Ooo00, man 
viskas skauda, raižo pilvą! Viešpatie, man trūksta 
oro, trūksta oro! Ar girdi? 

Jis ėmė švokšti, nurūko į vonią, trenkdamas du- 
rimis, ir vėl skalavimas, pertraukiamas kosulio ir 
keiksmų, o kadangi visa tai truko be galo be krašto, 
atsidususi atsikėliau, nulipau į apačią ir pasigra- 
žinau. 

Norėdama galiu tą padaryti per dešimt minučių. 

Tik tiek ir sugaišau. Ir pasilikau laiko išgerti nuo- 
stabiai kavai po suvešėjusiais augalais žiemos sode. 

Įniršęs vyras? Dvidešimties metų gal būčiau nusi- 
žudžiusi. Dabar šitaip nebebus. Juo labiau jis šėlsta, 
juo ramesnė darausi aš. Iš viso nieko nebebijau. 

Toks yra antrojo pavasario privalumas. 

Nurimsti savo viduje! 

Bildėjimas laiptais. Trinkteli virtuvės durys. Įlekia 
Marlonas. 

- Kur tu? 

- Čia, - atsakau kuo ramiausiai. 

- Arjau pasiruošusi? - šaukia piktai. 

- Pasiruošusi. Galime eiti. 

- Pala! - Marlonas atsistoja priešais. 

Buvo labai pasipuošęs, pirštinės, elegantiškas tam- 
sus lietpaltis, raudonas kašmyro šalikas ir... Ne! Šito 
jau per daug! 

Mat smailiuose jo ausų speneliuose pūpsojo dideli 
juodi perlai, taitietiški, su žėrinčių briliantukų apso- 
dais. Moteriški auskarai, labiau krintančių į akis ne- 
surastum. 

Skelbia karą motinai! 

Įsistebeilijau į jį. Jis įsistebeilijo į mane. 

- Juk sakiau: visus papuošalus. 

- Nieko neatsivežiau. 

- Neatsivežei jokio papuošalo? - paklausė Marlo- 
nas kaip bukaprotis. - Šitokie mudu negalime... Ar 
tavo ausys pradurtos? 

- Taip. 

- Pastovėk čia! 

Jis vėl užbildėjo aukštyn ir grįžo nešinas didžiule 
sunkia papuošalų dėže, išmušta raudonu aksomu, o 
ant jo žaižaravo tarsi galybė žiburių, niekuomet ne- 
buvau mačiusi šitokios krūvos briliantų. 

- Greičiau! Imk šituos! - Jis įkišo man du gražius 
stambius deimantinius auskarus, kiekvienas bemaž 
trijų karatų, baltojo aukso apsodais. 

- Arjie tikri? 

- Žinoma, tikri. Palauk. Štai! - Jis išėmė platų žie- 
dą, visą briliantinį. - Užsimauk ant bevardžio piršto! 

- Deja, per didelis. 

- Per didelis? Tada pasimatuok šitą. Irgi per dide- 
lis? Bet va šitas turėtų tikti. 

Marlonas padavė man trečią. Visai tokį pat kaip 
anuodu, puikiai tinkantį ir gundomai kibirkščiuojantį. 

- Jis irgi tikras? 

- Akmenys gryni kaip ašara. Platinos apsodais. 

Jis padavė man dar vieną žiedą ir atkišo kairę 
ranką. 

- Užmauk. Taip. Dabar mudu sužadėtiniai. 

- Kiek tokių žiedų turi? 

- Dešimt ar vienuolika. - Stebėjo mane bėgiojan- 
čiu žvilgsniu. 

- Šitiek daug? Ar dažnai susižadi? 

- Ne. Bet kai kada ant kiekvieno piršto mūviu po 
žiedą. Ar tai nusikaltimas? Tu nieko neturi ant kaklo. 
Reikia vėrinio. Ir dviejų apyrankių. 

- Dviejų apyrankių? Sekmadienį priešpiet? To jau 
per daug. 

- Nesąmonė. Tavo suknelė kukli, nei blizgučių, 
nei karoliukų, ničnieko. Kad ir kiek papuošalų ne- 
šiotum, vis bus per mažai. - Ir jis užsegė man gran- 
dinėlę - dvi eiles stambių briliantų. Ir apyrankes. Jos 
šaldė odą. 

Blizganti lyg Kalėdų eglė apsirengiau savo raudo- 
ną aksominį paltą. 

- Paslėpsiu papuošalus. O tu tuo tarpu eik prie 
automobilio. 

Taip ir padariau. Ir iškart įsėdau. Mat, kaip įprasta 
Anglijoje, lynojo, vos vos, bet ištisai. 

Baltos miglų driekenos dengė slėnį ir vaizdą į upę. 
Net kedro mažne nebuvo matyti. Jo viršūnę gaubė 
migla. 

Atlėkė Marlonas, aimanuodamas įsibraškino prie 
vairo. 

- Turėjome būti jau seniai išvažiavę. 

Jis kvėpavo švokšdamas, kosėjo, šnypštėsi nosį ir 
duso. Dručkės avys prisvirduliavo artyn ir priekaiš- 
tingai žiūrėjo į mus. Marlonas nuleido langą. 

- Bye bye, darlings, - sušuko susijaudinęs, - mum- 
my po pietų grįš. Tada gausite keksų. - Ir pasisuko į 
mane: - Mano pilvas tuščias. Siaubingai noriu valgy- 
ti. Greit man pasidarys bloga... - Jis susidėjo rankas 
ant pilvo ir pasilenkė į priekį, kraupiai vaitodamas: - 
Jeigu pavėluosime, kils baisus triukšmas... 

- Gal man važiuoti? 

- Pernelyg pavojinga. Anglijoje važinėjama kairią- 
ja kelio puse, tu nepratusi. 

- O kur gyvena tavo motina? 

- Netoli Bato. Dar turime prisipilti degalų. 

Marlonas neskubėdamas paleido variklį, įdėjo 
kasetę. Rolling Stones: Sympathy for the Devil. Atsuko 
kurtinamu garsu, ir mudu pajudėjome. 

Rolling Stones man patinka, aš mušiau kojomis tak- 
tą, nesitverdama smalsumu kuo greičiau pamatyti tą 
motiną. Kokia ji moteris? Šitaip gniuždanti savo su- 
augusį, padariusį puikią karjerą sūnų? 

- Ar tavo tėvas dar gyvas? - paklausiau, kai baigė- 
si muzika. 

- Jam nebepakenksi. 

- Ką tai reiškia? 

- Jis miręs. Jau dešimt metų. 

- Užjaučiu. Koks jis buvo? 

- Genialus. Sukūrė didelę firmą, bet ji, motina, jo 
nemylėjo. Siurbė jam kraują. Tėvas niekaip jai neįti- 
ko. Namie jis buvo nevykėlis. Motina plūdo jį man 
girdint - nevisprotis, idiotas... - šią kalbos papliūpą 
nutraukė mėšlungiškas kosulys. 

- Arji turėjo profesiją? - švelniai paklausiau. 

- Buvo artistė. Bet atsiradau aš, nutraukdamas 
karjerą Holivude, visus garbstymus ir šlovinimus, 
aišku, ir sukliudydamas uždirbti milijonus. Ji turėjo 
tekėti. Dėl manęs. Ir šito man niekuomet neatleis. 

- Arji talentinga? 

- Neapsakomai! Viskam žlugdyti. Ji viską griauna. 
Mano santuoką, išsiskyriau tik per ją. Ji atėmė iš ma- 
nęs visas drauges, visas virkdė. Penkerius metus ji 
ujo Doli, keturiolika metų - Kati. Kai likau vienas, be 
paliovos skambina, visur kiša snapą. Ji trokšta būti 
vienintelė, svarbiausia ir gražiausia... 

- Tai kodėl užsimanė pamatyti mane? 

- Tave? Ji nenori. Nieko apie tave nežino. Tu būsi 
jai mano sekmadienio staigmena! 

- Vargšė! 

- Vargšė? - Marlonas nusitraukė nuo kaklo šaliką 
ir ėmė gaudyti orą. - Aš vargšas. Mano tėvas buvo 

vargšas. Netrukus ir tu tokia būsi. Ta moteris pabai- 
sa. Gal ji tau nuraus plaukus... 

Norom nenorom nusijuokiau. Labai jau juokinga. 

- Tu juokiesi? - suriko Marlonas. - Iš ko čia juok- 
tis? Ar tu tokia pat pamišėlė kaip ji? Nė vienas žmo- 
gus iš to nesijuoktų. 

Kikenau viduje. Marlonas liovėsi rėkalojęs ir įsi- 
spoksojo į mane. 

- Tu nebijai? 

- Ne. O kodėl turėčiau bijoti? 

Jis su palengvėjimu atsiduso. 

- Puiku. Žinojau, kodėl tave vežuosi... gal... gal 
viskas bus kitaip. Gal nutiks stebuklas ir motina mus 
priims maloniai. Tik tada, atvirai prisipažinsiu, neži- 
nau, kaip turėsiu elgtis. 

- Visiškai normaliai. 

- Normaliai? - Marloną vėl užpuolė kosulys. - Su 
ta moterimi negalima normaliai elgtis. Vos ji paskam- 
bina, aš imu kosėti ir viduriuoti. 

- Kiek jai metų? 

- Aštuoniasdešimt. Bet jos energija žudo. Ir pyktis. 
Kai ji aplanko mane, turiu gaminti jai vaišes. Tada ji 
knebinėja valgį, neparagauja nė kąsnio. Turiu vestis 
ją į aludę. Tenai ji šveičia mėsą su mėsa ir su mėsa. 
O paskui ją ištinka podagros priepuolis, tada viso- 
kios ligos nuo vaistų, o kaltas būnu aš. 

- Ar visada taip buvo? 

- Nuo tada, kai tapau vegetaru. 

- O šiandien? 

- Šiandien? Apsirengs ilgus audinės kailinius, nes 
žino, kad aš smerkiu kailinių žvėrelių veisimą. O res- 
torane užsisakys kaip tik tuos patiekalus, kurių ne- 
apkenčiu: ji matė mano avis kai jos dar buvo ėriukai, 
stebėjo, kaip jos augo. Ji užsisakys ėrienos kepsnį. 
Tyčia. 

- Net jeigu ten būsiu aš? 

- Ypač tada. 

Sulig žodžiu „ypač“ Marlonas ėmė dusti. Turėjo- 
me sustoti prie artimiausios degalinės. Marlonas iš- 
šoko iš automobilio, nukūrė tekinas į tualetą ir grį- 
žo leisgyvis. Jis švokštė taip, kad net buvo šiurpoka, 
drebėdamas susmuko į vairuotojo vietą. 

- Mes grįžtame atgal, - suvapėjo jis, - aš mirštu. 

- Bailys. 

Marlonas nė krust. Sėdėjo susilenkęs, galvą padė- 
jęs ant vairo, nejudėdamas. 

Ašišsiėmiau iš rankinės buteliuką žirnelių, homeo- 
patinių vaistų, kurių buvau atsivežusi iš Paryžiaus, 
įbėriau į viršelį penkis ir atkišau jam. 

- Išsižiok! Palengva ištirpink po liežuviu. Nenu- 
ryk. Ir nekalbėk. 

- Kas čia? - sukaupęs jėgas sušnibždėjo Marlonas. 

- Nux vomica. 

- Kaip jie padeda? 

- Galėsi vėl lengvai kvėpuoti. 

Marlonas prasižiojo. Jam niekas neberūpėjo, buvo 
atsisveikinęs su gyvenimu. 

Tylomis sėdėjome šalimais. Sulig kiekvienu įkvė- 
pimu Marlonas parpė lyg dumplės. O kas toliau? 
Kas nutiko po valandėlės? Parpimas liovėsi. 

Marlonas nustebęs įsistebeilijo į mane. 

- Ar tu girdi? 

- Taip. 

- Aš nebedūstu. 

- Logiška. 

- Negali būti, - tarė jis dusliai. - Aš nesuprantu. 

Įkvėpė ir iškvėpė - jokio parpimo. Ėmė kvėpuo- 
ti greičiau, giliai įtraukė oro - jokio dumplių garso! 
Įtempė pilvo raumenis, vos kvėpuodamas - jokio 
švokštimo! 

- Stebuklas, - priblokštas tarė Marlonas. - Viską 
išmėginau, ką tik gali medicina. Visus vaistus, klau- 
sinėjau kolegų, niekas nepadėjo. O pas motiną visuo- 
met nuvažiuodavau leisgyvis... neįtikėtina. Krūtinės 
nebespaudžia. Gerklė atsileido, - ilgai čiuopė pul- 
są, - viskas normalu. Nesuprantu. Ar žinai, kaip šie 
vaistai veikia? 

- Stiprina tavo imuninę sistemą. Ir gydo ne tik 
kūną. Gydo ir sielą. 

- Ką tai reiškia? 

- Pats pamatysi. Ar jau gali vairuoti? 

- Luktelėk! - Marlonas nuleido galvą ir ištisą am- 
žinybę taip niūrojo, įsiklausydamas į save. - Žinai? 
Man ir vidurių nebesuka. 

- Ir daugiau nebesuks. 

- Matai, kokia tu man svarbi? - linksmai sušuko 
Marlonas ir vėl apsivyniojo kaklą raudonu šaliku. - 
Ačiū Dievui, mudu susižadėjome. Dabar viskas bus 
gerai. I love you, sweetheart, darling. Kiss! Kiss! Kiss! 

- I love you too. 

Marlonas ėmė važiuoti. Ir lyg koks atpildas stai- 
ga liovėsi lietus, sušvito saulė. Dangus tapo melsvas. 
Sučiulbo paukščiai, ir mudu važiavome per mielą ža- 
lią kraštovaizdį lyg akvarelės spalvų. Kai šviečia sau- 
lė, Anglija neapsakomai graži, dvigubas malonumas. 
Mat niekuomet nežinai, kiek laiko tvers tie kerai. 

- Arjjudu panašūs? Motina ir tu? 

- Nė kruopelės. Aš gyvas tėvas. Ir tai ji man pri- 
kaišioja, visą gyvenimą. Ir visada vaidina. Kaip sce- 
noje. Viskas jos dirbtina. Nieko tikra. Ir kaskart ji nori 
pinigų! 

— Nuostabu. 

Marlonas įdėmiai nužvelgė mane. Aš nusijuokiau, 
tada jis taip pat nusijuokė ir uždėjo laisvąją savo ran- 
ką ant manosios. 

- Tu neįkainojama, darling. Ir iš tikrųjų nebijai! 

Nuvažiavome puikiai. 

Marlonas nė kartelio nesukosėjo, ir kuo puikiau- 
siai jausdamiesi atburzgėme į Batą. Marlonas, visada 
pasukdavęs ne ten, iškart rado reikalingą posūkį, ir 
mudu nevėluodami atsidūrėme tame priemiestyje, 
toje gatvėje ir sustojome prie raudonų vartų. 

Sustojome priešais senų akmenų sieną, viršuje jie 
buvo apvalūs, kokie man patinka, apaugę samano- 
mis. Marlonas paskambino. 

Raudoni vartai atsidarė be jokio garso. 

Pasirodė fachverkinis pastatas, beveik kvadratinis, 
medis juodas ir žvilgantis, mūras tarp jo akinamai 
baltas. Priešais namą tvenkinys su vandens lelijomis, 
o dešinėje šalia didingas Monkey Puzzle medis, dai- 

liai ir grakščiai nusvarinęs savo šakas ant stogo, lyg 
jį saugodamas. 

Vaizdas lyg iš pasakų knygos. 

Nuėjome prie namo. Sustojome prie durų, bet jos 
neatsivėrė. Marlonas šnopavo smailia nosimi, išsitie- 
sė visu ūgiu, ištiesė ranką ir energingai pabeldė ketu- 
ris kartus, tačiau tai negelbėjo. 

Galų gale, po ištisos amžinybės, mums atidarė. 

Tačiau pro jas neišlėkė drakonė nupešti man plau- 
kų, ne, priešais mus stovėjo kino žvaigždė. Tikra Ho- 
livudo trečiojo dešimtmečio kino žvaigždė. 

Truputį aukštesnė už mane, liekna kaip nendrė, su 
ilga balta ploniausios vilnos suknia, klostyta per pe- 
čius ir apgulusia liemenį. Plaukus dengė baltas tur- 
banas. 

Veidas apskritas, akys didelės, mėlynos, lūpos da- 
žytos vyšnių spalva, visur žybsi papuošalai. 

Didžiulės auksinės gėlės ausyse, penkios eilės 
perlų ant kaklo, keturios auksinės segės priekyje ant 
suknios, ant kiekvieno piršto, net nykščių, žaižaruoją 
žiedai. Ant riešų svarios auksinės apyrankės. 

Spoksojau kaip pakerėta. Daug esu mačiusi dirb- 
dama, bet ši ponia buvo ypatinga. 

- Sveika, motin! - pasakė Marlonas, stovėdamas 
tiesut tiesutėlis. - Čia Mimi Tiulipan iš Paryžiaus. 
Mimi, čia mano motina. Motin, mes esam susižadėję. 

- Sveikinu, - tarė žvaigždė verksmingu balsu. 
Mėlynos jos akys nuslydo per mane, nukeliavo ant 
sūnaus ir įsmigo į jo auskarus, paskui žvilgsnis nu- 

slinko žemyn prie jo kairės rankos, kuri lyg spaustais 
gniaužė mano dešinę. 

- Tu pasiruošusi? Pasiimk paltą, turime važiuoti, 
antraip pavėluosime, - pasakė Marlonas. 

- Man dar reikia susidėti daiktus. Vesk savo vieš- 
nią į svetainę. 

Aha, pamaniau, kviečiame ją ne pietų, o į dailų 
kaimo viešbutį, tenai ji ir pernakvos! Todėl su vaka- 
rine suknia! Žengiau į svetainę. 

Pasakiška! 

Vėl kaip Holivude. Balta kiliminė danga, baltojo 
lokio kailis priešais židinį, dvi baltos sofos, šalia - 
auksinė kėdutė. Kiek akys mato - balta ir auksinė 
spalva, balta ir auksinė. 

Židinys balto marmuro. O virš jo kabo ne veidro- 
dis, o susuktas ekranas. Priešais kino projektorius. 
Visa svetainė tarytum peržiūrų kambarys. Ar ji visą 
dieną žiūri senus filmus? Kad ir kaip ten būtų, sve- 
tainės apystata puikiai tiko prie jos suknios. 

Iš svetainės buvo matyti virtuvė. 

Marlonas stovėjo prie atdaro šaldytuvo ir į auksi- 
nę skrybėlių dėžę palei jo kojas krovė svogūnus, laši- 
nius, kiaušinius, sviestą, duoną, pieną ir marmeladą. 

Stebėjau jį suglumusi. 

Ar jis apsigalvojo? Mes iškylausime? Bet viso to 
Marlonas nevalgo, valgo tik duoną, svogūnus ir mar- 
meladą, jei jis virtas be želatinos. 

Marlonas priėjo prie manęs. 

- Nieko neklausinėk, - sušnibždėjo. - Ar tu galėsi 
sėdėti automobilio gale? 

- Žinoma. 

Pasirodė kino žvaigždė. 

Apsirengusi kailiniais iki pat žemės. Nosis pabal- 
nota drugelio pavidalo akiniais nuo saulės, padabin- 
tais dirbtiniais briliantais. 

- Ar viską sudėjai? - paklausė didingai. 

- Taip, motin. 

- Palaukite. - Ji nuėjo į virtuvę ir atnešė tris skar- 
dines. - Judviem. Konservuota veršiena. Už ypatingą 
kainą. Labai mėgai būdamas vaikas. 

- Tu labai maloni, - pasakė Marlonas ir padėjo 
skardines ant židinio atbrailos. - Bet aš nebevalgau 
lavonų. 

- Nutilk! - Kino žvaigždė užsiėmė ausis. - Aš mir- 
siu nuo šito žodžio. 

- Tu valgai maitą. Ir mirsi nuo to. 

- Mano sūnus pabaisa, - sukūkčiojo žvaigždė, pa- 
kėlė mėlynas akis dangop ir dramatiškai susmuko 
ant grindų. Ten ir liko gulėti kaip apalpusi. 

Marlonas be žodžių pasilenkė pakelti akinių nuo 
saulės ir įsidėjo juos į palto kišenę. Paskui paėmė 
motiną, persimetė sau per petį kaip kilimą Paryžiu- 
je, užrakino namą, nunešė motiną į automobilį ir pa- 
sodino ant priekinės sėdynės, kur ji staiga vėl atsi- 
peikėjo. 

- Kur skrybėlės dėžutė? - paklausė verksmingai. 

- Bagažinėje. 

- O mano akiniai? 

Marlonas juos padavė. 

- Gerai. Važiuojame... bet lėtai. Jei nori lėkti kaip 
patrakęs, verčiau iškart mane nužudyk. 

Važiavome gaubiami ledinės tylos. 

Vėl romantiškais keliais, per kaimelius, pilnus žy- 
dinčių rožių ir glicinijų, pro žalias ganyklas, kur žolę 
pešiojo ėriukai, ir staiga įsukome į gatvelę, įriedė- 
jome pro aukštus akmeninius vartus ir atsidūrėme 
priešais gražaus parko supamą viešbutį. 

Vorele, Marlonas pirmas, motina jam įkandin, o 
paskutinė aš, nuėjome prie registratūros, o paskui 
per holą į restoraną. Viešbutis buvo bemaž tokio pat 
dydžio kaip Marlono namas, o restoranas - kaip jo 
svetainė. Bet apstatytas prašmatniais baldais. Kėdės 
apmuštos šviesiu aksomu, sienos - tamsiu ąžuolu, ži- 
dinyje ūžė ugnis, šlifuoti veidrodžiai, stalai apdengti 
baltai. Su gėlėmis, sidabriniais įrankiais ir krištoli- 
niais indais. 

Žmonių daug nebuvo, kokia dvidešimt, visi apsi- 
rengę sportiniais kostiumais ar tvido eilutėmis. Juo 
labiau kritome į akis mes: aš su briliantais, Marlonas 
su perlais ausyse, kino žvaigždė su turbanu ir vaka- 
rine suknia, bet niekas į mus nespoksojo, paprasčiau- 
siai mandagiai mūsų nepaisė. Anglijoje tai yra geros 
manieros. 

Mums davė gražiausią stalą, šalia židinio, nors aš, 
kaip jau sakiau, bijau liepsnų. Motina atsisėdo tarp 
Marlono ir manęs. 
dabrinį vakarinį krepšelį, balsiai atsiduso ir išsiėmė 
ploną juodą žvilgantį kandiklį. 

- Kas čia dabar? - susijaudino Marlonas. 

- Kandiklis. Iš Holivudo. 

- Kam taujis? 

- Rūkysiu. 

- Bet juk tu nerūkai. 

- Rūkau. 

- Nuo kada? - nepatikliai paklausė Marlonas. 

- Nuo dabar! 

Ji išsiėmė pakelį amerikietiškų cigarečių, sidabrinį 
žiebtuvėlį, efektingai patraukė dūmą ir sukniubo ant 
stalo užsikosėjusi. 

Kaipmat atskubėjo metrdotelis. 

- Madam, sorry. Rūkoma tik rūkomajame! 

- Ji neberūkys, - atsiprašė Marlonas, - juk taip, 
motin? 

- Gal norėtumėte išgerti, pone? 

- Būtinai. Šiandien didi diena. Švenčiame sužadė- 
tuves! - Per stalą jis pasisiekė mano ranką. 

- Sveikinu, pone. Gal norite ypatingai gero bute- 
lio? Nuolatinio mūsų tiekėjo? Iš Prancūzijos? Iš Šam- 
panės? 

- Mielai išgertume. 

- Brendžio! Didelę taurę, - pridususiu balsu šūk- 
telėjo motina, - tučtuojau! 

- Yes, madam. Ar jau išsirinkote valgius? 

- Tris porcijas vegetariško maisto, - pasakė Mar- 
lonas. 

- Aš noriu ėrienos kepsnio, - sušvokštė motina, - 
dailiai rožinio, neperkepusio, auginto natūraliomis 
sąlygomis ėriuko, žinduklio, jei įmanoma. 

Marlonas pagelto. 

- Jei iš tiesų valgysi tokį patiekalą, mudu atsistosi- 
me ir paliksime tave sėdėti čia vieną. 

- Kaip nori, - šūktelėjo žvaigždė, nirtulingai pašo- 
ko ir išlėkė iš salės. 

- Pone, aš padariau ką nors ne taip? - paklausė 
metrdotelis ir išgąstingai nulydėjo ją akimis. 

- Nieko jūs nepadarėte. Ji visada taip elgiasi per 
sužadėtuves. - Marlonas nusijuokė, vyriškis irgi nu- 
sijuokė iš mandagumo. - Aišku, aš juokauju. Ką gi, 
tris porcijas vegetariško maisto. Desertą užsisakysi- 
me paskui. 

- O ką darysime, jeigu ji nesugrįš? - sušnibždėjau. 

- Valgysime su malonumu. Tai puikus restoranas. 

- O kąji dabar veikia? 

- Kurpia mintyse niekšybę. 

Motina grįžo, piktai išviepusi vyšnių raudonumo 
lūpas. 

Mums patiekė salotas: pievagrybiai, avokados, 
riešutai ir kekiniai pomidorai. Jai neatnešė nieko. 

- Aš atsisakiau užkandžio, - tarė ji priekaištin- 
gai, - verčiau mirsiu badu nei sekmadienį šlemšiu 
daržoves! 

- Tavo valia, motin. Ar išgersi į mūsų sveikatą? 

Kino žvaigždė paėmė savo taurę ir išlenkė vienu 
mauku, aš savąją vos spėjau pakelti. 

- Nėra už ką gerti, - pasakė įsmeigusi akis į židi- 
nio liepsnas, - nes mano sūnui visus pinigus reikia 
išleisti moterims: tačiau cit! Nė žodžio apie tai. Šei- 
mos paslaptis. 

- Gal taurę šampano, motin? 

- Nekenčiu šampano. - Ji įbedė akis į mūsų žie- 
dus. - Kiek už juos sumokėjai? 

- Septynis tūkstančius svarų, - linksmai atsakė 
Marlonas. 

- Ką! - Žvaigždė griebėsi už širdies. - Išprotėjai? 
Kai esi tokio amžiaus. Šitaip švaistyti pinigus. Tu 
niekuomet neįgausi proto, niekuomet... 

- Tavo perlai kur kas brangesni. 

- Aš tavo motina! Septyni tūkstančiai svarų už su- 
žadėtuves, kurios nutrūks! - Ji grįžtelėjo į mane: - 
Mano sūnus nevykėlis, netikėkite nė vienu jo žodžiu. 
Visos moterys nuo jo pabėga. Jos nusipelniusios ge- 
resnio jaunikio! Septyni tūkstančiai svarų! Niekada 
negalėčiau tiek leisti sau. Už tokią sumą aš gyvenu 
pusę metų. Ar tau ne gėda? 

— Ne aš iššvaisčiau tavo turtą. 

- Iššvaisčiau? Aš paaukojau jį menui! Dar ateis to- 
kia diena, kai tu man už tai bučiuosi kojas! 

- Kaip sekasi Edžiui? 

Kino žvaigždė kaipmat nurimo. 

- Puikiai. Jis laimėjo. Kazino. Niekuomet nebuvo 
tiek daug išlošęs. 

- Na, ir? 

- Buvęs teatras. Miesto pakrašty. Visiškai pigus. 
Reikia paskubėti, antraip jį nupirks. 

- Ir jis moka? 

- Jis pakankamai išlošė rankpinigiams. 

- O visa kita? Kas mokės visą sumą? - Motina ty- 
lėjo ir taisėsi savo baltą turbaną. - Motin! Kas mokės 
likusią sumą? 

- Tai būtų tavo pareiga ir priedermė, - tarė verks- 
mingu balsu. 

- Tu ką nors pasirašei? - Marlonas nuleido šakutę. 

- Ne aš. Edis. 

- Okei. Tada tegu jis ir rūpinasi. - Marlonas vėl 
ėmė valgyti. 

- Mes negalime jo išduoti. Tas vyras mane myli. 
Priešingai negu tavo tėvas ir tu. 

- Tas vyras lošėjas. Dar niekuomet nieko doro ne- 
išėjo iš to, ką judu būdavote sumanę. 

- Šįsyk bus geriau negu gerai. 

— Mane ima juokas. 

- Mudu uždirbsime milijonus. Tada pasijuoksime! 

Atnešė antruosius patiekalus. 

- Dovanokite, pone, - tarė metrdotelis visas išrau- 
donijęs, - tikiuosi, nesupyksite, ponia buvo virtuvėje 
ir pakeitė užsakymą. 

Ir padėjo ant stalo vidurio didžiulį sidabrinį pa- 
dėklą, ten pūpsojo mėsos gabalas. Iš jo tekėjo krau- 
jas! Jeigu nebevalgai mėsos, pasibjaurėtinas reginys. 

Marlonas pašoko. 

- Motin! Šito per daug! 

- Čia ne ėriena, o kiauliena, - sušvokštė motina. 

Marlonas patraukė mane nuo kėdės. 

- Dorok savo kiaulieną viena! Mudu pavalgysime 
prie gretimo stalo. 

Taip ir padarėme. Džiaugiausi, kad galėjau sėdėti 
ne prie ugnies, ir valgiau su apetitu. 

Bet Marlonui ir jo motinai strigo kąsnis burnoje. 
Juodu sėdėjo atsukę vienas kitam nugaras ir knebi- 

nėjo valgį. Laikas slinko, restoranas pamažėle ištuš- 
tėjo. Galų gale stalas buvo nukraustytas. 

- Susitaikyk su ja, - sušnibždėjau taisydamasi sun- 
kų briliantų vėrinį ant kaklo. 

- Ne! Ji sadistė. Mano tėvas negalėjo pakęsti sū- 
rio. O ji visuomet patiekdavo užkandžiui Stilton. Tas 
bjauriausiai dvokia. Jam būdavo taip šlykštu, kad 
nebegalėdavo nė kąsnio nuryti. 

- Ar padėsi man ir Edžiui nupirkti teatrą? - per 
petį paklausė kino žvaigždė. 

- Žinoma! Nesirūpink, - staiga Marlonas visiškai 
nusiramino. 

- Garbės žodis? 

- Žinoma! - Dabar jo balsas nuskambėjo visai tė- 
viškai. 

Motina atsisuko. 

- Žinau, kaip tu moki mane užliūliuoti. O kai pri- 
reiks, pasakysi „ne“. 

Kaip tik tada suskambėjo Marlono telefonas. 

- Alioo00? Kaip? Tai labai rimta! Valandėlę! - 
Marlonas atsistojo, prisispaudęs prie ausies telefo- 
ną: - Tuoj grįšiu. 

Motina lydėjo jį akimis, kol išėjo iš salės. Tada pa- 
šoko ir atsisėdo šalia manęs. 

- O dabar jūs sužinosite visą tiesą, - išpylė uždu- 
susi. - Mano sūnaus verslas nešvarus. Aš net nenoriu 
žinoti, kaip jis užsidirba tiek pinigų. O jums nėra ko 
iš jo tikėtis. Ar jis pasisakė? Jis leidosi sterilizuojamas! 

- Aš žinau. 

- Ir ką manote? Ar nenorite šeimos? 

- Ne. 

- Kodėl? 

- Nesu sutikusi vyro, nuo kurio būčiau panorėjusi 
vaikų. 

- Šit kaip! Bet auskarai! Juk jis įsivėręs auskarus 
kaip moteris! Tai jus glumina? Gal ne? Netrukus jis 
vilkės moteriškais apatiniais. Kas... kas jums čia taip 
juokinga? 

- Nieko! - Aš iškart surimtėjau. 

- Manote, kad aš išsigalvoju? Ar ne? Bet per tele- 
vizorių nuolat rodo laidas, vakar irgi rodė, kaip vy- 
ras pradėjo nuo auskarų kaip mano sūnus, o dabar 
po marškiniais jau pasivilkęs ryškiai žalią moterišką 
apatinuką! 

- Po marškiniais? - paklausiau užjausdama. 

- Taigi! Ir toks vaikšto į darbą. Motina apjuokta 
visų akyse, ką aš darysiu, jeigu ir man taip nutiks? 
Sūnus pateks į ligoninę, gydymui išeis visi pinigai, 
jis nebegalės manęs remti... sakykit, o jūs finansiškai 
nepriklausoma? 

- Aš gerai uždirbu. 

- Uždirbat? - sušuko ji virpančiu balsu. - Uždar- 
bio nepakanka. Reikia asmeninio turto. Ar turite? 

- Ne. 

- Ir vėl katastrofa! Jis vis atsitempia vargetas, da- 
bar net iš žemyno. Nuo kada kalbate angliškai? Jūsų 
šiurkštus akcentas. 

- Ačiū už komplimentą, - padėkojau linksmai. 

- Kokį komplimentą? Kas jums pasakė kompli- 
mentą? 

- Aš augau aplinkoje, kur buvo šnekama penke- 
tu kalbų: anglų, prancūzų, vokiečių, ispanų ir por- 
tugalų. 

- Aha! Visiška laukinė! Nors pasikark! Paskutinė 
jo nuotaka irgi buvo tokia pat nesuprantama, škotiš- 
kas dialektas, tai mane erzina, siutina, žudo! O jam, 
mano sūnui, nė motais. Aš buvau aktorė. Ir kai ką nu- 
tuokiu apie kalbėseną. Ar jis jums sakė? 

- Taip. 

- Oksfordo anglų! Nė vienintelės, kuri kalbėtų 
Oksfordo anglų šnekta. Aš kankinuosi tiesiog fiziš- 
kai. Kankinuosi! 

- Jūs vėl norite vaidinti? Ir todėl jums reikia teat- 
ro? - paklausiau, kad nukreipčiau jos dėmesį kitur. 

- Kaip? 

- Vėl norite pasirodyti? Viešai? 

- Teatro mums reikia visai kam kitam, - teikėsi 
atsakyti kino žvaigždė, - didingam sumanymui, jūs 
nesuprasite. Kaip nesupranta ir mano sūnus. Bet ga- 
lėčiau vaidinti, kai esu tokia talentinga ir taip atro- 
dau. Su triukšmu grįžčiau atgal. Taip... ar žinojote? 
Sūnus ir aš. Mudu laikomi sutuoktiniais. Štai kokia 
jauna aš atrodau. 

- O aš laikoma jo dukra. 

- Anoks čia nuopelnas jūsų amžiaus, - ji piktai 
nusišypsojo, - bet palūkėkite. Klimaksas viską su- 
gadins. Ir tik nepykite: tokios juodaplaukės kaip jūs 
visiškai išplersta. 

- Aš ne. 

- Kodėl jūs ne? 

- Man penkiasdešimt penkeri! Aš jau po kli- 
makso. 

- Argi? - Ji bukai įsispoksojo į mane. - Jūs beveik 
tokio amžiaus kaip mano sūnus? Niekada nebū- 
čiau... - Ji žaibiškai pasilenkė pirmyn, nubraukė į 
šoną mano plaukus ir pasižiūrėjo už ausies. - Nepa- 
tempta! Nieko nesuprantu! Negali būti? Kaip galima 
išlaikyti tokią lygią odą? 

- Jūs irgi gerai atrodote, - pagyriau didžiadva- 
siškai. 

- Mane operavo. Na, tai kaip? Ką jūs darote? Ko- 
kia paslaptis? 

- Anokia paslaptis. Kai nebeveikia kremai, reikia 
vartoti aliejus. 

- Kokius aliejus? 

- Tris savaites alyvų, tris savaites jojobų, tris sa- 
vaites migdolų. Tris savaites sezamų. Ekologiškus, 
šalto spaudimo. 

- Ir jie padeda? - nepatikliai paklausė žvaigždė. - 
Bet kodėl vis tris savaites? 

- Per tris savaites oda pripranta. Tada reikia keisti 
aliejų. 

- Aha. O kas daugiau? 

- Taip. Aš nevalgau mėsos ir kasmet lankau ajur- 
vedos kursus. Tai iš pagrindų atjaunina! 

- Aš verčiau pasikliausiu chirurgu, gersiu brendį 
ir valgysiu viską, kas man gardu. Antra vertus... - 
kamą paveikslą. - Jums padeda. Akivaizdu, kad ne- 
sate tokia kvaiša kaip kitos. O kokia jūsų specialybė? 

Tikiuosi, ne nuskurusi fotografė kaip jūsų pirmtakė? 
Menininkės man įkyrėjusios iki kaklo. 

- Aš irgi savotiška menininkė. 

Žvaigždė pasimojo padavėją, užsisakė dvigubą 
brendžio, gerokai jo išmaukė, o tada nusivylusi tarė: 

- Norėčiau dar pamatyti, kaip jis atveda man bū- 
simą dantų gydytoją, kuri praturtėjusi apsigyvens 
pensione! 

- Aš esu režisierė. 

- Kaip! - Taurė jos rankoje ėmė taip drebėti, kad 
turėjo padėti ją ant stalo. - Negali būti! 

- Gali! Aš esu režisierė. 

- Bet ne kino! 

- Trumpametražių ir reklamos filmų. Ir dokumen- 
tinių. Vaidybinio dar nesu režisavusi. 

- O aš esu vaidinusi! - sušuko žvaigždė ir nusi- 
šypsojo man kaip dukrai paklydėlei. - Gražiausia- 
me pasaulio filme. Turite pamatyti. Mes surengsime 
namie peržiūrą, po valgio, kokia laimė... - Ji išlenkė 
brendžio likučius, skubriai pasirausė savo sidabrinėje 
rankinėje, išsiėmė raudoną telefoną ir surinko nume- 
rį. - Darling, - suriko uždususi, - spėk, kas sėdi šalia 
manęs. Kino režisierė! Iš Paryžiaus! Režisierė! Taip! 
Taip! Taip! Ne. Dar ne. Bet ji sutiks. Galvą dedu. Mes 
išgelbėti. Tik tiek ir norėjau pasakyti. Adieu! Adieu! 

Vėl pasimojo padavėją, pakėlė Marlono taurę, pa- 
prašė įpilti šampano ir susidaužė su manimi. 

- Žinojau, laiminga žvaigždė manęs neapleis! Už 
mūsų sėkmę! 

Ji godžiai ištuštino taurę, o paskui išgėrė dar vie- 
ną. Mano akyse pavirto iš priešės į aistringą gerbė- 
ją. Jos kakta išsilygino, išnyko bet koks piktumas ir 
verksmingumas. 

- Turiu jums ką nors padovanoti. - Nusisegė auk- 
sinę segę nuo krūtinės ir prisegė prie raudonos akso- 
minės mano suknios. - Vaike, jus man atsiuntė dan- 
gus. Net nenutuokiate, kokias nepakenčiamas, kokias 
tHiženas jis tempdavosi. Viena negyvesnė už kitą. Nė 
kibirkštėlės drąsos. Jos prieš mane drebėjo. Iš pirmo 
žvilgsnio jas permačiau, visos bailios pelytės kaip 
mano sūnus. Mane apėmė neviltis. Jeigu jau jis nepa- 
dovanoja man anūkų, tai tegu bent marti būna šio to 
verta. O dabar... jis man atvežė iš Paryžiaus režisie- 
rę! - Pasilenkė, vėl nusegė man segę. - Netinka prie 
jūsų briliantų... prastai atrodo, - skubiai prisisegė 
papuošalą prie savo baltos vakarinės suknios. - Jūs 
gyvenate menu. Iškart pamačiau. Suprasite mano 
filmą. Esu tikra, kad sūnus jūsų klauso. Paprašykite, 
kad jis nupirktų teatrą... Ir jeigu jums prireiktų ma- 
nęs vaidmeniui... Gėdos nepadarysiu. Aš turiu dra- 
matinį talentą, iškart pamatysite. - Pritildžiusi balsą 
ji vos šnibždėjo: - Aš esu nepakartojama: vien nu- 
leisdama blakstienas pravirkdau žmones. Mano Edis 
sako, kad žmonės turi verkti, antraip nieko nebus. 
Galiu verkti pagal užsakymą. Pasižiūrėkite į mane. 
Dabar! 

Ji pasidėjo rankas ant baltos staltiesės, pakėlė gal- 
vą, įsikirto žvilgsniu man į akis ir pravirko. Nebylio- 

mis ašaromis. Ašaros vaizdingai sruvo jai per skruos- 
tus, atrodė visiškai tikros. Sėdėjau ir stebėjausi. 

Tada sugrįžo Marlonas, pamatė motiną prie mūsų 
stalo ir ėmė gaudyti orą. 

- Šito jau per daug. - Jis atsisėdo šalia manęs. - 
Dar ir žliumbi. Kodėl? Kas atsitiko? 

- Tai džiaugsmo ašaros, sūnau! 

Žvaigždė liovėsi verkusi taip pat žaibiškai, kaip ir 
pradėjo, ir nusišluostė akis balta it sniegas nosinaite. 

- Kada tuokiatės? - sušuko visa švytėdama. 

- Kodėl klausi? - Dėl visa ko Marlonas paėmė 
mane už rankos. - Kada tau tai parūpo? 

- Aš jau nebesitikėjau iš tavęs... pagaliau, pagaliau 
pavyko. 

- Kas pavyko? - įtariai paklausė Marlonas. 

- Marti. Ar tau suskystėjo smegenys? Pagaliau at- 
vedei man tokią, kokios noriu. 

Marlonas nuvalė nuo savo taurės lūpų dažus, įpy- 
lė mums šampano ir kilstelėjo į mane. 

- Mes tuokiamės birželį. 

- Puiku! - Ji pasisuko į mane: - Ar yra naujų su- 
manymų? Kur gal prireiks manęs? 

- Gal du filmai gegužės vidury. Jau sutarta, turė- 
siu važiuoti į Pietų Afriką ir Kvala Lumpūrą. 

- Pietų Afrika, - susijaudinusi šūktelėjo žvaigždė. 

- Prašmatnaus limuzino reklama. 

- Galėčiau labai grakščiai įsėsti į šį limuziną. Ko- 
kios jis spalvos? 

- Sidabro ar juodos. 

- O kas atliks peržiūrą? 

- Aš. Jeigu kas nors išeis, būsiu iškeliavusi iki bir- 
želio vidurio. 

- Bet juk mudu tuokiamės birželio vidury, - pasi- 
piktinęs sušuko Marlonas, - kada tu sužinojai? 

- Vakar. Tu tvarkei buhalteriją. Aš pasiteiravau 
apie paštą. Agentūra iš Frankfurto parašė. Turiu ga- 
lutinai susitarti kitą savaitę. Be to, yra dar pasiūlymų 
kurti kitus filmus. 

- Vaikai, kaip įdomu! Būk geras, Marlonai, sumo- 
kėk, greitai! Turiu parodyti filmą savo marčiai. Ji pa- 
sakys tau, kad tai tobulas kūrinys. Eime! Stokis. Susi- 
mokėsime eidami. 

- Kaip nors išsisuk, - sušnibždėjo man Marlonas, 
kai sėdome į automobilį, - nenoriu žiūrėti to filmo! 
Nieku gyvu! 

Tačiau išsisukti nesugebėjau. 

Kol Marlonas nešė auksinę skrybėlės dėžutę į vir- 
tuvę ir vėl viską dėjo į šaldytuvą, žvaigždė jau nulei- 
do ekraną ir įjungė projektorių. 

Kad ir kaip prieštaravo Marlonas, mudu prasė- 
dėjome pusantros valandos kaip sušalę ir žiūrėjome 
tokią ašaringą melodramą, kokios iš viso nebuvau 
mačiusi. 

NUGRIMZDĘ JŪROJE su GRETA GOLD. 

Turinys dviem sakiniais: nepaprasta gražuolė ne- 
tenka didžiosios meilės ir dar vienintelio sūnaus. 
Marlono motina ištisai rauda stambiu planu, muzika 
gali pravirkdyti ir akmenis, veiksmas lėtai kaip sraigė 
slenka iš Londono į pajūrį, o pajūriu į Kornvalį, kur 
gražuolė kūkčiodama persiverčia per uolą. Į jūrą! 

Filmas brangiai kainavęs, du vyrai garsios Žvaigž- 
dės, prašmatnūs kostiumai, masinės scenos ir šimtai 
statistų, su kareiviais, tankais, mūšiu. Kas visa tai ap- 
mokėjo? Kas priėmė tą bevertį scenarijų? Ir pasamdė 
nevykėlį režisierių? 

Pamišėlis. Prodiuseris aiškiai žlugęs finansiškai. 
Neįmanoma pakelti šitokio didžiulio projekto ne- 
sėkmės. 

Kai važiavome namo, Marlonas man paaiškino. 

- Ką tu manai apie filmą? 

- Atvirai? 

- Atvirai! 

- Niekuomet nebuvau mačiusi tokio prasto. 

- Ir, kaip manai, kas jį finansavo? 

- Nenutuokiu. Pamišėlis. 

- Teisybė! Mano motina. 

- Tavo motina? Bet toks filmas kainuoja daugiau 
negu šimtą milijonų. 

- Surijo viską, ką buvo palikęs tėvas. Ir namas už- 
statytas. Šitas filmas taip ir nebuvo parodytas kino 
teatruose. Niekas jo nepanoro. Dar ir šiandien moku 
jos skolas. 

- O dabar ji užsimanė teatro? 

- Kad perstatytų ir būtų kino teatras. Tobulam 
savo kūriniui. Tenai ji rodys tik savo filmą, nieko 
kito, pasaulis ją pamils! Tą didžiulį dramatinį talen- 
tą. Ji leisis garbinama, pasipils pasiūlymai filmuo- 
tis, ji neapsakomai praturtės ir išgarsės visame pa- 
saulyje. 

- Kas tas Edis? 

- Jos draugužis. Režisierius. Bedarbis nuo to laiko. 
Gyvena vien antidepresantais. Keturiasdešimt metų 
už ją jaunesnis, bet visiškas jos vergas. Toks pat kvai- 
lys kaip mano tėvas. Ji dar ir tą nuvarys į kapus. 

- O kadaji pasivadino Greta Gold? 

- Gold mergautinė jos pavardė. Vienintelis tikras 
dalykas. 

Trumpai pagalvojau: 

- Nori, kad pasakyčiau? Ji ne tragiškas, bet komiš- 
kas talentas. Kai ji taip perdėtai grąžo rankas, varto 
akis ir susmunka ant kelių... jeigu dar bent trupu- 
čiuką sutirštintų spalvas, galėtum kristi iš juoko, net 
mirti. 

- Tik jau jai niekuomet nesakyk! 

- Kodėl ne? Gal ji dar padarys karjerą. 

- Kaip juokinga senė? 

- Juokingos senės retenybė ir puikiai uždirba! Gal 
man jos reikėtų reklaminiam filmukui. 

- Nieku gyvu! 

- Bet pamėginti ji juk gali. 

- Niekuomet! Mano motinai reikia tragedijų. Bet 
ko, tik ne laimingos pabaigos. Beje, šiandien tu matei 
premjerą. Pasaulinio lygio. 

- Kaip? 

- Atsisveikindama ji mane apsikabino! 

- Na, ir? 

- Niekuomet anksčiau nebuvo apsikabinusi! 

- Ji nebuvo tavęs apsikabinusi? 

- Niekuomet. 

- Net ir vaiko? 

- Neprisimenu. Nerodyti jokių jausmų! Visada 
elgtis gražiai! Būti pasitempusiam. Tai tavo povei- 
kis, Mimi. Atidaryk pirštinių skyrelį. Išimk keksus. 
Beveik nė kąsnio nenurijau. O dabar galų gale man 
pabudo apetitas. 

Staiga prapliupo lietus. Ėmė žaibuoti. Smarkiai 
griaudėjo. Bet mums tai nerūpėjo. Valgydami keksus 
važiavome per įsisiautėjusią audrą. Bet ji neilgai tru- 
ko. Po dvidešimt minučių viskas nurimo, vėl sušvi- 
to saulė. Marlonas išsisegė auskarus ir įsidėjo į palto 
kišenę. 

- Ar pasakysi man? - paklausiau, atsikąsdama 
kekso su migdolų drožlėmis. 

- Ką, darlinę? 

- Auksinės skrybėlių dėžės paslaptį. 

Marlonas nusiėmė trupinį nuo raudono šaliko. 

- Skrybėlių dėžė... štai kas: kai motina palieka na- 
mus, kartu pasiima visą maistą. 

- Kodėl? 

- Atvyksta priešai iš Holivudo ir užnuodija visą 
valgį. 

- Kokie priešai? 

- Visi, kurie jai pavydi. 

- Kas? 

- Greta Garbo, Ava Gardner, Merilina Monro, 
Mėja Vest, jos gyvos. Gyvena Bate, slapčiomis, ir ją 
kankina. 

- Logiška. 

- Jos pavydi jai didžiulio talento! 

- Pagrįstai. 

- Atsėlina naktį ir peša gaurus poliariniam lokiui. 
Įžūliausia Monro. Dažnokai rodo motinai pliką už- 
pakalį. 

- Kodėl? 

- Iš pykčio! Motina už ją lieknesnė. 

- O kaip tie priešai patenka į namo vidų? 

- Turi raktus, visąlaik pasidaro kopijas. Taigi spy- 
nas keisk nekeitęs. Kartais jos pakeičia vandentiekį. 
Tada pro vamzdžius teka nuodingas vanduo. Kalio 
cianidas. Ar supranti? 

- Ir tu bejėgis? Kaip psichiatras? 

- Ji manęs neklauso. Viskas, ką sakau, niekai! 

- Tai pasikeis. 

- Kaip? 

- Nux vomica. 

- Nesuprantu. 

- Argi nieko nepastebi? Tu jai prieštarauji, palikai 
sėdėti prie stalo vieną... 

- Dėl Nux poveikio? 

- Juk visuomet šliaužiojote prieš ją keliais, tėvas 
ir tu. 

- Visuomet. Ji žvilgt, ir mes pribaigti. 

- Dabar ji šliaužioja. - Marlonas klausiamai pasi- 
žiūrėjo į mane. - Pirmąkart tu jos nebijojai. Nė karte- 
lio nesukosėjai... 

- Ir nė kartelio nebuvau tualete, - išdidžiai pareiš- 
kė Marlonas. 

- Žinoma, ji pastebėjo. Pamatysi, viskas pasikeis. 
Ji tavęs nebeterorizuos. 

Tą dieną Marlonas pirmąkart linksmai nusišypsojo. 

- Pamačiau tave Paryžiuje ir supratau, kad ši mo- 
teris su ja susirems. Namie iškart atsigulsime ir at- 
švęsime pergalę. Ji buvo tau maloni. Ne. Daugiau. 
Rodė tau didžiulę pagarbą. Niekuomet šito nebuvo. 
Niekuomet! Tikras triumfas! Bet paprašysiu tavęs vie- 
no dalyko. 

- Kokio? 

- Nė žodžio Kati. Antraip ji galvos: kodėl nebuvo 
maloni man? Nė kartelio? Ir ims tavęs neapkęsti! 

iekaip negalėjau ko nors pasakyti Kati, nes pa- 
mačiau ją negreitai. Kaip dažnai nutinka mano 
gyvenime, staiga viskas iš pagrindų pasikeitė. 

Marlonas nesivežė manęs į Batą. 

Antradienį vienas išvažiavo į Londoną, vakare ne- 
grįžo. Negalėjau jam prisiskambinti į Savoy viešbutį, 
telefonas buvo išjungtas! 

Jis paskambino tiktai apie vidurnaktį, uždusęs. 

- Alioo000? Dar dieną pasiliksiu, niekaip negaliu 
ištrūkti. 

- Kodėl iškart neįspėjai? 

- Tik šiandien taip susiklostė. Kuriame mūsų par- 
tijos filosofiją. Programai. Man reikia turėti gatavus 
šimtą puslapių, gegužės pabaigai, ji iškart bus spaus- 
dinama... 

- Juk rašyti tau būtų geriau čia. 

- Negaliu! - tūžmiai atkirto Marlonas. - Nežinai, 
kas čia darosi. Vos išvažiuosiu, ir man įsmeigs į nu- 
garą peilį. Mane supa išdavikai. Mano pusbrolis yra 
klastingas šliužas! Visus nuteikia prieš mane. Jei ga- 
lėčiau, viską susprogdinčiau! 

- Ar tau manęs reikia? Jei nori, atvažiuosiu į Lon- 
doną. 

- Nieku gyvu! Nė kojos nekelk iš namų. Ryt vėl pa- 
skambinsiu. 

- Beje: nerandu rakto nuo durų. 

- Aš turiu. 

- O kur antrasis? 

- Tau jo neprireiks. 

- Tu mane užrakinai? 

- Atsarga gėdos nedaro. Naktį nepalik atdaro nė 
vieno lango. Apatiniai užsklęsti, viršutiniai tegu lie- 
ka uždari. Jeigu ko prireiks, paskambink Janui. - Pa- 
diktavo man numerį. 

- Meldžiu, sakyk, kas atsitiko? 

- Pasakysiu grįžęs. 

- Tavo motina skambino bene dvidešimt kartų. 
Žūtbūt nori su tavimi pasikalbėti. 

- Kuo greičiau įjunk atsakiklį! - suriko Marlonas. - 
Nekelk ragelio. Aš skambinsiu tavo telefonu. 

- O kaip aš tau paskambinsiu? 

- Siųsk žinutę, bet tik kraštutiniausiu atveju. Man 
metas baigti. Nebegaliu kalbėti ilgiau. Sudie. 

Trečiadienį perpiet jis vėl paskambino. 

- Alioo0? Grįšiu tik sekmadienį. - Sunkiai jį su- 
pratau, buvo labai prastas ryšys. 

- Tavo balsas toks tolimas, kur tu? 

- Skrendu į Fidžį! 

- Kur? Tu jau nebe Londone? 

- Nebe. 

- O ką veiksi Fidžyje? 

- Viską paaiškinsiu namie. Keksai avims virtuvėje, 
skrynioje šalia durų į žiemos sodą. Gali mėtyti joms 
pro langą. Šauk vardais, tada jos prieis. 

- Ar tave persekioja ligonis? 

- Ne. 

- Vadinasi, tu nepabėgai. 

- Žinoma, ne. 

- Tai ką tada veiki... 

Marlonas sutriko. 

- Ieškau salos svarbiam reikalui. Ar atsisakei kurti 
tuos filmus? 

- Dar ne. 

- Vis dar ne? - įniršęs sušuko Marlonas. - Tai ši- 
taip tu mane palaikai? Nieko panašaus man nereikia! 
Tai įžeidimas. Elgiesi lyg pikčiausia mano priešė! 
Nežinau, ar kada nors tau atleisiu! 

Ir padėjo ragelį. 

Jokio I love you. Tokie patikinimai liovėsi, kai jis 
sužinojo, jog tikrai ketinu gegužės mėnesį sukurti du 
filmukus. 

Klaikiai susiginčijome, tą sekmadienio naktį, kai 
parvažiavome, aplankę jo motiną, jis liepė man pasi- 
rinkti: darbas arba jis! 

Net neprisilietė lovoje, nepabučiavo rytą, staiga gal- 
vą trūkdamas atsikėlė, įlindo į savo švininę žvejų striu- 
kę lyg į šarvus ir išdūmė į Batą nei neatsisveikinęs. 

Kai grįžo vėlai vakare, užlindo už laikraščio, pas- 
kui be paliovos kažką kraigliojo bloknote ir ištisas 
valandas kalbėjo telefonu, manęs nepaisydamas. Bet 
šito dar neužteko. 

Atsigulė apsirengęs ryškiai raudonu moterišku 
apatinuku, veidą storai išsitepęs riebiu kremu, užsi- 
movė juodą miego kaukę ir atsuko man nugarą. 

Antradienį iš pat labo ryto įsisegė auskarus: ilgas 
švytuokles iš koralų ir aukso, ir išvažiavo. Jam būtų 
ypač pravertusi nauja Nux vomica dozė, bet jis atsi- 
sakė. 

Marlonas buvo labai įsižeidęs. Ne tik dėl filmų. 

Jis norėjo tvarkyti ir mano pinigus, bet aš neatsa- 
kiau jam susižavėjimo sklidinu „TAIP!“ 

Marlonas reikalavo, kad visas savo santaupas iš- 
leisčiau grąžinti kreditui už butą. Palūkanos yra į 
balą išmesti pinigai. 

Jis buvo teisus. Iš tiesų taip ir yra. Tačiau tada tu- 
rėčiau nuosavą butą Paryžiuje ir nė skatiko pragyve- 
nimui. Ir nei baldų, nei laisvės, tada visiškai priklau- 
syčiau nuo Marlono. 

Milijono svarų juk dar neturiu. Gal niekuomet ir 
negausiu. Vyrai daug žada, mažai ištesi, tai kaip du- 
kart du. Taip, mielieji, aš nesu iš tų moterų, kurios 
tiki vyrų pažadais. Tikiu tik jų darbais! Iš šitaip iš- 
vengiau daugybės nemalonumų! 

Be to, gal jis plikas kaip tilvikas, visiškai prasisko- 
motina. Gal jis tik vaidina milijonierių? 

Ne, ne, man pernelyg pavojinga. Juk nesu pami- 
šusi ir netekėsiu aklai. Man reikia nuosavų pinigų. 
O kai jis grįš, mes išsiaiškinsime. 

Po valandos vėl paskambino. 

Marlonas? Ne. Kati. 

- Marlonas perduoda, kad grįš ne anksčiau kaip 
antradienį. Ar valgio turite pakankamai? 

- Pusmečiui. 

Kati sukikeno: 

- Žinau. Pati pirkau. 

- O kąjis iš tikrųjų veikia Fidžyje? 

- Negaliu sakyti. Paskui dar skris į Balį ir Sidnė- 
jų. Jeigu jums ko prireiks, skambinkite man. Man! 
Ne jam. 

- Jis to nori? 

- Taip. 

Štai kaip! Bijo su manimi kalbėti. Siuntinėja Kati. 
Užrakina mane, uždraudžia dirbti, skraido virš Pietų 
jūrų, nesako kodėl, elgiasi su manimi kaip su prieše, o 
šito, kaip tik šito, aš nepakenčiu! 

Gal jau pastebėjote, šiam žodžiui esu alergiška, 
nes priešę reikia bausti, o aš ne mazochistė. 

Sadomazochizmas? Tai ne man. Žinau, kokia tai 
liga. Jeigu nebeįmanoma „bausti“, ateina metas lyti- 
niam nepajėgumui ir nuolatinėms rietenoms, galop 
ligonis bijo valgyti ir tvirtina, kad nori jį nunuodyti. 
Netrukus iš čiaupo ims tekėti kalio cianidas kaip jo 
motinai, o kalta būsiu aš! 

Sadomazochizmas man siaubinga liga! 

Todėl ir apieškojau Marlono miegamąjį prieš pir- 
mąją naktį šiame name. 

O dabar: BYE BYE! Niekas manęs neužrakins, kai 
sulaukiau antrojo pavasario. Tegu ieškosi kvailesnės. 
Aš dingstu. Tučtuojau! 

Bet įdomu kaip. Ilgai žiūrėjau pro langą į dručkes 
avis, padariau keletą jogos mudras ir asanas. Pabaigai 
visų pratimų karalienė: penkios minutės stovėsenos 
ant galvos. Iškart padėjo. 

Kai atsikėliau, žinojau, ką daryti. 

Rikas! Rikas mane išvaduos. 

Prisimenu Riką nuo to laiko, kai pradėjau mąstyti. 
Nesu niekuomet apie jį pasakojusi, nes nieko nepasa- 
kojau apie savo vaikystę. 

Kaip jau sakiau, mano motina yra gyva legenda. 
Dabar jai aštuoniasdešimt penkeri, ji daili, sveika, 
kupina jėgų ir veiklumo. Ji garsios amerikietės šokė- 
jos Rutos Sent Denis mokinė, garsi primabalerina, su 
savo šokio teatru išvažinėjusi visą pasaulį. Dabar ji 
moko šokti Monte Karlo ir Niujorko balerinas. 

Mama turėjo krūvas aistringų gerbėjų, dažnai įsi- 
mylėdavo, bet tekėti nenorėjo. Aš gimiau po trum- 
pos karštos aistros anglui admirolui, daug už ją se- 
nesniam. Šešiasdešimties jis dar buvo nevedęs. 

Tuo pat metu vaiko susilaukė ir geriausia mamos 
draugė. 

Tai Rikas. 

Rikas veikiau nekenčia moterų. Jis vyrams vyrų 
vyras. Anksčiau jis buvo odos ir lytinių ligų gydyto- 
jas ir nekentė savo amato. Dabar jis grožio operacijų 
chirurgas, pinigų turi kaip šieno. Atjaunina visą An- 
glijos diduomenę, savo turtuolius draugus ir draugų 
draugus, jis kupinas naujų minčių, nuolat išradinėja 
naujus gydymo būdus, trupučiuką patrakęs, aš jau 
sukūriau apie jį filmą, prieš dvejus metus, todėl ir va- 
žiavau į Angliją su Bebė. 

Mudu labai artimi, kartkartėmis susiskambiname, 
tačiau matomės retai. Pernelyg jau priešingi mūsų 
pasauliai. 

- Mimi, brangute, - sušunka jis, kai tik mane 
mato, - kaip tu tą padarai? Kaip islieki tokia jauna? 
Kada pagaliau atskleisi man savo paslaptį? Tada 
mudu imsimės verslo, apsipilsime pinigais ir išgar- 
sėsime visame pasaulyje, argi nesusigundysi? 

Rikas turi Bate nuostabų namą. Neseniai dar nusi- 
pirko ir viensėdiją. 

O kur? Kostvoldse. Jeigu man pasiseks, jis bus čia. 

Surinkau jo numerį, kaipmat atsiliepė. 

- O! Mimi, brangute! - balsas džiugus. - Kokiame 
žemyne tu skrajoji? 

- Jungtinėje Karalystėje. 

- Tu Anglijoje? 

- Taip. Visiškai šalia tavęs. Rikai, pavojus Nr.12! 
Man kuo skubiau reikia grįžti į Paryžių. Ar tu atva- 
žiuosi ir nuveši mane į oro uostą? 

- Iškart dabar? 

- Jeigu įmanoma. 

- Sakyk adresą. 

- Nežinau. 

- Nežinai? - sušuko suglumęs Rikas. - Tu nežinai, 
kur esi? 

- Taip. Esu nuostabiame name, didžiulis parkas 
leidžiasi upės link. Upės pavadinimo nežinau. Kelio 
jokio nematyti. Yra pinučių tvora, apaugusi krūmais, 
tenai privažiavimas. Netoliese kaimas, pavadinimo 
irgi nežinau, kaime aludė: UGNINIS SLIBINAS. 

- Kažkur girdėta, - mąstė balsu Rikas, - bet, dar- 
ling, Mimi, ką tu veiki viensėdijoje? Kokia savininko 
pavardė? 

- Daktaras Makdonaldas. 

- Kaip? - sušuko Rikas. - Psichiatras? Tuoj atva- 
žiuosiu. Žinau tiksliai, kur tu esi. 

- Iš tiesų? Ačiū Dievui! Adresas griežčiausia 
paslaptis. Oficialiai šitokio namo nėra. Niekas jo 
nežino. 

- Bet aš žinau. 

- Iš kur? 

- Jis gydė mano buvusiįjį. Net kartą buvome kvies- 
ti į vakarėlį. „Snieguolė ir penkiasdešimt nykštukų. 
Mums buvo rodomas spektaklis. Beje, pats jis buvo 
Snieguolė. 

- Kurgi ne. Kas daugiau. 

- Jis gyvena su klaikia moterimi. Atrodo lyg pa- 
šluostė, nėra nė žodžio ištarusi. Jis lankėsi ir pas 
mane. Norėjo, kad patrumpinčiau nosį. Klausinėjo, 
ar jam tiks riesta. Labai rimtai jį atkalbėjau. Mimi, 
brangute, o ką tu tenai veiki? Kuri filmą apie trans- 
vestitus? 

- Turiu užjo ištekėti. 

Rikas neteko žado. 

- Turi užjo ištekėti? - paklausė atsikvošėjęs. - Ko- 
dėl? O kur ta pašluostė? 

- Jį pametė. 

- Mimi, vaikeli, kaip tu tenai patekai? Kaip susipa- 
žinote? Ne, vėliau papasakosi. Išvažiuoju po penkių 
minučių, nukaksiu per pusvalandį, atidaryk vartus. 

- Aš lauksiu už vartų. Važiuok atsargiai. Kelias 
vingiuotas ir siauras. 

- Žinau tą kelią. 

- Tavo vėl naujas automobilis? 

- BMW Coupe. Mėlynas, šviesios odinės sėdynės. 
Važiuosime atviru, tik dviese. 

- Bet juk oras ledinis. 

- Nesušalsi. Sėdynės šildomos. 

— Ak Rikai. Tu neįkainojamas. 

- Taip ir yra, Mimiliuk, tra ta ta! Iki greito. 

Aš žaibiškai susikroviau krepšį, palaisčiau gėles, 
sutvarkiau virtuvę, parašiau šiurkštų atsisveikinimo 
laišką, padėjau miegamajame ant kairės komodos 
briliantais nusagstytą sužadėtuvių žiedą, kurį nuo 
sekmadienio mūvėjau Marlono prašoma. Paskui su- 
simąsčiusi nuėjau per namą. 

Ir pirmame aukšte negalėjau išeiti pro duris! 

Visos durys ir langai užsklęsti. Bet man nė motais, 
buvau puikios formos. Be to, ne taip labai aukštai - 
antras aukštas. Būtų galima ir iššokti. Bet paskui su- 
galvojau geriau. 

Pro langą išmečiau paltą ir batus, nusimoviau ko- 
jines, basa išlipau ant plokščio stogo, ant peties pasi- 
kabinusi krepšį ir vikriai ėmiau leistis lietvamzdžiu. 
Pažemyje nuslydau, tačiau tiesiai ant žolės. Žolė 
buvo sausa, šįkart nelijo. 

Apsimoviau kojines, batus, apsivilkau paltu ir pa- 
glosčiau Mirandą, kuri atbėgo balsiai miaukdama 
ir pastačiusi uodegą. Sušėriau paskutinius keksus 
avims ir nuėjau alėja žemyn, kelio link, lydima šių 
mielų gyvulių. 

Džekas, Džilis ir Tomas pavojingai svirduliavo, 
bet narsiai stengėsi neatsilikti, Miranda painiojosi 

man po kojų, o paskui smagi atsistojau prie vartų ir 
ėmiau laukti. Visi gyvūnai stovėjo šalia smalsaudami 
ir laukdami. 

Iš tolo išgirdau automobilį, na, ariją iš trečio „Don 
Žuano“ veiksmo, traukiamą stiprių balsų. Mat Rikas 
mėgsta operas ir klausosi jų kurtinamu garsumu. 

Ir jis jau pasirodė iš už posūkio, naujintėlaitis žvil- 
gantis mėlynas automobilis, iškart krintąs į akis, su- 
žviegė padangos, jis sustojo. 

- Labas, Mimi! 

- Labas, Rikai! 

Pamojavau ranka avims ir katei ir įsėdau. 

- Dieviškas paltas, - tarė Rikas, buvome nesimatę 
dvejus metus, - kokia jauna tu atrodai, vaike, kaip tą 
padarai? 

- Tau irgi neprastai sekasi. 

- Geriau negu pernai. 

Rikas neaukštas, tvirtas ir elegantiškas. Dėvi bran- 
gias eilutes, siūtas pagal užsakymą, su nosinaite ir 
šilkine liemene, man nepatinka tik plika jo galva. Bet 
juk tai jo reikalas. 

- Na, nekankink manęs. Kaip tu atsidūrei pas psi- 
chiatrą? 

Papasakojau visą istoriją, neminėjau tiktai poli- 
tikos. 

- Milijono per maža. Vos šimtas tūkstančių svarų 
metams, 0 tas žmogus pernelyg sudėtingas. Tu neiš- 
tversi. 

- Aš irgi taip manau. O tu kaip? Kaip meilės reika- 
lai? Ar naujienų yra? Po tragedijos su Tošu? 

- Yra jaunas, dailus ir šviežias. Vardu Bobis. 

- Karštai myli? 

- Gal. 

- Arjau gyvena pas tave? 

- Dar ne. Ryt atvažiuos trim dienoms, taigi pasi- 
žiūrėsime, kai dugną dėsime. Jei viskas bus gerai, iš- 
girsite didžiulių naujienų. 

- Šit kaip? 

- Didžiulių naujienų! - entuziastingai sušuko Ri- 
kas. - Net motina nurims. Juk tu žinai koks reikalas. 

Seniai žinojau. VAIKAI! Riko motina - buvusi ope- 
ros solistė, turinti pinigų ir laiko, ir ji norėjo anūko. 

Žinoma, normalus noras. Bet ji apie nieką kita ne- 
kalbėjo. Taigi: Rikas beveik nesilankė namie, retai jai 
skambino, todėl abu kentėjo. 

- Jai mano draugai patinka, bet ji trokšta palikuo- 
nio. Ir jeigu viskas bus gerai, Mimi, laikyk špygas, ji 
gaus tą palikuonį. 

- O kaip? 

- Bobio sesuo. 

- Nesuprantu. 

- Nora, ji pagimdys mums vaiką. Jei mudu tikrai 
sutarsime, Bobis ir aš. Sako, kad jis puikus virėjas, 
myli vaikus, yra namisėda, trokšta šeimos, po savai- 
tės daugiau žinosiu. Tada mano sperma atsidurs mė- 
gintuvėlyje, o paskui atsiras Rikutis... 

Prisiverčiau nesijaudinti. Ar visi aplinkui mane 
bepročiai? 

- O kokia ta Nora? - paklausiau vėliau. 

- Graži kaip paveiksliukas. Jau turi du vaikus, be 
priekaištų, sveikučiukus, mandagius, klusnius. Ji iš- 
siskyrusi, bet jai trūksta pinigų. Daro viską, ką jai lie- 
pia Bobis. 

- Tikiuosi, ji ir protinga, ne tik graži. O jos būdas? 

- Nuolankus. 

- Bobis ir tu. Kiek laiko judu pažįstami? 
savo piloto laikrodį, - ...dešimt su puse valandų. 

- Meilė, matyt, nuostabi! - Mudu susižvalgėme ir 
pratrūkome juoktis. 

- Bet mėnuo nedaug laiko, - pasakiau. 

- O ko man laukti? Juk jau penkiasdešimt penkeri. 

- Bet tu niekuomet nenorėjai vaikų. 

- Aš ne, bet motina norėjo. Ir Bobis nori. 

- O kas tą vaiką augins? 

- Mudu! Iš bėdos pagelbės Nora. Ir motina. 

Kad ir kaip žiūrėtum, beprotybė, pamaniau, bet 
tylėjau. Atvažiavome į oro uostą, aš pasiėmiau 
krepšį. 

- Mimi, brangute, na - ką tu apie tai manai? - karš- 
tai sušuko Rikas. 

- Gerai apsvarstyk. 

- Jau apsvarsčiau. 

- Tada linkiu sėkmės ir ačiū už išgelbėjimą! 

Išsibučiavome į skruostus. Rikas atidarė man au- 
tomobilio dureles. Prisiekėme netrukus pasimatyti. 
Po valandos aš jau sėdėjau lėktuve. Vakare buvau 
Paryžiuje. 


173 


Dabar ir esu čia, mano karštai mylimame mieste, tre- 
čiadienį, gegužės 10-ąją, Drakono metais. Savo nepa- 
prasto grožio naujame bute, o kaštonai dar tebežydi. 
Tik mėnulis kiek aukščiau pakilęs nuo to laiko, kai 
prasidėjo mano istorija. Ir aš nebesėdžiu terasoje šią 
šiltą žydrą naktį, guliu savo nuostabioje opiuminėje 
lovoje, visi langai atlapoti, aš apsirengusi margaspal- 
viu kimono, o pasaulis vėl vientisas. 

Palaisčiau palmę, peržiūrėjau paštą, išklausiau ži- 
nias. Be to, atsakiklyje dešimt skambučių: mažylės 
Mijos, motinos, Žoelio, Romeo Kočio ir, tik pažiūrėk, 
tik pažiūrėk - staigmena: Lenis Vulfas, prodiuseris! 
Taigi dar vienas filmas, nuostabu, na ir sėkmė! 

Lenis Vulfas yra Krokodilus Robustus direktorius. 
Susipažinau su juo pas mažylę Miją Velykų naktį, 
kai buvo prikviesta daug švedų. Iškart krito į akis, 
kad aš jam patikau. 

Atsisėdo šalia ir ištisas valandas pasakojo man 
apie valgius: mėgstamiausius receptus, virimo kur- 
sus, kuriuos jis baigė Amerikoje ir Paryžiuje. O kai 
ištvermingieji švedai pamažėle pavirto į prisiplem- 
pusius negyvėlius, jis vis dar kalbėjo iki ryto keturių, 
kaip geriausiai pagaminti žuvies filė! 

Bjauri tema bet kam, kas nevalgo mėsos! Bet lei- 
dau jam kalbėti, visiškai nesiklausydama, nes mano 
mintys sukosi apie Marloną ir milijoną svarų. 

- Galų gale moteris, kuri sugeba klausytis, - pa- 
sakė jis atsisveikindamas ir parvežė mane namo ja- 
guaru. - Netrukus mudu imsime bendradarbiauti ir 
sukursime daug gražių filmų. 

Jo paprašyta per pasiuntinį nusiunčiau jam savo 
pavyzdinę reklamą ketvirtadienį, prieš išskrisdama į 
Angliją. Jam patiko, pasirodė esanti nuostabi. 

„Paskambink man kuo greičiau, - taip skambėjo jo 
žinutė, - kai tik grįši. Nemiegu naktį iki antros. Re- 
komendavau tave klientui. Paskambink tuoj pat, tai 
skubu!“ 

Žvilgt į laikrodį: beveik vienuolika. 

Atsinešu telefoną, išsitiesiu ant minkštų baltų pa- 
galvėlių ir surenku jo numerį. Galų gale po dvide- 
šimties šaukinių jis pakelia ragelį. 

- Alio! Čia Mimi Tiulipan. 

- Kas? 

- Mimi. 

- Labas, meilute! Vėl Paryžiuje? 

- Taip! Sveika ir gyva. 

- Žinai, tavo reklama... apskritai geriausia. Ar turi 
laiko sekmadienį? Vaišės draugams ir klientams. 

- Kokiame restorane? 

- Jokiame restorane, baby, pas mane! Ar pamiršai? 
Juk aš garsus virėjas mėgėjas! 

- Kelintą valandą? 

- Kai sutems. Apie pusę dešimtos. Tad lauksiu. 
Apsirenk lengvai. Bus muzika, šoksime... 

- Ko atsinešti? 

- Tik ateik pati, baby. Bus kalbama apie genialų 
filmą. 

- Duok savo adresą. 

- Latūro Mobūro bulvaras, De Turvilio prospekto 
kampas. 

- O! Tie namai, iš kurių atsiveria auksinio Invali- 
dų katedros kupolo reginys? 

- Taip! 

- Nuostabu. Dešimtą būsiu. Ir man nei mėsos, nei 
žuvies, tik daržovės. Esu pigi viešnia! 

- Žinau. Žinau. Iki sekmadienio, baby, bye bye. 

Labai patenkinta dedu ragelį. Vos grįžau į Pary- 
žių, mane jau pakvietė į vakarėlį. Ne tik valgiai ir gė- 
rimai, ne, bus šokiai, o aš aistringa ir visai neprasta 
šokėja. Paveldėjau iš motinos. Vos išvystu erdvų tuš- 
čią parketą, iškart noriu užpildyti jį savo žingsniais. 
Vos išgirstu gerą muziką, turiu pašokti, negaliu nu- 
sėdėti - tikiuosi, Lenis pasamdė gerus muzikantus. 

Ir jis gyvena priešais Invalidų katedrą. Viename iš 
tų prašmatnių Belle Epogue pastatų. Gerai žinau, šim- 
tąkart važiavau pro šalį. Ir visuomet galvodavau tą 
patį: kas tie laimingieji, kurie čia gyvena? Kaip atro- 
do jų butai? 

Ką gi, sekmadienį pamatysiu. 

Kad ir ką siūlytų Lenis - sutiksiu. Sukursiu visus 
filmus, kokių jis norės, išsimokėsiu už butą, nusi- 
pirksiu baldus, uoliai studijuosiu, išlaikysiu baigia- 
muosius medicinos egzaminus, 0 tada pradėsiu nau- 
ją gyvenimą! 

O dabar einu gulti. Dieve, kaip pavargau. Tary- 
tum būčiau praleidusi penkias dienas ne Anglijoje, o 
ilgai ir vargingai keliavusi smėlio dykuma. Priaugau 
du kilogramus nuo tos galybės šokolado, logiška, juk 
jeigu nesisaugočiau, būčiau storulė kaip kitos. Ištekė- 
jusi aš svėriau septyniasdešimt kilogramų, tada val- 

giau žuvį, mėsą, o kur dar tabletės, ta suspausta an- 
tigrožio programa! Valgiau iš nevilties, taip pat kaip 
Anglijoje. Mat iš penkių naktų, kurias praleidau su 
Marlonu, viena vienintelė buvo pusėtinai gera. 

Penktadienį Miranda su pele. Anksčiau ŠMAUKŠT 
PABRAUKŠT vonioje, o paskui tas Erškėtrožės siau- 
bas! Šeštadienis pakenčiamas. Mat paaiškinau apie 
klitorį. Tada patyriau menkutį seklų orgazmą, vis 
geriau negu nieko. Tik atvirai prisipažinsiu! Viena, ir 
tai geriau sugebu. 

Sekmadienį viskas baigėsi, susiginčijome dėl mano 
filmų. Marlonas nebelietė manęs nė pirštu, nebesakė 
nė žodžio ir įkūrė židinį! 

Jau tikrai pastebėjote: aš klaikiai bijau ugnies. Ga- 
minu maistą tik su elektra. Niekuomet nesinaudoju 
atvira liepsna! Todėl kiekvienas mano židinys už- 
dengtas šilkine širma! Todėl nesu bandžiusi rūkyti. 
Bijau žiebtuvėlio ir rusenančio karščio palei veidą. 

Vengiu ir romantiškų vakarienių su žvakėmis, 
niekuomet nešvenčiu gimtadienio - dėl torto su dau- 
gybe degančių žvakučių, kurias reikia užpūsti. 

Paryžiuje neturiu nė vienos žvakės, jokių degtukų 
ar smilkalų, ar žiebtuvėlio. Bet Marlonas įkūrė židi- 
nį, nors prašiau to nedaryti. Kas gali tai tverti? De- 
šimt ilgų metų? Sutiktų tik pamišėlė! O dabar į lovą. 
Dabar tu atsigulsi, Mimi Tiulipan, ir gulėsi tiek laiko, 
kiek lova tave džiugins. 

Trys ištisos dienos lovoje. Nuo trečiadienio nakties 
iki sekmadienio ryto. Beveik visąlaik miegu, bemaž 
nevalgydama. Ir ką pamatau, kai atsikeliu? Pailsėjusi 

ir atsigavusi? Antsvorio kaip nebūta. Aš palengvėjau 
dviem kilogramais, saulė šviečia man į veidą - o ką 
aš matau? 

Nematau Mirandos, kedro, avių, užtat išvystu 
visu gražumu Eifelio bokštą ir platų žalią vešlų žy- 
dintį Marso lauką. Apsivelku savo margu kimono ir 
išeinu į terasą. Burkuoja įsimylėję balandžiai, aukš- 
tai nardo kregždės, prošal praplėsčioja geltonas dru- 
gelis, kaštonai apačioje išdidžiai laiko savo kvapias 
raudonas žvakes, laimingi šunys vartosi ant žolės, 
sveikina vieni kitus, o paskui uoliai lodami vejasi šei- 
mininkus. 

O aš kuo greičiau apsirengiu: balta suknelė be ran- 
kovių, raudoni sandalai, nes karšta. Bemaž trisdešimt 
laipsnių. Imu pirkinių krepšelį, namie nė kąsnelio 
maisto. Mane džiugina geri švieži produktai po to iš- 
tisai šaldyto maisto Anglijoje. Ir noriu pasivaikščioti 
bulvarais. Po trijų dienų lovoje noriu matyti žmones. 

Baltu taksi važiuoju ilga Šv. Domininko gatve. 

Sekmadienis, bet visur juda kruta. Šventiškai pa- 
sidabinę žmonės plūsta į Šv. Petro diu Gro Kaju baž- 
nyčią. Visos kepyklos atdaros, visos gėlių parduotu- 
vės, restoranai, kavinės. Stalai ir kėdės ant šaligatvių. 
Terasos pilnutėlės, Paryžius mėgaujasi saule. 

Važiuojame pro Invalidų katedrą. Kaimiška pi- 
lis! Miesto vidury, priešais - žalios Napoleono pa- 
trankos. 

Dar penkios minutės, ir sustojame Raspajo bulva- 
re. Susimoku, išlipu. 

Čia knibždėlynė žmonių: baltųjų, juodųjų, rudųjų, 
migdolinėmis akimis, raudonodžių - sutinki visą pa- 
saulį. Giliai atsidūstu iš laimės ir neriu į grūstį. 

Bulvare turgus kas sekmadienį. Visur pilna pre- 
kystaliukų: vaisiai, daržovės, gėlės, duona, pyragai, 
spurgos, medus, marcipanai, šokoladas... 

Mm, kaip gardžiai kvepia. Šviežiomis žolelėmis: 
builiais, levandomis, mėtomis, metėlėmis, bazilikais. 
Kvepia kava iš Etiopijos, arbata iš Indijos, priesko- 
niais iš Provanso. 

Yra tauriausių vynų ir likerių, šviežio pieno, grieti- 
nės, grietinėlės, kalnai sviesto, piramidės sūrių, rudi 
kiaušiniai šiaudinėse gūžtose. 

Nuotaika kaip per atostogas. Visi pažįstami, ra- 
gauja, koketuoja, derasi, juokiasi, pasakoja pokštus, 
skubiai išgeria puodelį kavos. Ištisą amžinybę vaikš- 
tau į šį turgų. Tai mano gyvenimo dalis. Čia aš kaip 
namie. Ir šito turiu atsisakyti? Todėl, kad Marlonui 
reikia žmonos abejotinai politikai? 

Ne! Nėra jėgos, kuri išbogintų mane iš Paryžiaus. 

Pernelyg tąsoma buvau vaikystėje, iš vieno že- 
myno į kitą paskui motiną šokėją. Ji visur veždavosi 
mane, kad ir kur šokdavo. 

Mes gyvenome Brazilijoje, Argentinoje, Australi- 
joje, JAV. Mėnesių mėnesiams įsikurdavome Briuse- 
lyje, Miunchene, Berlyne, Zalcburge ir Vienoje. Ap- 
sistodavome San Franciske, Sidnėjuje, Milane, Edin- 
burge, važiavome į Japoniją, Taivaną, Pietų Korėją, 
Singapūrą, Honkongą, Izraelį, Naująją Zelandiją, 
Pietų Afriką, Nyderlandus, Ispaniją, Angliją, gast- 

roliavome Libane, kad ir kaip ten būtų, sąrašas per 
ilgas, mudvi nuolat skraidėme aplink pasaulį, kėlė- 
mės iš vieno viešbučio į kitą, iš vieno buto į kitą, net 
Paryžiuje, iki įsikūriau Eifelio bokšto šešėlyje, kraus- 
čiausi šešiolika kartų. 

Iki įsigijau nuosavą butą, kurio iš manęs niekas 
neatims. 

Nuosavas keturias sienas, nuosavas buto duris, 
nuosavus langus, nuosavas grindis, nuosavas lubas, 
nuosavas durų staktas, nuosavą terasą, nuosavą vir- 
tuvę, nuosavą vonią, nuosavą veidrodį virš židinio, 
netgi vamzdžiai sienose priklauso man! 

Niekas negali man paskambinti: „Atsiprašau, man 
prireikė jūsų buto!“, kaip nuolatos nutikdavo. Mat 
Paryžiuje butai išnuomojami trumpam, dažniausiai 
vieneriems metams. O tada reikia vėl ieškoti, krautis 
daiktus ir remontuoti - kam? Šeimininkui. O po dvy- 
likos mėnesių vėl tas pats cirkas. 

- Salut, Mimi Tiulipan. 

Atsisuku. Priešais stovi Romeo Kotis, vidutinio 
ūgio, lieknas, rudomis akimis, garbanotais tamsiais 
plaukais, mielo veido. Mano bendramokslis, mudu 
susipažinome studijuodami homeopatiją. 

Romeo ilgai dirbo gydytoju, įsitikino, kad medici- 
na ne jam, tad dabar studijuoja nuostabųjį Hanema- 
no mokslą. 

Susipažinome pernai žiemą. 

Susitikome per seminarą Austrijoje, Goldego pi- 
lyje kalnuose šalia Zalcburgo, kartu pusryčiavome, 
dažnai prakalbėdavome pusę nakties, bet paskui at- 

vyko jo draugužė, užkietėjusi rūkalė iš Marselio, ir aš 
pasitraukiau. 

- Salut, Roro! Vienišas? 

- Vienišas. 

Kaip čia įprasta, jis pabučiuoja mane į skruostus. 

- O kur Inesa? 

- Išsikraustė. 

Romeo apsikrovęs nešuliais, du krepšiai vaisių ir 
daržovių, pilnutėlė kuprinė, po pažasčia šeši bato- 
nai. Mėsos jis nepirko, žuvies taip pat, jis vegetaras 
kaip aš! 

- Nebegalėjau pakęsti dūmų, - sako jis paskui, - 
bet mudu dar draugai. Tik jai nevalia nė kojos kelti į 
mano naująjį butą. Ar gavai mano žinutę? Su naujuo- 
ju numeriu? 

- Gyveni ne šalia Bastilijos? 

- Įsivaizduok, man labai pasisekė! Dėdė įkūrė sa- 
natoriją Žydrajame Krante ir perleido man savo butą! 
Ten netoli, žemai, Diu Bako gatvėje. 

- Nuostabu! 

- Keturi dideli kambariai! Senoviniai rūmai! Ta- 
pytos sijos! Didžiulis sodas, kaštonai, gebenės, rožės, 
strazdai, ryto saulė, malonūs kaimynai. Šiandien tai- 
sau vaišes dėdei ir jo šeimai, o kitą šeštadienį įkurtu- 
vės draugams. Ar turi laiko? 

- Žinoma. Ačiū! Kelintą valandą? 

- Devintą. Iškart užsirašyk kodą ir namo numerį. 
Įeisi į kiemą pro vartų arką, tuoj po dešinei senovi- 
niais gražiais laiptais užlipsi į trečią aukštą. Ateisi 
viena? Ar su savo naujuoju draugužiu anglu? 

- Viena. O tu? Jau radai Inesai pakaitalą? 

- Taip greitai neišeina. Tiesa, pakviečiau ir ją, bet 
ji neateis, jeigu neleidžiama rūkyti. Vos nepamiršau: 
mano profesorius veda seminarą Sorbonoje, trečia- 
dienį ir ketvirtadienį. Mineralai homeopatijoje. Ar 
užimti tau vietą? Šalia savęs? 

- Dėkoju! Tad susitiksime trečiadienį universitete, 
šeštadienį pas tave, o dar po savaitės aš išvirsiu pie- 
tus tau. Ar ateisi? 

-Su malonumu. Dabar mudu kaimynai, Mimi 
Tiulipan! 

- Tiesiai autobusu nuo tavęs iki manęs. 87-uoju. 

- Žinau. Jau pasižiūrėjau plane. 

Atsisveikindami vėl pasibučiavome. Tada aš per- 
kuosi, labai linksmai, pačius gražiausius šviežiausius 
produktus, ir galiu klykti iš laimės. 

Negaliu nuslėpti - po Kalėdų lankiausi pas jį se- 
najame bute. Romeo mane pasikvietė ir pagamino 
žirnių ir žiedinių kopūstų su kariu. Neapsakomai 
gardu! 

Inesa buvo išvažiavusi į Marselį. Bet prieš deser- 
tą išgirdome spynoje sukantis raktą. Ji grįžo. Dviem 
dienomis anksčiau! Bet dabar jis laisvas. Ir toks mie- 
las. Visai nedidžiuoklis, turi draugų užsieniečių, ne 
tik prancūzų, nepavydus, geraširdis, jautrus ir švel- 
nus. Ir dar puikus gydytojas! 

Staiga pajuntu, kad jau tikrai karšta. Saulė svilina 
mano plaukus, pečius, rankas. Tai kenkia odai. Greit 
nusiperku puokštę įvairiaspalvių tulpių, pasimoju 
taksi ir važiuoju atgal į savo vėsų žalią rojų. 

Viską susidėlioju, atsisėdu terasoje ir paskambinu 
Janui į Batą. 

- Janai? Turite pašerti Mirandą ir nuvežti avims 
keksų. 

- Argijų nebėra? 

— Nebėra manęs. 

- O? 

- Aš Paryžiuje. Skubus filmavimas. 

- Kaip... kaip jūs išėjote? Iš namo? 

- Kuo lengviausiai. 

- Ar liko atdaras langas? Gal durys? 

- Ne! Viskas uždaryta. 

- Bet... bet ar daktaras žino? 

- Perduokit jam nuoširdžiausius sveikinimus iš 
Paryžiaus! 

Padedu ragelį. Ir skambinu mažylei Mijai. 

- Mija, čia vėl aš. Ar tu laisva artimiausiu laiku? 
Ar dirbi? 

- Kodėl klausi? 

- Gal gausiu užsakymus dviem filmams. Vienam 
Pietų Afrikoje, kitam Malaizijoje. Gegužę. 

- Dviem filmams? Milijonas svarų... ir vis tiek 
nori dirbti? 

- Aš netekėsiu. 

- Ne? 

- Ne! Jeigu susitarsiu, siūsi man kostiumus? 

- Žinoma! Ar eitumei pavakarieniauti? Su Ingma- 
ru ir manimi? 

- Negaliu. Einu pas Lenį Vulfą. Jis rengia pokylį 
klientams ir draugams. 

- Pokylį? Nieko negirdėjau. 

- Pristatys man klientą. 

- Keistas dalykas. 

- Kodėl? 

- Lenis naginė. O pokyliai brangūs. 

- Pats viską gamins. Taip pigiau. 

Mažylė Mija ima juoktis. 

- Kodėl juokiesi? 

- Lenis gamins valgius? 

- Taip sakė. 

- Ar žinai? Pirma sočiai pavalgyk. 

- Kodėl? Jis mėgsta gaminti valgį. 

Mažylė Mija dabar jau skambiai kvatojasi. 

- Žinai, ką jis išvirė mums? Man ir Ingmarui? Pa- 
tiekė konservuotų sardinių ir citrinų skiltelių mišrai- 
nės. Be duonos. 

- Rimtai? 

- Kuo rimčiausiai. Bent taurę šampano išgerk. 
Šiandien mes vakarieniausime Casa Bini, aš ir Ing- 
maras. 

- Casa Bini? 

- Geras itališkas restoranas. Žinai: Grigaliaus Tu- 
riečio gatvėje. Valgydami Panna Cota su avietėmis 
galvosime apie tave. 


O Aštuntas skyrius CT 


ra vyrų, kuriuos pamačiusi iškart pamanai: 000! 
Gal mudviem šis tas išeitų. 

Lenis Vulfas ne iš tokių. Man jis atrodo mielas, 
bet domina tik kaip bendradarbis. Kaip vyras nepa- 
tinka. 

Lenis yra mažas stamantrus juokingas storulis, 
bandąs tai nuslėpti brangiais, pagal užsakymą siū- 
tais kostiumais. Visuomet su nosinaite kišenėlėje prie 
krūtinės ir kaklaraiščiu, dar nė sykio nesu jo mačiusi 
be puikių itališkų rankų darbo batų. 

Reti dar likę plaukai ant sprando įmantriai suimti į 
uodegikę. Jo žandai pūsti, rudos apvalios akys, ilgos 
blakstienos, trumpa nosis, maža burna putniomis 
raudonomis lūpomis ir aukšta plika blizganti kakta. 
Juokdamasis mekena kaip ožys! 

Jam ant veido yra apgamų, žinau ir kodėl: per 
daug skiepų. Taip byloja homeopatija. 

Bet nuo to yra puikių vaistų. Atitinkamas jų kie- 
kis, ir apgamai išnyksta lyg mostelėjus burtų lazdele. 
Beje, labiausiai padeda tuja. 

Lenio gyslomis teka daugelio tautybių kraujas. 

Jis nesako, kur gimė. Nutyli ir amžių, bet manau, 
kad jis truputį jaunesnis už mane. 

Šiaip ar taip, jo draugų pilna visose šalyse, verslo 
partnerių visuose žemynuose. 

Jis uždirbo daug pinigų prekiaudamas nekilnoja- 
muoju turtu Amerikoje, turi sklypų Majamyje, o da- 
bar nori imtis kino verslo. 

Todėl ir atvažiavo į Paryžių. 

Įdomu, ar čia jam pavyks. Prancūzai neįsileidžia 
svetimų. Juo labiau tokio, kuris šykštus maistui. 

Beje, apie šykštumą: jei bus patiekta tik pigaus 
vyno, aš pasirūpinau iš anksto: brangaus šampano 
butelis lindi mano auksiniame krepšelyje, kurį ne- 
šuosi ant peties. Mat Paryžiuje viešpatauja nerašytas 
įstatymas: tučtuojau patiekiama viskas, ką atsineša 
svečiai! Nepasiliksi nieko kaip kurmėnas! Todėl gera 
pradžia garantuota. 

Apie dešimtą skambinu prie jo durų. 

Atėjau pėsčia šiltą naktį, su balta šilkinio aksomo 
suknute, įliemenuota ir atvira nugara, apsiavusi auk- 
sinėmis basutėmis, su kuriomis patogu šokti! O kojų 
nagus nusilakavau raudonai, tokia pat spalva kaip 
mano lūpų dažai. Rouge Pagode! Dailiai atrodo. 

Nuo manęs iki Lenio netoli, vos ketvirtis valandos 
kelio, o aš pasirinkau tiesiausią: po žydinčiais kašto- 
nais iki Karo mokyklos, po aukštais De Turvilio pro- 
spekto platanais iki Invalidų katedros, ir štai dabar 
stoviu priešais svetingus vartus, visiškai priblokšta 
šio miesto prašmatnybės. 

Vos trečiadienio vakare išlipau iš lėktuvo, Pary- 
žius vėl mane pakerėjo. Iškart lengviau atsikvėpiau, 

tuoj pat pasijutau gražesnė ir lyg naktivaikšta atpė- 
dinau čionai, apsvaigusi nuo žiburiuojančių šviesų, 
nuostabių namų, švytinčio Eifelio bokšto, atrodančio 
lyg iš nėrinių. Visame pasaulyje nieko tokio nėra. Di- 
džiausia mano laimė, kad galiu gyventi šiame išgra- 
žintame mieste. 

Paskambinu keturiskart kaip sutarta. 

- Sveika, saulele! - išgirstu Lenio balsą. - Paskuti- 
nis aukštas. 

Pakylu aukštyn stikliniu liftu. Durys atlapotos, įei- 
nu. NUOSTABU! 

Apartamentai, triskart didesni už mano butą, atsi- 
veria vaizdas tiesiai į auksinį Invalidų katedros, kur 
atgulė poilsio Napoleonas, kupolą. 

Bet holas prikabintas keistų paveikslų: boksininkų 
nuotraukų! Jie užėmę visą kairę sieną! 

O ant dešinės kabo didžiulis paveikslas; du sumo 
imtynininkai, jų kūnai susipynę, natūralaus dydžio 
ir taip tikroviškai nutapyti, kad bemaž girdžiu šno- 
pavimą. 

Lenio nė pėdsako. Kitų svečių irgi dar nėra. Kiek 
akys mato, nė vieno muzikanto. Gal aš per anksti? 
Gal jis sakė vienuoliktą, ne dešimtą? Aš tyčia atėjau 
tiksliai, nes pirma - esu išalkusi, o antra - nenoriu, 
kad virėjas mėgėjas lauktų. Nieko nėra blogiau kaip 
gatavos vaišės ir svečias, kuris iš viso nepasirodo! 

- Aš virtuvėje! Čia-a-a! - iš toli atsklinda Lenio 
balsas. 

Nepatikliai einu to balso pusėn. 


187 


Tai jis dar virtuvėje? Nepavyko receptas? Bet pra- 
šyčiau - kur ta virtuvė? Šiaip iškart ją randi, nes gun- 
domai kvepia valgiai. 

Bet čia neužuodžiu jokio aromato. Tik vos vos 
dvelkia cigarais. 

Užtat kambariai tikra prabanga. 

Dvi svetainės, peržiūrų salė, muzikos kambarys, 
biblioteka, stiklinės durys, marmuriniai židiniai, 
aukšti veidrodžiai, meniški lipdiniai. 

Štai valgomasis. Taip pat su vaizdu į Invalidų ka- 
tedrą. Bet kas čia? Stalas nepadengtas! Dešinėje, šalia 
pliko stalo, stovi lyginimo lenta. Ant jos vienut vie- 
nintelis baltas sportinis kostiumas, po ja - balto au- 
deklo batai. 

Kas nutiko? Ar šventė atšaukta? Jeigu taip, kodėl 
jis man nepaskambino? Susimąsčiusi einu ilgu kori- 
doriumi. 

Pagaliau! Čia virtuvė. 

Tiksliau - dvi virtuvės, kaip anksčiau būdavo tur- 
tinguose namuose. Pirmojoje visos sienos nukabinė- 
tos vario keptuvėmis. Viduryje stūkso didžiulė se- 
novinė geležinė viryklė, juoda, žalvario rankenomis, 
kaip dabar, Drakono metais, vėl ateina į madą. 

Antroji virtuvė spinduliuoja naujumu. 

Dujinė viryklė su aštuoniomis kaitvietėmis, elek- 
trinė viryklė, japoniškas keptuvas, mikrobangų kros- 
nelė, picos krosnelė, didžiulis amerikietiškas šaldy- 
tuvas dvivėrėmis durimis. Viso pasaulio virtuvių 
įranga, žvilga ir blizga, o grindys ne plytelių, o iš 
tamsaus lygaus brangaus tropikų medžio. 

Tarp šios prabangos stovi vienut vienužis Lenis. 

Prie plataus medinio stalo. 

Pasilenkęs virš lentelės su svogūnais. 

Svogūnai dar net nenulupti! 

Šalia lentelės šešios karpotos bulvės, penkios mor- 
kos su juodais ruožais, o priešais - penki susisukę 
pievagrybiai, parudavę, smėlėtais koteliais. 

Man kaipmat sugenda nuotaika. 

- Labas, - sakau kuo linksmiau, - ar viskas gerai? 

- Viskas kuo puikiausiai, - Lenis atsitiesia, - va- 
karėlio nebus, bet aš išvirsiu tik tau, tai bus naujas 
patiekalas, be žuvies, be mėsos; kokia tu elegantiška! 
Balta spalva tau labai tinka! 

Ir vėl užsiima svogūnais. 

- O kodėl nebus vakarėlio? 

- Svarbiausias klientas dar negrįžo iš Havajų. 

- Tu laukei manęs dešimtą? Ar vienuoliktą? 

- Dešimtą! Tavo privalumas, kad esi tokia punk- 
tuali. 

Stoviu ir stebiuosi. Pakvietė mane dešimtai, bet 
dar nė nepradėjo gaminti! Paryžiuje man šitaip dar 
nebuvo nutikę! Be to, mažne netikiu savo akimis, pa- 
prastai toks elegantiškas vyriškis apsivilkęs nudėvė- 
tu sportiniu kostiumu, basnirčia įsispyręs į nušleivo- 
tus medžiaginius batus... 

Arjis bėgiojo? Nepasižiūrėjo laiko? 

- Gal padėti? - klausiu meiliai. 

- Ne! Palaikyk man draugiją. Tuoj viskas bus 
gatava. 

Atsisėdu šalia tų nesveikų bulvių. Lenis maitoja 
vargšus svogūnus. 

- Prakeikimas! Peilis nepjauna. 

Šokinėja po virtuvę kaip guminis kamuolys ir ieš- 
ko aštresnio peilio. Pagaliau randa. 

- Nori ko nors išgerti? 

- Su malonumu! - Paduodu jam šampaną. 

- Oh! Thanks! - Paima ir įdeda tarp ledų. - Norėtu- 
mei arbatos? 

Tikrai nenugirdau. Noriu taurės atsineštojo šam- 
pano, o užsikąsti dailių mažų sumuštinių nuo sidab- 
rinio padėklo, kaip įprasta čia, Paryžiuje! 

- Ačiū, arbatos nenoriu, - sakau rimtai. 

- Stiklinės vandens? Vyno? Pieno? Apelsinų 
sulčių? 

- Mielai išgerčiau taurę šampano. 

- Jis dar per šiltas, - sako Lenis, nežiūrėdamas į 
mane. 

- Okei. Palauksiu. 

Palauksiu? Ko? Kol troškinsis šie žali šakniavai- 
siai? Tai truks amžinybę. Kur jis nukišo užkandžius? 

Apsidairau. Nematau jokio valgio, tik didelį rudo 
popieriaus krepšį. Jame kažko yra. Tačiau kad ir ko 
tenai būtų, tai atnešta tiesiai iš turgaus, tad neturi 
nieko bendra su meilingai sutaisytais užkandžiais. 

Pala! Be abejo, užkandžiai milžiniškame šaldytu- 
ve. Ir jie bus patiekti, kol daržovės troškinsis orkaitė- 
je. Pakreipiu ausį žemyn: man gurgia pilvas. 

- Padėk nuskusti bulves, mieloji! 

Lenis mesteli man peilį. Atšipusį. Apimta klaikios 
paniekos imuosi darbo ir siuntu. Mažoji Mija buvo 
teisi. Jis didžiausias šykštuolis Paryžiuje. Atsivilio- 
ja mane čionai apgaule, paslepia šampaną, ir, užuot 
lepinusis rinktiniais valgiais, aš skutu jo nusususias 
bulves. Po lupena bulvės pamėlynavusios. Ar išgrai- 
bė jas kieme iš šiukšlių? 

Bet šampano dar gausiu. 

Lenis strikinėja po virtuvę, darinėja visas duris, 
galop atsineša molinį indą, sumeta į jį supjaustytus 
svogūnus. 

Paskui paima morkas, aplieja vandeniu ir supjaus- 
to griežinėliais. Pajuodavusių ruožų neišpjauna. Ti- 
kiuosi, kad bent išmes grybų šaknis. Antraip patie- 
kalas bus pilnas smėlio, gurgždės burnoje, o įniršis 
trauks ašaras, nes nežinia, kur išspjauti tą smėlį! 

Pagaliau daržovės orkaitėje. 

- Ko dar trūksta? - Virėjas mėgėjas pasisuka į 
mane. 

- Druskos? - siūlau. 

- Puiku? Vos nepamiršau. 

Lenis vėl išima indą, įdeda druskos ir pipirų, la- 
bai taupydamas. Bet paskui pranoksta pats save: il- 
gai žiūrėjęs į skurdų patiekalą iš šaldiklio išima avių 
sūrio ir sutrupina ant varganų morkų menką jo ga- 
balėlį. 

- Dabar dar skysčio, - sako didžiadvasiškai, - bus 
gardžiau. Ko įpilsime? 

- Vyno? - Lenis papurto galvą. - Grietinėlės? Tada 
bus itin subtilaus skonio desertas. 

Lenis tyli. Paskui meta man du apelsinus. 

- Išspausk juos, mieloji! 

Be žodžių paklūstu. Lenis supila sultis į indą ir 
ryžtingai įdeda troškintis. 

- Įdomu, koks bus skonis, - sako išdidžiai, - be 
abejo, nuostabus. Aš garsėju ypatingais receptais. 
Bent kartą paragavęs niekas niekuomet negali jų pa- 
miršti! 

Paskui jis iškilmingų mostu įteikia man rudąjį 
krepšį! Ar jame aukso grynuoliai? Ne. Braškės. Ne- 
prieštarausiu. Nuplaunu jas, supjaustau ir sudedu į 
du dubenėlius. 

- Išdalyk į tris, - sako Lenis. 

- Kodėl? 

- Bus ryt man pusryčiams. 

Paima trečią dubenėlį, suskaičiuoja, kiek puselių 
įdėjau, išima vieną, perpjauna ir įdeda į mūsų dube- 
nėlius. 

- Braškes valgysime su pienu, - sako maloningai. 

- Su pienu? 

- Vadinasi, ne su pienu. Su cukrum? 

Vėl perstraksi per virtuvę, grįžta nešinas krepšeliu 
rupaus cukraus ir kuo atsargiausiai užberia ant uogų 
po keletą kristalų. 

- Viskas, - sako labai patenkintas, - jau galėtume 
valgyti. Ar dar reikia ką nors padaryti? 

- Gal persirengti? - pasiūlau. Esu pratusi, kad pa- 
sigražinama vakarienei su svečiais. 

- Kodėl? - nuoširdžiai nustemba Lenis. 

- Argi tu nebėgiojai? Nenori nusimaudyti duše? 

Lenis pratrūksta mekenti kaip ožka: 

- Bėgiojau? Aš? Tai mano naminiai drabužiai. 
Nuo bėgiojimo pernelyg pavargsti. Sportas - tai sa- 
vižudybė. 

- Tu visada šitaip rengiesi? 

- Namie taip. Nieko ploniau nėra. Padėjau kos- 
tiumą ir tau, valgomajame. Persirenk ir jauskis kaip 
namie. 

- Tau nepatinka mano suknelė? 

- Su kostiumu patogiau. 

- O suknelė elegantiškesnė. Bet miela, kad galvo- 
jai apie mane. 

Trumpai drūtai: valgome vidurnaktį, kai aš išplo- 
viau lėkštes, išblizginau taures ir padengiau stalą. 
Tiesa, Lenis įsibraškina į šviesias šilkines kelnes ir 
baltus šilkinius marškinius, nėra jokio aperityvo, jo- 
kių užkandžių, nei duonos, nei salotų, ant stalo nėra 
net sviesto, o ką jau kalbėti apie servetėles. 

Patiekiama apgedusių daržovių troškinio, viršuje 
pajuodusio, apačioje pabalusio. Bet skystis, jei pasi- 
seka nutverti du gabalėlius sūrio, gardus. Ir bemaž 
be smėlio. 

- Leni, ar tu vaikštai pas psichiatrą? 

- Žinoma. Po skyrybų. Kodėl klausi? 

- Arjis slapčiom rengiasi moteriškais drabužiais? 

Lenis nuleidžia šakutę. 

- Daktaras Švarcas? Ką čia svaičioji. 

- Iš pirmo žvilgsnio nepamatysi. Yra liemenė- 
lių, visai prigulusių, po marškiniais beveik nepa- 
stebimos. 

- Daktaras Švarcas? Su liemenėle? Me che che ke. 
Mieloji, na, tavo ir humoras! 

- Bet juk galėtų būti ir taip. 

- Jis ne kokia caca lialia! Net panagių švariai neiš- 
sivalo. Ar baigei? Nukraustysiu stalą. 

Lenis atsistoja, atsineša maišelį senos duonos ir iš- 
dažo su ja padažą iš troškintuvo. Girdėti, kaip jam 
gardu, jis visas atsidavęs valgymui. 

- Ar esi susidūręs su transvestitais? - klausiu, kai 
jis baigia valgyti. Lenis linkteli galvą. 

- Su daugybe. Viename filme. 

- Kas jie per Žmonės? 

- Malonūs. Bet sudėtingi. Labai opūs. Turi svars- 
tyti kiekvieną žodį. Jaučiasi ištisai puolami. Ir dides- 
ni garbėtroškos už bet kokią moterį. Tokios slepiamų 
rietenų aibės niekuomet nebuvau matęs. 

- Ar su jais dar susitinki? 

- Su vienu. Taip. Sportiškas dieną, išsidabinęs 
naktį. Bet geras verslininkas. Uždirba daug pinigų. 

Valandėlę pamąstau. 

- Ar jo pavardė kartais ne Makdonaldas? To tavo 
pažįstamo, - klausiu paskui. 

- Makdonaldas? Ne. Jo pavardė ne tokia. 

- Ar ilgainiui šis įprotis išnyksta? Tas pomėgis 
mot... 

- Manau, ne. Vaikuti, dabar desertas. 

Lenis atneša braškes. 

Ant savų užpila lieso pieno. 

Atsidūstu. Gal man išrėžti kalbą? Apie kulinari- 
nius skirtumus čia ir už Atlanto? 

Mąstau apie mielas prancūzų vakarienes. Šviežią 
minkštą baltą duoną. Mažų mažiausiai trejus užkan- 
džius. Kiekvienas salotų lapelis nepriekaištingas. Po- 
midorai visuomet nulupti, agurkai irgi. 

Jeigu patiekiama vaisių salotų, apelsinai be Žievės, 
vynuogės perpjautos, nei odelės, nei sėkliukės! Šito 
išmokau iš prancūzų. Jie gamina valgius su MEILE! 

Ir tik per jų lavoną gali būti vartojamos morkos su 
juodais dryžiais, pamėlynavusios bulvės ir smėliuoti 
grybai! 

Tačiau ko žmogus nepadarytumei dėl filmo? 

Man smalsu, ką pasiūlys Lenis. Valgydamas jis 
ištisai laido užuominas: apie kažką svarbaus, nepa- 
kartojamo, pribloškiančio ir ypatingo! Tikiuosi, taip 
ir yra. Tie amžini minkštikliai ir vonios aliejai man 
įsipyko iki vėmimo! Ir vis dėlto vakarienė buvo tikra 
kiaulystė! 

Ko nesprogdamas iš didystės Lenis atsistoja. 

- Na, kaip tau patiko pirmasis mano mitalas? - 
klausia vaikišku balseliu. 

- Nepamirštamas! 

- Ar ko nors trūko? 

- Meilės, - sakau be garso. Bet jis išgirdo. 

- Mudu dar atsigriebsime, Mimi Tiulipan, - šaukia 
jis laimingas, - aš jau mąsčiau, ar tu apie tai galvoji. 

- Aš kalbėjau apie meilę verdant valgį! 

- Me che che ke, - mekena Lenis, - verdant valgį? 
Tai Paryžiuje šitaip elgiamasi? Ar mudu... tu ir aš... 

gal prieš desertą? Tada mums nebebūtų reikėję braš- 
kių, ar ne? 

- Leni, aš pajuokavau. 

- Kodėl? Stalas pakankamo dydžio! Įsidėmėsiu 
tai kitam kartui. Eikšen! Greičiau, nukraustykime jį! 
O tada... 

Mudu vakarieniavome virtuvėje, to aš nekenčiu, 
bet Lenis sakė, kad taip „bus greičiau“! Prikraunu 
pilną indaplovę, jis išjungia šviestuvą, pasirausia 
stalčiuje ir išima dvi raudonas žvakes. O, pereisime 
prie romantiškosios dalies. 

- Leni! Tik jau be žvakių! - prašau. 

- Okei, - sutinka jis džiaugdamasis, kad sutaupys 
dvi žvakes. - Norėtumei ko nors pauostyti? 

- Ko? 

- Na, ko nors,- vypso jis man, - geriausios 
kokybės! 

- Ačiū, ne. 

- Bet tau bus gera, atsipalaiduosi. 

- Tikrai ne! 

- Okei, okei. Tuoj grįšiu. 

Jis nutapsi į vonią. Tegu. Tegu žudo savo protą 
tuo šlamštu. O man reikia šviesios galvos studijoms 
ir filmams. Juk nesu pamišėlė, kad vartočiau narkoti- 
kus ir taip švaistyčiau didžiausią savo turtą! 

Vėl atrieda Lenis, jo akys blizga, o kumštis trenkia 
į stalą. 

- Baby, o dabar! 

Jis čiumpa mane už pečių, prispaudžia prie stalo 
lentos, prisimygia kietu pilvu man prie šlaunų. Tas 

pilvas, jis toks standus ir apvalus, kėpso kaip stora 
pagalvė tarp jo ir manęs, jo vyriškas pasididžiavimas 
nutolęs per mylių mylias, nieko nejaučiu. Ir visiškai 
nenoriu jausti. 

Taip, mielieji, kaip man elgtis? 

Bet aš ne vakar gimusi ir žinau: padėties grėsmin- 
gumą sumažina juokas! 

- Tučtuojau liaukis, - sakau ir imu kikenti. 

- Kas čia taip juokinga? - apstulbsta Lenis. 

- Tu! - juokiuosi aš. 

- Aš? Juokingas? Nori mane įžeisti? Pala, aš tau 
parodysiu. 

- Ką parodysi? 

- Nusirenk suknelę, mieloji. 

- Ne. 

- Tada aš nusirengsiu. - Jis paleidžia mane, per 
galvą nusitraukia šilkinius marškinius. Nustembu. 
Jis visas tirštai apžėlęs. Ne garbanėlėmis kaip Marlo- 
nas, O ilgais tiesiais plaukais, krūtinė, pilvas, pažas- 
tys, rankų viršus. 

Šviesus kailis visur iki pat kaklo. 

- Pačiupinėk, - Lenis sugniaužia dešinį kumštį, 
sulenkia ranką ir pajudina raumenis, - kieti kaip ak- 
muo! 

Sugniaužia kitą kumštį ir išsitempia. 

- Jokių fitneso klubų, jokio sporto... viskas natū- 
ralu. Geras paveldas! 

- Sveikinu! 

- Tokie ir lieka. Man nereikia nė piršto pajudinti. 
Visada kieti. Lygiai kaip... žinai kas... žemiau apa- 
čioje, me che che ke. 

Vėl prisispaudžia mane, jo rankos ant nuogos nu- 
garos, jis prodiuseris! Jeigu nori filmo, turi taikytis su 
tokiu elgesiu. Taip mano jis. 

Bet aš taip nemanau. Gana ir vakarienės. 

- Leni! Pasigailėk! Man ką tik labai nepasisekė. 

Jis paleidžia mane. 

- Su transvestitu? 

- Mm. 

- Tad dabar tau kaip tik reikia tikro vyro. Čia jis! 
Stovi priešais. 

- Pernelyg greit. 

- Šitam niekad nebūna per greit! - Lenis delnais 
suima mano veidą. - Ar pabučiuosi mane? 

- Bet tik draugiškai. 

- Ne, kaip reikiant! Tada iškart pamirši tą tipą! 

Ir jo putnios lūputės jau prigludusios prie ma- 
nųjų. 

- Ak vaikuti, - dejuoja jis, - eime į lovą. - Bando 
mane pakelti ir nusinešti į miegamąjį. Bet aš mikliai 
ginuosi. Valandėlę mudu rungiamės ant virtuvės 
stalo. 

- Tai tu tikrai nenori? Argi mažylė Mija tau nieko 
nesakė? - Jis nesusigaudo. 

- Ko nesakė? 

Lenis susmunka ant kėdės. Atsisėdu priešais. Tarp 
mūsų platus stalas. 

- Aš ką tik išsiskyriau. Esu vienas kaip pirštas! Aš 
nelaimingas. Beviltiškai ieškausi moters... 

- Tu vienišas? Prodiuseriai visuomet geidžiamas 
laimikis. Tikrai turi dvi žavias sekretores. 

- Tris, - niauriai sviedžia Lenis ir vėl apsivelka 
marškinius, - bet jos pernelyg jaunos. Turi drau- 
gužius. 

- Pakviesk jas. 

- Kur? 

- Pirma į restoraną, paskui pas save. 

- Tu nerimtai kalbi. 

- Dar ir kaip rimtai! 

- Nori, kad nusigyvenčiau? - piktai šūkteli Le- 
nis. - Ar Žinai, kaip tai brangu? Sekretorės ateina ir 
išeina. Jei turėsiu visas vaišinti, bankrutuosiu! 

- Galėtumei tą sau leisti. 

Lenis įsistebeilija į mane. 

- Žinai, kuo mane trikdote? Jūs, europietės? Esa- 
te pernelyg užgaidžios! Vis restoranai, nuolat reikia 
sakyti AŠ TAVE MYLIU, kol galų gale kuri nors su 
tavimi permiega. 

- Moterims tai patinka. 

- Šitoks laiko švaistymas. 

- Bet tai nekainuoja. 

Lenis galvoja. 

- Tikrai, - sako linksmai, - man neatėjo į galvą. 
AŠ TAVE MYLIU, Mimi, baby, - per platų stalą sie- 
kia mano rankos, - stebėjau tave pas tuos švedus. Tu 
toookia miela! Ir amžiaus tinkamo! Ir ne iš bjauriųjų. 
AŠ TAVE MYLIU. Ką galėčiau... me che che ke... dėl 
tavęs padaryti? 

- Prašyčiau taurės šampano. 

- Dar per šiltas, - atkerta Lenis. 

Norom nenorom nusijuokiu. 


199 


- Nebūk naginė. Šampanas jau kelias valandas 
stovi lede! Ar tau jo reikia kitam svečiui? 

Lenis pastebi, kad nuėjo per toli. 

Atsidusęs atsistoja, atsineša dvi taures ir atkemša 
tauriojo gėrimo butelį. 

- Už tave! Už mane. Už mūsų sėkmę Paryžiuje! 

Geriame. Pagaliau. Pirmas gardus dalykas šiuose 
namuose. 

- Ar patenkinta? 

Linkteliu galvą. 

- Gal papasakosi man apie tą paslaptingą filmą? 

Tą akimirką suskamba telefonas ant stalo šalia jo. 

- Oho! - surinka į ragelį Lenis. - Oh, hellooo! Ne, 
netrukdai, tai telepatija! Taip, taip! Ji sėdi priešais 
mane! Ne, ne. Viskas kuo puikiausiai! Puikiausiai! 
Geriau negalėtų būti. Gerai! Sakau! Pareiškiu! Okei. 

- Kas skambino? 

- Klientas. 

- Iš Havajų? 

Lenis linkteli. 

- Man reikia aukščiausios klasės dokumentinio 
filmo. 

- Aš tau jį sukursiu. 

- Bet uždirbsi mažiau negu už reklaminį. 

- Ir taip, ir ne. Nekursiu, jeigu man bus mokama 
mažiau negu minimumas. 

- O koks tavo minimumas? 

Pasakau sumą. Lenis tyli. Ilgai svarsto. 

- Ar tu birželio gale laisva? - klausia paskui. 

- Galbūt. O koks tai filmas? Apie ką? 

- Apie guru, - iškilmingai pareiškia Lenis. 

- Indą? 

- Anglą. 

- Niekuomet nesu girdėjusi apie anglą guru. 

- Jis ypatingas... geriausias pasaulyje. 

Atkišu Leniui tuščią taurę. Jis nenoriai įpila. 

- O ką tas guru gali? 

- Įkvepia drąsos. Parodo, kaip pranokti pačiam 
save. 

- Visi guru taip daro. 

- Bet jis ypač puikus. 

- Pasakyk man bent pavyzdį. 

- Okei. - Lenis susijaudina. - Ar žinai, kas yra FI- 
REWALK? 

FIREWALK? Man kaipmat nudiegia pilvą! Tik dėl 
šito FIREWALK aš taip bijau ugnies! 

- Kas nutiko? - klausia Lenis. - Vaikuti, tu visa iš- 
blyškusi! 

- Neapkenčiu firewalks! - sakau silpnu balsu. 

- Šit kaip? Kodėl? 

Todėl! Kartą motina nusivedė mane į šventę 
džiunglėse. Mes gyvenome Pietų Amerikoje, man 
buvo lygiai treji metukai, tada savo akimis pamačiau, 
kaip moterys šoka ant žioruojančių anglių. Nežinau, 
kaip jos tą darė. Bet įspūdis buvo didžiulis. Liepsnos, 
būgnai, tropikų naktis, o tada atskriejo kibirkštis lyg 
kometukė, ir aš susižavėjusi pačiupau ją! 

Taigi. Nusmelkė skausmas. Įniršau ir išsigandau... 
Nuo to laiko bijau ugnies. Dar ir šiandien nudegimo 

žymė matyti ant mano dešinio delno. Dabar žiūriu į 
ją ir pasakoju Leniui anų dienų nutikimą. 

- Matai, - sako jis linksmai, - tai viską paaiškina! 
Tave varžo baimė. O kur vaidybinis filmas? Pasau- 
linė tavo šlovė? Kai šitoks talentas! Ką tu susikū- 
rei?! Aš turiu namų Majamyje ir dangoraižį Los An- 
džele. O tu? Tik tuščią butą Paryžiuje, dar net neiš- 
mokėtą... 

- Todėl, kad bijau ugnies? Svaičioji! 

- Tu bijai ne tik ugnies, baby, drebi nuo žvakės. Gal 
pabėgtum nuo degančio degtuko! Tai nesveika! Tau 
reikia smagiai įspirti į dailų užpakaliuką. Pavaikš- 
čioti rusenančiomis žarijomis. Tada parsiduotumei 
brangiau, atkakliau derėtumeisi dėl honoraro, nieko 
pasaulyje nebebijotum... 

- Aš pernelyg nusipiginau? 

- Taip. 

- Tada mokėk man daugiau. 

- Šaukštai popiet. Ar niekada nebandei atsikratyti 
tos baimės? 

Taip! Bandžiau. Net keletą kartų. Paskutinį sykį 
Šveicarijoje, tarptautiniame seminare, ir kas nutiko? 

Vos atsistojau prie žarijų, ėmiau drebėti visu kūnu 
ir parslinkau į viešbutį. 

- Tai neįmanoma. 

- Kodėl? 

Atsidusau. 

- Leni, tu manęs nepažįsti. Šiaip aš nieko nebijau! 
Bet yra pirmykščių baimių, argi nežinai? Man tai iš- 
aiškino. Ir jų neįmanoma atsikratyti, ne tavo jėgoms. 

Lenis numoja ranka. 

- O kaip ruošėtės? Ar meditavote? 

- Ne. Šokome ištisas valandas. Rokenrolą, tren- 
kiant kurtinamai muzikai. Kol visiškai nusiplūkėme. 
Sakoma, kad paskui nebežinai ką darai, eini per de- 
gančias žarijas ir net nebejauti. 

- Tiesa. 

- Kitiems taip ir nutiko, o man ne. Galvojau, kad 
tuoj ims šnypšti, o paskui siaubingai nudegins... 

- Guru buvo apsišaukėlis, baby, pernelyg silpnas. 

- Ne, kalta aš. 

- Pas maniškį guru visi išdrįsta. Jis daro kitaip. 

Lenis griebia butelį ir laisva valia pripila mūsų 
taures iki viršaus. 

- Kaip kitaip? 

- Tave apima transas, - iškilmingai sako Lenis, - o 
tokios būsenos tu gali viską padaryti. Kalbi lotyniš- 
kai ir graikiškai, kad ir niekada nesimokęs. Perskai- 
tai hieroglifus, vaikštai lynu, plauki, fechtuojiesi, 
žongliruoji, darai viską, ko niekuomet šiaip nepada- 
rytumei! 

- Rimtai? 

- Apimti transo žmonės iššoko pro langą iš dvide- 
šimto aukšto. Ir liko sveikutėliai. 

- Tu prisieki? 

- Pats mačiau. Maniškis guru tūkstančius pervaro 
per žarijas, basutėlius, ir nelieka net nudegimo pūs- 
lelės, nieko! 

- Netikiu. 

- Aš buvau tenai, mieloji, - tėviškai sako Lenis, - 
vienas iš tų Žmonių. 

- Ir neskaudėjo? 

- Nė truputėlio. 

- O kaip kojų padai? 

- Jų oda rožinė. Nudegimo nė žymės. Nė men- 
kiausios. O paskui tave užlieja laimė. 

- Kaip? 

- Tai dangaus dovana. Neklausinėk manęs. Bet tai 
tiesa. 

- Kuo vardu tas vyriškis? 

- Slibinų Galabytojas. 

- Ne. Kokia jo tikroji pavardė? 

- Lorensas Goldas. Jis įkūrė Dragon Seminars. 

Kaip? SLIBINŲ SEMINARAI? Ir sakyk, kad tai ne 
sutapimas! 

Romeo lankė tokį seminarą, su Inesa, ta aistringa 
rūkale. 

Bet keista, labai keista: balandį jis vaikšto per Ža- 
rijas, o gegužę dėdė padovanoja jam apartamentus 
Paryžiuje. Brangiausiame kvartale! 

Dabar jis milijonierius, nes butų kainos kyla ir kyla 
be paliovos! Niekuomet nebūtų išgalėjęs pats čia nu- 
sipirkti. Ar tai tiesa? 

- Vienas mano bendramokslis lankė tokį semi- 
narą. 

- Kur? 

- Kalifornijoje. 

- Na, ir? 

- Gerai. Ir jam pasisekė. Bet seminaras buvo gėdin- 
gai brangus. 

- Žmonės vengia pigių dalykų, - moko mane Le- 
nis, - senolių išmintis. Birželį seminaras bus Ang- 
lijoje. 

- Vedamas Slibinų Galabytojo? 

- S. G., - sako Lenis, - vadiname jį S. G. Kviečiu 
tave, viską pamatysi pati! Supranti, visą tą nuotai- 
ką? Juk tai priklauso nuo nuotaikos. Susižavėjimo. 
Sėdėsi tarp klausytojų ir dalyvausi, visą savaitgalį, 
nuo penktadienio, 30 dienos, iki pirmadienio, liepos 
3 dienos. Paskui skrisi į Havajus su S. G. ir sukursi 
filmą. 

- Tenai bus dar vienas seminaras? 

- Truks visą savaitę. Ar nori? 

- Tik jeigu niekas manęs nevers! Neisiu per ža- 
rijas. 

- Eisi pati! Ir paskui nieko daugiau nebebijosi! 

- Pasakyk, kad neprivalėsiu eiti. 

- Neprivalėsi, saulute! Nusiramink. O rytoj mudu 
susiskambinsime. Kas atsitiko? Kas tau? Ar iš viso 
mane girdi? 

- Girdžiu, - atsakau, tebūnie ta ugnis kaip ugnis, 
nes visąlaik mano akys buvo įsikirtusios į nuostabų 
daiktą, kuris pasaldino šlykštų valgį. 

Dar neminėjau, bet kampe, šalia židinio sienos su 
didžiule krosnimi picai, žiba raudona chromuota 
muzikos dėžė, Wurlitzo firmos, tikra retenybė, kurią 
kai kada dar gali išvysti pas milijonierius keistuolius, 
ir, jeigu neklystu, ji veikianti! 

- Leni! Tas Wurlitzas. Ar tik puošmena? O gal 
veikia? 

- Tereikia įjungti. Norėtumei? 

Aš jau stoviu prie aparato, skaitau pavadinimus, 
dainininkų pavardes, grupes: Jackson Five, Roxy Mu- 
sic, Elvis, Lulu, Bill Haley! 

Spūsteliu klavišą. 

One, two, three o clock, four o clock Rock... 

- Leni! Eikš! Pašokime! 

Jis strykteli, ritmingai artinasi, atkiša man ranką - 
pirmas žingsnelis! O dabar didžiausia staigmena: JIS 
MOKA ŠOKTI! 

Lenis šoka rokenrolą taip, kaip buvo šokama tada, 
kai jis buvo sukurtas! Sukuosi kaip viesulas, jis drą- 
siai mane sugauna, pats žaibiškai sukasi, ir aš jau 
vėl jo glėby. Vedžioja mane kaire ranka kaip dera, 
šokame tiksliai visus žingsnelius, jis moka visus de- 
rinius, net tokius, kurių tegalima išmokti tik iš tikrų 
žinovų! 

- Esi dalyvavęs konkursuose? - klausiu. 

- Anksčiau, - atsako, - kai buvau lieknesnis. 

Šokame, lyg būtume abu šokę nuo pat vaikystės. 
Su juo jaučiuosi tvirtai, puikiai vedžioja, tai tikras 
malonumas, jau seniai seniai šitaip nesilinksminau. 

Prašokame tris valandas be jokio poilsio. Visą mu- 
zikos dėžės turinį. Nuleidome žaliuzes, uždarėme 
langines, kad netrukdytume kaimynams, nes šie Pa- 
ryžiuje tučtuojau kviečia policiją. Triukšmauti galima 
tik tada, jei iš anksto pasiprašei visų leidimo. 

Santana: Black Magic Woman. Spencer Davis Group: 
Gimme some lovin'. Marvin Gay: Sexual Healing. Don- 
na Summer: Hot Stuff! 

Pristūmėme prie sienos sunkų virtuvės stalą, aš 
fiziškai atsikratau nusivylimo Marlonu. Taip, šitoks 
gydymo būdas geriausias: trys dienos miego, trys 
valandos šokio, ir pasaulis vėl vientisas. 

- Tu Hkrai moki šokti, sweetie, - sako Lenis, kai 
mudu sukaitę vėl sėdime krėsluose. - Taip paprastai 
šoka tik mano bendraamžiai. O kur tu išmokai? 

- Mano motina šokėja. Labai garsi. 

- Taip? - Jis suklūsta. - Bet juk ne garsioji Zaza 
Tiulipan? - Jis atsisagsto permirkusius prakaitu šilki- 
nius marškinius, pasiima butelį mineralinio vandens 
ir vienu mauku ištuština. 

- Taip! - sakau linksmai. 

- Zaza Tiulipan tavo motina? Iš „Tiulipan šokio 
teatro“? Kai ji vėl atvažiuos, supažindinsi mane. 

- Mielai. Tačiau ir tu šoki dieviškai! 

- Ačiū! Malonu išgirsti. 

- Ar ši Music-Box tavo? 

Lenis pasakoja, kad ji priklauso buto šeimininkui. 
Kubiečiui. Jis rengia bokso kovas, Paryžiuje būna ne- 
dažnai, nuolat keliauja po pasaulį, dabar jis Majamy- 
je, naujame Lenio name. 

Staiga pasijuntu pavargusi. Pasirąžau ir žiovauju. 

- Ačiū, Leni, buvo puiku! - Aš atsistoju. 

- Tu tikrai paliksi mane vienutėlį? - Lenis papučia 
lūpas, jo užgaidi burnytė juokinga, norom nenorom 
nusijuokiu. 

- Me che che ke! - pritaria jis. - Jeigu pasiliksi, ry- 
toj atnešiu pusryčius į lovą. 

- Koks tu mielas. Deja, nieko nebus. 

Lenis palydi mane iki durų. Bet nerakina, vėl pri- 
sispaudžia mane prie krūtinės. 

- Pabučiuok! 

Nusuku veidą. 

- Ne! Aš tavęs neišleisiu! - Tvirtai mane apkabina, 
bet aš išsiplėšiu, atsitrenkiu į sieną su daugybe bok- 
sininkų, dvi nuotraukos nukrinta. Tai jį išblaivo. 

- Leni, Paryžiuje niekas šitaip nesielgia. Jeigu mo- 
teris sako ne, jai leidžiama išeiti! 

- Okei, okei, okei. Gal vėliau tau paskambinsiu. 

Įlipu į liftą. Dar žvilgsnis į tešliškus sumo imtyni- 
ninkus. Nenuostabu, kad čia taip greit leidžiamos į 
darbą rankos. 

- Myliu tave! - šaukia man pavymui Lenis. 

Bet aš jau apačioje. Ir išeinu į šiltą naktį. Laiminga 
ir pavargusi traukiu namo. 

Taip, atėjo nauji laikai. Dar prieš dešimt metų vis- 
kas buvo kitaip. Nė vienas turtuolis beviltiškai neieš- 
kojo moters. Visi piniguočiai turėjo žmonas. Ir NIE- 
KUOMET nebūčiau pamaniusi, kad Lenis toks pui- 
kus šokėjas. O guru. Havajuose! Tik deguto šaukštas 
tos žarijos. Gal man atsisakyti? 

Sutinku įsimylėjėlių poreles. Ir pažįstamą aktorių 
su baltu kaip sniegas afganų kurtu. Jis gyvena mano 
name. Pasisveikiname, aš paglostau Saldainį, šunį. 
Kartu einame atgal. O kas prie mano buto durų? 

Milžiniška gėlių puokštė, penkiskart didesnė už 
tą, kurią nusipirkau Raspajo bulvare. Nuostabu! Gė- 
lės visuomet laukiamos. Bet iš kur jos? Kas atnešė? 
Tokiu metu? 

Atrakinu duris, girdžiu skambantį telefoną. Mažy- 
lė Mija. 

- Na, - klausia ji, - kas tas klientas? 

- Guru Slibinų Galabytojas iš Havajų. Vadina- 
mas S. G. 

- Kaip! Iš Dragon Seminars! 

- Tu Žinai? Iš kur? 

- Ingmaras buvo. Ėjo per žarijas. 

- O kaipjam su ta laime? 

- Mudu susipažinome, netrukus po seminaro... 
Ką valgei? 

- Šakniavaisius su smėliu. Bet paskui buvo smagu. 
Mudu šokome! Ištisas valandas. 

- Arjis kibo prie tavęs? 

- Mėgino. Bet aš moku apsiginti. 

- Gėles jau radai. 

- Jos nuo tavęs? 

- Skambino tavo daktaras, iš Balio, visiškai su- 
trikęs. 

- Marlonas? Ką jis sakė? 

- Norėjo nusiųsti tulpių per gėlininkus, bet tie 
neatsakė. O jam prireikė dideliausios puokštės, tuč- 
tuojau! 

- Ir tu važiavai čionai specialiai? Naktį? 

- Gėlių turgus dar dirbo. Sakė, rytoj perves man 
pinigus. Iš Balio. Ar tikrai? 

- Jeigu ne, aš tau grąžinsiu. O ar dar ką nors sakė? 

- Kad tai nesusipratimas. Jis tave myli, netrukus 
lauk didžiulės staigmenos. 

- Tai jau ne! 

- Kad tu nieko nesiimtum, nei kelionės, nei filmo, 
kol judu pasikalbėsite. Aš nesitveriu smalsumu. Ar 
ryt man papasakosi, kas atsitiko? Susitiksime kavi- 
nėje? Chez Fouguet's? Penktą? 

- Okei. Penktą! Ir dėkui už puokštę! 

Atsisėdu, rankoje ragelis. Keista, keista! Kaip Mar- 
lonas gavo Mijos numerį? Aš jo nedaviau. Iš infor- 
macijos? Ar jis nusirašė visus mano telefono nume- 
rius? Šeštadienį priešpiet, savo name, kai aš dar mie- 
gojau? 

Padedu ragelį ir pamatau, kad atsakiklyje yra ži- 
nučių. 

„Mimi, - girdžiu pridususį Marlono balsą, - kur 
tu? Arjau Paryžiuje? Ar tu gyva, mieliausioji? Sakyk, 
kad gyva! Maldauju, pakelk ragelį! Pasakyk ką nors, 
darling! Turiu išgirsti tavo mielą balsą...“ 

„Mimi, lovey, - prasideda kita žinutė, - viską dary- 
sime taip, kaip tu nori. Anglija tau netinka! Man irgi. 
O dabar staigmena! Aš atsikraustau į Paryžių. Nusi- 
perku kunigaikštiškus apartamentus, tenai mudu 
vienas kito nenervinsime. Gausi atskirą vonią, atski- 
rą miegamąjį, jei norėsi, galėsi net kurti filmus, jeigu 
susituoksime...“ 

Per paskutinę žinutę jis verkia. 

„Mimi, please! - Kūkčiojimas jį smaugia. - Mimi... 
tu niekad manęs nepaliksi, niekados! Kitą penktadienį 

būsiu pas tave, už tavo durų, tenai ir liksiu, kol ati- 
darysi, ar girdi? Kol atidarysi, niekur aš neisiu, nie- 
kada, niekada...“ 

Išjungiu garsą. 

Visa elektronika pridergta. Ramybės! 

Bet ką jis sakė? Skubu į virtuvę, atsisėdu po palme 
ir susikeliu aukštyn kojas. Jis atsikraustys į Paryžių? 
Man užgniaužia gerklę, imu gaudyti orą. 

Staiga suknia ima veržti. Nusirengiu ją per galvą. 
Basutės spaudžia, nusispiriu ir jas. Kliūva ir apati- 
niai. Aš lieku nuoga. Ir galvoju. 

Jeigu jis tikrai atsikrausto, lieka viena išeitis: bėgi- 
mas pirmyn. Man reikia kito vyriškio! Tučtuojau! 

Mat per penkiasdešimt penkerius metus šio to iš- 
mokau. 

Vyrai nekreipia dėmesio į žodžius: aš nebenoriu, 
nebegaliu, mudu netinkame vienas kitam, tu varai 
man ligą! Šie žodžiai pro vieną ausį įeina, pro kitą 
išeina. O kodėl? Mat jie patys pilsto iš tuščio į kiaurą, 
niekados rimtai negalvodami! 

Vyrai pripažįsta tik vieną dalyką: varžovą! 

Jeigu teritoriją ir lovą užima kitas, jie žino: dabar 
viskas iš tikrųjų baigta! 

Čia turi būti vyriškis. Bet kas? 

Gal paprašyti Romeo? Kad ateitų? Trečiadienį? Po 
seminaro? O paskui ir penktadienį, tiesiai į opiuminę 
lovą? Bet- Romeo miegamajame, įniršęs Marlonas 
už durų, isteriškai klykiąs - nekokia mintis. 

Romeo pernelyg mielas. Negaliu šitaip su juo 
elgtis. 

Gal pameluoti? Pasakyti, kad įsimylėjau ir nebesu 
laisva? Ne, meluoti nemoku. Matyti visi mano jaus- 
mai veide, neviltis ir džiaugsmas, taip buvo dar vai- 
kystėje. 

Atsistoju, žiūriu į save nuogą veidrodyje. Iš prie- 
vui, valgis buvo toks prastas, pilvas plokščias. 
O per dvi valandas šokių išgaravo ir šampanas. Šiaip 
visada pasunkėju kilogramą, kai per vakarienę geriu 
alkoholio. 

Greit susirenku suknią ir apatinius ir skubu į vo- 
nią. Dar tik sekmadienis. Iki penktadienio penkios 
dienos. Ir aš ką nors sugalvosiu, juk pažįstu save! 


CS Devintas skyrius CD 


ane gelbsti darbas. 
Paskambina iš Hamburgo, sutartas filmas apie 
automobilius Pietų Afrikoje. 

Triūsiu kaip bitelė, ištisą parą. Skubi aktorių at- 
ranka Paryžiuje, susitikimas su klientu Frankfurte 
prie Maino, o ketvirtadienį mes jau sėdime lėktuve 
ir skrendame į Keiptauną. Du talentai (taip reklamos 
versle vadinami aktoriai), grimuotojas ir kirpėjas Ha- 
ris, trys agentūros darbuotojai, keturi kliento atsto- 
vai, prodiuseris ir jo padėjėja iš Hamburgo, ir mažylė 
Mija su 60 kg drabužių bagažu, kiekvienam talentui 
po 30 kg. 

Tegu Marlonas atvažiuoja į Paryžių. Pasistato pa- 
lapinę prie mano durų, nuostabu, aš kitame pasaulio 
krašte. 

Aš neisiu į Romeo įkurtuves, nebūsiu seminare, 
atsiprašiau telefonu, pasimatysime tada, kai grįšiu į 
Paryžių. 

Tačiau štai kokia geriausia naujiena: manimi pasi- 
rūpino maloningas likimas. Yra vyriškis gelbėtojas. 
Kas sėdi šalia ir slapčiomis laiko už rankos? Ištikima- 
sis mano operatorius, Žoelis. 

Žoelis belgas. Jis gyvena Briuselyje, mudu seniai 
pažįstami. Jo šviesos nuovoka puiki, ir jis žino, ko 
reikia moterims, ir ne tik priešais kamerą. Jis mano 
saldainiukas, kaip sakoma Paryžiuje. 

Kada ne kada jis papildo mano gyvenimą, o aš jo. 
Nėra ko nė kalbėti, kad jis būtų GAP (gyvenimo at- 
karpos palydovu). Niekuomet nežinosi: turi jis laiko? 
O gal neturi? Prabėgo daug metų be vieno vienin- 
telio bučinio. O vėliau ėmėmės matytis kas mėnesį 
bene po tris kartus. 

Bet saldainiukas jis pasakiškas: švelnus, ištvermin- 
gas, apdairus, atsargus, dailiai sudėtas, jo oda akso- 
minė, spindi kaip auksas. Žoelis visas auksinis: akys, 
blakstienos, antakiai, vešlios garbanos. Ir jis aukštas, 
stambus ir sunkus. Man jis truputį panašus į lokį. 

Bemaž neįtikėtina, bet jo senelis buvo juodaodis. 
Gydytojas iš Belgijos Kongo. O močiutė - baltaodė 
mokytoja iš Flandrijos. Santuoka ilgai netruko. Ta- 
čiau Žoelis paveldėjo geriausias abiejų tėvų savybes: 
Afrikos jausmingumą. Europietišką pareigingumą. 
Ir jis toks normalus. 

Jokios persekiojimo manijos, jokio spygavimo, 
maivymosi, jokio skubėjimo, moteriškų apatinukų, 
liemenėlių, korsetų, tikras poilsis po Marlono ir jo ba- 
zaar - kaip sakoma Prancūzijoje. 

Jis vienintelis iš mano pažįstamų vyriškių, kuriam 
nesuvaidinsi orgazmo. Jis pasirūpina, kad patirtum 
jį iš tikrųjų! 

Praleidau su juo nuostabiausias naktis. Liko prisi- 
minimai: lova su šilko baldakimu Balyje, paskutinė 
kelionė į Japoniją - ar kada nors tai pasikartos? 

Greituoju traukiniu iš Briuselio į Paryžių tiktai dvi 
valandos. Būtų galima matytis kasdien. Bet jis turi 
šeimą. Ir aš to visuomet paisiau. 

Aš neatiminėju vyrų iš kitų motėrų. Juk nebenoriu 
ištekėti. Tad būtų negarbinga taip elgtis. 

Paskutinę naktį mudu praleidome gruodį. 

O paskui tyla! 

Todėl ir prasidėjau su Marlonu, balandį! 

Bet dabar Žoelis geidžia manęs. Tučtuojau! Dar 
prieš lėktuvui pakylant buvo aišku, kad su kitais ne- 
vakarieniausime, susitiksime abu mano kambaryje 
viešbutyje. 

Tiesa, kitą dieną mums anksti keltis, bet organiz- 
mui nereikia prisitaikyti, Keiptaunas ir Paryžius toje 
pat ilgumoje. 

Aš dešimčia metų vyresnė už Žoelį, bet atrodau 
gerokai jaunesnė. Šalia jo, tokio stambaus, atrodau 
kaip mergaitė, ir tai jam patinka, nes jo Irma sveria 
šimtą kilogramų. Ir kasmet vis sunkėja. 

Šis skrydis reikšmingas. 

Pirmąkart, kai mudu esam pažįstami, jis pasakoja 
apie savo namus neklaustas, bet tam yra priežastis. 

- Irma nebemiega su manimi, - sako trumpai 
drūtai. 

- Kodėl? 

- Paskui jai skauda. Taip ji tvirtina. 

- Nuo kada? 

- Jau senokai... vaikai užaugo, ji nori gyventi ki- 
taip, paprašė skyrybų! 

- Juk ne dėl manęs! 

- Todėl aš tiek laiko ir nesirodžiau... Viskas aukš- 
tyn kojom, kaltas tik aš, per mane ji taip išpampo, per 
mane viską prarado, spėk, kur ji dabar? 

- Nenutuokiu. 

- Birmoje. Su archeologų grupe. 

Tyliu. Kai žmona paprašo skyrybų, pirmoji suži- 
no meilužė. Man jis nepasisakė. Sužinojau šiandien, 
atsitiktinai. 

- Kas ta laimingoji? - klausiu švelniai. 

- Ką? 

— Dėl kurios Irma skiriasi. 

Žoelis nusiima akinius, valosi, pasitrina akis ir vėl 
juos užsideda. 

- Tavo psichologinė gyslelė... man ji patinka, - 
sako, - o tu ką veikei? Nuo gruodžio iki dabar? 

Pasakoju apie Marloną Makdonaldą. Dabar jis tyli. 
Mums atneša valgyti, vegetariško azijietiško maisto, 
neįtikėtinai gardaus. 

- O po Pietų Afrikos ką veiksi? - klausia Žoelis, 
kai pavalgome. - Ar yra įdomių pasiūlymų? Tau ma- 
nęs reikės? 

- O ar tu laisvas? Liepos pradžioje? 

- Kodėl klausi? 

Papasakoju jam apie S. G., žarijas ir Havajus. 

- Bet nesu visai tikra, - baigiu pasakojimą, - ugnis, 
juk tu Žinai... man sunku. Ar imtis, ar nesiimti... 

- Turi imtis! - šaukia Žoelis nė kiek nedelsda- 
mas. - Mimi, būtinai sutik! Ir aš filmuosiu! Žinai ką? 
Važiuosiu su tavimi į Vemblį, į pirmąjį seminarą. Už- 

suksiu tavęs į Paryžių, paskui sėsime į Eurostar. Sutik 
tučtuojau. Kai tik nutūpsime. Okei? 

- Tau tai šitaip svarbu? Kodėl? 

Žoelis atlenkia savo sėdynės atlošą, kartu ir mano. 

- Jau daug metų tuo domiuosi! Beje, Irma ir aš bu- 
vome Rejunjono saloje. Tenai daug indų. Gyvenome 
idiliškai, šalia šventyklos. Ganešo. Žinai, kas jis? 

- Dievas dramblio galva. 

- Atspėjai. 

- Kada tai buvo? 

- Tais metais susipažinome, tu ir aš. 

- Įdomu. 

- Aplink šventyklą rojaus sodas, palmės, orchidė- 
jos, o vieną vakarą staiga - Žarijos. 

- Ir tujomis... 

- Aš ne. Bet indai taip. Ir mūsų virėjas. Jis buvo 
pasižadėjęs: jeigu močiutė pasveiks, tai jis penkiskart 
pereis per degančias žarijas. Močiutei sveikata page- 
rėjo, ojis ištesėjo pažadą... 

- Jis penkis kartus... ar jam kas nutiko? 

- Ničnieko! Bet jis rengėsi. Meldėsi, pasninkavo, 
nemelavo, nieko nežudė, net uodo. Ir jokio mylėji- 
mosi. Atskiros lovos. 

- Net bučinio? 

- Jokio bučinio.- Žoelis suspaudžia man ran- 
ką. - Džiaugiuosi, kad ryt mudviem nereikia eiti per 
ugnį. - Ilgai į mane žiūri. 

- Dabar manęs laukia keli sunkūs mėnesiai. Sky- 
rybos. Bet paskui būsiu laisvas. Tada įkursime firmą, 
tu atsikraustysi pas mane, mudu suksime geriausius 

filmus, praturtėsime ir nusipirksime pilį. - Jis ištiesia 
ranką, pasukioja mano galvą į kairę, į dešinę: - Kodėl 
neaugini plaukų? 

- Norėtumei? 

- Taip. - Jis užsitraukia apklotą iki smakro. - No- 
riu. Tau nuostabiai tiktų. Gal pamiegokime? Visą 
naktį akių nesumerkiau. 

- Saldžių sapnų, - tyliai sakau ir pasigręžiu į jį. Jis 
pasisuka į mane: „Taaaip džiaugiuosi tuo, kas bus 
paskui“, - šnibžda. Užmiegame susikibę už rankų. 

Keiptaune mūsų laukia kita komandos dalis: vai- 
ruotojas, režisieriaus padėjėjas, meno direktorius, 
filmavimo vietos vadybininkas, prodiuserio vadybi- 
ninkas, operatoriaus padėjėjas, pastatymo koordina- 
torius, pastatymo vadybininkas, aštuoni apšvietėjai, 
du mechanikai vokiečiai, atskridę kartu su abiem 
automobiliais, pagalbiniai darbininkai, statistai, o 
viešbutyje, dideliame šviesiame hole - jo neįmanoma 
nepastebėti - manęs ko neištinka smūgis: daktaras 
Makdonaldas su visiška parengtimi! 

Taip pakraupstu, kad neištariu nė žodžio. 

Valandėlę mudu spoksome vienas į kitą. 

- Sveika, Mimi Tiulipan, - Marlonas globėjiškai 
apsikabina mane per pečius, - aš tave įspėjau. Neat- 
sikratysi manęs! 

Buvau visiškai pamiršusi, koks jis milžinas. Puse 
galvos aukštesnis už Žoelį. Mažylė Mija šalia jo atro- 
do kaip vaikas. 

- Kaip mane radai, - lemenu ir išsivaduoju iš jo - 
tuo tarpu visa komanda susidomėjusi stovi šalia. 

- Tai niekai, darling. Juk minėjai, ką filmuosite, 
o visa kita... - Rodo sau į kaktą ir juokiasi. - Kati 
nupirko bilietą ir užsakė viešbutį. Aš liksiu čia, kol 
baigsi filmą, paskui kartu skrisime atgal į Paryžių ir 
nusipirksime kunigaikštišką butą. Pinigai nieko ne- 
reiškia. Gal mane supažindintum? Su savo mielais 
darbuotojais? 

Taip ir padarau. Ir matau - deja, deja, - kaip Žoe- 
lis nuėjo. Marlonas kviečia visus į barą. Bet ne vaka- 
rienės, nes jis nemoka už gyvūnų žudymą. Sėdime 
visi apie valandą. Žoelio nė kvapo. Tipiška padėtis! 
Jis nekovoja dėl manęs. Ką gi! Kaip nori. 

Užsakovas parūpino mums brangius kambarius, 
su vaizdu į jūrą. Bet Marlonas išnuomojo jaunave- 
džių apartamentus paskutiniame aukšte su panora- 
miniu reginiu, neapsakomo gražumo. O aš nenoriu 
skandalo. 

Įsikuriu pas jį, supama didžiausios prabangos, ir, 
įkaitinta Žoelio ir laukdama aistringos nakties, net 
permiegu su juo. 

Bet tam yra ir dar viena priežastis. 

Marlonui tarp antakių gilios raukšlės, jis atrodo 
išbalęs ir sublogęs, lūpos perkreiptos, šitokio jo dar 
nebuvau mačiusi. Smilios akys sklidinos ašarų, ir aš 
staiga susigraudinu! 

- Darling, - sako jis, kai liekame vieni, - tai buvo 
pati bjauriausia savaitė! Pasižiūrėk man į veidą: me- 
tais pasenau. Nebegaliu valgyti. Mintu vien sūdytais 
migdolais ir pomidorų sultimis. Man slenka plaukai, 

gal net esu nebepajėgus... Eikš į lovą ir daugiau nie- 
kuomet nebėk! 

Marlonas anaiptol nebuvo nepajėgus, bet apie tai 
vėliau. Dabar nesvarbu mylėjimasis. Svarbu tik dar- 
bas. Kiekviena diena kainuoja milijonus, viskas turi 
vykti kaip per sviestą, kuo tiksliausiai. 

Trisdešimties žmonių komanda - aš už viską atsa- 
kinga. Šis filmavimas - gyvas košmaras. Kad filmas 
geras, galiu dėkoti tik dešimtmečių patirčiai ir gele- 
žinei drausmei, kurios mane išmokė mama. 

Pirma diena sunkiausia. 

Sumaištis filmavimo aikštelėje ir pavydus vyriškis 
lovoje. Dieną valdinga kaip generolas, naktį - ligonio 
slaugytoja, nes Marlonas mane kankina įsikalbėtomis 
ligomis - galvos skausmu, astma, diegliais, bronchi- 
tu. Reikia Nux vomica, bet jos neatsivežiau. 

Imu maištauti po pirmos nakties. 

Arba jis leis man miegoti, arba aš persikraustysiu 
pas savo darbuotojus ir paliksiu jį vieną. Tai padeda. 

Filmuojame už penkiasdešimties kilometrų nuo 
miesto. Komanda keliasi trečią valandą, iš viešbučio 
išvažiuoja ketvirtą. Aš miegu valanda ilgėliau, nes 
Marlonas mane nuskraidina sraigtasparniu. Jis išsi- 
nuomojo sraigtasparnį kartu su uniformuotu lakū- 
nu. Iš meilės man. Filmuojame taip anksti todėl, kad 
norime pasinaudoti švelnia ryto šviesa. Devintą kaip 
paklaikęs ugnies kamuolys pateka saulė, tada perne- 
lyg akina. Taigi repetuojame nuo penktos iki šeštos, 
o nuo šeštos iki devintos filmuojame. 

Marlonas kaip žuvis vandeny. Visus vaišina. Tiki 
mane susigrąžinęs, taigi reikia atšvęsti. Apsiren- 
gęs balta atogrąžų eilute, po ja - žvejų striukė, už- 
simaukšlinęs baltą šiltų kraštų šalmą, ištisai barkšo 
akyse, nes visus pranoksta ūgiu. 

Nepalieka manęs vienos nė valandėlę, laksto visą- 
laik iš paskos, ir aš jam padedu, nes nuo režisieriaus 
priklauso darbo nuotaika! Vienas irzlus sakinys, ir 
visi susijaudina. Talentai pamiršta tekstą, prodiuse- 
ris ir užsakovas ima šykštėti pinigų. Reklamos pa- 
saulis negailestingas. Prastas filmas, ir mano vardo 
kaip nebūta. 

Ačiū Dievui, su manimi Žoelis! 

Nors mudu ir nesikalbame, jis žino, ko noriu, jo 
darbas tobulas. Bet po filmavimo jis dingsta - Dievas 
žino kur. Vėl pamatau jį tik kitą dieną. Tai tęsiasi iki 
paskutinio vakaro prieš išskrendant. Tada jis staiga 
atsiranda, atsistoja šalia prieš pietus, kol Marlonas 
šnekasi su mažyle Mija. 

- Apgailestauju, - sakau tyliai, - šito nesitikėjau! 

- Mudu pasimatysime, - kužda Žoelis, beveik ne- 
krutindamas lūpų, - kai parskrisime. Namie. 

Bet staiga Marlonui atsiranda marios laiko! 

Vos pasiekiame Europą, jis kartu skrenda į Ham- 
burgą montuoti ir įgarsinti filmo. 

Sėdi šalia studijoje, klausosi aiškinimų, kaipmat 
viską suvokia. 

Vaikšto su manimi iš parduotuvės į parduotuvę ir 
ieško muzikos. Ir be paliovos kraiglioja savo knygu- 
tėje ar rašo mažutėliu nauju kišeniniu kompiuteriu. 

Bet nė žodžio nesako, kodėl taip netikėtai susidomi 
filmais. 

Dėl vienos svarbios priežasties, užsimena jis, kurią 
man paaiškins, kai ateis laikas. 

Jis net skrenda kartu į Frankfurtą pas užsakovą. 
Net praleidžia kartu tą baisią dieną, kai užsakovas 

Bet viskas baigiasi gerai. Apipilti pagyromis ir 
meilikavimais, po iškilmingų pietų (vegetariškų, 
rinktinių) parskrendame į Paryžių. Iškart važiuoja- 
me namo ir nugrimztame į mano opiuminę lovą. 

- Šitoks gyvenimas ne tau, - sako Marlonas, nu- 
grimzdęs į šilkines pagalves, - katorgiškas darbas. 
Krūva žmonių, atsakomybė už visus, palyginti su 
juo, politika vaikų žaidimas. - Jis čiumpa žvejų striu- 
kę, išima iš kišenės lapelį popieriaus: - Nupirkau tau. 
Keiptaune. - Atsargiai išlanksto, popieriuje prašmat- 
nus briliantas, kampuotas, milžiniško dydžio. - Tai 
tavo naujoji sužadėtuvių dovana. Apsodus jam pri- 
taisys Paryžiuje. Ar jis tau patinka? 

Įdeda akmenį man į delną. 

Jis sunkus. Įtartinai. Skubiai pakeliu jį prie lūpų 
lyg bučiuodama. Ar briliantas šiltas? Ar šaltas? Šaltas 
tai jau ne. Vadinasi, netikras. Bet aš nieko nesakau. 

- Nuostabus, - lemenu ir atsidėkoju bučiniu. 

- Gerai jau gerai, - sako Marlonas ir vėl įsideda 
akmenį, - kai švęsime sužadėtuves viešai čia, Pary- 
žiuje, galėsi juo pasipuošti. Bet dabar, mieloji, eime 
gulti, aš nusigalavau. Tavo komanda mane visiškai 
pribaigė - visi nepagydomi bepročiai! Ištisai uos- 

to kokainą. Ar nepastebėjai? Visus aliai vieno reikia 
gydyti! Tik tavo mažylė Mija normali ir tas lokys su 
kamera. Tau dar reikia į vonią? 

- Trumpam. 

- Tad paskubėk, darlinę, gerai? Verčiau iškart pri- 
sipažinsiu, kad tapau impotentas. Gal niekuomet ne- 
bepajėgsiu. Jau tikrai miegosiu, kai ateisi. 

Bet jis nemiega. 

Atvirkščiai. Žvalut žvalutėlis. Ir kai palendu po 
apklotu, paima mano ranką ir užsideda ant savo 
šventenybės. Jis itin kietas! 

- Pypukas jau laukia. - Užgula mane. Sunkiai at- 
sidūstu. Man reikia savaitės poilsio. Niekuomet ne- 
same tiek ilgai buvę kartu, Marlonas ir aš, ir kai tik 
nusileisdavau, jis mylėdavo mane lyg skęsdamas. Nė 
kartelio nepatyriau pasitenkinimo. Jis per šiurkštus. 
Niekada neišmoks! PADĖKIT! Aš esu aistringa mo- 
teris, bet šito tai jau per daug! 

Marlonas guli ant manęs, prasižiojęs, užsimer- 
kęs, gargia ir vaitoja, opiuminė lova krypuoja, staiga 
baisėdamasi galvoju: netrukus lovos šonai išsiskirs! 
Tada sunkus baldakimas užgrius ant mūsų ir mes 
pakratysime kojas. 

- Marlonai! Gana! - šaukiu baimingai. 

- Kas... kas? - Jis sustingsta ir nusibraukia nuo 
kaktos prakaitą. 

- Liaukis, aš nebegaliu. 

- Nesąmonė! Juo ilgiau... juo geriau bus. Užsi- 
merk ir nesipriešink man. 

- Geriau nebus. 

- Jau pasitenkinai? 

- Seniausiai. 

-O aš ne.- Marlonas atsiplėšia nuo manęs. - 
Paimk maniškį į ranką, darlinę, gerai? 

Suteikiu jam tą malonumą. Tiesa, aš klaikiai pa- 
vargusi, tačiau pasitelkiu savo garsų ypatingą būdą, 
kurį pati sukūriau, per trumpiausią laiką sukeliantį 
dideliausią orgazmą (ritmingas spūsčiojimas, pra- 
maišiui su glostymu). 

- Mmm... geeera, - vaitoja Marlonas, - šito tu dar 
nesi dariusi, oo0, kaip tu moki... taaaip! 

Tikslas pasiektas. Bet tada jis vėl užsimano. 

- Pypukui labiau patinka būti tavyje, - sako, - jis 
vėl kietas. 

- Man viskas skauda. 

Marlonas atsisėda. 

- Nieko nesuprantu, - šaukia niršiai,- nuperku 
tau uolą, dvylikos karatų, gryniausią, o tau viskas 
skauda? 

- Taip jau yra. 

- Ačiū Dievui, ne visos moterys tokios! 

- Ką tai reiškia? 

- Nieko. - Marlonas vėl atsigula šalia. - Aš neuž- 
migsiu. Tu mane pernelyg jaudini, tai nedora. Įkaiti- 
ni, o tada nebenori! 

- Man skauda! 

- Bet ir skausmas gali būti puikus, - piktai drebia 
Marlonas. 

- Mazochistams. Ne man. 

Marlonas nirtulingai nusisuka ir sėkmingai ima 
darbuotis pats, bet aš jau miegu. 

Kitą rytą jis vėl nori mylėtis, bet man iškart suka 
vidurius vien nuo jo prisilietimo. 

- Marlonai, atsargiai. Prašau! 

- Nieko nebus. 

- Kodėl? 

- Anglijoje po vizito pas motiną tave tausojau. 
O kas nutiko: tu mane pametei! 

- Ne todėl. Tu mane užrakinai... 

- Liaukis! - Marlonas užsiima ausis. - Nesuprantu 
tavęs. Juk sakei, jei su vyru guli lovoje, tau iš jo kai 
ko reikia! 

- Bet ne ištisai! Taip byloja protas. 

- Ar dar kartą įsileisi pypuką? Nori tau pasakyti 
labą rytą. Good morning, Mimi, labas ry-tas! 

- Ne! 

Marlonas pašoka, įsižeidęs lekia į vonią, bet su- 
sitvardęs grįžta ir nuogas atsisėda šalia manęs ant 
lovos. Vos atsisėda, galas vėl šauna stačiai aukštyn! 

- Ką ketini veikti artimiausiomis dienomis? - klau- 
sia jis šaltai. 

- Išsimiegoti, pailsėti, pagulėti, tiesiog būti. Kaip 
visuomet po įtempto filmavimo. 

- Geriausiai pailsi viena? 

Be žodžių linkteliu galvą. 

- Gerai. Tada šįvakar skrendu į Angliją ir viską su- 
tvarkau iki tavo atvykimo. 

- Ką tu sutvarkai iki mano atvykimo? - klausiu la- 
bai nepatikliai. 

Marlonas neatsako. Žiūri žemyn į save. 

- Gaila tokios puikios erekcijos, - sako, o paskui 
maunasi apatinukes, paprastas vyriškas medvilninės 
apatinukes. Paskui iš prigrūstos žvejų striukės iškni- 
sa kišeninį kompiuterį. 

- Išvardyk man gimimo, pirmosios santuokos, 
skyrybų, tėvų gimimo datas, paso numerį... 

- Kuriam galui? 

- Mudu tuokiamės Bate liepos 22 dieną. 

- Ką? 

- Juk sakiau tau, - šaukia įniršęs, - ar viską jau pa- 
miršai? Pietų Afrikoje? 

- Kada tu man sakei? 

- Šimtą kartų! - nekantriai rėkia Marlonas. - Jau 
pats laikas! Argi nenori milijono svarų? 

Be žado žvelgiu jam į akis. Marlonas nuleidžia 
žvilgsnį. Tada pašoka, lekia prie terasos durų, vėl 
grįžta. 

- Tuoksimės Bato rotušėje, šeštadienį, liepos 22 
dieną, - susitaikyk. 

- Bet aš dar nepasakiau TAIP. 

- Aš dar tavęs neklausiau. Atsiklaupęs! 

- Marlonai, aš nenoriu. 

- Tai suvaidink, kad nori! - rėkia Marlonas ir trep- 
teli koja. - Na, pasakysi NE paskutinę akimirką me- 
rijoje. Bet aš noriu planuoti vedybas. Man smagu! 

Atsidūstu. 


226 


- Iškelsime didžiules vestuves. Išnuomosiu seno- 
vinę užeigą. Aštuoniolikto amžiaus. 

- Pump-Room? 

- Iš kur žinai? 

- Ji pasakiška. 

- Taigi. Nuostabi šventė. Visus pakviesiu: savo 
ligonius, visus pažįstamus iš klubo Londone. Visus 
Bristolio ir Bato žurnalistus. Flytstryto žiniasklaidą. 
Garsiausius kolegas... 

- Į vestuves, kurių nebus? 

Marlonas pakeičia balsą, maldaujamai žiūri į 
mane. 

- Dešimt metų greit pralėks. Argi nepastebi, kaip 
bėga laikas? 

- Kai kada... bet kai esi nelaiminga, kiekviena die- 
na atrodo amžinybė. 

Marlonas gudriai nuleidžia mano žodžius ne- 
girdom. 

- Reikia rizikuoti. Laimi drąsiausieji! Doli foto- 
grafuos. Noriu, kad ji užsidirbtų. Nebent tu nesutik- 
tumei. 

- Man vis viena. O gal jai būtų nesmagu? 

- Doli? Ji daro viską, ko noriu aš. Kuo vardu tas 
operatorius, kuris buvo Keiptaune. Tas lokys? 

- Žoelis. 

- Paklausk, ko jam reikėtų. Aš noriu filmo apie 
vestuves, kurį būtų galima rodyti visur, per televizo- 
rių, kine, kaip vaizdajuostę, kuo greičiau, kol dar nė 
žodeliu nepaminėta politika. Ar paklausi jį šiandien? 

- Jei nori. 

- Kati sudarys svečių sąrašą. O ką kviesi tu? Sura- 
šyk visus vardus ir adresus ir nusiųsk Kati į kontorą. 
Bet paskubėk, mūsų jau per tris šimtus. 

- Tai beprotybė! Ar žinai, kaip tai vadinama? Čia, 
Paryžiuje? Skraidyti padebesiais. 

- O jeigu man smagu? Paklausk mažylę Miją, ar 
bus tavo liudytoja. Maniškis bus Janas. Jis ištaškys 
į sieną bet ką, kas mums grasins. Kiekvienam nesi- 
tvardančiam nokdauną! 

- O kas nesitvardys? 

- Mano pusbrolis. Iš pavydo. 

- Kodėl? 

- Neranda nuotakos. Visos moterys pabėga. 

- Pusbrolis, kuris nori būti švietimo ministru? 

- Taip. 

- Nekoks apibūdinimas. 

Marlonas suraukia kaktą. 

- Nežinai priešistorės. Jis visai normalus, bet turi 
menką ydą, pernelyg įsisiautėja. Kartais mudu eina- 
me ant peilių. Jis pikčiausias mano varžovas. 

- Ir ketini su juo imtis politikos? 

- Politikai visąlaik ant peilių. Taip turi būti. Vedy- 
boms mums reikia temos. Ypatingos. Tada patrauk- 
sime žiniasklaidos dėmesį. 

- „Baltuolė ir Rožytė“*. 

- Nejuokauk. Tai man pakenks. 

- Būtų gražu ir tiktų Pump-Room aplinkai, viskas 
aštuoniolikto amžiaus. Tu Liudvikas XV, aš Pompa- 


* Brolių Grimų pasaka (vert. past.). 

dur, visi ponai su surdutais, ponios - su krinolinais 
ir plunksnomis papuoštomis skrybėlėmis. Bus dailių 
nuotraukų. Ir iliustruoti žurnalai pirktų. Televizija 
taip pat. Jeigu mudu tuoktumės! 

Marlonas pamąsto. 

- Gera mintis. Ar mažylė Mija gautų kostiumus? 

- Tau reikėtų ją pasamdyti. 

- Tada tu pasamdyk vietoj manęs. 

- Kaip nori. Bet darbo bus daug. Ir brangiai 
kainuos. 

- Vestuvės brangiai kainuos. Bet tai ne išlaidavi- 
mas. Tai investicijos į mano politinę ateitį. Kiek laiko 
tau reikės, kad atsigautumei? 

- Savaitės. Kodėl klausi? 

- Pailsėjusi gali paieškoti buto. Karališko didumo, 
iki dviejų milijonų svarų, kad negadintume vienas 
kitam nervų. 

- Tai tikrai atsikraustysi į Paryžių? 

- Ne visai. Beveik. 

- O kaip mano butas? 

- Išnuomosime. 

- O gražusis tavo namas kaime? 

- Jį aš pasiliksiu. Dėl avių... ir... tenai manęs nie- 
kas neras. Noriu buto viršutiniame aukšte. Kad aukš- 
čiau niekas negyventų. Ir be durininko. Aš ateisiu ir 
išeisiu, ir kad niekas nežinotų, namie aš ar ne. 

- O kokiame rajone butas? 

- Čia. Šalia tavęs. Juo arčiau, juo geriau! 

- Kiekviename prabangiame name yra durininkas, 
O čia kilmingiausias Paryžiaus rajonas. 

- Pamėgink. Man visuomet sekasi. 

Atsidusau. 

- Nesvarbu, ar aš sutiksiu, ar ne, trys šimtai žmo- 
nių per tokį trumpą laiką, su kostiumais... 

- Gana apie tai, - pertraukia mane Marlonas, - 
kada galų gale pristatysi mane savo garsiajai mo- 
tinai? 

- Ji dar Niujorke, dėstys iki birželio pabaigos. 

- Dar šiandien paskambink jai ir kuo nuoširdžiau- 
siai pakviesk į vestuves. 

- O kodėl užsispyrei tuoktis vasarą? Man kalnai 
darbo. Kursiu filmą Malaizijoje. Dar vieną liepos pra- 
džioje Havajuose. Dar dešimt naujų pasiūlymų... 

- Havajuose? - įtariai sušunka Marlonas. - O ką tu 
filmuosi Havajuose? 

- Negaliu išduoti. Asmeninis užsakymas. Paslap- 
tis. Ir dar turiu pasiruošti egzaminui prieš atostogas, 
homeopatijos... 

- Sužadėtiniai paslapčių neturi. Kas ir ko iš tavęs 
nori Havajuose? 

- Ar nebūtų įmanoma atidėti vestuvių iki rudens? 

- Ne! - staugia Marlonas ir smogia kumščiu į 
lovą. - Visąlaik kaišioji man į ratus pagalius! Aš 
pertvarkiau dėl tavęs savo gyvenimą, drabužius, 
apatinius, papuošalus, mūviu medvilninėmis apa- 
tinukėmis! Aš! Net gyvatės nebėra. Ir štai kokia pa- 
dėka! 

Kaipmat pasijaučiu kalta. 

Marlonas teisus. Keiptaune jis nusiėmė grandinėlę 
nuo kojos, graudžiai dūsaudamas, ir ne tik tai. Ap- 

marškinėlių, jokių paslėptų auskarų, vokų šešėlių, 
lūpų dažų. Tik ta abejotina knyga: KAIP AŠ ĮKUR- 
SIU NUOSAVĄ VALSTYBĘ? Visa kita kaip norma- 
laus vyriškio. 

Trumpai drūtai: praleidžiu keletą nepakenčiamų 
dienų ir gėdydamasi prisipažįstu, kad Marlonas pri- 
vertė mane atsisakyti filmo Malaizijoje ir ieškoti buto 
Paryžiuje. 

Ir jam pasisekė! 

Nors ieškojau labai nenoriai, mat iš viso neieško- 
jau, staiga name priešais atsilaisvino butas, milžiniš- 
ko dydžio, viršutiniame aukšte, butui dar priklausė 
ir buvę tarnų kambariai pastogėje. 

Be to, durininkė gyvena name gretimai. Vartai ne- 
saugomi, kaip trokšta Marlonas. Ir butas apstatytas. 
Geriau nebūna. 

Aš jau minėjau: iš pradžių maniau, kad Marlonas 
tik dedasi esąs milijonierius. Bet dabar jis įrodo tikrai 
turįs pinigų, nes kaina astronominio dydžio, o jis su- 
moka grynais! 

Be to, mums iškart pažadama duoti raktus, vėl 
stebuklas, nes Paryžiuje nuo išankstinės sutarties 
iki pardavimo sutarties praeina trys mėnesiai. Bet 
kadangi Marlonui nereikia kredito iš banko, o kitas 
interesantas atsisakė pirkti, visi dokumentai jau su- 
tvarkyti. 

Marlonas perveda pinigus, ir birželio vidury butas 
jau jo. 


231 


Antradienį po Sekminių aš iš tiesų jau laikau ran- 
koje raktus. 

Trečiadienį atvyksta Marlonas ir tuoj nusiperka 
fakso aparatą. Vakare gauname pirmuosius daiktus, 
pilnas dėžes knygų ir aplankų su dokumentais iš jo 
priimamojo Bate. 

Marlonas devintam danguj! 

Ir laiko tai geru ženklu, tikisi kad merijoje ištarsiu 
TAIP. 

Bet mudviejų santykiai įtempti. Buvo pernelyg 
gera Paryžiuje be jo, be jo karštligiško skubrumo, 
persekiojimo manijos, nuolatinių rietenų, pykčio 
priepuolių, - tikros atostogos! Be to, - jis man šį tą iš- 
krėtė. Vėliau papasakosiu. Pasekmė - atskiros lovos. 
Šiąnakt jis miega naujame bute. Aš savo namuose! 

Bet iš pradžių pusę nakties prasiginčijome, nes ryt 
turime švęsti sužadėtuves. Marlonas surengė šventę, 
be niekur nieko! Pakvietė Lenį ir Žoelį, mažylę Miją 
ir Lorį, savo pusbrolį, žūtbūt užsimaniusį susipažinti 
su manimi. 

Sėdime mano bambukinėje virtuvėje, po mumis 
Paryžiaus žiburių jūra, ir aš nieko nesuvokiu. 

- Turėjai bent atsiklausti manęs, - bambu, - ką tu 
išdarinėji, tai beprotybė! 

- Kaip? Aš? Beprotybė? - šėlsta Marlonas. - O ko 
tu iš tikrųjų nori? Šunyčio? Aš vyras. Žinoma, ne- 
snaudžiu kepurėje. Iš nieko nieko ir nebūna. Tu gau- 
si pinigų. Gausi briliantų. Ir už tai juk gali vieną die- 
ną pavaidinti laimingą sužadėtinę - prašau. 

- Nerėk šitaip. Pažadinsi kaimynus. 

- Rėkiu, kada noriu. - Marlonas pasirausia savo 
žvejiškos striukės vidinėje kišenėje, išima išsipūtusį 
baltą voką ir sviedžia man: - Štai! Gaudyk. 

- Kas čia? 

- Tavo honoraras. Už filmą, kurio atsisakei dėl 
manęs. Nenoriu, kad turėtumei nuostolių. Gal už tai 
malonėtum man rytoj dukart nusišypsoti ir balsu pa- 
sakyti: aš tave myliu? 

- Jei būtinai nori. 

- Noriu! 

Pamąstau. 

- O kam... tau prireikė Žoelio? - klausiu nepa- 
tikliai. 

- Aptarsime filmą. Mūsų vestuvių. Apmatai gata- 
vi, man rūpi, ką jis pasakys. 

- Taijau turi filmo apmatus? Režisierius tu? 

- Žinoma! Išmokau iš tavo automobilio reklamos. 
Aš geras mokinys. Ryt kuo labiau pasigražink. No- 
riu, kad Loris sprogtų iš pavydo. 

Atsistoju ir įsipilu stiklinę vandens. 

- O kuo užsiima tavo pusbrolis? - klausiu tada 
kaip galėdama ramiau. 

- Semia pinigus. 

- Irgi rado aukso gyslą kaip tu? 

- Rado. Laimės kūdikis! Amžiaus talentas! Pinigai 
jam taip ir byra. 

- Koks talentas? 

- Sužinosi, kai susituoksime. 

- Kaip manai, ar mes susidraugausime? Jis ir aš? 

- Bijau, taip, - niauriai sako Marlonas. 

- Kodėl bijai? 

- Tas vyriškis nenuspėjamas. Kad su juo neflirtuo- 
tum, jis sugebės tave nuvilioti nuo manęs. 

- Kaip? Juk nuo jo pabėga visos moterys! 

- Bet ne iškart! Po keleto mėnesių. 

- Tai kas jo per yda? 

- Nesvarbu, - sutrinka Marlonas. - Tu tik nesišne- 
kėk su juo. Beje, ryt aš segėsiu auskarus. 

- Per mūsų sužadėtuves? 

- Gal ryt pasirodysiu tau... keistokas. Tam yra 
priežastis. Elkis kaip įsimylėjusi nuotaka, atliksi savo 
vaidmenį, o aš atliksiu savąjį. Paprasčiausiai įsivaiz- 
duok, kad mudu stovime scenoje ir vaidiname suža- 
dėtuvių spektaklį... 

- Niekuomet nesu vaidinusi. O jeigu tave nu- 
vilsių? 

- Būdama režisierė? Tu sugebėsi. 

- Tau bus staigmena. 

- Ne, - sako Marlonas ir atsistoja, - aš tavimi pasi- 
tikiu. Ir jokių staigmenų! Okei? Žinau, aš vis dar ne- 
įkvėpiau tau noro tekėti už manęs. Bet man visuomet 
sekasi. Ir aš nepasiduodu. Tikrai nori, kad miegočiau 
aname bute, ne tavo? 

- Noriu. 

- Tada išeinu. Į tremtį. Madam paliepus. Bet apie 
tai ryt niekam nė žodžio. Gal pasakyti, kuo aš tikiu? 

- Pasakyk. 

- Kad Bato merijoje tu sužinosi. 

- Ką? 

- Jog nebegali gyventi be manęs. Nepamiršk: I love 
you, I need you, I want you. O manęs reikia Anglijai. 
Ir tavęs! Politikai reikia aukų! Ar kada nors galvojai 
apie tai? Ne? Tai pagalvok. Savo opiuminėje lovoje. 
Good night, Mimi Tulipan, g00d night. 


T  Dešimtas skyrius CD 


užadėtuves švenčiame geriausiame Bulonės miš- 

ko restorane. Tai didžiulis parkas Paryžiaus va- 
karuose, su pilaitėmis ir ežerais, valtimis, antimis, 
upėtakiais, nuostabiomis alėjomis, garsiuoju rožynu 
Bagatelle ir, kai tik sutemsta, klestinčiu parduodamos 
meilės verslu. To kol kas dar nematyti. Saulė šviečia, 
dangus sodriai mėlynas, trisdešimt laipsnių, o mes 
lygiai pirmą valandą susitinkame „Aukso kriokly“. 

Restoranas garsėja savo sodu. Kaip tik jame dabar 
ir sėdime, po baltos drobės skėčiais nuo saulės, ap- 
linkui žydintys krūmokšniai, rožės, toliau didžiuliai 
kaštonai, čiulba paukščiai, kvepia gėlės. 

Restoranas pilnutėlis. Bemaž prie kiekvieno stalo 
pažįstami iš televizijos, kino filmų, leidyklų ir madų 
pasaulio veidai... elegantiškos eilutės, gražios suk- 
nelės. 

Bet į akis labiausiai krintame mes. 

Mat visi apsirengę baltai! 

Taip buvo sutarta. 

Aš, švytinti sužadėtinė, sėdžiu Marlonui iš de- 
šinės, su trumpa balta pikė audinio suknute, juodi 
plaukai, kuriuos auginuosi nuo Keiptauno, papuošti 

baltomis rožėmis, raudona rankinė, raudoni bateliai, 
raudoni lūpų dažai, ausyse rubinai. 

Ant bevardžio kairės rankos piršto pūpso milži- 
niškas dirbtinis briliantas, ką tik įstatytas į platiną, 
kai saulės spindulys jį kliudo, taip sukibirkščiuoja, 
kad net atrodo grėsmingai. 

Vakar atkakliai pasninkavau ir jaučiuosi neapsa- 
komai graži. Tačiau aš gražinausi ne dėl Marlono. 
Gėlės plaukuose skirtos Žoeliui. 

Vargšelio man nuoširdžiai gaila. 

Paskambinau jam, šįryt, jis jau važiavo traukiniu 
iš Briuselio į Paryžių. Įspėjau: viskas, ką pamatysi, 
tik vaidyba. Nežiūrėk rimtai. Bet nesu tikra, ar jis pa- 
tikėjo. 

Mano, kad jis mums reikalingas kaip šuniui penk- 
ta koja! 

Markstosi nuo saulės, nuolat nusiima akinius, va- 
losi amžinybę, dūsaudamas juos vėl užsideda. Tada, 
kai mano, jog niekas nestebi, pro akinius ryja mane 
liūdnu žvilgsniu. 

Kaip gyvenimas atsikeršija... 

Daug metų kankinausi, kai jam manęs nereikėjo. 
O dabar kasdien susisiekiame. Kai grįžome į Europą, 
žadėjo man aukso kalnus. Dieną naktį skambindavo 
telefonu iš Malaizijos, kur jis dirbo su režisieriumi 
vokiečiu, perėmusiu mano filmą. 

Atsiuntė orchidėjų iš Kvala Lumpūro ir aukso 
apyrankę su užrašu FIREWALK. 

Mat jis ketina eiti per žarijas dėl manęs. Hava- 
juose! 

Norėdamas įrodyti, kad tikrai myli. 

Sėdime prie apskrito stalo. Marlonas tarp mažylės 
Mijos ir manęs, aš - tarp jo ir Žoelio. Ir Ingmaras čia. 
Ir Lenis su Pege Šu. Vieta priešais mane laisva. Lau- 
kiam Lorio, pusbrolio, kurio vis dar nėra. 

Aš dar nepaminėjau: Pegė Šu Lenio jaunystės mei- 
lė. Vėl ją susirado - per internetą, kruopščiai ieško- 
damas naujos moters. Nuo tada nebekamuoja manęs 
telefonu vidurnaktį, kai žino, jog Marlonas išvažia- 
vęs. Davė ramybę ir mažylei Mijai! 

Dėkinga žiūriu į kūningą geltonplaukę su garbanų 
kuodu. Ji tik vakar atvažiavo į Paryžių. Iš Libano. Ar 
šįkart kas nors išeis? Jai ir Leniui? 

Marlonas padaužo į taurę. 

Nuo galvos iki kojų jis spindis džiaugsmu suža- 
dėtinis. Balta eilutė, pilka žvejų striukė, balto šilko 
marškiniai. Briliantų žiedas puošia jo kairę ranką, 
kuri guli ant staltiesės. Šalia pieštukas ir bloknotas, 
kur jis kartkartėmis uoliai rašo. 

Ir jo šukuosena nauja. Plaukai tokie trumpi, kad 
matyti didelės ausys. Smailiais speneliais. O juose 
kas? Briliantinės širdutės! Maždaug keturių karatų. 
Jis ištisai glausto mane, vadina MANO GYVENIMO 
MEILE! Ir kas ketvirtį valandos kartoja: „I love you! 
Ar tu irgi mane myli?“ 

Bet dabar jis sako kalbą. Aperityvui patiekė šam- 
pano, tad visi jau kuo linksmiausiai nusiteikę, be Žo- 
elio ir manęs, tik aš neišsiduodu. 

- Didžiausią naujieną jau atspėjote, - pradeda kal- 
bą Marlonas ir paima mano ranką, - mes susižadė- 

jome! Tik dar nežinote štai ko: liepos mėnesį mūsų 
vestuvės. Šeštadienį, 22-ąją. Rotušėje. Bate. Visus 
širdingai kviečiame. Tikiuosi, kad atvyksite. Mes 
tuokiamės todėl, kad iš tiesų mylime vienas kitą. Ne 
iš išskaičiavimo, be jokių pašalinių minčių. Pirmo- 
ji santuoka mums abiem buvo nelaiminga. Žinome, 
kad šis žingsnis svarbus, bet šįkart tikrai suradome 
savąsias puses. - Kilsteli taurę: - Myliu tave, Mimi! 
Už meilę! Už gyvenimą! Už laimę! 

Išgeriame, lydimi audringų plojimų. 

Ploja net Žoelis. Bet abejingai. Atrodo toks nelai- 
mingas, nusiaunu dešinį batelį ir švelniai pėda pa- 
glostau jam koją. Jis krūpteli. Paskui vogčiomis šyp- 
so man auksinėmis akimis. Niekas nepastebi. 

Tą akimirką kažkas sušlama aukštame kaštone 
man už nugaros. Prašmatni juoda ir balta šarka sklen- 
džia žemyn, tiesiai ant mūsų stalo, ir pavagia gabalą 
sviesto. Iš stiklinio dubens, prieš pat Marloną! 

Kitą akimirką ji vėl aukštai medyje, grobį išdidžiai 
laiko snape, o ant mūsų pasipila žalių dygliuotų kaš- 
toniukų kruša. 

Visi pratrūksta kvatotis, net ir kilmingi svečia prie 
gretimų stalų. Šįkart ir Žoelis kvatojasi nesivaržyda- 
mas. Tik Marlonas susiraukia. 

Bet jis greit susitvardo. 

- Dar šampano, - šaukia padavėjui ir vėl atsisuka 
į mus. - O dabar svarbiausia naujiena, - paskelbia 
balsiai, - mudu tuokiamės apsirengę istoriniais kos- 
tiumais. Kostiumai bus ir svečiams. Tai labai tinka 
pasakiškai užeigai, tenai vyks puota. 

Mat mano pasiūlymas Marloną visiškai pakerėjo: 
Liudvikas XV ir madam Pompadur. Jis trokšta suvai- 
dinti Liudviką XV visu prašmainumu. 

Nori baltų šilkinių kojinių, sidabrinių kojaraiščių, 
sidabrinių pūstų kelnių, aukštakulnių batų su baltais 
kaspinais, auksinio durtinio, žydro aksomo mantijos, 
siuvinėtos auksinėmis Burbonų lelijomis. 

- Ir pritrenkiančios vėduoklės, - paskelbia pabai- 
gai, - tokios pritrenkiančios, kad visi sprogtų iš pa- 
vydo! 

- Argi tada ponai nešiojosi vėduokles? - nustem- 
ba mažylė Mija. 

- Nesinešiojo, - papučia lūpas Marlonas, - bet aš 
vis tiek noriu jos, iš baltų stručio plunksnų, pramai- 
šiui su kerinčio žydrumo, noriu, kad Loris net apsi- 
putotų iš įniršio! - Jo balsas dabar kaip įnoringo kū- 
dikio. 

- Kas tas Loris? - klausia Žoelis. Pirmi jo žodžiai. 

- Keistuolis mano pusbrolis, kuris dabar turėtų 
čia būti ir kurio nėra. Aš jam parodysiu. Noriu, kad 
atrodytų kaip rūmų juokdarys, palyginti su mani- 
mi! - Spindulingai šypso ir manieringai išima man 
iš plaukų mažą kaštoną. - Mimi tą supranta, - leme- 
na, - juk su vėduokle galima koketuoti taip, kad visi 
neteks žado. 

- Tu šito nori? - klausiu nustebusi. - Per savo ves- 
tuves? 

- Būtent. Su tavimi, brangute! Su kuo dar? 

- Ar yra toks Liudviko XV portretas, kur jis koke- 
tuoja? Mija? Ar žinai tokį? - klausiu linksmai. 

- Nėra! Nesu mačiusi! Žinau su karūna, kardu, 
skeptru, skrybėle su plunksnomis... 

- Aš moku, - klykteli Marlonas, - tad ir muziką 
užsakau. Žydra ir balta vėduoklė. Okei? Kuo dides- 
nė. Ir dar, Mija, kuo ryškesnis skirtumas tarp karališ- 
kų vestuvių ir buities. Juk tu siūsi mums kostiumus? 
Ar galime tavimi pasikliauti? 

- Mielai pasiūsiu. Niekai, jeigu leidžia lėšos. Man 
tik reikia Žinoti, kiek pinigų... 

- Pinigai iš viso nesvarbu, - išdidžiai šaukia Mar- 
lonas, - tu parinksi kas geriausia, o aš tik sumokėsiu. 

Įkypos Mijos akys sužimba. 

Dar neminėjau, Mijos tėvas kilęs iš Kambodžos. 
Mija pusiau azijietė, bet tai nekrinta į akis. 

- Žoeli! - šaukia Marlonas. - Jūs girdėjote? Tai 
liečia ir filmą. Noriu, kad jis prasidėtų nuo namų ir 
baigtųsi namais. Laiminga pabaiga: namų židinio 
laimė. Drabužiai namie: šiurkštūs, vyriški, jokio sen- 
timentalumo. Žiūrovai turi pajusti, kad sutuoktinis 
rimtas vyras, ne romantikas, ne ištižėlis, ne, jis visuo- 
menės ramstis, kuriuo galima pasikliauti. 

- O kur butas? - klausia Žoelis. 

- Čia, Paryžiuje. Bet štai kas. Neturi atrodyti kaip 
Paryžiuje. Tegu žiūrovai mano, kad gyvename An- 
glijoje, Londone. 

- Kodėl? 

- Aš taip noriu. 

- Okei. O kiek kambarių? 

Marlonas ima skaičiuoti. 

- Trylika? Ar daugiau? 

Žoelis nusimena. 

- Kai toks didelis pasirinkimas, kas nors tinkama 
tikrai bus, - sako ir vėl nutyla. 

Žinau jo mintis. Jis negali varžytis su tokia krūva 
pinigų. Juk ir Keiptaune taip pat nutiko! Todėl jis ir 
nekovojo dėl manęs, taip man paaiškino. O dabar vėl 
neteko drąsos! Turiu ko nors griebtis! Bet ko? Kad 
nepastebėtų Marlonas? 

- Mieloji mano Mija, - kaip tik kalba Marlonas, - 
juk rasi man tinkamus drabužius? Galiu tavimi pa- 
sitikėti? 

Tada aš mikliai numetu nuo savo kėdės raudoną 
rankinę. Jos pakelti lenkiamės abu su Žoeliu. 

- Viskas tik vaidyba! - kuždu Žoeliui į ausį. - Ne- 
žiūrėk rimtai. 

- Gerai jau, - irgi kužda Žoelis, paduoda man ran- 
kinę, mudu atsitiesiame. Mūsų rankos valandžiukę 
susiliečia. 

- Kas atsitiko? - Marlonas įtariai žvilgteli po sta- 
lu. - Ar jums neįdomu? Vestuvių filmo kostiumai? 
Filmuosime ir mano priimamajame Bate, tam man 
vėl reikės visiškai kitokių drabužių... - Jis nutyla. 
Apatinis žandikaulis atvimpa. Apimtas siaubo spok- 
so Leniui pro petį. Kas ten ateina? Balta balta? Links- 
mai mojuodama, akivaizdžiai patenkinta? 

Kino žvaigždė! Jo mama! 

Visos galvos pasisuka į ją. Pegė ir aš atsakome 
mostu. Marlonas pašoka, žaibiškai susitvardęs, mo- 
teriško jo elgesio kaip nebūta. 

- Sveika, motin, - šaukia griežtai, - ką tu veiki Pa- 
ryžiuje? 

- Atvykau atšvęsti sužadėtuvių. Loris pakvietė 
vietoj savęs, jis negali, turi skubių reikalų. Aplankys 
jus kitą savaitę, pirmadienį ar antradienį. - Ji atsisė- 
da į laisvą vietą tarp Ingmaro ir Lenio, kaip tik prieš 
mane, ir šypsosi visam stalui: - Sveikinu visus. Aš 
esu motina... 000, ponas prodiuseris. Labai džiugu. 
Ir stilistė... ir operatorius - taigi man kaip... kaip tik. 
Marlonai, ar šiems žavingiems Žmonėms pasakojai 
apie mano filmą „Nugrimzdę jūroje“? Mat aš aktorė, 
turite Žinoti, ar tu sakei? 

- Dar ne, - lediniu balsu atkerta Marlonas. - Ar jis 
tave atskraidino? Loris? 

- Taip. Edį ir mane. Mudu apsigyvenom viešbuty- 
je, kurį jis gal pirks. Labai gražūs kambariai. Bet ge- 
riausio dalyko tu dar nežinai. Spėk! 

- Niekuomet nespėlioju, - užsispiria Marlonas, - 
taigi sakyk? 

Žvaigždė prajunka. | 

- Jis padovanojo man teatrą. Bate! - Ji pasimo- 
ja padavėją, užsisako dvigubą konjako, skimbčioja 
auksinėmis apyrankėmis ir pergalingai žiūri į sūnų. 
Ji su plačiomis ilgomis kelnėmis, nėrinių palaidine, 
turbanas baltas ir žvilgantis. Visa apsikarsčiusi pa- 
puošalais. Žoelis negali atplėšti nuo jos akių. 

- Mielai ją pafilmuočiau, - šnibžda man. 

- Gal prikalbinsiu ją vienam filmui, - sakau ir su- 
maniai padedu ranką šalia jo stalo įrankių, kad pa- 
matytų, jog pasipuošiau jo apyranke FIREWALK. Žo- 

elis kaipmat tą pastebi. Droviai šypsodamas nusiima 
akinius ir mėgaudamasis šluosto. 

- Šnibždėtis nemandagu! - Marlonas kaip savinin- 
kas apsikabina mane per pečius. - Apie ką judu? 

- Mudu norėtume nufilmuoti tavo motiną. 

- Bet kada, su didžiausiu džiaugsmu! - sako 
žvaigždė, viską girdėjusi. - Bet prašyčiau ir man at- 
skleisti paslaptį: kada vestuvės? 

- Liepą. Bate. Pokylis Purmp-Room. 

- Ooo, elegantiška, elegantiška! Mano sūnus 
švaisto pinigus. Marlonai, o kuo tu apsirengsi? Kos- 
tiumu? 

- Aukštakulniai bateliai, sidabrinės pūstos kelnės, 
žydra mantija, siuvinėta aukso lelijomis. 

- Tu... kaaaip? - Žvaigždė taip ir lieka išsižioju- 
si. - Ar tu visai, visai... visiškai pametei protą? - Ji 
spokso į sūnų, į jo briliantinius auskarus, jai regimai 
kyla baisiausias įtarimas. 

- Mudu tuoksimės persirengę kostiumais, - nura- 
minu ją. - Marlonas bus Liudvikas XV, o aš jo meilu- 
žė, madam Pompadur. 

- Ak, - atsidūsta ji su palengvėjimu, - jis mane 
išgąsdino. Bet gerai skamba. O kuo vilkės karalienė 
motina? - Ji grįžteli į Miją: - Jūs stilistė. Ar galite man 
ką nors pasiūlyti? 

- Mielai. Atnešiu jums nuotraukų, madam, jūs iš- 
sirinksite, paskui pamatuosime, kas geriausiai tiks. 

- Tik nieko itin rėksmingo, - pareiškia Marlonas. 

- Tu klysti! - Žvaigždė pasitaiso baltą turbaną. - 
Juo rėksmingiau, juo labiau man tinka. Balta žvilgan- 
ti suknia, nusagstyta briliantais... 

- Jeigu kas nors ir blizgės, tai tik karalius, - paskel- 
bia Marlonas, - tai mano filmas. 

- Filmas? Koks filmas? 

- Vestuvės bus filmuojamos, aš režisierius, Žoelis 
operatorius... O! Valgiai! Pats metas! 

Kino žvaigždė graudžiai atsidūsta. 

- Spėju, kad vėl vien daržovės? 

- Žinoma! - Marlonas rūpestingai apdengia man 
kelius didele balta servetėle. - Ir valgiaraštis nekei- 
čiamas, mMotin. 

- Ir jūs tai valgote? - ieškodama pagalbos ji grįž- 
teli į Miją. 

- Su malonumu, madam. Nuo šitokių valgių ne- 
storėji. 

Atnešama šešetas patiekalų, vien vegetariškų, taigi 
jokios mėsos. Kati užsakė, iš Bato telefonu ilgai tarėsi 
su virėju, valgiai tinkamai suderinti. Tikras pasigar- 
džiavimas skrandžiui ir akiai. Spalvos stulbina. 

Alyviniai artišokai su rožine mišraine. Žalios avo- 
kados su juodu sezamų padažu. Raudona kaip krau- 
jas pomidorų sriuba stikliniuose dubenyse. Šafranų 
geltonumo ryžiai su žaliaisiais žirneliais, balsvais 
žiediniais kopūstais, tamsiomis razinomis, oranži- 
nės spalvos karamele aplietomis morkytėmis, galų 
galiausiai rožiniai lęšiai, pankoliai, troškinti su švie- 
žiais žaliais builiais, bulvinių saulėgrąžų paštetu ir 
garstyčių sėklomis, kurios atrodo kaip juodieji ikrai. 

- Ar buvo gardu? - klausia Marlonas motiną, kuri 
narsiai ragavo visų patiekalų. 

- Nieko sau. Tiktai... skrandis liko tuščias. Tary- 
tum visiškai nebūčiau valgiusi. 

- Tai lengvas maistas. Galima valgyti, kiek nori, 
o paskui pasijunti kupinas energijos. Nė vienas iš 
mūsų nuo šio stalo nepakils pavargęs, ir nė vienam 
nereikės prigulti, kad suvirškintų. 

- Ir nuo šitokio maisto tikrai nestorėji? - klausia 
Pegė Šu. 

- Nė gramo nepriaugi. Liesėji! O jeigu sergi, pa- 
sveiksti. Kalbu kaip gydytojas. Jums įdomu? 

- Labai. 

- Tada įteiksiu jums savo virimo knygą. 

Vyriausiasis virėjas prieina prie mūsų stalo. 

- Ar ponai patenkinti? - klausia. 

- Trūksta žodžių, - linkčioja Marlonas, - greičiau- 
siai jums nebuvo lengva? Be mėsos, be žuvies, be 
kiaušinių, be grietinės, tik daržovės ir žalumynai... 

- Man tai buvo iššūkis, - sako vyriausiasis virė- 
jas, - bet kai ko išmokau. Dabar dar atneš desertą. Tai 
pasaulinė premjera. Aš jį sukūriau. Specialiai jums ir 
jūsų svečiams! 

- Koks pavadinimas? 

- „Pilka simfonija“. 

- Tad iš anksto dėkojame jums už vargą. 

Atžingsniuoja aštuoni padavėjai, prieš kiekvieną 
padeda po auksinę lėkštę, ant jos - stiklinis dubenė- 
lis sidabriniu dangteliu. 

- Manjjau iš tiesų įdomu, - sako Lenis, tikras virė- 
jas Mėgėjas. 

Tą akimirką aštuonetas padavėjų nukelia sidabri- 
nius dangtelius. Čiumpame šaukštelius. 

Keistas skonis. Lyg, vaistų. 

Žoelis kumšteli man ir vypso. 

- Vaistų skonio. Nuo kosulio. Argi ne? 

- Nuostabu, - susijaudinęs šaukia Lenis, - dar nie- 
kad, niekuomet nesu nieko panašaus valgęs. 

- Nemalonu, - sako Pegė Šu, - pamiršo įdėti cuk- 
raus. Taip neturėtų nutikti šitokio brangumo res- 
torane. 

- Nepamiršo, - sako Lenis, - taip turi būti. Vakar 
Neue Welt gurmanų skiltyje buvo parašyta: „Desertai 
be cukraus - gastronomijos ateitis“. 

Kaip? Ar Leniui pasimaišė protas? Stebeiliju pil- 
kus ledus ir melsvai žalias putas, kur jie plaukioja. 
Šiaip valgau kukliai, jokio plaukiojančio, skraidan- 
čio ar vaikštančio gyvūno, bet deserto noriu saldaus. 
Saldaus kaip nuodėmė. Antraip iš gyvenimo nebe- 
bus jokio džiaugsmo. 

- Keistas pudingas, - nepatenkintas Marlonas knai- 
bo pilkus ledus, - valgis buvo rinktinis. Bet šitas varo 
man neviltį. 

- Kas čia? - klausia žvaigždė. 

- Čiobrelių šerbetas su pipirmėčių putėsiais. 

- Ar tau skanu, Pege? - viltingai klausia Lenis. 

- Tavo braškės su pienu kur kas gardžiau. 

- Bet jos ne ypatingas valgis. Nepamiršk, dabar 
tu Paryžiuje. Gal man nueiti į virtuvę? Paprašyti re- 
cepto? 

- Nieku gyvu, - pasibaisėjusi šūkteli Pegė ir atstu- 
mia auksinę lėkštę. 

- Virėjas iš mūsų pasityčiojo, - pareiškia Marlo- 
nas. - Ei, padavėjau! Visiems šokoladinių putėsių. 

- Tuojau, pone. Ar šerbetas nepatiko? 

- Perduokite savo bosui, kad nuoširdžiai dėkoja- 
me, bet mes ne ligoniai. Gyvūnų nevalgome doro- 
viniais sumetimais. Šitas pudingas tetinka tik ligo- 
ninei. 

- Su malonumu, pone. 

- Marlonai, taip nemandagu, - sakau, - Paryžiuje 
niekas taip šviesiai tiesiai nekalba. Tau reikėjo pasa- 
kyti švelniau. 

- Paryžius mane nuvylė, - skundžiasi Marlonas, - 
net Anglijoje niekur nerasi tokio beskonio deserto. 

Paskui jis sukerta dvi porcijas šokoladinių putėsių, 
Lenis, Pegė ir Žoelis taip pat. 

- Putėsiai gali būti su grietinėle ar kiaušiniu, - 
įspėju, - tu juk nevalgai šitokių. 

- Šiandien tiek to! Noriu saldumynų. Mmmm. 
Kaip skanu! 

- Jūsų tiesa! - Pegė Šu nusišypso visiems, paskui 
mėgaudamasi ištiesia apvalias rankas, išsisega vieną 
kitą plaukų segtuką, papurto galvą, ir geltonų garba- 
nų banga nuvilnija ant jos balto kostiumėlio, apden- 
gia pečius, reginys įspūdingas. 

Lenis netenka žado. Sėdi kaip patėkštas iš susiža- 
vėjimo, paskui ima jos ranką, abu pasikeičia ilgu ne- 
byliu žvilgsniu. Pasakiškas vaizdas! Taip, atėjo nauji 
laikai. 

Amžius dabar nieko nebereiškia. Mat žinau, kad 
Pegei jau daugiau negu šešiasdešimt. Tikiuosi, ji pa- 
siliks Europoje. Tada nufilmuosiu ją vienoje savo 
LINKSMO KLIMAKSO serijoje. Ji gyvas pavyzdys 

to, kad šiandien šešiasdešimt - anų laikų keturiasde- 
šimt! Ji tokia guvi, linksma, patraukli, sveika! Ir Le- 
nis taaaip įsimylėjęs! 

Ir man bus tiek pat amžiaus po penkerių metų. 
Koks mylimasis tada bus šalia? 

Tik ne daktaras Makdonaldas. Gal Žoelis. Jeigu 
pasiseks. Bet staiga man prieš akis iškyla Bebė. Taip 
ryškiai, kad net išsigąstu! Didelės, svajingos akys, 
vaikiška burna, liūdnas veidas, kai mudu išsiskyrė- 
me. Man nusmelkia širdį. 

Ne jis mane pametė. Aš pavariau jį, nes jo motina 
nepritarė mūsų santykiams. 

- Mimi, - pasakė tada Monika, - maldauju, duok 
ramybę mano vaikui! 

Taip ir padariau. Aną rugsėjį. Ir nebesijaudinau. 
Ojis kankinosi. Bet papasakosiu viską kitą kartą. 

Marlonas užsako kavos, žalio šartrezo, kad leng- 
viau suvirškintų valgius, tada paima mano ranką ir 
įsimylėjusiomis akimis žiūri į žaižaruojantį briliantą. 

- Dar du klausimai, ir einame. Mija, ar būsi liudy- 
toja? Mano Mimi. Mano gyvenimo meilei? 

- Mielai, - sušunka maloniai nustebusi mažylė 
Mija. 

- Mano bus Janas. 

- Kas jis? - klausia Lenis. 

- Asmens sargybinis. Antras klausimas: Leni, man 
reikia prodiuserio ypatingam filmui. 

- Su pagrindiniu vaidmeniu man? - viltingai rik- 
teli kino žvaigždė. 

- Filmas nevaidybinis. 

- O koks? 

- Trisdešimties minučių trukmės apie nepaprastą 
sumanymą. Pietų jūroje. 

- Pietų jūroje? - perklausia Žoelis žvilgtelėjęs į 
mane. - Kada? 

- Liepos pradžioje, - oriai atsako Marlonas, - aš 
režisuosiu. 

- Kas režisuos? - klausia Lenis. - Ne Mimi? 

— Aš! Juk sakiau. 

- Okei, - Lenis gūžteli pečiais. - Apie ką filmas? 

- Paslaptis! Niekam nė žodžio. Ar galiu pasitikėti? 
Jumis? - Ilgai žiūri į visus. - Taigi. Tema fantastiška. 
Filmas apie nepaprastai jautrius žmones, be galo ta- 
lentingus, žmones, kuriems iš gyvenimo reikia dau- 
giau. Ne tik miegoti, dirbti, valgyti, kurie nori kai ko 
išmokti, kai ko ypatinga... 

- Ko? - susidomi Pegė. 

- Nori išmokti, kaip veikia stebuklas. 

- Koks stebuklas? - sulaiko kvapą Mija. 

- Kaip suvaldyti gamtos dėsnius, - iškilmingai 
sako Marlonas, - jie mokosi to, ką paprastai gali pa- 
daryti tik dievai. 

Visi tyli. Stebeilijame kaip pakerėti Marloną ir lau- 
kiame, kol jis kalbės toliau. Bet tas neskuba. 

Galop Lenis pasilenkia į priekį ir klausia: 

- Kur bus filmuojama? 

- Havajuose. 

- Bet juk tai nesusiję su vaikščiojimu per ugnį. 
O gal susiję? 

- Žinoma! - Marlonas veria jį smiliomis žaliomis 
akimis. - Susiję. 

- Dragons Seminars? Gal? 

Marlonas atsilošia ant kėdės. 

- TU aiškiaregis? Kaip tau atėjo į galvą? 

- Įsivaizduoju, kaip jis sužinojo,- sako kino 
žvaigždė, - ir patariu tau, kad prie šio filmo nekiš- 
tum nagų. 

- Motin, prašau netrukdyti. Leni, tave tai domina? 

- Žinoma. Bet sutikti aš negaliu. 

- Kodėl ne? 

- Aš jau pasamdytas. 

- Kaip? Kas pasamdė! - Lenis tyli. - Gal pats visa- 
galis, dieviškas šventas Slibinų Galabytojas? 

- Atspėjai. Liepos pradžioje mes skrendame į Ha- 
vajus, Žoelis, Mimi ir aš, biudžetas apsvarstytas, ho- 
norarai sutarti... 

Marlonas niršiai pasisuka į mane. 

- Ir tu nieko nesakei? 

Tyliu. Man kirba patrakęs įtarimas. Aš įsiminiau 
Slibinų Galabytojo vardą pavardę. Lorensas Goldas. 
„Loris“ - mažybinė Lorenso forma, argi ne taip? 
O Gold yra mergautinė Marlono motinos pavardė. 
Ojeigu ji turi brolį - S. G. yra Marlono pusbrolis! 

Puiku! 

Ir šitas pasaulinio garso guru, tūkstančius žmonių 
siunčiąs į ugnį, o tie žmonės net neapsvyla, šiandien 
būtų sėdėjęs su manimi prie vieno stalo. Vos per 
plauką nesėdėjo! 

- Ar S. G. tavo giminaitis? - klausiu garsiai. 

- Juodu pusbroliai,- išdidžiai pareiškia kino 
žvaigždė. - Loris yra genialus mano brolio Timo 
sūnus. 

- Ir užsispyręs kaip asilas, - piktai šaukia Marlo- 
nas, - jis žino, kad dabar aš irgi domiuosi filmu, žino 
apie Keiptauną, žino, kad buvau Hamburge, Prancūzi- 
joje, žino, kad dabar ir aš apie tai šį tą išmanau, bet ne, 
jo turi būti viršus. Visuomet jo. Visuomet jo! - Čium- 
pa rašiklį ir nirtulingai kažką kraiglioja bloknote. 

- Tučtuojau liaukis! - klykia žvaigždė.- Mane 
nervini! Amžinas peckiojimas! Ligūstas įprotis! 

- Tu nesupranti, - atkerta jai Marlonas, - toks 
mano darbas! 

Ingmaras pakelia ranką. 

- Aš buvau pas jį, - sušunka greit, - aš išdrįsau! 
Ėjau per degančias anglis... Tūkstančio laipsnių, ne, 
daugiau!.. Žingsniavau per jas! 

- Na, ir? - piktai klausia Marlonas ir susideda į 
žvejų striukę bloknotą ir rašiklį. 

- Nieko neatsitiko! Sveikas ir gyvas... perėjau. 

Girdėti, kad jis apgirtęs. 

- Kaip ir aš, - sako Lenis, - nė pūslelės. Nieko! 

- Tu tą padarei? - šaukia nustebusi Pegė. - Tikrai, 
tu didvyris! 

- Kaip paaiškinti tai, kad niekas nenudega? - 
klausiu. 

- Niekaip, - sako Marlonas, - tai stebuklas! 

- Tai tu irgi ėjai per ugnį? 

- Juk dar nesu beprotis! - Marlonas pasibaksnoja 
kaktą. 


- Jis per bailus, - praneša mums žvaigždė, - ojuk 
"paskui tavęs laukia didžiulė laimė. 

- Laimės man ir taip per akis. O tu kodėl neini? 
Motin? Gal tada NUGRIMZGĘ JUŪROJE taptų di- 
džiausiu amžiaus filmu? Tavo kino teatre Bate? 

- Kad ir kaip ten būtų, aš eisiu, - sako Žoelis. 

- Kodėl? - klausia Lenis. 

- Iš meilės. 

- Jums reikia laimės? Meilei? - susidomi kino 
žvaigždė ir pirmąkart atidžiai jį nužvelgia. 

- Ne meilei. Laimės man reikia skyryboms. 

- Skyryboms? - nepatikliai pakartoja Marlonas. - 
Jūs skiriatės? Kada? 

- Ak, nesvarbu! Nenoriu apie tai kalbėti. 

Marlonas tyli, barbena pirštais į staltiesę, paskui 
pareikalauja sąskaitos, sumoka ir atsistoja. 

- Kitas programos punktas: princo rezidencijos 

Jis rūpestingai padeda man atsistoti ir teatrališkai 
pabučiuoja į kaktą. 

- Man reikia grįžti į Briuselį, - sako Žoelis. 

- Ne dabar, - uždraudžia Marlonas, - parodysiu 
jums naująjį butą, išrinksime kambarius, kurie atro- 
do angliškai. Filmui. Okei? - Jo akys įsisiurbia į Ing- 
marą, kuris sverdinėja šalia mažylės Mijos, bemaž 
užsimerkęs. Ir bukai vypso pats sau. 

- Ingmarai, - klausia Marlonas, - ar parvežti tave 
namo? 

- Kodėl? - Ingmaras susiima. - Man viskas okei. 

Jis griebia smulkią Mijos ranką ir stabariu žings- 
niu seka paskui ją durų link. 

Lauke mūsų laukia limuzinas, ilgas kaip autobu- 
sas, tamsintais stiklais, sidabro pilkumo. Sulipame. 

- Ar jau visi? - klausia Marlonas ir pasisodina 
mane ant kelių. - O dabar pagrindinė staigmena. Šią- 
nakt ją sapnuosite. Lažinuosi iš viso savo turto, kad 
tokio buto nesate matę savo gyvenime! 

- Mano sūnus kaip visuomet perdeda, - balsiai rė- 
žia žvaigždė, - tikrai nebus nieko ypatinga. 

Bet ji klysta. 


TS  Vienuoliktas skyrius CD 


utas, kurį suradau Marlonui, turi savo istoriją. 
Devynetą mėnesių apie tai buvo kalbama visuo- 
se kaimyniniuose namuose. 

Jį buvo nusipirkęs Arabijos princas ir perstatęs pa- 
gal savo skonį. 

Galop darbai buvo baigti! Princas išdidžiai įlipo į 
liftą ir - dievaižin kodėl - įstrigo tarp penkto ir šešto 
aukšto. Šviesa užgeso. Dingo elektra! 

Vargšelis klykė, kol užkimo. Tik po valandos jį 
išlaisvino, pūtuojantį iš įniršio, visą raudoną, tada 
ir atsitiko! Jis pardavė butą, nieko nebenorėjo apie jį 
girdėti, apžiūrėti jo bent akies krašteliu - taigi Marlo- 
nui pasisekė. 

Mat jam nieko nereikėjo pirkti. Visko tenai aibės. 

Taurių, sidabro, lovos skalbinių, porceliano, vo- 
nios rankšluosčių, šiaip rankšluosčių, virtuvės indų. 
Baras pilnutėlis rinktinių alkoholinių gėrimų - sve- 
čiams, žinoma, nes tikri musulmonai negeria. 

Abi virtuvės prikrautos visko, ko tik geidžia šir- 
dis: ryžių, visokių miltinių patiekalų, arbatos, kavos, 
prieskonių, konservų, ikrų skardinių, kurias Marlo- 
nas kaipmat išmetė, nes pasiuto vien nuo jų vaizdo, 

šiaip ar taip, kiek mano butas tuščias, tiek šitas lūžte 
lūžta nuo gėrybių. 

Daug ką esu mačiusi savo numylėtajame Paryžiu- 
je, ieškodama temų filmams: miesto rūmų, dailinin- 
kų dirbtuvių, puikių butų, apartamentų su didžiu- 
lėmis terasomis ant stogo, butų per du, net per tris 
aukštus, taigi niekas, maniau, Paryžiuje nebegalėtų 
manęs nustebinti. 

Ir vis dėlto šitas butas nustebino. 

Ne tik mane. 

Kino žvaigždė taip ir liko stovėti išsižiojusi, kai 
Marlonas atrakino aukštas ąžuolines drožinėtas nau- 
jos savo rezidencijos duris. 

- Kaip graaažu, - šaukia mažylė Mija ir žavisi 
aukštais veidrodžiais hole, gėlių ir lapų raštais, nuta- 
pytais tarp jų ir ant lubų. Nė lopelio plikos sienos! 

Kilimas mums po kojų sodriai žalias. Kilimas 
vaikščioti basomis. Lyg paliepti visi nusiauname 
batus! Pirštų galais sekame paskui Marloną į platų, 
ryškiai apšviestą koridorių. Čia nė vieno veidrodžio, 
užtat mes kitoje šalyje. Tiksliau sakant, Italijoje, Ve- 
necijoje. 

Dabar kilimas melsvas kaip vanduo, bangelės pu- 
totomis keteromis. Stovime pačiame Didžiojo kanalo 
viduryje, dešinėje ir kairėje, kuo kruopščiausiai nu- 
piešti garsieji rūmai, prieš juos gondolos, natūralaus 
dydžio, papuoštos gėlėmis! 

- Dabar bus naktis! - Marlonas sukteli rankeną, ir 
staiga sutemsta, rūmų langai sušvinta, o virš mūsų, 

nuo tamsiai mėlynų lubų, sužimba galybė žvaigž- 
dučių. 

- Ar galima tai nufilmuoti? - klausia Marlonas 
Žoelį. 

- Galima. Bet neatrodys kaip Londone. 

- Logiška! Bet mes vis tiek nufilmuosime ir pasi- 
laikysime sau, asmeniškai. Iškirpsime iš oficialios 
versijos. 

Marlonas vedasi mus toliau. 

Į žydrą svetainę per du aukštus. Į raudoną valgo- 
mąjį veidrodiniu plafonu. Į baltą svetainę, į patalpą, 
kur vaizduojama biblioteka be vienos vienintelės 
knygos, užtat visa išklijuota spalvingais apmušalais 
su knygų raštais, į žiemos virtuvę, į vasaros virtuvę, 
į keletą miegamųjų, vonios kambarių, drabužinių, 
visur minkštos sofos ir minkšti krėslai, pūpso akso- 
mo ir brokato pagalvėlės, į kurias gali prasmegti ir 
nebeatsistoti. 

Visi langai į kiemą iš dirbtinio krištolo, spalvingi 
ir švytį. Kiti, gatvės pusėn, uždengti sunkiomis rau- 
kinių užuolaidomis. Neįsiskverbia joks saulės spin- 
dulėlis, tai atskiras pasaulis. 

Bet šio pasaulio dienos suskaičiuotos. 

Anželita jau čia buvo ir pradėjo nukabinėti baltas 
užuolaidas. Marlonas nori matyti Paryžių. Ir mėgau- 
tis saule, kuri Anglijoje reta viešnia. 

- Neliks nė vienos užuolaidos, - sako jis Žoeliui, - 
tada filmavimui bus daugiau šviesos. 

Žoelis atsidūsta. 

- Svarbu ne šviesa. 

- O kas? 

- Čia tikri Rytai. Auksas, blizgesys, gausa... rei- 
kėtų pastatyti angliškų baldų, vieną kitą senovinį 
daiktą... 

- Štai ką turi nufilmuoti, - pertraukia jį Ingma- 
ras, - pasižiūrėk! 

Jis rodo vieno miegamojo durų rankeną, ką ji vaiz- 
duoja? Moterį, paauksuotą, pliką, vešliomis strėno- 
mis ir krūtimis, o krūtų speneliai ir trikampėlis apa- 
čioje raudonos emalės. 

Ingmaras ją paglosto. Atsiveria balto miegamojo 
durys, jame paauksuotos kolonos, nišos su veidro- 
džiais, baltas kilimas. Lubos - žydras nakties dan- 
gus su mėnulio pjautuvu ir žvaigždėmis, pačiame 
miegamojo viduryje didžiulė apskrita lova, apklota 
sidabriniu brokatu. 

- Tai asmeniška! - Marlonas uždaro duris. - Čia 
miegu aš. O šalia, tenai... įsikels Mimi. 

- Kaip... tenai? 

Ingmaras be amo spokso į rožinį buduarą, atsivė- 
rusį netikinčioms jo akims. 

- Pasiutimas, - sako mažylė Mija. 

Mat lova didžiulė, rožinė širdis, o virš jos, prie 
lubų, tokio pat dydžio širdiškas veidrodis! 

- Čia gyvena mylimiausia moteris, - kikena Lenis 
ir uždeda storą savo rankiukę ant apvalaus Pegės už- 
pakalio, - vaikuti, juo toliau, juo gražiau! 

- Kiek čia kvadratinių centimetrų? - klausia Žoelis 
ir atsuka lovai nugarą. 

- Nenutuokiu... O dabar eime į barą. 

Ir vėl garsinga nuostaba! 

Mat baras kaip tunelis: visos sienos spalvoto dirb- 
tinio krištolo. Nuo lubų nukarę krištoliniai varvek- 
liai, kurie šviečia geltona, raudona, oranžine spalva. 
Bufetas veidrodinis, prieš jį aukštos kėdutės, apmuš- 
tos raudonu aksomu. O ant storo raudono kilimo 
pristatyta patogių minkštų krėslų, žemų stalelių ir 
sofučių. 

- Ei! - Ingmaras priglaudžia prie savęs besispyrio- 
jančią mažylę Miją. - Čia mes pasiliksime! Ar degti- 
nės yra? 

- Yra, - sako Marlonas, - bet ar tau dar negana? 

- Ne! Noriu išgerti už jūsų jauną laimę. 

- Tada įsipilk. 

Marlonas spusteli mygtuką. Ir spalvingas stiklas 
aptemsta, dabar matyti tai, kas už jo. Dvi sienos, nu- 
krautos alkoholiniais gėrimais, vienas rinktinis bute- 
lis prie kito, nuo grindų iki pat lubų. 

- Reikia parašyti, ko nori, sakykime, degtinės! - 
Marlonas įveda aštuonias raides. 

Ir staiga butelių kariauna ima judėti, slysti į deši- 
nę, kairę, į apačią, į priekį ir sustoja tik tada, kai prie- 
šais mus atsiduria pageidaujamas gėrimas. 

Bufetas suūžia, atsiveria veidrodinės durys, ir iš- 
slysta atitinkama taurelė. 

- Tai bent! - šaukia kino žvaigždė. - Man bren- 
džio. 

- Me che che ke, - mekena Lenis, - o tu, Pege, ko 
norėtumei? 

- Vyšnių likerio. 

Visi kaip pakerėti spokso į Marloną, tik Žoelis ne. 
Ir aš. Sėdžiu kitame baro gale ant raudonos kėdutės, 
o Žoelis stovi taip arti, kad užuodžiu jo odos kvapą. 
Jis toks mielas, kad vos neprisiglaudžiu. 

- Nebepakenčiama, - šnibžda jis. - Aš sprunku 
iš čia. 

- Žoeli! - šaukia Marlonas, aukštesnis už visus. - 
Ko tu nori? 

- Ačiū, nieko. Man reikia grįžti į Briuselį. 

- Tad laimingos kelionės. 

Staiga subruzda visi. Nori išeiti. 

- Mudviem reikia skubėti į kontorą, - Lenis pasi- 
žiūri į laikrodį, - ar ne, Pege? Jau vėluojame. 

Pegė kikena ir linkčioja. 

- Mes irgi eisime, - pareiškia mažylė Mija irzliu 
balsu. 

- O kaip mano degtinė? - išsigąsta Ingmaras. 

- Padovanosiu tau butelį, - sako Marlonas, - čia 
yra dar du. 

- Butelis liks čia, - skubiai šūkteli mažylė Mija, - 
jam gana. Bet ačiū už pasiūlymą ir už puikius 
pietus, gal dabar irgi imsiu taip sveikai maitintis 
kaip jūs. 

- Ak Mija, - Marlonas pasilenkia ir išbučiuoja ją į 
abu skruostus, - džiaugiuosi, kad esi Mimi draugė. 

Kino žvaigždė išgeria savo brendį ir nusižiovauja. 

- Aš irgi atsisveikinu. Truputį numigsiu dėl gro- 
žio. Žydroje svetainėje. 

Marlonas išlydi svečius. Aš lieku viena. Dar nepa- 
minėjau - čia yra vienas kambarys, kuris man patin- 
ka: Marlono kabinetas. 

Visas iš šviesaus medžio, puošniais apmušalais, 
kesoninėmis lubomis, mėlyno šilko kilimais ir dide- 
liu ovaliu pasitarimų stalu. Tenai dabar ir einu. 

Jis dar nelabai sutvarkytas. Visur dėžės su knygo- 
mis ir šiaip dėžės, dar neiškrautos. 

Užtat jau lankėsi elektrikas ir prijungė fakso apa- 
ratą. Jis didingai stūkso ant ovalaus stalo ir spjaudo 
vieną lapą po kito - ilgą mūsų vestuvių svečių sąra- 
šą, kurį iš Bato siunčia Kati. 

Atidarau tris didžiulius, iki pat grindų langus. 

Ooo, grynas oras! Bet tvanku, dangus apsiniaukęs. 
Juodi debesys slūgso virš Marso lauko. Šiandien bus 
audra. 

Pirmoji Drakono metais. 

Atsidaro durys. Įeina Marlonas. Malonaus veido, 
kurį jis rodė svečiams, kaip nebūta. Skubiai baksnoja 
kažką savo mažame kompiuteryje, nusirengia baltą 
švarką, be žodžių pakabina ant kėdės. Nusirengia ir 
žvejų striukę, tada eina prie fakso. 

- Ar motina miega? - klausiu, kad sutrikdyčiau 
tylą. 

- Taip. - Paima lapą. Peržiūri vardus, atsukęs man 
nugarą. Bet staiga atsigręžia: - Kaip Lenis susirado 
mano pusbrolį? 

- Jis lankė seminarą, susižavėjo ir pasiūlė jam su- 
kurti filmą. 

- Šit kaip? - abejoja Marlonas. - Kada? 

- Jau senokai. Derasi keletą mėnesių. 

- Tu atsisakysi! 

- Kodėl? 

- Atlyginsiu tau nuostolius... aš neapsakomai 
siuntu, kad nieko man nepasakei. 

- Pasižadėjau tylėti! Be to, net nenutuokiau, kad 
judu giminės, kad užsakovas tavo pusbrolis. 

- Pamiršk Havajus, girdi? O dėl filmo apie vestu- 
ves: tą lokį su kamera! Jo irgi nesamdysiu! 

- Kodėl? 

- Pernelyg ryja tave akimis. 

- Ką tu sakai? 

Marlonas niršiai žiūri į mane. 

- Ar tarpjūsų kas nors buvo? 

Tūpteliu ant artimiausios knygų dėžės. Valandėlę 
svarstau. Anksčiau būčiau melavusi. Dabar, oriais 
metais po klimakso, toks elgesys man pernelyg 
kvailas. 

- Kai kas buvo, - sakau kuo ramiausiai. 

- Kada? 

- Prieš Kalėdas. 

Marlonas veria mane smiliomis žaliomis akimis. 

- Jis dar tavęs geidžia. Ir tu jo. Laikai mane aklu? 
Nuolat apie tave sukiojasi - kaip lokys apie medaus 
puodynę. Kuždesys po stalu... 

- Visiškai nekaltas. 

- Mat kaip? Ar tai nekalta? Iš meilės jis eis per 
ugnį! Iš meilės kam? 

- Nenumanau! 

- Tau! Ir šitai sako tada, kai aš sėdžiu šalia! Skelbia 
man karą! Ar judu laikote mane kvailiu?! 

- Nerėk šitaip! 

- Per mūsų sužadėtuves! 

- Tariamas sužadėtuves! 

- Ką? 

- Mudu tik vaidinome. Tu taip siūlei. Gal ne? 

Marlono veidas pamažėle išrausta. 

- Man tai rimta! Su kokia daugybe vyrų tu miego- 
jai? Nuo tada, kai susipažinome? 

- Tik su tavimi! 

- Meluoji! - klykia Marlonas, ir matau, kaip lapas 
jo rankoje ima virpėti. - Juk aš ne veltui psichiatras! 
Vienas žvilgsnis, ir aš supratau, kad tu tokia pat kaip 
aš! Ne toks žodis, ir šmaukšt pabraukšt! Tu jau guli 
su kitu! 

- Tikrai ne. 

- Ir dar jis skiriasi! 

- Tiktai ne dėl manęs. 

- Aišku, dėl tavęs! Jeigu nebūčiau nuvykęs į Keip- 
tauną... Niekad daugiau su juo nebedirbsi! Niekad 
daugiau jo nebesamdysi! 

- Jis pats geriausias. Sugeba nuostabiai perteikti 
šviesą. 

- Ir kiti vyrai geri, - klykia Marlonas paraudoni- 
jusiu veidu, - gal jis nuostabus lovoje! Geresnis už 
mane! 

- Lovoje jis irgi pagirtinas, - drožiu tiesiai. 

- Palyginti su manimi, ar ne? - šėlsta Marlonas. - 
Geresnis lovoje, neabejotinai ir su geresniu galu... 

- Dvigubai didesniu! 

Marlonui pristinga oro. 

- Ir tą sakai man į veidą? Tai pabaiga! - Jis stvars- 
tosi už širdies. 

- Gana jau! Yu su visu savo haremu. Tau dirba 
Kati ir Doli, niekad nė žodžiu nepapriekaištavau! 
Net žinoti nenoriu, su kuo voliojaisi Balyje, Fidžyje 
ir Sidnėjuje... 

- Aš? - baubia Marlonas kaip bulius. - Aš ištiki- 
mas! Ir nesiklausysiu šito. Nesivaržysiu dėl tavo pa- 
lankumo su kameros nešiotoju. Jis arba aš. Ar aišku? 

Griebiasi už baltos peteliškės, ko nepasismaugda- 
mas, galop ją nusiplėšia ir numeta ant mėlyno šilki- 
nio kilimo. 

Bet kas čia dabar? 

Viską staiga užlieja aklina tamsa. Pakyla stiprus 
vėjas, atūžia audra, drebindama kaštonus po mumis 
Emilio Dešanelio prospekte! Bėgu prie langų, greit 
uždarau, vos spėju, ir jau trenkia perkūnas. 

- Kas čia per bildesys? - klykia Marlonas. 

- Artėja audra. 

- Neee! Nekenčiu audrų! Užtrauk užuolaidas! 

Bet pavėluoju. Sulig jo žodžiais blyksteli žaibas, 
taip arti, kad net krūptelime, paskui trenkia griausti- 
nis, pokšteli lyg koks sprogimas. 

Marlonas užsiima ausis. 

- Užuolaidos! Užuolaidos! - klykia, bet jau per 
vėlu. 

Klaikus dundesys tiesiai virš mūsų. 

Tvykstelėjo žaibas! 

Faksas nebeveikia. Mūsų vestuvių svečių sąrašas 
įstringa, lapas nebevirpa. 

Marlonas nusvarina rankas. 

- Kas čia atsitiko? - Kaip pamišęs žvalgosi aplin- 
kui. 

- Trenkė žaibas! 

Marlonas krato aparatą. 

- Faksas sugedo! - rėkia jis man. - Ką tu manai, 
Mimi Tiulipan? Tu suradai šitą butą, o dabar į jį tren- 
kė perkūnas? 

- Aš čia niekuo dėta! 

- Kurgi ne! - Marlonas smogia kumščiu į stalą. - 
Tai tavo kaltė! 

Vėl tvyksteli žaibas, taip trenkia perkūnas, kad net 
dzingteli stiklai. 

- Nekenčiu Paryžiaus, - klykia Marlonas, parau- 
dęs iš įniršio, - pudingas be cukraus, žaibai, ir man 
dar reikia tampytis su operatorium. Dar niekuomet 
nebuvau taip žemai puolęs! Aš psichiatras! Mano 
vieta priimamajame. Noriu į Angliją! Namo! 

Jis nusiplėšia šilkinius marškinius, nusviedžia to- 
lyn. Paskui vėl užsiima ausis. Vėtra tebešvilpia! Bet 
staiga... kapų tyla! 

O tada prapliumpa tokia liūtis, kokios dar nebu- 
vau mačiusi čia, Paryžiuje. 

Vandens purslai pašėliškai daužo langus, šniokš- 
čia ir griaudėja. Nieko nebematyti. Namą priešais, 
kur yra mano butas, dengia vandens siena. 

Marlonas drebėdamas stebi tą pasaulio pabaigą, 
čiuopiasi pulsą, varto akis taip, kad matyti vien bal- 
tymai, ir suklumpa prieš mane rėkdamas: 

- Šito jau per daug! Išleidi milijoooonus už butą, 
ir še tau! 

- Dėl manęs tau nereikėjo jo pirkti. 

- Kaaaip?! Juk tu nenori būti Anglijoje! Taip rašei 
atsisveikinimo laiške. Oooo0... dabar... dabar... Man 
širdies smūgis! 

- Stokis! Greičiau! 

- Ar papaikai? - piktai klykia Marlonas. - Aš ne- 
jaučiu pulso! Man sustojo širdis! Aš negyvas! Argi 
nematai? 

- Mielasis, tu gyvas! 

Bet jis manęs negirdi! Dreba, šėlsta ir rėkia, o aš 
stoviu ir mąstau. 

Štai Hkrasis daktaras Makdonaldas! Ne milijonie- 
rius, gydytojas, psichiatras, tai tik kiautas! Tikrasis 
yra šitas klykiąs vargeta priešais. 

Prisimenu mažylę Miją. Ką ji sakė apie savo trečią 
sutuoktinį? Iš išorės atrodo stiprus bernas. Ojo vidu- 
je tūno dešimtmetis vaikas. 

Bet Marlono viduje iš viso nieko nėra! Tiktai plikas 
nervų kamuolys. Man vėl jo gaila. Atsiklaupiu šalia, 
glostau nuogą petį. 

Bet jis mane atstumia, atsigula kniūbsčias, spardo- 
si, o kumščiais būgnija parketą. 

- Tu nori mane nužudyti! Tada ištekėsi už savo 
operatoriaus! 

Vėl atsistoju. Ką man daryti, po velnių? Reikėtų 
Nux vomica, bet aš nebejisiūlyčiau. 

Tada atsidaro durys. 

Žvilgteli kino žvaigždė, be žodžių perleidžia aki- 
mis sūnų, kuris susirietęs man prie kojų kaip kirmi- 
nas, kilsteli antakius ir kuo ramiausiai sako: 

- Prie šito turi priprasti. Aš išeinu. Į viešbutį pas 
Edį. Man čia per daug triukšmo. 

Durys užsitrenkia. 

O man topteli geniali mintis. Greit suploju ranko- 
mis. Marlonas suklūsta. 

- Raudoni lakiniai bateliai, - sakau gundomai, - 
tavo dydžio. Parduotuvėje Marė gatvėje. Dvylikos 
centimetrų kulniukai. 

- Ką? - jis pakelia galvą. 

- Raudonas kaip vyšnios uoga lakas ir aukštutėliai 
kulniukai. Auksiniai! | 

- Mano dydžio? Tu matei? - be žodžių linkteliu. - 
Ar galėsiu jais avėti? Namie? 

- Dieną naktį. Net ir lovoje. 

Marlonas pašoka, rankomis nusivalo baltas kelnes, 
apsivelka baltais šilko marškiniais, užsimeta sunkią 
žvejų striukę. 

- Važiuojam tučtuojau, - sako visiškai normaliu 
balsu, - ar jie vitrinoje? 

- Pačiame priekyje. Krinta į akis. 

- Tad gal jau nupirkti? - Vėl isteriškos gaidelės 
balse. 

- Tavo dydžio? Tikrai ne. 

- Važiuosime metro. Taip pigiau. Šiandien pakan- 
kamai pinigų iššvaisčiau. 

- Važiuosime taksi. Bus greičiau. 

Staiga liūtis liovėsi. Audra nuslinko. Apsiauname 
batais, hole. Marlonas paima mane už rankos, užra- 
kina duris, einame prie lifto. Lyg nieko nebūtų atsi- 
tikę. 

Tačiau reikalas štai koks: batelių aš nemačiau! 
Juos išsigalvojau, kad jis liautųsi klykęs. Todėl ir už- 
sispyriau važiuoti taksi, kad nudumtume į batų par- 
duotuvę, o paskui iškart atgal, iki įniršio priepuolio 
vyriškų prekių parduotuvėje, kur jis paguodai galėtų 
nusipirkti ką nors kita, mielą tiulio liemenėlę ar kel- 
naites, atviras priekyje ir užpakalyje, kraštuotas kai- 
liu, kad jos vėl sutaikytų jį su likimu. 

Ir su manimi. 

Mat mane vėl graužia sąžinė. Jis nusiperka butą 
už milijonus, ir kaipmat trenkia žaibas. Tikra niek- 
šybė! Mat paprastai žaibas trenkia į Eifelio bokštą, 
aukščiausią visame mieste! Niekuomet nesu girdėju- 
si, kad būtų trenkęs mūsų kvartale... 

Na, gerai! Man pasisekė. Batų parduotuvė Marė 
gatvėje uždaryta. Marlonas negali man priekaištauti. 

Deja, uždaryta ir vyriškų prekių parduotuvė. Jos 
pavadinimas „Saldusis Žeraras“. Marlonui kaipmat 
sugenda nuotaika. Vėl čiupinėjasi pulsą. 

Ir kaip tik tada viskas pasikeičia. 

Toliau per du namus, Franko Buržua gatvėje, batų 
parduotuvė atdara. O kas jos lange? Pačiame prieky- 
je? Gal sapnuoju? Ar šiaip kas darosi? Raudoni kaip 
vyšnia lakiniai Marlono dydžio bateliai auksiniais 
kulniukais. Visiškai tokius ir įsivaizdavau! 

- Stot! - šaukia Marlonas taksi vairuotojui. - 5u- 
stok! Čia! 

Jis išlekia į gatvę, dar šlapią po liūties. 

Bėgte į parduotuvę - ir grįžta visas švytėdamas, 
nešinas elegantiškai suvyniotais bateliais. 

- Mimi, turi pamatyti! Jie nuostabūs! 

Važiuojame atgal į princo rūmus. 

- Motinos nebėra. Ji pas Edį viešbutyje! 

- Valioooo! Ateik! 

Per tamsią Veneciją (nėra elektros) jis nubėga į 
savo miegamąjį, nusirengia nuogut nuogutėlis ir 
rodo man batelius. 

Stypčioja aukštakulniais raudonais bateliais prie- 
šais apskritą lovą smulkiais žingsneliukais, papūtęs 
lūpas. 

- Ką pasakysi? 

- Tobula! 

- Gražina blauzdas. 

- Tikrai! 

- Ir kojų riešai atrodo grakštesni. - Meiliai apžvel- 
gia savo ilgas kojas, pirma iš kairės, paskui iš dešinės, 
kur anksčiau segėjo grandinėlę. Žinau, ką jis galvoja. 

- Ar dar tebeturi ją? 

- Ką? 

- Gyvatę. 

Marlonas graudžiai linkčioja. 

- Segėk kuo ramiausiai. 

Marlonas staiga kilsteli galvą. 

- Tu rimtai kalbi? - Siauros žalios akys labai su- 
švelnėja. 

- Ji tau išties tiko. 

Marlonas dumia į vonios kambarį. Jis bemaž tokio 
pat dydžio kaip miegamasis, visas išgražintas raudo- 
nos, žalios ir auksinės spalvos mozaika, pati vonia 
aštuonkampė ir tokia didelė, kad iš pradžių galima 

ją palaikyti fontanu. Marlonas užsitrenkia duris. Su- 
smunku ant lovos ir žvelgiu į žvaigždėtą dangų. Gir- 
džiu, kaip šniokščia vanduo. Štai kaip, jis skutasi. 

Marlonas grįžta, jo blauzdos jau lygios. Ant deši- 
nės kojos blizguliuoja auksas, Marlonas šypso visu 
veidu, sukiojasi, staiposi, vaikštinėja priešais mane 
mažais žingsneliukais. 

- Neapsakomai, neapsakomai seksualu, - lemena 
ir koketiškai atsišlieja į auksinę koloną, - bet... - jis 
balsu atsidūsta, - netinka krūtinės gaurai. 

- Tai nusiskusk! 

- Galiu? - Abejodamas žvelgia iš viršaus į mane. 

- Dumk. Dumk greičiau! 

Marlonas svarsto. 

- Vestuvėms vis tiek turėsiu nusiskusti. Kos- 
tiumui. 

- Taigi. Juk nieko nereiškia kelios savaitės anks- 
čiau ar vėliau. 

- Tai mano vestuviniai bateliai, darling. 

- Mmm. 

- Kulniukai klaikiai aukšti. Turiu kasdien jais avė- 
ti namie, priprasti su jais net miegoti, antraip suklup- 
siu merijoje. 

- Žinoma. 

Dainuodamas Marlonas vėl nutipena į vonios 
kambarį, kur linksmas ima skustis. 

- Ar nuskusi man nugarą? - šaukia. 

- Mielai. 

Marlonas stovi veidrodinėje nišoje prie prausyklės 
šalia rudu aksomu aptraukto suolo. Atsistoju jam už 

nugaros. Atsargiai grandau nuo pečių žilus gaurus. 
Netrukus jo kūnas atrodys kaip ką tik nuskusta barz- 
da. Bet man tai nesvarbu. Vis tiek daugiau niekada 
su juo nemiegosiu. 

- Ar įtrinsi man nugarą? Rožių aliejumi? O kojas 
atgaivinsime kremu po skutimosi. 

- Tavo valia! 

- Ooo, kaip tu moki, - vaitoja Marlonas, - ką da- 
rysime su šia puikia erekcija? - Atsisuka rodydamas, 
ką parengęs. Ir ima kikenti: - Erekciją turėtume pa- 
slėpti. Net žinočiau kur... tiktai šmaaaukšt! Ir nebė- 
ra! Pavirs į šlapią dėmę! 

- Užsičiaupk, Marlonai. 

- Dvigubai didesnis, - sako, atidžiai apžiūrinėda- 
mas save, - juokavai, ar ne? Dvigubai didesnis. Būtų 
nenormalu! O ar dažnai jis gali? Per naktį? Tas opera- 
torius? 

- Pamiršau. 

- Dusyk? 

- Liaukis! - Atsisėdu ant rudojo suolo. 

- Vadinasi, dažniau. Tiesa? Bet ne taip dažnai 
kaip aš. Ne taip dažnai kaip daktaras Makdonaldas 
didžiavyris! Tu tik palauk: aš pasiguldysiu tave ant 
kiekvieno šio namo slenksčio, ant kiekvienos vonios, 
kiekvieno stalo, kiekvienos komodos, kiekvienos lo- 
vos, netrukus viskas bus gerai ir mudu miegosime 
kartu, tada pagerinsime vieną kitą rekordą? 

- Be abejo. 

- Taip! Pradėsime nuo rudos sofos. Ar prisimeni 
Keiptauną? Mudu dieną naktį dieviškai kru... mylė- 

jomės. Tai didina testosterono kiekį. Dar NIEKUO- 
MET su moterimis aš taip dažnai, tiek ilgai ir taip 
pašėliškai... staiga pasijunti tikras vyras! Ateik! Pa- 
rodysiu tau kai ką. 

Paima mane už rankos ir vedasi į miegamąjį. 

- Atsigulk. Žiūrėk. Lova sukasi, kyla ir leidžiasi, ir 
dreba! Štai! 

Paspaudžia auksinį mygtuką, nieko neatsitinka. 

- Kodėl neveikia? - rėkia piktai. 

— Neturime elektros. 

- Ką? - Marlonas daužo jungiklių skydelį. - Man 
Paryžiaus jau ligi soties. Sumoki beprotiškai brangiai 
už apartamentus, ir viskas sugenda po vieno vienin- 
telio žaibo? 

Atsikeliu. 

- Palauk! Tuoj grįšiu. 

— Kur eini? 

- Pasižiūrėti. 

Mat aš Žinau, kur yra saugikliai. Einu į koridorių 
kabineto link, atidarau slaptas duris sienoje, štai! Žai- 
bas tik išmušė saugiklius. Vėl juos įspaudžiu. 

Vėl dūzgia šaldytuvai abiejose virtuvėse. Korido- 
riai nušvinta, tamsiai mėlyname dangaus skliaute 
virš Venecijos sušvinta žvaigždės, o faksas vėl ima 
atrajoti ir spjaudyti svečių sąrašus mūsų vestuvėms, 
kurios vyks be manęs. 

Metu akį į kabinetą. Ar viskas gerai? 

Žvilgsnis kliudo daugybę knygų dėžių. Viena pra- 
vira. Nevalingai įkišu vidun ranką ir vieną paimu. 

Na, ką mes čia turime? Įdomu! 

Spoksau į pavadinimą, autoriaus pavardę - kuo 
skubiau įgrūdu knygą atgal ir nusisuku! 

Tai bent staigmena! Ir ne vienintelė. Po ovaliu sta- 
lu Marlono teisminių bylų aplankai, o šalia jų - pa- 
matau tik dabar: viena, dvi, trys... septynios skrybėlių 
dėžutės! SEPTYNIOS SKRYBĖLIŲ DĖŽUTĖS! 

Kodėl Marlonas atsivežė tokią daugybę skrybėlių? 
Juk jos nemadingos Paryžiuje? 

Atsiklaupiu. Drįsti ar nedrįsti? Ak, pamėginsiu! Ir 
atidarau pirmąją. Žydra auksiniais kraštais - viduje 
ne skrybėlė, o perukas. Banguotos garbanos. Platini- 
nės blondinės! 

Būdinga Marlonui! 

Kitas perukas trumpaplaukis, rudas, sušiauštas. 
Trečias juodas kaip varno plunksnos, su uodega už- 
pakalyje. Ketvirtas pelenų spalvos, su kaselėmis lyg 
afrikietės. Penktas juodas, šukuosena japonų geišos. 
Tada išgirstu žingsnius - man už nugaros stovi Mar- 
lonas. 

Net nesusijaudinu. Atsistoju, rankoje geišos pe- 
rukas. 

- Koks šaunus! 

- Rinktinis! - Marlonas apsijuosęs strėnas raudonu 
vonios rankšluosčiu. Už jo bloknotas, rašiklis ir tele- 
fonas. Jis vis dar su aukštakulniais raudonais bate- 
liais, žalios akys ryja mano ranką, laikančią peruką. 

- Tujuos nešiojai? 

Marlonas linkteli galvą. 

- Ir kitus? 

- Visus. - Paima peruką man iš rankos. - Paaiškin- 
siu tau kai ką, ko nesupranti. 

Jis atsisėda ant stalo, dailiai užsimeta koją ant ko- 
jos, pažvelgia į auksinę gyvatę ir pasiūbuoja raudo- 
nus batelius. 

- Tu gražuolė. Aš bjaurus vyras. Vaikas niekuo- 
negali savęs pakęsti. Tau nėra nė vienos ramios va- 
landėlės, nes iškart mąstai: aš savęs neapkenčiu! Aš 
neapkenčiu motinos. Aš nusižudysiu! Būtina be pa- 
liovos kamuotis, kad liktumei gyvas. 

- Kaip sunku! 

- Bet yra ir šis tas gero. Tampi darboholiku, esi uo- 
lesnis už kitus ir kai ko pasieki. 

- Tu nesi bjaurus. 

- Neapkenčiu savo nosies. 

- Kitų nosys daug didesnės. Bet jiems tai nė 
motais! 

- Tu nesuprasi. Aš negražus vyras. Bet negražus 
vyras gali būti graži moteris! - Rodo į platininės gel- 
tonplaukės garbanas: - Su juo nosis atrodo mažesnė. 
O su kitu, tuo su kasomis, nosis iš viso nekrinta į akis. 
Juodo su uodega plaukai pernelyg lygūs. Jam reikia 
dviejų didžiulių gėlių už kiekvienos ausies. Na, o 
tada! Tada aš tokia karšta, kad tik laikykis! 

- Ojjaponiškas? 

- Geišos? - Marlonas liūdnai glosto juodus bliz- 
gančius plaukus. - Jis romantiškoms valandoms. Kai 
esi įsimylėjęs... - Jis atsistoja, priklaupia, atsargiai 
įdeda peruką atgal į dėžę ir prieš uždarydamas dar 
kartą švelniai jį paglosto: - Tai praeitis. 

- Tad kodėl jie čia? 

- Jie mano pusbroliui. 

- Didžiajam guru? - klausiu nepatikliai. 

- Taigi. 

- Ojam kuriam galui? 

- Paslaptis. Pasiims, kai atvyks kitą savaitę. 

- Ir vėl tempsis į Angliją? 

- Jis gyvena ne Anglijoje. 

- Tada kur? 

- Sužinosi viską, kai susituoksime. 

Iš už rankšluosčio jis išsiima bloknotą ir greitai 
kažką užsirašo. Pirmąkart žiūriu kaip pakerėta. Da- 
bar žinau, kodėl jis be paliovos rašinėja. 

Užimtumo terapija. Kad nenusišautų iš nevilties, 
jog nėra gražesnis. 

Bet jau dešimt minučių žinau, ką jis rašo! Išleido 
septyniasdešimt knygų, pasakė jis per pirmąjį mūsų 
pasimatymą. Dabar jau jų tikrai daugiau. Jos dėžėse 
man prie kojų. Labai populiarios knygos. Ir jos kau- 
pia turtus. Bet su psichiatrija neturi nieko bendra. 

Marlonas vėl įsideda bloknotą. 

- Bye bye, mieloji. - Nukaukši durų link. 

- Kur eini? 

- Žiūrėti televizoriaus. Baltoje svetainėje. Senolių 
golfo. Žaidžia geriau negu jaunimas ir kur kas dau- 
giau uždirba. Jie puikūs sportininkai ir nuostabiai 
gyvena: uždirba milijonus, važinėja iš vieno praš- 
matnaus klubo į kitą, po gražiausias pasaulio šalis... 
beje, pasaulis, - jis atsisuka, įsitvėręs durų ranke- 
nos, - per pietus neminėjau, sužinojau tik šįryt, aš 
vėl turiu išvažiuoti. 

- Kur? 

- Labai toli. Pasakiškas pelnas. Jeigu pavyks. 

- Vėl ieškosi salos? 

- Kaip pirštu į akį. 

- Kada grįši? 

- Kitą penktadienį. O tu gali kuo ramiausiai per- 
sikraustyti. Kai grįšiu, išnuomosime tavo butą. Tu 
sumokėsi už jį iš mano milijono, tada butas pelnys 
pinigus. Gal atiduosi man briliantą, darling? Padėsiu 
į seifą, kad nieko neatsitiktų. 

Nusimaunu žiedą nuo piršto. Marlonas pakelia jį 
prieš šviesą, pasigroži iš visų pusių. 

- Geras pirkinys, - sako išdidžiai, - beje, šįvakar 
išbrauksime vakarienę. Man maudžia skrandį. Nuo 
čiobrelinių ledų. Ar susigaudai vasaros virtuvėje? 

- Taip. 

- Gal atneštum man puodelį arbatos? 

Tą akimirką suskamba telefonas. 

- Ooo, Mija, - sako jis, - nuostabu. Žinoma! Nu- 
pirk tučtuojau! Ryt nieko nebus. Išskrendu iš pat labo 
ryto... gerai! Kostiumą pasimatuosiu. Grįžęs. Aš jau 
džiaugiuosi. Ką gi, iki pasimatymo! 

- Marlonai, aš netekėsiu! Viskas baigta! 

- Kostiumus matuosimės po dešimties dienų. Ir ji 
turi man vėduoklę. Kokia miela mažylė, toji Mija. Iš 
tikrųjų rado vėduoklę, kokios noriu... - Jis papučia 
lūpas, kilsteli aukštyn antakius ir iškaukši į koridorių. 


TS Dvyliktas skyrius CD 


al pagalvojote: kodėl atskiri miegamieji? Ką gi, 
Kanos rimta: aš kai ką „susigriebiau“ nuo 
Marlono! 

Jis apkrėtė mane grybeliu! 

Nieko pavojingo, bet vis dėlto! Įkyrus parazitas, 
kurį būtina įtikinti, jog kūne nepageidaujamas. Jis 
turi dingti, geriausia, kad nešdintųsi tenai, iš kur at- 
sirado! 

Bet šiais laikais grybelis jau bemaž tauri liga. Ir yra 
trys jo gydymo būdai: vienas šiurkštus, o du elegan- 
tiški. 

Šiurkštusis trunka tris savaites: antibiotikai ir te- 
palai, ir žvakutės, ir visą tą laiką ligoniui bloga. 

Elegantiškieji būdai - tai homeopatija ir gydymas 
kvapais. Pasirinkau pastarąjį. Aliejų turėjau namie, 
arbatmedžių ir levandų. Kuo greičiau bedi į juos 
pirštą ir keliskart per dieną įkišti tenai, kur degina. 

Ir kaipmat išnyko tas iš proto varąs niežulys, aš vėl 
pasijutau žmogus. 

Paskui po kelių dienų nuėjau į laboratoriją. Grybe- 
lio nė ženklo! Visiškai pagijau! 

Bet kuo kruopščiausiai nuslėpiau tai nuo Mar- 
lono. 

Jis mano, kad aš dar ilgai būsiu išėjusi iš rikiuotės, 
kaip ir jis. 

Bet man tai tinka. 

Marlonas neatsiprašė dėl grybelio. 

Tvirtina, kad jis atsirado be niekur nieko. 

Tuo aš abejoju. Juk jis negeria antibiotikų. Gal lai- 
ko mane kvaile? Ištikimasis? Kuris, vos išgirdęs ne- 
pageidaujamą žodį, ŠMAUKŠT PAŠMAUKŠT į lovą? 
Su bet kuo? Kaip? Šiandien grybelis, ryt sifilis, ŽIV, 
hepatitas B! Štai kas! Amžina baimė, kad Marlonas 
ir su vyrais... tamsiame kambarėlyje... tada gali susi- 
griebti bet ką, tai žino kiekvienas gydytojas! 

Ak, ir tai blogai! 

Gali sau dešimtsyk per dieną kartoti: nėra nė men- 
kiausio įrodymo, kad jis trinasi su vyrais. 

Bet vienintelis žodis, ir atsiveria praraja. 

Ką pasakė Marlonas, apsilankęs per Sekmines? 

- Staigmena, darling. Buvau pas Unisex kirpėją. 
Mano šukuosena nauja ir madinga! 

UNISEX KIRPĖJAS? 

Ir kaipmat man prieš akis iškilo pederastų orgija 
rėksmingame bendros Londono kirpyklos salone, 
Marlonas ant grindų, jį užgulęs ir įsismelkęs vidun 
vyriškis! 

O tas naujas albumas AC/DC, kurį nusipirko ir 
klausosi ištisas valandas kurtinamu garsumu? Mane 
išpylė karštis, AC/DC grupė, paaiškino jis man, gali 
tiek ir su moterimis, tiek ir su vyrais! 

O kur dar perukai! 

Ką jis pasakė apie japoniškąją šukuoseną? „Jis ro- 
mantiškoms valandoms. Kai esi įsimylėjęs...“ 

Ką įsimylėjęs? Neįtikėtina, kad nori užkariauti mo- 
terį su ant galvos pūpsančiomis geišos garbanomis! 

O tas iškrypėliškas falo kultas. 

Net vaisių pintinė tinka. Jis paima du persikus, 
paguldo tarp jų bananą ir kikena: 

- Dailus natiurmortas. Pypukas su pautais! 

Ne tik kiekvienas bananas, kiekviena ropė, morka, 
šparago šaknis, ne, net ir dulkių siurblys žadina ši- 
tam vyrui erotines mintis. 

- Kaip smarkiai čiulpia! Gerai tave išsiurbtų! 

Šūkis: kam reikia namie moters? Tą gali padaryti 
ir geras dulkių siurblys! 

O knygos jo kabinete? 

ISTORIJOS IŠ DAKTARO KIETUOLIO PRAK- 
TIKOS. 

Kvailoka pornoserija, parduodama milijoniniais 
tiražais, verčiama į italų ir prancūzų kalbas, taigi kuo 
pavarde tas jos autorius? 

MARIJUS FLEMAS! 

O, Flemas? Sukeiti keletą raidžių, ir Marijus Fle- 
mas pavirsta... Merilina Flim! Taip pat ir daktaru 
Makdonaldu. Štai iš kur tos krūvos pinigų. 

Prisiverčiau vieną perskaityti. Ją neabejotinai pa- 
rašė Marlonas. Dabar jau žinau, kodėl tada, kai pir- 
mąkart miegojo su manimi, berte išbėrė: „Verge! 
Maldauk!“ 

Knygoje tiršta gašlių moteriškių, kurios spigiais 
balsais meldžia poną daktarą jas pabadyti... ir šitas 
dievaitis baltais drabužiais teikiasi išbarškinti jas vi- 
sokiomis akrobatinėmis pozomis. 

Aprašyta ir toji, kai kojų pirštais užimamos ausys. 
Ir dar yra jaunas padėjėjas, kuris geidžia stipruolio 
dėdės daktaro! 

Man tai pernelyg homoseksualu! 

Tai kur jis mane išdavė? Savo darbe? Vyrų klube? 
Transvestitų vakarėlyje? 

Niekuomet nesužinosiu. Jis meluoja kaip iš rašto. 

Bet man tas pats. Šįkart viskas tikrai baigta. Aš ne- 
bepraskysiu kaip Keiptaune, aš esu stipresnė už jam 
vergaujančias Kati ir Doli. 

Žinoma, šituos princo apartamentus jis pirko dėl 
manęs, bet tai puiki investicija. Nekilnojamojo turto 
vertė Paryžiuje visąlaik didėja. O dėl politikos: mane 
juokas ima! 

Niekuomet šitas žmogus nelaimės rinkimų. Pasi- 
traukdama sutaupysiu jam turto! Taip, kada nors jis 
dar man padėkos. 

O dabar jis ir režisierius! 

Jis nustebs, kai pamatys, kaip tai sunku. Su filmais 
galima subankrutuoti bemaž taip pat greitai kaip ir 
su politika. 

Juk ir pats turėtų žinoti. Po NUGRIMZDĘ JU- 
ROJE! 

Ne, ne, galų gale vėl noriu ramiai miegoti. Juk dar 
yra ir klaikus apsimetinėjimas, persekiojimo manija, 
staigios kelionės dievaižin kur, suklastoti vairuotojo 
pažymėjimai žvejų striukėje, suklastoti pasai, pinigai 
pabėgimui, namas be adreso, daugybė bylinėjimųsi... 
Gyventi su Marlonu - tai lyg sėdėti ant laikrodinės 

bombos! Pernelyg pavojinga! Ir jis vis ieško nežinia 
kokių salų... 

Aš tvirtai pasiryžau: nesikraustysiu čia. Liksiu 
puikiame savo bute ir iš saugaus nuotolio stebėsiu 
šitą cirką! 

Jei jis norės, galėsime likti draugai. Ir nieko dau- 
giau. 

O jo žadėtas milijonas svarų? Jis tikrai atsiras iš 
kur nors kitur. Jei panorės lemtis. 

Palaimingai rąžausi! 

Jaučiuosi nuostabiai. 

Pirma - gavau ilgą meilų Bebė laišką. Jis mane 
tebemyli ir greit atvyks į Paryžių. Antra - vakar iš- 
važiavo visi: Marlonas, Edis, kino žvaigždė, niekas 
manęs nebekankina, tvyro dieviška ramybė, aš va- 
landą darau jogos pratimus ir vėl kuo džiugiausiai 
įsitikinau, kad po klimakso gali turėti stangrų sveiką 
gražų naują kūną - tereikia trupučiuko drausmės! 

Šeštadienis. Atsikeliu anksti, tik devinta valanda, 
man prieš akis puiki diena. Šviečia saulė, atlapoju vi- 
sus langus, paskui verduosi kavą. Tada suburkuoja 
mano telefonas, juokingas garsas, visąlaik mane pra- 
linksminantis. Žoelis. 

- Ar man skambinai? 

- Taip. Ką dabar veiki? 

- Filmuoju. Budapešte. Iki trečiadienio. 

- Ar paskui atvyksi pas mane? Marlonas išva- 
žiavęs. 

- Iki kada? 

- Iki penktadienio. Vėl ieško salos. 

Žoelis juokiasi. Paskui padelsęs klausia: 

- Ar jam pasakei, kad viskas baigta? Galutinai? 
Kad nieko nebebus? 

- Mėginau, jis net nemirktelėjo. 

- Buvai nepakankamai griežta, - nusivilia Žoe- 
lis. - Kai sakai tokius dalykus, viskas priklauso nuo 
balso. 

- Marlonas tikras, kad visąlaik laimės. 

- Logiška, kai aptekęs pinigais... kol kas jis nusi- 
pirko visas moteris. Pinigai erotinė priemonė. 

- Tik ne man. Jau savaites su juo nebemiegu. Bet 
juk Žinai. 

- Vis dėlto malonu girdėti. 

- Ar Irma grįžo? 

Žoelis atsidūsta. 

- Dar ne. Namai tušti. 

- Tada atvažiuok pas mane ir pasilik visą savait- 
galį. O gal bijai? Marlono? 

- Aš? - Žoelis švelniai nusijuokia. - Tikrai ne! Juk 
mane pažįsti. Anksčiau boksavausi... Trečiadienio nak- 
tį jau būsiu pas tave. Dar pranešiu, kada atskrendu. 

- Juk dar nematei mano opiuminės lovos. 

- Tikrai. Anuomet tebuvo tik čiužinys. Ir vis dėlto 
pasakiška. Kaip visada su tavimi. Mimi, aš tavęs pa- 
siilgau. 

- Aš tavęs irgi. 

- Kada šįvakar gulsies? 

- Apie kokią antrą. 

- Okei. Dar paskambinsiu vėliau. Viso, mieloji, aš 
tave myliu. 

Vos padėjau ragelį, tas vėl suburkuoja. Romeo 
Kotis. 

- Mimi, ar nepamiršai? 

- Ne, ne, ašjau einu. 

- Okei. Užimsiu tau vietą šalia. 

Skubiai išgeriu kavą, rengdamasi linksmai niū- 
niuoju, nes manęs laukia trys laimingos dienos: pa- 
saulinio garso gydytojo seminaras Paryžiuje - gėlės, 
kaip homeopatiniai vaistai. Po pusvalandžio sėdžiu 
auditorijoje šalia Romeo ir kaip pakerėta klausausi. 

Pamirštu viską: Marloną, filmus, guru iš Havajų, 
net Žoelį. Klaikiai pavargusi, bet laiminga vakare 
grįžtu namo, man galva pilna tigrinių lelijų, saulu- 
čių, ciklamenų, saulašarių, šilagėlių, kalninių arnikų 
ir stebuklingų mirtinų ligų išgydymų šiomis Dievo 
dovanomis. 

Užmingu nusiraminusi, nes vėl įrodyta, kad jeigu 
man pačiai ar tiems, kuriuos myliu, kas nors nutiks, 
operuoti nereikės. Visos ligos pasiduoda vaistažo- 
lėms, tereikia jas rasti. Už tai reikia dėkoti Hanema- 
nui ir švelniam jo gydymui. 

Mes studijuojame klasikinę homeopatiją, kokios 
mokė jos kūrėjas. Mes stengiamės ir ieškome vienų 
vaistų, vienintelių. Veiksmingų. 

Mes nepripažįstame šiuolaikinių būdų, kai maišo- 
ma daugybė vaistų viliantis, kad kuris nors padarys 
stebuklą. 

Mūsų repertuaras Kentas. Tereikia vienintelės 
knygos, surandame vienintelius vaistus ir žinome: jie 
padės! 

Seminaras baigiasi pirmadienį popiet. 

Paskui man pasimatymas. Ne su Romeo. Su Leniu 
Vulfu. Jis skambino triskart, turi būtinai mane pama- 
tyti. Dėl Havajų! 

Galiu pamiršti Romeo. Tiesa, jis sėdėjo šalia. Bet 
kitoje pusėje prie jo buvo prisiglaudusi Inesa iš Mar- 
selio. Ilga nauja juodais ir baltais dryžiais suknia, 
kamžlojanti gumą, sustorėjusi ir nervinga - nenaudė- 
lė metė rūkyti. Ir nors iš Romeo man nieko nereikia, 
nes džiaugiuosi būsimu susitikimu su Žoeliu, nesu 
patenkinta. 

Šnekučiuodamiesi išeiname iš auditorijos ir dar 
trumpam sustojame bulvare. 

- Eisi su mumis į kiną? - galop klausia Romeo. - 
Dokumentinis apie Čarlį Parkerį*. 

- Negaliu. Deja. Turiu eiti į Deux Magots kavinę 
Sen Žermene. 

- Pas savo bičiulį anglą? 

- Ne. Susitinku su prodiuseriu. Tarsimės dėl fil- 
mo, kurį turiu sukurti Havajuose. Spėk apie ką? 

- Apie ką? 

- Dragon Seminars. FIREWALK! 

- Havajuose? - susižavėjęs šūkteli Romeo. - Pri- 
simink mane, jeigu tau prireiks padėjėjo. Aš nebijau 
ugnies. 

- Aš irgi, - sako Inesa, - o tu? 

- O aš bijau. Tiktai režisuosiu. 


* Bibopo stiliaus muzikos pradininkas saksofonininkas (1920 — 
1955). 

- Tad sudie, - sviedžia Inesa, įsikimba Romeo į 
parankę ir nusiveda jį. 

Jis dar atsisuka, parodo ženklu, kad susiskambin- 
sime! Ir abu dingsta artimiausioje metro stotyje. 

Aš sėdu į autobusą. 

Mūviu raudonas drobines kelnes, aviu raudono- 
mis basutėmis, esu su lengva balta palaidinuke, siu- 
vinėta kiauraraščiu, o per petį permestas spalvingas 
krepšys su scenarijais. Karšta kaip Rivjeroje, trisde- 
šimt vienas laipsnis pavėsyje! Visi langai atdari, nuo 
greičio kilęs vėjas vėsina. 

Nežinau kodėl, šiandien man visi šypso. Vairuo- 
tojas, vyrai, vaikai, taip, net moterys. Ir aš jiems šyp- 
sausi! 

Ne todėl, kad vieni ko nors nori iš kitų. Paryžiu- 
je tai nieko nereiškia, tik staigų prielankumą. Taip, 
taip, paprasčiausia šypsena, ir jau pasijunti apsuptas 
meilės ir laimės, apsaugotas nuo šito paklaikusio pa- 
saulio. 

Prieš pat penkias aš jau esu Deux Magots. 

Lenio dar nėra. Ir staiga mane persmelkia jausmas, 
kad šiandien nutiks kažkas nuostabaus čia, mėgsta- 
miausioje mano kavinėje. Tik nežinau kas. 

Pilna lūkesčių atsisėdu gėlėmis išdabintoje tera- 
soje, priešais žalią tujų sieną. Už manęs gotikinė Sen 
Žermen de Prė bažnyčia, dešinėje žydi liepos, o virš 
galvos skraidžioja garsieji Paryžiaus žvirbliukai, ku- 
rie neįtikimai grakščiai sklendžia ant stalų ir tiesiai iš 
rankos lasioja duoną. 

Sėdžiu po balta stogine nuo saulės, priešais mane 
stiklinė ką tik išspaustų greipfrutų sulčių su ledu, 
mmm, kaip jos atvėsina. 

Įdėmiai apsižvalgau. Mat čia gali pamatyti ypatin- 
giausius Paryžiaus veidus, bet šiandien viskas kitaip. 
Ką aš pastebiu? Tik ligonius! Kas čia dabar? Ar iš- 
kraustė ligoninę? Ne taip niauru kaip Lurde, bet po- 
nas man po kairei tikrai nesveikas! 

Rudai dažyti plaukai, pilka oda, juodi paakiai, 
akių baltymai pageltę, veidas nusėtas rudomis dė- 
mėmis. Nesveikos kepenys. Be jokių abejonių! 

O jo draugas? Su kuriuo taip rimtai kalba? Rūka- 
lius. Pirštai tamsiai rudi, papsi nuorūką, lyg, tai būtų 
paskutinė cigaretė pasaulyje, jis liesas, išblyškęs, ner- 
vingas, jam skrandžio opa. Apie vargšus plaučius 
nenoriu net galvoti. 

Tolėliau vienišas sėdi ponas. 

Aukštas, plačiapetis, vešlūs žili plaukai, bet jo vei- 
das raudonas, paburkusiais paakiais, lūpos plonos, 
pamėlusios, jis kvėpuoja tankiai, neramiai - širdis. 
Galvą dedu! 

Taigi kas čia sveikas, be manęs? 

Ponas priešais per storas. Surukęs. Maža burnelė. 
Praeidamas šnopavo, jo kvapas siaubingai dvokė. 
Nesveikas žarnynas. 

O naujas padavėjas? Raudonu kaip virtas vėžys 
veidu. Vilkligės pradžia. Ar gali taip būti? O virėja: 
trumpa suknelė, balta prijuostė, plona kaip kartis. 
Pilvas įkritęs vidun. Netrukus sunkus padėklas iš- 
kris jai iš rankų. Skruostai įkritę kaip ir pilvas - aiški 
anoreksija! 

Nuo kampinio stalo, man po dešinei, pakyla vaiki- 
nukas, išbalęs kaip drobė. Ar jis turi kirmėlių? Dieve 
mano! 

Ką gi, kepenims gydyti išrašyčiau didžiųjų ug- 
niažolių, pagal daktarą Klarką. Skrandžio opai skir- 
čiau pėdlapių. Širdžiai - raudonuogių driekenų, o 
jeigu ištiktų infarktas čia, kavinėje, kaipmat duočiau 
Opium 1000, pagal daktarę Šeferd, tie vaistai kaipmat 
jį vėl pastatytų ant kojų. 

Tas nesveiku žarnynu gautų kolokinčių, lieka tik 
vilkligė, kirmėlės, anoreksija. 

Pala! Ponia šalia nesveiko žarnyno. Sunki depresi- 
jos forma. Jai reikia aurum. Aukso. Arba geriau: drig- 
nių! Tai sužadins jai gyvybines jėgas, niekas greičiau 
neišsklaido depresijos kaip karšta baltoji naktis. 

Iš kur žinau? 

Patyriau savo kailiu. Mat visuomet viską išmėgi- 
nu pati, o po dozės drignių (lotyniškai hyoscyamus) 
galvoje sukosi tik viena mintis: KAS dabar TUOJAU 
PAT SU MANIMI PASIMYLĖS? 

Tą galvojau vonioje, virtuvėje, paskaitoje, valgyk- 
loje, bibliotekoje, kiaurą dieną be perstojo, ne, ilgiau, 
dvi paras! 

Laimė, Bebė tada dar buvo Paryžiuje ir man padė- 
jo. Tai pagirtinas išbandymas, mudu pasijutome kaip 
su sparnais, ir aš tą siūlau išmėginti visiems. 

Ateina Lenis. 

Kaip visuomet - kai ne namie - itin elegantiškas. 
Šviesi lengvo natūralaus šilko eilutė, neapsakomo 
gražumo marškiniai, rankų darbo batai, geltona no- 

sinaitė kišenikėje, geltonas kaklaraištis, - kruopščiai 
supakuota apvalaina figūra, plaukų uodegėlė surišta 
juoda juostele. 

Jis pamato mane, moja, prasispraudžia pro apsės- 
tus stalus, nelengva, kai pilvas it kamuolys, ir staiga 
aš jau neabejoju, kad jam tulžies akmenys. 

Tad jam skiriu paprastojo raugerškio. Tegu užsisa- 
ko vaistinėje, tenai priešais, Bonaparto gatvėje. 

- Hi, Baby. Šlykštus karštis! - Aimanuodamas su- 
smunka ant laisvos kėdės šalia manęs. 

- Sveikas, Leni. Kaip tavo tulžis? 

- Kas? - Lenis kvailai spokso į mane. 

- Tulžis! 

- Kuo čia dėta tulžis? Aš prakaituoju. Man per 
karšta. Su malonumu nusiplėščiau marškinius. Net 
nežinau, kur ta tulžis yra. 

- Štai čia, - sakau ir baksteliu pirštu jam į pilvą. - 
Ar viskas gerai? 

- Būk tikra, - Lenis plačiai vypso, - daugiau negu 
okei. Visiškai okei... taip okei, kaip dar niekuomet ne- 
buvo, me che che ke! 

- Taigi tulžyje akmenų nėra. 

- Nėra! - Lenis suraukia kaktą, abejodamas žiūri į 
mane: - Tu sergi? Daraisi tyrimus... 

- Atėjau tiesiai iš seminaro. Gal paaiškinti tau, 
kaip Zauerdornas gydo tulžį? 

- Dieve gink! - Pasimoja raudonveidį padavėją. 

- Out, Monsieur? 

- Ledų. Dvi porcijas riešutinių, vieną kavos. Ir di- 
delį butelį Evian vandens. Žinai, vaikuti, tai veikia, - 
vypso man, - tu nekvaila. 

- Kas veikia? 

Lenis pasilenkia prie manęs ir padainuoja į ausį: 

- I looove you! Su Pege Šu. Veikia. 

- Ar naktis buvo puiki? 

- Naktis? - Lenis nusišluosto prakaitą nuo kur- 
mėniškų žandų: - Po tavo sužadėtuvių mudu bemaž 
neišlipome iš lovos. Žinai ką? 

- Ką? 

- Spėk! 

- Tau vis dėlto akmenys tulžyje! 

- Liaukis su tais akmenimis, po galais! Spėk, kas 
nutiko Pegei ir man. 

- Aistringai įsimylėjote? 

Lenis išverčia dideles apvalias rudas akis ir reikš- 
mingai linkčioja. 

- Trisdešimt metų man šitaip nebuvo. Visai kaip 
anksčiau. Ji mane labai myli, o aš myliu ją. 

- O kaip tavo jaunos gazelės iš darbo? 

- Vien vargas. Joms vis gimtadieniai, nori dovanų. 
Vis tokios pat šnekos: ar apsivilkti rožine suknia? Ar 
žydra? Ir niekada nieko iš manęs nenori lovoje. 

- O Pegė nori? 

- Kai aš noriu, nori ir ji. Kai ji nori, noriu ir aš. 
Žinai, kaip tai malonu? Ir aš galiu su ja pasikalbėti. 
Apie viską. O dabar staigmena: ji bus dar viena po- 
nia Vulf! 

- Sveikinu! Kada? 

- Kai abu numesime po penkiolika kilogramų. 

Padavėjas atneša ledus. Atrodo gardžiai. Lenis pa- 
stebi mano žvilgsnį ir sutvardo šykštumą. 

- Tu irgi nori? 

- Būtų malonu. 

- Prašau tą patį atnešti poniai. 

- Out, Monsieur. 

Lenis atsilošia. 

- Tą vegetarišką patiekalą, kurį sukūriau tau, mes 
jau valgome keletą dienų ir numetėme po kilogramą. 
Taigi tuoksimės po dviejų savaičių. Rugsėjį. Beje, tu 
teisi, mano tulžyje akmenys. Bet skauda ne ten, kur 
rodei, o štai čia. - Jis prisideda ranką dešiniau virš 
bambos. 

- Kai nesveika tulžis, visuomet atsiliepia kepe- 
nims. 

- O čia kepenys? 

Linkteliu galvą. 

- Duosiu tau vaistų, išgersi, kai ištiks priepuolis. 

- Zauerdorno? - nepatikliai klausia Lenis. 

- Paprastojo raugerškio. Iškart pasijusi geriau. 

- Jeigu tie vaistai veiks kaip tavo AŠ TAVE MY- 
LIU, brangute, būsi mano šeimos gydytoja. Štai le- 
dai. Siūlau pavalgyti, o paskui pasikalbėsime apie 
reikalus. 

Padavėjas atnešė vandens butelį ir pripylė mums 
stiklines. 

- Už tave ir Pegę, - sakau. Susidaužiame ir juo- 
kiamės. 

- Keistas dalykas, tas gyvenimas, - kraipo galvą 
Lenis, - metai po metų lakstai ir ieškai, ir ieškai, ir 
nieko nerandi! Staiga kažkas nukrinta lyg iš dangaus, 
ir viskas nuostabu! 

Ledai su riešutais neapsakomai gardūs. Valgome 
tylomis, skonėdamiesi, plonas luobeles gauna žvir- 
bliukai. 

- O dabar apie rimtus gyvenimo dalykus, - atsi- 
dūsta Lenis, kai pavalgome, - didysis Havajų guru 
Paryžiuje. Ir nori tave pamatyti. 

- Kada? 

- Dabar. Jis ateis. Apie septintą. 

- Na, ir? Koks jis? 

- Sudėtingas. Nepakenčia prieštaravimų. Geriau- 
siai leisk jam kalbėti, nesakyk nė žodžio; dar norėtu- 
mei vandens? 

- Ačiū, ne. 

Lenis įsipila sklidiną stiklinę ir išlenkia vienu mau- 
ku. Iškart išgeria ir antrą. Suskamba jo telefonas. Jis 
žiūri į rodomą numerį. 

- Ar gali taip būti? - staugia į ragelį. - Juk sakėme 
aštuntą. O dabar pusė šešių! Kur tu? Bet labai trum- 
pai. Dešimčiai minučių. - Jis atsistoja: - Ar pabūsi 
viena? Ketvirtį valandos? 

- Žinoma. 

- Užsisakyk dar vandens. Per mažai geri. 

- Dar turiu sulčių. 

- Gerti turi vandenį. Tai sveika. Juk visur rašo! 

Lenis nueina. Nieko jam neatsakau. Nemėgstu 
vandens. Juk nesu pamišėlė, neprisiplempsiu van- 
dens ir nemirsiu pernelyg anksti tik todėl, kad tai 
dabar madinga! Per daug vandens kenkia venoms, 
inkstams, širdžiai, nuo jo apsunksta kojos, sutrin- 
ka virškinimas, vysta oda, atsiranda raukšlių, tai ne 

man! Protingas kūnas žino, kada jam prireikia van- 
dens, ir pareiškia tai troškuliu. Gerti neištroškus ne- 
sveika! 

Išsiimu scenarijų iš margaspalvio krepšio, prade- 
du skaityti, bet man nepavyksta. 

Staiga visos galvos pasisuka kairėn, kas čia at- 
kaukši? Patrakusi būtybė. Ir atsisėda po stogine, prie 
kampinio stalo, visai šalia manęs, kur anksčiau sėdė- 
jo išbalęs vaikinukas, turįs kirmėlių. 

Ką gi, malonu pasižiūrėti, ypač jei kuri filmus. 

Moteris ar vyras? Galėtų būti ir ta, ir tas. Aukšta, 
sportiška, ilgakojė, plėšrių bruožų veidu. Dirbtinės 
blakstienos, rožinės lūpos, ilgos rudos garbanos, 
ankštos juodos kelnės, balta palaidinė aukšta apy- 
kakle, juodas diržas su didžiule kampuota strazais 
nusagstyta sagtimi. 

Strazai žvilga ir ant visų pirštų, net ant nykščio. 
Blizgus šachmatų lentos pavidalo juodas ir baltas 
raštas puošia ilgus dirbtinius nagus. Ji su strazų ba- 
sutėmis aukštais sidabriniais kulniukais, nuo jos 
dvelkia laukine laisve. 

Dieve palaimink Lenį, kuris šiandien atsiviliojo 
mane čia. Pasislepiu už popierių ir kiek įstengdama 
stebiu ją. 

Ką ji užsisako? Cafė noir. Paskui susiranda tele- 
foną ir cigaretes į akis krintančiame išpampusiame 
dideliame juodame krepšyje ir ima balsiai šnekėtis 
angliškai, išdidžiai iškėlusi galvą. Pripratusi prie 
smalsių žvilgsnių. 

- Hi, čia Goldi, - sako žemu balsu, - aš Paryžiuje. 
Bute jau buvau... kaip? Gerai! Visai mielas! Kaip? 
Dar nežinau kiek laiko. Ne, ne, vėliau papasakosi. 
Pirmiausia man reikia dūmo... Kaip? Logiška, kad 
ne tau. Man! Kaip moki, taip šoki. 

Ji nutraukia pokalbį, užsidega rožinę cigaretę, už- 
simeta vieną ant kitos ilgas kojas ir įsistebeilija prieš 
save. 

Nuleidžiu lapus. 

Ar ji operuotas vyriškis? Ne. Jis būtų pasididinęs 
krūtinę. Bet ji plokščia kaip lenta. Užtat rankos ir ko- 
jos bemaž per didelės moteriai. Kas tai per būtybė? 
Šiaip ar taip, piniginga, nes joks padaras už algą ši- 
taip neišsipustys. 

Gal viešnamio savininkė? Ar šokių klubo? Turi kū- 
rybingo subjaurojimo saloną? Ji atvažiavusi iš Kipro, 
tą sužinau iš antrojo pokalbio, o jos verslas eina kaip 
per sviestą. 

- Auksas tik ir žvangės, seni! Viskas išpirkta! Taip, 
nustebai, argi ne? Ne! Klysti. Tai aš sprendžiu! Nie- 
kada! Prikąsk liežuvį! Žiūrėk, kad tu galų gale ką 
nors gautumei. Laukiu ir laukiu. Mat tai nepinga! 

Ji nirtulingai baksnoja telefoną. Paskui atsistoja. 

- Kur yra la Toalaaaaat? - klausia bjauria prancūzų 
kalba. 

- Paskui mane, madam, - raudonveidis padavėjas 
eina pirmas. 

- Mrrrrsssiūi, - sugergždžia ji dėkodama ir iškauk- 
ši iš terasos. Visi spokso įkandin. Aš taip pat. 

Gaila, kad Lenis nematė! Kur jis pragaišo? Gal 
daugiau nebegrįš? Gal susimokės kavinės viduje, ir 
gaudyk vėją laukuos? 

Bet keista, labai keista! 

Pažįstu jos balsą. Tą žemą erotišką tembrą; kur jau 
esu girdėjusi? 

Ir ji tikrai nebegrįžta. 

Jos vietoje sėdi vyriškis. Rudai įdegęs, juodomis 
virvelinėmis garbanomis, juodomis kelnėmis, juo- 
dais marškiniais paraitotomis rankovėmis taip, kad 
matyti raumeningos rankos. 

Ir jis mūvi pirštines. Nors ir karšta - juodas, odi- 
nes, kokias paprastai mūvi automobilininkai. Didelis 
raudonas audeklo krepšys kabo jam ant peties, šalia 
jo motociklininko šalmas. 

Jis užsideda akinius ir pradeda skaityti knygą. Kai 
prieina padavėjas, užsisako Perrier. Ir vėl skaito. Nie- 
kas nekreipia į jį dėmesio. 

Bet aš nesitveriu savo kailyje. 

BRAVO! Tobula! Aukščiausia klasė. Šimtai praty- 
bų. Krepšys tas pats. Tik išverstas ir ne toks išsipūtęs, 
nes tada viduje buvo šalmas. Bet kelnės tos pačios. 
Ant jų dar matyti pelenų žymė. 

O pirštinės? Paslėpti dirbtiniams nagams. Šalmas 
tik priedas apgaulei, o ta tobula. 

Todėl palaidinė ir buvo su ilgomis rankovėmis. 
Kad nebūtų matyti stiprių rankų. O aukšta apykaklė 
slėpė kaklą. Su Adomo obuoliu. Juo dabar galima ža- 
vėtis visu gražumu. 

Čia sėdi tikras vyras, motociklininkas, kuris skaito 
knygas. 

Niekuo nebeprimenąs anos strazais apsikarsčiu- 
sios moters. Ir jis nerūko rožinių cigarečių, neužsi- 
meta kojos ant kojos, ne, sėdi prasižergęs, kaip pa- 
prastai elgiasi netašyti vyrai! 

Ir tipenimo nė ženklo. 

Jis veržliai įėjo į terasą, net garbanos ant kaktos 
pasišiaušė. Nužingsniavo tiesiai į kampą, po balta 
stogine. 

Ir dabar sėdi čia, o aš galiu jį apžiūrėti iš labai arti, 
tuo tarpu jis nežino, kas aš esu. | 

Užtat aš žinau, kas jis! 

Mat prisiminiau, kur girdėjau tą balsą: jis kalbėjo 
telefonu Anglijoje, Marlono name, pirmąjį vakarą, 
klausė Raudonkepuraitės. 

Nepasisveikino, jokio „alio“, tik šiurkščiai sviedė 
„duokš jį man!“ Taip pat šiurkščiai kaip ir toji Žvil- 
ganti moteris. Pareikalavo, kad Marlonas paskam- 
bintų jai į Londoną, antradienį jo reikėsią. Marlonas 
nuvažiavo ir nebegrįžo. Jį pasiuntė ieškoti salos, į 
Pietų jūrą, Fidžį, Balį. Havajus. Čia sėdi Marlono 
pusbrolis! Didžiausias jo varžovas, kuris turi sprogti 
iš pavydo, nes Marlono vėduoklė didesnė, kuris ne- 
tenka kiekvienos moters dėl jo „ydos“! Čia gyvas ir 
sveikas Lorensas Goldas, Slibinų Galabytojas! Genia- 
lus vyriškis, talentingiausias šiame amžiuje, žarstąs 
pinigus kastuvais. Bet iš kur jų gauna? 

Iš DRAGON SEMINARS! 

Taip, tikra aukso kasykla, tie klaikiai brangūs FI- 
REWALKS gražiausiose pasaulio šalyse. 

Kodėl nesusiprotėjau dar būdama Anglijoje? 

Ausinis šuns didumo slibinas ant Jano rašomojo 
stalo Bate. Ir Kati. Kas buvo parašyta ant jos palaidi- 
nukės? 

DRAGON! Išsiuvinėta auksiniais karoliukais. 

Jie visi dirba S. G. 

Marlonas ir jis partneriai! Todėl ir riejasi ištisai. 

Bet vieno dalyko nesuprantu: šitas ramiai skaitąs 
vyriškis yra didysis guru? Kuris tūkstančius žmo- 
nių pasiunčia per ugnį taip, kad jie nė trupučio ne- 
nukenčia? 

Bet kuo čia dėta politika? 

Ir jis jau buvo naujajame bute. Man įdomu: kokiam 
išlepusiam reikia būti, kad princo apartamentus api- 
būdintumei „visai mielas butas“? Kilsteliu scenarijų 
ir stebiu jį akies kampučiu, kiek tai įmanoma. Ir gar- 
banos dirbtinės. Kaip ilgi rudi įspūdingosios moters 
plaukai. O ką jis skaito? 

Oooo, tai mes jau pažįstame! 

KAIP AŠ ĮKURSIU NUOSAVĄ VALSTYBĘ. 

Bet... Ką jis dabar daro? Užverčia knygą, nusiima 
akinius (paprasti stiklai) ir žiūri man tiesiai į akis. 

Šis žvilgsnis! Kiaurai veria! Juodas! Pašėliškas! Tos 
moters plėšrūnės akys buvo mėlynos. Mėlyni lęšiai. 
Štai kas! 

Nuleidžiu popierius, įsikertu į jį akimis, staiga nu- 
tinka nelauktas dalykas. 

S. G. nusišypso man ir klausia: 


296 


- Do you speak English? 

- Yes indeed. 

Tiriamas žvilgsnis, jis supranta, kad aš žinau. Bet 
jam nė motais. 

- Nuostabus spektaklis, anksčiau, - sakau nuošir- 
džiai žavėdamasi. 

- Smulkmena, - sako jis pamalonintas, - ar ateisite 
prie mano stalo? Gal ko nors išgertumėte? Ko nors 
laukiate? 

- Taip, - sakau ir atsisėdu šalia jo, - jūsų... ir Le- 
nio Vulfo. Aš turiu sukurti filmą Havajuose. 

Vis dėlto dabar jis suglumo. Bet iškart prisidengia 
linksmu šypsniu. 

- Nesuklyskite, aš nesu transvestitas! Goldi tik kū- 
ryba. Jos iš tiesų nėra. Taip elgiuosi tik... 

- Kad atsipalaiduotumėte? 

- Iš tikrųjų, - šūkteli nustebęs, - kaip sužinojote? 

- Nuojauta, - aš šypsausi kaip sfinksas. 

- Jūs pirma moteris, kuri tą supranta, - jo žodžiai 
pilni tikro susižavėjimo, - visos kitos išsigąsta, pabė- 
ga, ojuk tai visiškai normalu! 

- Logiška. Kaip moteris, visiškai pasikeiti. Nebe- 
lieka tų rūpesčių, kurių turi būdamas vyras. 

S. G. stebeilija mane. Valandžiukę. 

- Kai kada tu irgi persirengi vyru? - klausia paskui. 

- Niekada. 

- Tai kodėl Žinai... 

- Žmonės yra pabaisos. Gamina atomines bombas, 
nuodija planetą, ir tai pripažįstama. Bet vos vyras ap- 
sirengia suknute, jie pasiunta. 

S. G. linksmai linksi galvą. 

- Net aš geriau nepasakyčiau. Bet aš jau žinojau. 

- Ką? 

- Kad Lenis parinks man tinkamus žmones. O kur 
jis? Šiaip būna už mane punktualesnis. 

- Jis jau buvo čia, netrukus grįš. - Rodau į knygą: - 
Ar tai įmanoma? Įkurti valstybę? Lyg niekur nieko? 

- Žinoma. 

- Kaip? 

- Visiškai nesunkiai. 

- O jūs to norite? - S. G. linkteli galvą ir įsideda 
knygą į raudoną krepšį. 

- Kodėl? 

- Nebenoriu, kad mane valdytų. 

- Mat kaip. 

- Apie žmones aš žinau daugiau negu politikai. 
Kuo jie auklėja liaudį? Parazitais. Bailiais, silpnais, be 
jokios drąsos. O pas mane žmonės pranoksta patys 
save. Aš atskleidžiu visus kraštutinumus, geriausias 
savybes! Parodau, kaip sutramdyti prigimtį. Iš ma- 
nęs jie išmoksta stebuklų. Ar jau esat ėjusi per ugnį? 

Neigdama purtau galvą. 

- Taigi dar be ugnies krikšto, - sako jis. 

- Aš per didelė bailė. 

S. G. Man šypso. 

- Nebeilgai tokia būsite. Vemblyje dar pasišne- 
kėsime. - Staiga jo šypsenos kaip nebūta: - Kuo tu 
vardu? 

- Mimi Tiulipan. 

- Mimi Tiulipan. Mimi Tiulipan... žinoma! Tu 
Marlono sužadėtinė!!! Viskas aišku. 

- Aš jo draugė, - pataisau. 

- Kodėl? Argi judu nesituoksite? Po mėnesio? 
Bate? 

- Aš ne. 

- Ne? -S. G. atsilošia ir vypso. - Įdomu. 

- Atsiprašau dėl jūsų partijos ir rinkiminės kovos. 

S. G. tebevypso. 

- Nesijaudink! Šio reikalo atsisakyta. Tik Marlonas 
užsispyręs ir vis dar tikisi. 

- Jis dar tikisi ir vedybų, kad ir ką sakyčiau, nesi- 
klauso. 

- Toks buvo visada. Jis mano, jeigu pakankamai 
ilgai spyriosis, jo valia nugalės. Aš pamiršau Angliją. 
Įkursiu nuosavą valstybę. 

- Kur? 

- Rojuje. 

- Žemiškame rojuje? 

- Aišku, - S. G. šypso, - tada mane aplankysi. 

- Netjei ir nebebūsiu su Marlonu? 

- Ypač tada. 

Staiga prieš mus išdygsta Lenis. Nė nematėme, 
kaip jis atėjo. 

- Kas čia dabar? - klausia jis ir atsisėda šalia ma- 
nęs. - Kaip juodu atpažinote vienas kitą? 

- Taaaip, štai kas įdomu, - oriai atkepa S. G., - tai 
vadinama nuojauta. 

- Na, ir? - susirūpinęs klausia Lenis. - Ar susikal- 
bate? 

S. G. ramindamas paploja jam per petį. 

- Puikiai, seni. - Jis sukrizena. Tada užsako mums 
kavos: - Prieš sušnekant apie filmą, pasakysiu nau- 
jieną: Paryžiuje atidarau kontorą. 

- Viešbutyje? - klausia Lenis. 

- Naujame bute šalia Eifelio bokšto. Jis pakanka- 
mai didelis. Seminaras Vemblyje išparduotas, bilietai 
Havajuose išparduoti, Pietų Prancūzijoje viskas ge- 
rai pavyko, bet turi būti dar geriau. Tam man reikia 
žmonių Paryžiuje. 

- Galiu keletą atsiųsti. Čia aš jau nusimanau, - uo- 
liai pasisiūlo Lenis. 

- Vėliau. Pirma atvyks Doli Makintoš. Ji myli Pa- 
ryžių. Ir moka prancūziškai. 

- Kokia Doli? - nepatikliai klausia Lenis. 

- Mano pirmtakė, - paaiškinu, - fotografė iš Ško- 
tijos. 

- Bet ji ir puiki organizatorė, - sako S. G., - jau 
daug man padėjusi. Visada įtikdavo. O dabar papa- 
sakosiu judviem apie Havajus. 

Kaip pakerėta klausausi ir stebiu jį. 

Kas jo ir Marlono bendra? 

Daugių daugiausia burna. Irgi godi, didelė, pilna 
stiprių baltų dantų. Smakras stambesnis už Marlono, 
veidas kampuotesnis, akys didesnės, ausys nepra- 
durtos. 

Smaili nosis taip nekrinta į akis kaip Marlono. Gal 
jis ir jaunesnis. Ir žemesnis. Užtat stipresnis, kūnas 
labiau išmankštintas. 

Marlonas visas šviesus. 

Žalios akys, žili plaukai, balta oda. S. G. įdegęs, 
lyg ką tik grįžęs iš kelionės aplink pasaulį jachta. 

Kai pasakoja mums apie Havajus, prabangų vieš- 
butį, kus vyks seminaras, panašų į rojų parką, pasi- 
rengimą, padėjėjus, jo veidą iškreipęs fanatiškas ti- 
kėjimas. Juodos akys svaido kibirkštis, jis turi jėgos! 
Aišku kaip dieną. 

- Filmuosite jau kelionę, - sako jis, - oro uoste, 
lėktuve, skrisite su indų grupe. Mieli žmonės, mano 
bičiuliai. Supažindinsiu jus Vemblyje. Jie irgi vyksta 
į Fidžį. Taip, seminaras Fidžyje jau irgi apmokėtas. 
Tik dar Europa kiek atsilieka. Tikiuosi, kad rudenį 
reikalai pasitaisys. Dėl naujosios kontoros Paryžiuje. 

Kalbėdamas ištisai žiūri į mane. Kartais nusišyp- 
so. Taip, net du kartus paklausė mano nuomonės ir 
atidžiai išklausė. 

Arjis tikrai privers mane eiti per ugnį? Turėtų nu- 
tikti stebuklas. 

Vėlai vakare, kai aš jau namie, suburkuoja telefo- 
nas. Laukiu Žoelio skambučio, bet čia Lenis. 

- Mimi, mieloji, garbinu tave. Jeigu nežinočiau jo 
pakraipos, sakyčiau, kad S. G. tave įsimylėjo. Gieda 
pagyras, tu ir jautri, protinga, nuovoki, graži, ką jam 
padarei? Iki aš atėjau? 

- Paslaptis! 

- Garbės žodis! Tokio jo aš iš viso nepažįstu. Jis 
švelnus kaip ėriukas, su viskuo sutinka, biudžetas 
jau sutartas, net tavo honoraras, įsivaizduok, paside- 
rėjau dėl didesnio, ir jis sutiko. 

- Ačiū! Nusipirksiu už jį keletą dailių baldų. Ar 
šnekėjotės apie Marloną? 

- Nė žodžio. Be to... žinai, ką jis sakė? S. G.? Kad 
jis sumokėjo už butą. Savo pinigais! 

- Gal ir taip. Aš tikiu tik bemaž puse daktaro Mak- 
donaldo pasakojimų. 

- Oarjis tau patinka? - klausia Lenis patylėjęs. 

- Kas? S. G.? 

- Taip. 

- Žinoma. 

- Me che che ke, - pratrūksta Lenis, - aš tai žino- 
jau. Po tavo pavyzdinio vaidmens. Taip! Baby! Ar aš 
geras prodiuseris? 

- Pats geriausias. Džiaugiuosi, kad kursiu tą 
filmą. 

- Aš irgi. Tu dar kontoroje? 

- Ašjau namie. Virtuvėje. Prie muzikos dėžės. 

- O Pegė? 

- Lovoje. Žinai, mudu abu važiuosime į Vemblį! 
Pegė nenustygsta, tiki, kad pajėgs, garbės žodis. 

- Tu leisi jai eiti per degančias anglis? 

- Ne aš leisiu, ji pati nori! Okei, mieloji, Pegė šau- 
kia. Ryt pasikalbėsime. Labanakt. 

- Labanakt. Ir saldžiųųų sapnų. 

Atsilošiu ant šilkinių pagalvių. Įdomi diena buvo. 
Jau pažįstu pasaulinio garso guru, kuris man dar ir 
patinka. Ką gi, jei ir toliau taip bus, tapsiu transvesti- 
tų žinove. Niekad nebūčiau maniusi. 

Tada paskambina Marlonas: jis skambina kasdien 
ir dedasi, jog viskas eina kaip iš pypkės. Bet dabar 
kalba rūpesčio pilnu balsu: 

- Tu susitikai su mano pusbroliu? 

- Susitikau. 

- Na, ir kaip? 

- Jaudinanti pažintis. 

- Jaudinanti? - sutrikęs pakartoja Marlonas. - Gera 
pradžia! Kad ir ką jis sakytų apie mane, netikėk nė 
žodžiu! 

- Iš kur skambini? 

- Iš Brazilijos. 

- Ar radai salą? Jūsų valstybei? 

- Valstybei? - sutrinka Marlonas. - Kokiai vals- 
tybei? 

- Kurią ketinate įkurti. Tik judu. 

- Iš kur žinai? 

- Iš Lorio. 

- Arjis taip sakė? 

- Pati atspėjau. 

- Bet... tai itin slapta. Niekam nevalia žinoti. Okei. 
Aptarsime, kai grįšiu. Ir nesimatyk su juo viena - Ži- 
nai, aš nusipirkau suknelę. Tinka prie raudonų aukš- 
takulnių batelių! Iki rytojaus, darling, buč buč! 

Pašoku ir einu prie lango. 

Jau naktis, bet dar karšta kaip dieną. Visos terasos 
durys plačiai atvertos. 

Stoviu tamsoje. 

Ir tenai, princo apartamentuose, nė žiburėlio. Bu- 
tas kaip tik priešais mane. Žvelgiu tiesiai į tris Mar- 
lono miegamojo langus, į kontorą ir žydrąją svetainę. 
Jokio atšvaitėlio. Kur S. G.? Ar jis gyvena viešbutyje? 
O gal išskrido kitur? Asmeniniu lėktuvu? Ir su septy- 
netu perukų? Į savo žemišką rojų? 

Žengiu į terasą. 

Taip! Kaip tik šito aš ir laukiau. Lygiai dvidešimt 
trečia valanda. Ir nuo pat amžių sandūros kas va- 
landą sušvinta Eifelio bokštas kaip Kalėdų eglė, nuo 
viršaus iki apačios apkaišiota stebuklingomis žŽva- 
kėmis. 

Sunaudota bemaž milijonas elektros lempučių 
Naujųjų metų apšvietimui! Girdėjau per žinias. Šis 
reginys trunka dešimt minučių ir labai tinkamas 
Drakono metams. 

Eifelio bokštas blizguliuoja, kibirkščiuoja ir švyti! 

Kai viskas baigiasi, paskambina Žoelis, jo balsas 
žemas, erotiškas, kalbėsena lėta. Ir sako man mei- 
liausius žodžius. Poryt jis mane aplankys. Poryt šiuo 
metu gulėsiu stipriame jo glėbyje, saugi, nusirami- 
nusi... 

Balsu atsidūstu! 

Tada padarau tai, ko niekuomet nesu dariusi. At- 
siklaupiu ant pakylos, kur stovi opiuminė lova, susi- 
imu rankas ir iš visos širdies padėkoju Kūrėjui, kad 
dar yra ir normalių vyrų, kurie iš tikrųjų myli mo- 
teris. Tokių vyrų kaip Žoelis... sugebančių vertinti 
grožį, jausmingų, švelnių, meilių. Paskui nugrimztu 
ant pagalvių. Ir šypsodama, iš anksto džiaugdamasi 
trečiadieniu, užmingu. 

š gaminu valgį! 
Retkarčiais mėgstu tą daryti. 

Gaminu Žoeliui. Jis paskambino iš Budapešto, pas 
mane bus aštuntą vakare. 

Laikas po homeopatijos seminaro skriete praskrie- 
jo. Jau trečiadienis, birželio 21-oji. Ilgiausia diena ir 
trumpiausia naktis Drakono metais. Be to, Paryžiuje 
muzikos šventė. Priešais daugelį miesto rūmų, mo- 
kyklų, bažnyčių, pagrindinėse Sen Žermeno aikštė- 
se, Monmartre, Eliziejaus laukuose vyksta koncertai. 
Priešais Invalidų katedrą irgi. Ir už manęs, Karo mo- 
kykloje, ir tolėliau mieloje Ožero gatvelėje. 

Bet kur suręsta pati gražiausia scena? 

Tiesiai prieš mus, Marso lauke, Eifelio bokšto pa- 
pėdėje. 

Gali pasiklausyti ne tik žinomų orkestrų. Sukviesti 
visi mėgėjai, kad parodytų, ką sugeba. Visokia muzi- 
ka - nuo klasikos, bigbendo, roko, popso, funk, hip- 
hopo, repo iki griausmingos technomuzikos. 

Žinoma, ir salsa taip pat. Ir džiazas. Ir bliuzas. 
Taip, net kantri melodijų girdėti šią trumpą karštą 
vasaros saulėgrįžos naktį per muzikos šventę Pary- 
žiuje. 

Muzika užgroja tik nuo dvidešimt trečios valan- 
dos, kai sutemsta. Juk šviesu būna iki pusės vienuo- 
liktos! Bet vakare aštuntą jau visur kamšatis, gatvės 
uždarytos, pusė Paryžiaus vaikšto pėsti, daug polici- 
jos, kavinės ir restoranai nuo Žmonių net braška per 
siūles. 

Tačiau iki aštuonių dar dvi valandos. Kol kas tik 
šešios. Ir aš gaminu valgį Žoeliui. 

Nusimaudžiau, išsitrinkau galvą, išsitryniau visą 
kūną sezamų aliejumi, oda švelni kaip šilkas ir žvil- 
ga, o dabar gaminu troškinį iš raudonųjų ir geltonųjų 
paprikų, kurias meilingai lupu, nes tik tokios jos tik- 
rai gardžios. 

Vakar visą dieną uoliai badavau. 

Mano pilvas džiuginamai plokščias, aš tik su baltu 
maudymosi kostiumėliu, nes oras kaip Rivjeroje. Jau 
beveik baigiau virti, paskambina prie durų. Kas čia? 
Priešais stovi mažylė Mija. 

- Ar galiu įeiti? - klausia skambiu vaikišku balsu. 

- Visuomet prašom. 

Mija su juodomis kelnėmis, raudonais bateliais ir 
sidabriniu korsetu, išryškinančiu jos krūtinę ir gra- 
žius pečius. Jos rankoje didžiulis baltas maišas. 

- Tu verdi? 

- Laukiu svečio, - sakau linksmai. 

- Žoelio iš Budapešto, tiesa? Ir kaip tu drįsti! - Ji 
padeda maišą po palme. 

- Kodėl ne? Su Marlonu viskas baigta! 

- Bet jam atrodo kitaip. - Ji atsisėda šalia manęs 
prie bambukinio stalo. - Ar tau padėti? 

- Ačiū, nereikia. Viską spėju. Ar yra naujienų? 

Mija giliai įkvepia. 

- Pasveikink mane, - sako tada. 

- Mielai. Kokia proga? 

- Nuo vakar aš esu laisva moteris. 

Nuleidžiu aštrų peilį žemyn. 

- Ingmaras... tave... pametė? 

- Deja, ne. Bet nuo vakarykščios popietės aš lai- 
mingai išsiskyrusi. - Ji ima kikenti ir nebepajėgia 
liautis. 

- Juokauji. Tikrai? - Mija krato galvą ir tebekike- 
na. - Skyrybos trunka ištisus metus! 

Mažylė Mija linksi galvą. 

- Dabar nesijuok, Mimi. Aš padaviau skyrybų pra- 
šymą praėjus dviem savaitėms po vestuvių. 

- Skyryboms? Kodėl? 

- Kad jis išsigąstų ir liautųsi gėręs. Bet niekas ne- 
gelbėjo. 

- O dabar? 

- Jis įsižeidė. Guli lovoje, nekalba, nevalgo ir nesi- 
prausia. Tik geria degtinę. Už kurią turiu mokėti. 

- Kodėl... tu turi mokėti? 

- Jis nieko neuždirba. Niekad neuždirbdavo, ap- 
skritai neturi pinigų. 

- Net nežinojau. 

- Aš niekam nepasakojau. Ar galiu pas tave per- 
nakvoti? 

- Visuomet prašau. Tik ne šiąnakt. Arba - Žinai 
ką? Permiegosi tenai. Princo rezidencijoje. 

- Manai, galima? 

- Žinoma. Paklausiu, kai Marlonas paskambins. 

- Ojei nepaskambins? 

- Tu jam patinki. Tikrai neprieštaraus. Beje, o kas 
tame maiše? 

- Staigmena. Turėsite pasimatuoti. Poryt. Marlo- 
nas sakė, kad grįš penktadienį. Tiesa? Noriu, kad jam 
atiduotum. Kai tik grįš. 

Mija pakelia maišą ir išima iš jo prašmatnią plunks- 
nų vėduoklę, žydrų ir baltų plunksnų, pusmetrio il- 
gio, kurios sulig menkiausiu krustelėjimu virpčioja ir 
siūbuoja taip grakščiai, kad man užima kvapą. 

- Vėduoklė! - sako ji išdidžiai. 

- Na ir graži! 

- Palauk, pamatysi savo suknelę. Bene tokia pat 
graži kaip Moriso Kventino de la Turo portrete. Švie- 
saus šilko, raukiniai iki pat apačios, siuvinėta auksu 
ir žydra, o maniškė, pagrindinės liudytojos, tokia 
pat, tik rožinė. Rožinė ir auksinė spalva. 

- Mija, tu pati geriausia visame Paryžiuje! Bet aš 
netekėsiu. Puikiai žinai! 

- Net dėl juoko? 

- Taip! 

- Prašau! Antraip nieko neuždirbsiu. Marlonas 
man iš anksto sumokėjo šiek tiek, turėčiau grąžinti. 
Juk galėtumei iškart vėl išsiskirti. 

- Net nesusapnuočiau! Manis nebepatinka. 

Mija paima vėduoklę, išskleidžia ir pasileidžia 
šokti virtuvėje. Staiga ji pralinksmėja kaip kūdikis. 

- Toks turtuolis. Niekuomet šitokio nebegausi. 

- Tiesa. 

- Ir dosnus. Ir laisvas! Nevedęs. Žinai, kokia tai re- 
tenybė? - Ji sustoja priešais mane. 

- Tavo tiesa. 

- Ir prašmatnus butas! 

- Maniškis man labiau patinka. 

- Didžiulis briliantas. 

- Deja, netikras. 

- Netikiu. O milijonas svarų? 

- Niekad jo negausiu! Tai buvo tik masalas. 

Mažoji Mija iškelia vėduoklę virš galvos ir tūpteli 
prieš mane. 

- Aš tavimi pasitikiu. Tu režisierė, ką nors su- 
galvosi. 

- Ką? 

- Kad kiekvienas gautų, kas jam priklauso. - Ji 
suskliaudžia vėduoklę ir atsargiai sukišą į baltąjį 
maišą. 

Pamąstau. 

- Okei. Važiuosiu į jungtuves Bate. O merijoje pa- 
sakysiu NE! - o tu TAIP! 

Aš juokavau. Bet mažylė Mija pasižiūrėjo rimtai. 
Spokso į mane prasižiojusi. 

- Tai tujo iš tiesų nenori? 

- Iš tiesų. O tu? 

- Aš noriu. Jis, tas vyriškis, mane traukia. 

- Jis juk ištisai tau skambina. Prisipažink. 

Mažoji Mija parausta. 

- Tik darbo klausimais. Kalbamės vien apie dra- 
bužius ir filmą. 

- Ir apie tai, kad turi mane perkalbėti! Kad tekė- 
čiau. Veltui. Nenoriu jo nei kaip sužadėtinio, nei 
kaip vyro. O kaip meilužio juo labiau! Gali jį turėti. 
Bet įspėju tave: su juo nelengva. Žinai, ką išdarinėja 
lovoje, juk pasakojau. Be to, jis rašo pornoknygas sla- 
pyvardžiu, ir dar nesu tikra, ar jis kai kada su vyru... 
na, juk supranti... 

- Bet šitiek pinigų! 

- Imk jį, jei nori. Aš pakankamai prisiturėjau. 

- Aš pagalvosiu, - sako mažylė Mija patylėju- 
si ir vėl ima kikenti. - Tu iš tiesų manai, kad patin- 
ku jam? 

- Net neabejoju. Patikai nuo pirmos dienos. Duok 
man savo duomenis. Pasiųsiu faksą į Bato meriją, pa- 
keisime prašymą. - Susižvelgiame ir kartu praplium- 
pame kvatotis. 

- Jeigu mudviem išdegs, padovanosiu tau Pompa- 
dur suknią. 

- Ačiū. Bet nebūtina. 

- Būtina! - Mažylė Mija dėkinga žiūri į mane. - Ži- 
nai, aš mėgstu būti ištekėjusi. Jau galvojau, kas bus 
kitas... bet kad šitaaaip greitai. Ir kokia puiki parti- 
ja... Kada atvyks Žoelis? 

- Aštuntą. 

- O ką darysi, jeigu Marlonas grįš anksčiau? 

- Nieko. Tada jis sužinos iškart. 

- Ar galiu miegoti rožinėje širdyje? 

- Maloniai prašom. Pratinkis. Juo anksčiau, juo 
geriau. 

Mažylė Mija žvilgteli į laikrodį. 

- Turiu dar kai ką nusipirkti. 

- Tada duosiu tau buto raktą, tiktai nepamesk. 

- Nebijok. Jeigu skambins Ingmaras, tu nežinai 
kur aš. Grįšiu namo tik tada, kai jis išsikraustys. 

- Arjis žino? 

- Taip. Tik jis nenori. Sako, vedę ar ne, mudu ga- 
lime gyventi drauge... bet žinai, man vien nuo jo 
kvapo bloga. O kai pamatau butelį degtinės, ima 
pykinti. 

- Ar man su juo pasikalbėti? 

- Ne... nebent žinotumei turtingą moterį su dide- 
liu butu, kuri ieško gražaus švedo girtuoklio. 

- O ką sako tavo motina? 

- Gailisi jo. Motinai jis patiko. Logiška, kad ne- 
mėgsta girtavimo. Taip, tau linkėjimai. Aš ką tik ją 
aplankiau, raukšlių beveik nematyti, oda praktiškai 
vėl normali. Ji bus tau amžinai dėkinga! Tu gausi do- 
vaną. Liepė paklausti, ko norėtumei. 

- Jos garsiojo aguonų pyrago. Iškepė jį Velykoms. 
Ir recepto! 

- Ji apsidžiaugs. Ir daugiau nieko? 

- Dėkui. Šito pakaks. 

Kai Mija išeina, laikrodis rodo truputį po sep- 
tynių. 

Valanda laiko, kad išblizginčiau viską, kaip dera, 
kai pasitinki labai laukiamą svečią. 

Kai kurie vyrai prieš aistringą naktį negali valgyti. 
Žoelis nepavalgęs negali mylėtis. 

Jam reikia gausios, su meile pagamintos vakarie- 
nės, o tik paskui apsikabinti moterį. Tačiau po vaka- 

rienės jis puikiausios formos, jeigu reikia, net ištisą 
naktį. Taigi, kuo jį vaišinsime? Be troškintų, meilin- 
gai nuluptų raudonųjų ir geltonųjų paprikų? Šalta 
špinatų sriuba su žalumynais, Taboule su šviežiomis 
mėtomis. Pomidorais, įdarytais migdolais ir alyvo- 
mis. Lęšiais su kariu ir kokosų pienu. „Ledi piršte- 
liais“ su aštriu padažu, šviežiais žaliais šparagais ir 
Christophine, prieskoniais pagardinta tyre iš duon- 
medžių vaisių, apvoliotų ir pakepintų. Ir dar Lassi su 
druska, šviežia duona, o desertui - vaisių salotos iš 
persikų, braškių, mangų ir ananasų. 

Viską pagaminau pati, darbas man tirpte tirpo 
rankose, taip, taip, kai MEILĖ tvyro ore, tada ir virti 
malonu. 

Padengiu savo bambukinį stalą, padedu gražiau- 
sius porcelianinius indus, Schlaggenwald, 1837, an- 
gliškus sidabrinius stalo įrankius ir sunkias šlifuoto 
stiklo taures (mamos dovaną). Kai viskas parengta, 
atsisėdu į patogią pintinę kėdę po didžiąja palme. 
Atsidūstu. Pakeliu aukštyn kojas. Ir skubiai nusila- 
kuoju jų nagus. Nesirengsiu. Pernelyg karšta, gana 
ir maudymosi kostiumo, ant rankos mūviu auksinę 
Žoelio apyrankę su užrašu FIREWALK. Žoelis, Žo- 
elis... po truputį imu jaudintis. Man daužosi širdis, 
virpčioja pilve, skruostai išrausta, kvėpuoju greičiau, 
alkio kaip nebūta, nuolat dūsauju iš laimės, nes Mar- 
lonas toli toli. Šiandien jis mums nesutrukdys! 

Bet staiga išsigąstu: Marlonas! Menopauzė! Pasta- 
ruoju metu tiek daug neigiamų atsiliepimų prisiskai- 
čiau apie klimaksą. Kas bus, jei tai tiesa, ir ne Mar- 

lono kaltė, jog man skaudėjo lovoje, o mano? Kad 
mano kūnas nebetinka meilei? 

Šito dar neminėjau, bet pirmąją naktį Keiptaune aš 
buvau sustirusi kaip baslys, nuo galvos iki pat pa- 
laimingosios vietelės. Tik suvartojęs galybę vazelino 
ir apimtas niauraus ryžto jis galop įsismelkė į mane. 
Antrąkart netekau nekaltybės. Taip skaudėjo. Ir nie- 
kuomet nebebuvo taip kaip anksčiau! 

Kas bus, jeigu ir šiandien taip pat nutiks? Ar kaltas 
klimaksas? Nesąmonė, Mimi Tiulipan! Taip rašoma 
tik todėl, kad mes, išsigandusios moterys, pirktume 
hormonų preparatus. Geriausias verslas yra baimė! 
Be to, nuo hormonų storėji ir susergi. O kaip laukia- 
ma ligonių! Juk iš sveikų nieko nepelnysi! Taip bylo- 
ja protas! 

Išeinu į terasą. 

Po manimi grūstynės kaip per karnavalą. Žmonių 
srautai jau plūsta į Marso lauką. Kai prasidės kon- 
certas dvidešimt trečią valandą, tenai jų bus bemaž 
keturi šimtai tūkstančių. 

Scena jau pastatyta, prožektoriai sumontuoti, su 
siaubingu traškesiu tikrinami garsiakalbiai, švilpia 
ir griaudėja aplinkui - vis dėlto telefoną išgirstu. 
Žoelis! 

- Mimi, brangioji, aš prie durų. Koks kodas? 

- 0002 D. Du tūkstančiai atvirkščiai ir D - Drako- 
no metai. 

- Paskutinis aukštas? Okei. Tuoj būsiu pas tave! 

Ir štai jis stovi priešais, nešinas didele juoda kup- 
rine, net nustembu. Mat paprastai Žoelis keliauja po 

pasaulį su nedideliais krepšiais. Kas kuprinėje? Bet 
kaipmat tą pamirštu: Žoelis nusiima akinius, ilgai 
žvelgia į mane gražiomis auksinėmis akimis ir be žo- 
džių šypso. 

Atsakau jam šypsena ir taip pat tyliu, o paskui 
puolame vienas kitam į glėbį, stipriai apsikabiname 
ir linguojame, o aš galvoju: taip! Štai taip! Taip jautie- 
si, kai viskas gerai. 

Mane prie krūtinės glaudžia tikras vyras, kuris 
slapčiom nepavyduliauja man mažų rankų ir kojų, 
kaklo be Adomo obuolio, švelnios neplaukuotos 
odos, krūtinės be silikono, ne, jis už tai mane myli! 

Ir sielos gelmėse nepavyduliauja man, kad vie- 
šai galiu avėti aukštakulniais bateliais, dėvėti dai- 
lius drabužius, papuošalus, dažytis lūpas, ne, jam 
tai nuostabu! O pats geriausias dalykas: džiaugiasi 
mano talentu. Kitaip negu Marlonas, kuris dabar irgi 
užsimanė režisuoti! 

Žoelis puikus operatorius. Ir daugiau jam nereikia. 
Visa kita perleidžia man. 

- Ooo, brangioji, - sako jis, - pagaliau. Šitiek laiko 
praėjo! 

- Pusmetis. 

- Niekad daugiau taip nedarysime. 

- Žinoma. 

Jis atstumia mane. 

- Puikus kostiumėlis. Tiktai man? 

- Tiktai tau. 

- Ir galva ištrinkta. Tau tinka, angele. 

Vėl susiglaudžiame. Ir bučiuojamės. Taip jaudina, 
lyg būtų pirmas kartas, nes mudu traukiame vienas 
kitą. Užsinoriu jo vos paliesta. Visada taip buvo. 

Žoelis ką tik nusiskutęs, bet, ačiū Dievui, tik vei- 
dą. O paskui mudu stovime mano aukštoje šviesioje 
šventiškoje bambukinėje virtuvėje, kur raudonumu 
plieskia tamtyč nupirkta didžiulė tulpių puokštė. 
Paskutiniai saulės spinduliai auksina palmę ir stalą, 
linkstantį nuo gardumynų. 

Žoelis išpučia akis. 

- Tai tik mudviem? 

- Žinoma. 

- Lepini mane, brangioji. O kokios gražios spal- 
vingos lėkštės. Tikra iškilminga puota. Ką mudu 
švenčiame? 

- Susitikimą, po pusės metų. Sėskis. Patogiai įsi- 
taisyk. Argi nesi nusikamavęs? 

- Ne taip jau labai. - Vypso man. 

- Ką tai reiškia? - klausiu itin nekaltai. 

- Tu dar atspėsi, vaikuti. Ak, kaip pas tave gera. 

Susėdame ant plataus bambukinio suolo, kuris 
stovi priešais aukštus arkinius langus. 

Priešais šventiškai padengtą stalą. 

- Gražu, - linkteli Žoelis ir įgudusia akimi perlei- 
džia baldus. Mat mudu drauge juos rinkome, Balyje, 
kur filmavome pernai, - dailiai atrodo su palmėmis. 
Ir taip patogu sėdėti. 

- Pagalvėlės iš Paryžiaus. Bet labai tinka. Ar galiu 
tau įdėti? Duok lėkštę. Ko pirmiausia norėtumei? 


315 


Pradedame nuo šaltos sriubos. Paskui šparagai, 
karis ir Christophine. 

Padėjau sidabrinį kibirėlį šampanui, jame, lede, 
Lassi ąsotis. Žoelis nevartoja alkoholio. Taip pat turiu 
mineralinio vandens, šviežio kokosų pieno ir mangų 
sulčių. 

- Ar skanu? - klausiu smalsiai, nes namie Žoelis 
labiausiai mėgsta mėsą. 

- Nuostabu, - jis nuleidžia šakutę, - ypatingai. Ar 
visa tai padarei viena? 

- Mmm. 

- Nežinojau, kad taip moki gaminti valgį. Žinai 
ką? - Žoelis meiliai šypso. 

- Ką? 

- Pirmąkart pakvietei mane vakarieniauti. Į namus. 

- Anksčiau vis nebūdavo laiko. 

- Ačiū Dievui, kad dabar kitaip. - Jis padeda įran- 
kius, paima mane už rankos, ilgai žiūri į akis. - Ar 
supranti, kad šiąnakt galiu pas tave pasilikti? Man 
nereikia skubėti į Briuselį paskutiniu traukiniu? Ga- 
liu pasilikti tiek, kiek norėsiu? 

Džiugiai linksiu. 

- Man taip pat nereikia atsiprašinėti, skambinti, 
meluoti, niekuomet nesitikėjau, kad bus šitaip. 

- Žinai, ką vis sako mano motina? 

- Ką? 

- Reikia tik sugebėti išlaukti. 

- Tavo motina teisi. 

- Ir nesirūpink dėl skyrybų. Tikrai viskas bus 
gerai. 

Žoelis pakelia mano ranką prie putnių švelnių 
lūpų ir greit pakšteli. 

- Tikiuosi, tu teisi. 

- Tik turi tikėti. Tada ir išsipildys. 

Valgome, geriame, juokiamės ir šnekučiuojamės 
apie S. G., Havajus, mažylę Miją, vestuves Bate, tik 
nesikalbame apie daktarą Makdonaldą. Kol kas Žo- 
elis nedavė man nė vienintelio klausimo... o juk be- 
maž nesitveria smalsumu. Matau. Bet lažinamės, kad 
šiandien dar paklaus? Nujaučiu. 

- Kitą penktadienį būsime Vemblyje, - sako Žoe- 
lis ir žiūri į mano apyrankę su užrašu FIREWALK, - 
tada tu manimi didžiuosies. 

- Ir taip didžiuojuosi. - Atsistoju. 

- Dar pasėdėk. Ko tau reikia? Aš atnešiu. 

- Vaisių salotų. Jos šaldytuve. 

Ir jis atneša gražų kampuotą dubenį iš brangaus 
senovinio porceliano, įdeda man ir sau, paragauja ir 
iš malonumo išverčia akis. 

- Ooo! Mangai! Braškės, ananasai... dar kažkas. 
Bet kas? 

- Persikai. 

- Tai todėl toks gardumas! 

Ir tyli. Štai! Atėjo klausimo apie Marloną akimirka. 
Jeigu neklystu. 

- Ar galiu kai ko tave paklausti, brangioji? - mei- 
liai sako. 

- Malonėk. 

- Net nekukliai? 


- Klausk, ko nori. 

- Na, tai kaip... su transvestitu? 

- Iš pradžių įdomu. O paskui nebeįmanoma. 

- Kodėl? 

- Imi nebepasitikėti savimi kaip moterimi. 

- Tikrai? 

- Jis nori blizgėti. Jam reikia susižavėjimo. Jis nori 
būti gražiausias. Jokio pagyrimo tau. Tavo suknelei, 
taip. Bet niekada tau. Žinai, pažįstu moterį, su kuria 
jis gyveno iki manęs. 

- Kokia ji? 

- Sena, pilka, nevalyva, lyg išmurdyta pelkė- 
je. Nebesistengia. O ir kam stengtis? Juk iš to nieko 
gero. Jeigu pasigražinsi, būsi tik nelemta varžovė. 

- O koks jis lovoje? - Žoelis vypso. 

- Ooo, štai kas tau rūpi! 

- Žinoma! Kad pasimokyčiau. 

- Sudėtingas reikalas, - sakau. Ir galvoju: tuoj pa- 
klaus, koks Marlono. Tipiškas vyras. 

- O koks jo? - kaipmat išpyškina. 

- Nė iš tolo neprilygsta taviškiui! 

Tą Žoelis išklauso su pasitenkinimu. 

- O arjis pajėgus? - klausia paskui. 

- Gali be paliovos. 

- Tikrai? - pasibaisi Žoelis. - Be paliovos? Trans- 
vestitas? 

- Bet jis tavęs nepaiso. Pernelyg šiurkštus. Gal tau 
įdomu, ką jis sakė? Pirmąkart? 

- Įdomu! Klok! 

- Jis pasakė: „Prašyk, verge! Maldauk!“ Esi gir- 
dėjęs? 

- O, šit kaip. Vargšė Mimi. 

- Bet aš nepaklusau. Žinai? Verčiau pasikalbėkim 
apie ką kita. Šiaip ar taip, jis negirtinas. Priešingai 
negu tu. 

- Priešingai negu aš? - juokiasi Žoelis ir išplečia 
auksines akis. - Ačiū. Ar tikrai, brangioji? 

- Kad tu pagirtinas? Tu kiekvienos moters sva- 
jonė. 

Žoelis suspaudžia mane glėbyje. Paskui pašoka. 

- Eikš! Nukraustom stalą! 

- Kas čia užsidegė? - klausiu, lyg nieko nenutuok- 
dama. 

- Neprieštarauk! Paimk taures, aš suplausiu lėkš- 
tes. Tada kartu baigsime. 

Bet pirmiausia dar užtraukiu užuolaidas. Pažįstu 
Žoelį. Jis kaipmat nusirengia. 

Mat labiausiai mėgsta vaikščioti po namus 
nuogas. 

- Neprieštarausi? - Žoelis atsisagsto marškinius. - 
Mane pila karštis! 

Ir žaibiškai nusirengia, taip, kad net prajunku. 
Bet paskui nebesijuokiu. Tik stoviu su taurėmis ran- 
koje ir stebiuosi, kaip jis su drabužiais skiriasi nuo 
nuogo. 

Apsirengęs Žoelis atrodo kaip lokys. Nuogas jis 
gražiausias vyriškis, kokį tik įmanoma įsivaizduoti. 
Tvirti raumenys, plokščias pilvas, kaip auksas bliz- 
guliuojanti oda, gražios rankos ir kojos, vešlūs stori 
retomis garbanomis krintą geltoni plaukai. 

Geltonos garbanikės ir ant krūtinės, jos nuvilnija 
iki pat bambos ir dar toliau, kur žaismingai susirai- 
to aplink patį gražiausią Paryžiuje falą. Kuris iki šio 
laiko man teikė tik džiaugsmą. Ar šiandien irgi bus 
taip pat? Vykęs klausimas! Bet aš nebebijau. Tebūnie 
kas bus. 

Žoelis sugavo mano žvilgsnį. 

- Atsiprašau, - sako ir juokiasi, nes jo gražumynas 
styro aukštyn tiesus kaip žvakė. - Tai tu kalta, ma- 
žut, aš nieko negaliu padaryti. 

- Nesijaudink, juk aš prie tavęs pripratusi. 

Tikrai. Kiek laiko jį pažįstu, NIEKUOMET nesu 
mačiusi, kad jam kas karotų. Net lūpų kampučiai. 
Įdomi mintis. O gal čia yra koks nors ryšys? 

Žoelis šypsodamas susideda drabužius ant pinti- 
nės kėdės po palme. Apatinius, baltus, be raukinių, 
nėrinių ar klosčių, džinsus, marškinius, švarką. 

- Ar galiu nusimaudyti po dušu?- klausia 
paskui. 

- Kiek tik nori... ten yra muilo, taip pat švarių 
rankšluosčių. Dar greit pasakyk: ar tau patinka Bu- 
dapeštas? 

- Labai gražus miestas. Prašmatnūs pastatai, nuo- 
stabus fonas vaidybiniam filmui. Gal kada nors su- 
kursi ir tokį. 

- Romantišką? 

- Būtent! L'amour, | amour! Tuoj grįšiu, brangioji, 
tada parodysi man savo opiuminę lovą. 

- Lauksiu tavęs miegamajame, - sakau ir einu pir- 
ma. Ir jaučiu: man ko neiššoka iš krūtinės širdis. Nie- 

kas nepasikeitė po menopauzės, aistringa moteris 
tokia ir lieka. Tik tu nebenori daugiau apsimetinėti. 
Ir kad tave grabaliotų nemylimas vyras. Tokia kvaila 
gali būti tik jaunystėje. Ar kai suklysti. Kaip su dak- 
taru Makdonaldu. Bet prašau pasakyti - kas jau šia- 
me pasaulyje tobulas? 

Kad ir kaip ten būtų, aš nenusirengiu. Tegu mane 
nurengia. Žoeliui tai malonumas. 

Vaikai, koks gražus gyvenimas! 

Užlipu ant žalios pakylos, atmetu ploną apklotą ir 
atsigulu ant savo puošnios lovos po prabangiai dro- 
žinėtu tamsaus medžio baldakimu. 

Žvelgiu aukštyn, o širdis daužosi. Ir staiga paste- 
biu kažką dešiniame šoninės sienos kampe: gražuolį 
drakoną su gėle nasruose ir jaunuolį šalia jo. Anks- 
čiau jų nepastebėjau. Tačiau žinau, ką reiškia toji 
gėlė: jaunuoliui praėjo blogas metas. O drakonė vėl 
ieškosi sau vyro. 

Kaip tik šitaip! 

- Mimi, tai bent lova! - Žoelis stovi priešais, šva- 
rutis, nuogutėlis, drėgnais plaukais, viskam pasiren- 
gęs, ir jis meiliai juokiasi: - Šitokią gali tik pas tave 
pamatyti. Nuostabu! 

- Nenusivylei? 

- Ak brangioji, buvo verta čia atkeliauti. Ypač dėl 
to, kas ant lovos. - Jis atsiklaupia šalia: - Ar galiu? - 
Rūpestingai mane nurengia, ilgai žiūri: - Tu nesi- 
keiti, mon amour, vis tokia pat graži nuo to laiko, kai 
mudu susipažinome. 

Švelniai pabučiuoja mane į nosį, paskui padeda 
mielą savo galvą man ant pilvo, paklauso - ir ima ki- 
kenti. 

- Ko juokiesi? 

- Gur gur, - mėgdžioja išgirstus garsus, - kliu kliu 
kliu. Tenai virte verda. 

- Tu mane jaudini. Tik todėl. 

- Nuo žaliųjų šparagų! 

- Ne! Dėl tavęs! 

- Dėl manęs? Tai aš šitaip tave veikiu? 

- Pasikelk, tu gundytojau. Pabučiuok mane. 

-Ką gi, pabučiuosiu tave dabar, brangioji. 
Į lūpas? 

- Kaip tik į lūpas. 

Žoelis pasislenka aukštyn ir priglaudžia savo put- 
nias minkštas lūpas prie manųjų. Aš dar neminėjau, 
bet neįmanoma atsispirti jo smailiam nedideliam lie- 
žuviui, kokį niekuomet neįtartumei turint tokį didelį 
stiprų auksinį vyriškį. Ir dabar jis myluoja mane tuo 
liežuvėliu, ne reikliai ir pašėliškai, o švelniai ir labai 
jausmingai. 

Šiurpuliai bėga man per nugarą, įsikabinu į jį pirš- 
tais, niekuomet Marlonas nebučiavo manęs šitaip! 

Sunkiai alsuodamas Žoelis susmunka šalia manęs 
ant opiuminės lovos. Ilgai tylime apsikabinę. Nėra 
kur skubėti. Mums prieš akis ilga karšta balta naktis! 

Pirmoji mūsų naktis Paryžiuje! 

Mudu sugulėme truputis po dvidešimt trečios 
valandos. Lauke sutemo. Prasidėjo koncertas ant di- 
džiosios scenos. 

Dainininkai, šokėjai, trombonininkai, gitaristai, 
įkvėpta muzika. Po kiekvienos dainos žiūrovai pra- 
trūksta pašėliškais susižavėjimo šūksniais, kurie už- 
lieja visą Marso lauką. Paskui prapliumpa audringi 
plojimai. 

Tačiau visa tai atsklinda iki mūsų tarytum iš la- 
bai toli. 

Žoelis ir aš. Mudu nieko negirdime. Turime svar- 
besnį užsiėmimą. Turime vėl susirasti vienas kitą, po 
šitokios ilgos pertraukos. Ir palaimingai įsitikiname: 
vis dar susikalbame be žodžių, nieko nereikia sakyti, 
vienas nujaučia, ko trokšta kitas! 

Mylima Žoelio ranka man tarp kojų. Jis ne pata- 
rėjas lytinio gyvenimo klausimais, neparašė knygos 
apie klitorį. 

Bet jis žino, kam Dievas jį sukūrė, ir man nereikia 
prašyti, Žoelis pats mane tenai glosto. Ne maigo! Ir jo 
pirštai ne sausi. Kiekvienas prisilietimas kaip palai- 
mingas virpulys nueina man per visą kūną! 

Ir jis niekur neskuba. Myluotų mane amžinai, jei 
norėčiau. Bet man nereikia amžinybės. Aš jo jau 
geidžiu. 

- Ar jau galiu pas tave? - kužda Žoelis, viską ma- 
tydamas. 

- Eikš! - nuimu jo ranką, pabučiuoju ir pasiverčiu. 
Žoelis supranta, atsigula šonu man už nugaros, nes 
žino, kad šitaip man patinka. 

Mat taip patogu gulėti, nepavargsti, galima mylė- 
tis karštai susiglaudus. Kaip vienas kūnas. 

Bet kas bus, jei šįkart man skaudės? Kaip su Mar- 
lonu? Juk Žoelio dvigubai didesnis. Ką gi, skaudės 
tai skaudės. 

Bemaž be sąmonės jaučiu, kaip jis colis po colio 
smelkiasi į mano kūną, atsargiai, be jokio karštligiš- 
kumo, lėtai lėtai. Ir kas nutinka? Neskauda! Aleliuja! 

Priešingai! Man taip gera, apimta palaimos nejučia 
rikteliu! 

Žoelis kaipmat sustingsta. 

- Ar aš buvau per šiurkštus? 

- Ne! Taip gera! 

- Ooo, brangioji, juk taip ir turi būti! 

Dabar! Štai jis jau manyje, užpildo visą. Buvau be- 
maž pamiršusi. Jis toks didžiulis! Nebegaliu nė paju- 
dėti, kai manyje lindi toks milžiniškas falas. 

Bet ir nenoriu. Palaimingai guliu ir žinau: netru- 
kus visu smarkumu mane užgrius laimė. 

- Mmmm, - murma Žoelis, dusliai lyg lokys, ir aš 
kone kraustausi iš proto. Jo krūtinė virpa man prie 
nugaros, karštas aisavimas kutena ausį. 

Ir tada jis pradeda judėti taip, kaip tik jis sugeba. 
Ne per lėtai, ne per greitai ir giliai! Jausmingai! 

Pirmyn atgal! Nedegina, nedrasko, nebrūžina, ne- 
bado - neapsakomai gera. Ir ne man vienai! 

Žoelis suvaitoja: 

- Mimi! Ramiai! 

Jis arti pabaigos. Nenuostabu po šitokio ilgo pas- 
ninko! Bet jis susilaiko. Nebejuda. Tik jo galas many- 
je tvinksi taip smarkiai, lyg kūne turėčiau antrą širdį. 
Pamažėle jis nusiramina. Ir aš žinau: dabar jis mano. 

Dabar pajėgs tiek laiko, kiek man reikės. Kad ir kiek 
ilgai norėčiau. Žinau iš patirties. Visuomet taip bū- 
davo. 

- Ahhh, mon armour, - jis tyliai juokiasi, - nedaug 
trūko! 

Bučiuoja mane į kaklą, lytėdamas karštu smailiu 
liežuviu. Tirtėdama iš jaudulio guliu jo glėbyje ir lau- 
kiu, kad tęstų toliau. 

Žoelis uždeda rankas man ant krūtinės. Dar labiau 
prisiglaudžia ir vėl pradeda judėti. Atsargiai. Be jo- 
kios skubos. Kraujas ūžia man ausyse. Žoelis ir aš! 
Šįkart nežemiškai gera! 

Ne veltui džiūgavau iš anksto. LONG AND 
SLOW! Ilgai ir lėtai. Ištisos valandos švelnaus mylėji- 
mosi. Marlonas pažadėjo. Žoelis ištesi! 

- Ar gera? - kužda man į ausį. 

- Ooo! - kalbėti negaliu. Mano galva tuščia. O aš 
pati esu visur ten, kur mane liečia Žoelis. Manyje 
dainuoja, būgnija ir trankosi. Viduje prasidėjo šokis, 
suka mane kaip viesulas, neša iš šio pasaulio! 

Aš mirguliuojanti kosmose žvaigždė, šviečiu kaip 
saulė, spindžiu kaip mėnulis! Virpčioju ir plazdu, 
esu visur vienu metu, aukštai viršuje ir žemai apa- 
čioje, ten, kur esame susilieję su Žoeliu. 

- Oh, mon Dieu! - Žoelis prispaudžia mane prie 
savęs, ir aš nesipriešinu, visiškai jam pasiduodu, nes 
žinau, jis manęs nekandžios, nedraskys, nemuš, ne- 
baus, ne, jis mane pamalonins! 

Galiu visiškai atsiverti. Mat su Žoeliu viskas tikra: 
jokio skirtumo tarp meilės ir lytinio potraukio, taip, 

palaima ir jausmas, aistra ir švelnumas. Viskas kartu, 
ir nieko nėra geriau visame plačiame pasaulyje. 

Žoelis ir aš! Mums nereikia vadovėlio, jokių gulė- 
senų ir pozų, jokio išsidirbinėjimo, jokios slyvų tyrės, 
mudu gulime taip, kaip mėgstame. 

Slaptažodis SUSIGLAUDĘ! Nesilankstydami ir 
nesilaužydami! Ne pi... (atsiprašau) ir badymas. Ko- 
kie šlykštūs žodžiai, juos vartoja tik nevykėliai. Nie- 
kada nuo to laiko, kai jį pažįstu, Žoelis neištarė nė 
vieno vulgaraus sakinio. 

Blevyzgoti, vadinasi, niekinti! 

Ir to nenori jokia moteris! Ir joks vyras, šio to ver- 
tas lovoje! 

Ak, ne veltui aš laukiau! 

Nuostabi naktis. Meilės šventė - muzikos šventė! 

Ir jokios akimirkos baimės kaip anksčiau. 

Kaip? Jau taip vėlu? Tai dabar jam metas? Į trau- 
kinį? 

Ne! Mudviem marios laiko. 

Keturios dienos. Keturios neįkainojamos naktys. 
Kol kas kartu šitiek laiko praleisdavome tik kelionė- 
je. Ir tada visuomet SAUGODAVOMĖS! Kad niekas 
nieko nepastebėtų. 

Dabar mes laisvi. 

Žoelis manyje, virš manęs, aplink mane. Pirmyn 
atgal. Mus apėmęs pašėliškas kvaitulys. Tuoj mirsiu 
iš laimės. 

Šviesos nejungėme. Prašmatnioje opiuminėje lo- 
voje tamsu. Mudu mylimės. Bet niekas negali mūsų 
matyti! 

Aukštos įstiklintos terasos durys atlapotos. 

Ryškūs prožektoriai, apšvietę sceną ir medžius. 
Raudonos, baltos, žalios, mėlynos šviesos strėlės 
varsto šiltą naktį. Po mumis dainuoja ir šoka. Mar- 
so lauką vis dar užplūdusi žmonių jūra. Tebegirdėti 
audringi plojimai. 

Ir kas valandą sutviska šviesomis Eifelio bokštas. 

- Brangioji, ar tujau? - po ištisos amžinybės išgirs- 
tu Žoelio balsą. 

- Jei nori, - lemenu bemaž nesąmoningai. 

- Neskubėk. Ištversiu, kiek tau reikės. 

Neslėpsiu, daug metų aš nežinojau, kas yra orgaz- 
mas. Niekuomet nepatirdavau jo su dauguma vyrų. 
Iki trisdešimties metų iš viso jokio, po keturiasde- 
šimties retkarčiais, ir tik dabar, po penkiasdešimties 
metų, su Žoeliu beveik kiekvienąsyk. 

Mat jis ne tik puikus lovoje, kaip jau minėta. Su- 
žinojau burtažodžius, sukeliančius orgazmą, tuč- 
tuojau! 

Tai vienintelis genialus sakinys iš autogeninės tre- 
niruotės lobių skrynios. Koks tas sakinys? 

DUBUO PRIPLŪSTA ŠILUMOS. 

Tik trys žodžiai, kuriuos kartoji kaip mantrą, jei 
trokšti, kad tai atsitiktų dabar, dabar! Kartu su myli- 
mu vyru. Ir genijui, sugalvojusiam tuos dalykus, pri- 
klauso Nobelio premija! 

Gulime ant šono. Viena Žoelio ranka laisva. Ta 
ranka jis glamonėja brangųjį tašką. Bet man pirmą- 
kart gyvenime šito visiškai nereikėtų. Esu tokia su- 

sijaudinusi kaip niekuomet anksčiau! Aš danguje. 
Kaip buvau iš pat pradžių! 

DUBUO PRIPLUŪSTA ŠILUMOS! DUBUO PRL- 
PLŪSTA ŠILUMOS! Tai veikia! 

Staiga man prieš akis iškyla reginys! 

Nors ir girdžiu prie ausies santūriai vaitojantį Žo- 
elį, pati esu giliai savo viduje, karščio pritvinkusioje 
oloje. Aplinkui palaimingai blykčioja melsvi ir rau- 
doni žaibai, visas mano AŠ vien AISTRAI! 

Atsiveria tamsi ola. Vis labiau ir labiau sulig kiek- 
vienu judesiu. Mane apsiaučia slystanti šviesa. Aš 
įskrieju į absoliučią laimę, iš pradžių trūksniais, kil- 
dama aukštyn, o paskui pakimbu pačiame viršuje ir 
kabau ištisą amžinybę. 

Mano ausyse dainuoja, galvoje skamba. 

Širdis sustoja! 

Karšti šiurpuliai nuo juosmens purto visą mano 
kūną. Išsilenkiu! Aš devintame danguje, praleidžiu 
jame daug daug virpulingų akimirkų. 

O paskui atsipalaiduoju! Oooo, ištirpstu iš malo- 
numo! 

- Na! Vaikuti mano, mylimoji! Taaaip! Ooo! 

Žoelis atsiplėšia nuo manęs, paguldo aukštielnin- 
ką, vėl įsismelkia. Aistringai bučiuoja ir pirmąkart 
šią naktį prisimena pats save. 

Juda greičiau, kitaip, kaip geriausia jam. Bet tai ge- 
riausia ir man. 

Atsimerkiu. Noriu matyti jį, tą didelį stiprų vyrą 
prieš pat orgazmą! Bet įžiūriu tik jo pavidalą. 

Tik tada, kai margaspalvis šviesos pluoštas pažyra 
ant terasos. 

- Je taime... je Faime... je Faime, - švokščia Žoelis 
tuo pat ritmu, kokiu juda manyje! Paskui pašėliškai 
murma, net kreta lova. Santūrus gilus kyštelėjimas, 
sukrečiąs mane įki gyvo kaulo! Antras, trečias, ket- 
virtas... Dabar! Jis pasiekė tikslą. 

- Mimi! - surinka ir visas trūkčioja mano viduje, 
suspaudžia mane, glamonėja ir bučiuoja, giliai atsi- 
dūsta ir krinta šalimais ant baltos paklodės. 

Kaipmat susiranda mano ranką. Mūsų pirštai susi- 
pina. Rūpestingai lyg saugodamas apsikabina mane. 
Taip, ir dėl šito Žoelis man patinka! Paskui jis būna 
dar švelnesnis negu iki mylėjimosi! 

- Buvo dar geriau negu Japonijoje, geriau negu 
Balyje, - šnibžda jis man į ausį, - brangioji, dar nie- 
kuomet nebuvo taip gera kaip dabar! 

Po valandėlės jis atsikelia, nueina į vonios kamba- 
rį, nusimauna gumytę, kurią buvo apsimovęs nepra- 
šomas. Grįžta ir vėl susmunka šalia manęs. Ir mudu 
vėl apsikabiname. 

- Žinai, kas tu esi? - murma jis man į ausį. 

- Kas? 

- Madam Pompadur ir Ievos iš rojaus mišinys. - Ir 
priglaudžia galvą man prie krūtinės. 

- Mmm, kokia graži švelni tavo oda, - sako vis ty- 
lesniu balsu. Užmingame tvirtai susiglaudę. Susiki- 
bę kaip dvi erkės, taip praleidžiame naktį. Nė vienas 
neatsitraukiame. Dabar mudu esame vienas kūnas! 

Lauke viskas nurimo. Išnyko linksmas šurmulys 
po mumis. Fejerverko nepamatėme, taip, net jo ne- 
girdėjome! Tačiau man nesvarbu. Aš vidumi ir išore, 
viršuje ir apačioje, kūnu, protu ir siela esu visiškai 
laiminga ir išsivadavusi! 

Taip, dar pamanau džiūgaudama ir grimzdama į 
palaimingą miegą, vėl sutriuškintas dar vienas me- 
las. Tai ar po menopauzės viskas baigiasi? 

Tu išdžiūsti? Nebegali mėgautis meile? Patiri tik 
menką orgazmą? Nebegeidi jokio vyro? Libido ade? 

Tokio orgazmo kaip dabar aš apskritai niekuomet 
nesu turėjusi! Nei dvidešimtmetė, nei trisdešimt- 
metė, nei viena, nei dviese! Nuostabiausią orgazmą 
savo gyvenime patyriau dabar, kai man antrasis 
pavasaris! Žoelio glėbyje. Taip, mielosios, ginkitės! 
Šaipykitės iš tos kvailos propagandos! Mat moteris 
visąlaik lieka moteris. Kad ir kiek metų jai būtų - še- 
šiasdešimt, septyniasdešimt, aštuoniasdešimt, devy- 
niasdešimt ar daugiau. Aistra visiškai nepriklauso 
nuo amžiaus. Įsidėmėkite tai, užuot nugrimzdusios 
į neviltį: po klimakso nereikia jokių hormonų, jokių 
tepalų, jokių kenksmingų kremų, o ne! 

GERIAUSIO TEPALO VARDAS: GEISMAS! 

Jeigu vyro geidi, savaime pasilieja visi šulinėliai. 

O jeigu negeidi, tai nieko ir neprarasi. 

Paskui užmingu. Laiminga, prisiglaudusi prie Žo- 
elio. Mūsų abiejų oda švelni kaip šilkas, sausa, nė 
vienas neprakaituojame. Naktis šilta, tačiau mudvie- 
jų temperatūra visiškai tapati. O jeigu temperatūra 
tapati, tapatus ir jausmas. 

Šeštą valandą trumpai pabundu. Lauke kažkas 
vyksta. Kas tenai? 

Tyliai pritipenu prie terasos durų, ir ką pamatau? 
Iš Marso lauko pasipila būrys vyrų žaliomis unifor- 
momis. Jiems ant nugarų užrašas baltomis raidėmis 
PARYŽIAUS ŠVARA. 

Per trumpiausią laiką jie surenka viską, ko čia ne- 
turi būti, skardines, butelius, popiergalius. O tada 
ateina gėlininkai, iškasa sutryptas gėles ir vietoj jų 
pasodina kitas. 

Nukelt kepures! Tą prancūzai atlieka tobulai! 
Parkas žaibiškai atkuriamas vėl, dar gražesnis negu 
buvo. 

Niekuomet neįtartumei, kad prieš keletą valandų 
čia buvo suėję pusė milijono žmonių. Į koncertą par- 
ke. Į muzikos šventę. 

- Kur tu, cherie? - nepatenkintas Žoelis tiesia į 
mane rankas. 

Greit pribėgu prie jo, pabučiuoju, prisiglaudžiu. 

- Kaip gera, - sako jis žiovaudamas, - pabusti su 
tavimi Paryžiuje. 

- Ir rytoj. Ir poryt. Taip pat ir poporyt. 

- Tu tą pasakei, mieloji. Likimo lepūnėliai. 

Šiandien vėl bus saulėta diena. 

Dangus jau žydras. Bet nežiūriu į lauką. Atverčiu 
lengvą apklotą ir grožiuosi Žoeliu. Ilgomis blakstie- 
nomis, kaip auksas švytinčia oda, ilgomis kojomis, 
tvirta krūtine, bamba, šlaunimis ir, to neįmanoma 
nematyti, jo gyvybingu vyriškumu, vėl rodančiu pa- 
jėgumą. 

- Amžinas badmirys, - sakau ir juokiuosi. 

- Gal tau labiau patiktų lovoje turtingas psichiat- 
ras su korsetu? 

- Liaukis! - Atsigulu ant jo, ant to gražaus stipraus 
kūno, prisispaudžiu veidu jam prie kaklo, bučiuoju 
ausį, skruostą, lūpas, pečius, krūtinės spenelius ir 
dar žemiau tą karštai mylimą daikčiuką, tą gražuolį, 
kuris išgelbėjo mane nuo savaites kamavusio košma- 
ro, jog nebesu visavertė moteris. Nuo siaubo, kuris 
sukaustė mane dar Keiptaune! 

- Mmm, kaip gera, - murma Žoelis ir glaudžiasi 
prie manęs. 

O tada... bet tai kita kalba. 


(Ge 


CS  Keturioliktas skyrius 


aip galima ir nuspėti, mudu nebeužmingame. 
ylimės, tą pirmą vasaros dieną. Paskui dar 
kartą ir dar. Iki trečios valandos po pietų. 

Tada atsikeliame, labai išalkę, be pusryčių ir 
kavos. 

Kuo greičiau virtuvėje pasigaminame valgio: aš 
skrudinu duoną, kepu orkaitėje raguolius, patiekiu 
sviesto, medaus, sūrio, vegetariškų paštetų, likusias 
vaisių salotas. Dar yra imbiero drebučių, kuriems 
Žoelis negali atsispirti. Ir geriausios Paryžiuje kavos. 
Perkuosi jos Raspajo bulvaro ekologiniame turguje. 
Kava iš Meksikos. Vien jos aromatas sužadina jaus- 
mus. 

Du pilnutėlaičius padėklus nusinešame į miega- 
mąjį, pasidedame ant žalios pakylos ir nuostabiai už- 
kandžiaujame mano opiuminėje lovoje, žvelgdami į 
Eifelio bokštą. 

Saulė šviečia, diena giedra. Sėdime susiglaudę, at- 
sirėmę į pagalves, abu nuogut nuogutėliai, tai nuo- 
stabiausi mano pusryčiai per pusę metų. 

- Na, tai kas iš tikrųjų nutiko, - klausiu, kai pir- 
mas kirminas numarintas, - kodėl tu tiek ilgai pasnin- 
kavai? 

- Irma sužinojo viską apie Japoniją. Ir kad lankiau- 
si pas tave prieš Kalėdas. Ji pagrasino skyrybomis, 
jeigu dar paskambinsiu bent kartą į Paryžių. 

Atsidūstu. 

- Ji sekė mane tris mėnesius, aš elgiausi pavyzdin- 
gai. O žinai, kas nutiko vėliau? 

- Kas? 

- Ji įsimylėjo profesorių! 

- Kokį profesorių? 

- Archeologijos. 

- Tai Irma studijuoja archeologiją? Nuo kada? 

- Jau metus! 

- Ir profesorius nevedęs? 

- Ką tik išsiskyręs. Viskas kaip kine. Ji įsimyli jį. Jis 
įsimyli ją. Dabar abu kasinėja Birmoje. Bet aš tau jau 
pasakojau. Dar norėtumei kavos? 

- Prašyčiau. Su daug daug pieno. 

Geriame ir valandėlę tylime. 

- Ar tau labai skaudu? - klausiu paskui. 

- Žinoma! - Jis giliai atsidūsta. - Jaučiuosi įžeistas. 
Žinai, mudu nelabai sutarėme. Tiesa, namas gražus, 
bet abu jautėmės vieniši. Vaikai studijuoja, gyvena 
savaip, iš tiesų tai tik į naudą. Aš turiu tave, ma che- 
rie, o dabar ji irgi turi mylimąjį. 

Staiga norom nenorom imu kikenti: 

- Žinai, kas man patinka? Irmai penkiasdešimt, 
ji sveria daugiau negu šimtą kilogramų, o pavergia 
universiteto profesorių. 

- Milijonai vyrų myli storules, prisimink Afriką, - 
Žoelis kyšteli man į burną gabalėlį raguolio su svies- 

tu ir imbiero drebučiais, - šveisk, vaikuti, kad ir tu 
būtum šio to verta. 

Tada mano koją užsideda ant savosios ir švelniai 
glosto. Bet staiga sustingsta, prisideda prie lūpų pirš- 
tą, pakelia galvą ir suklūsta. 

Suklūstu ir aš. 

Kas čia? Tai... tai... kažkas rakina mano buto 
duris! 

Viešpatie! Netrukus apalpsiu. Visiškai pamiršau, 
kad Marlonas tebeturi mano raktus! 

- Kas tenai? - šnibžda Žoelis, padeda puoduką, 
susikryžiuoja kojas, įtempia rankų raumenis. - Įsi- 
laužėlis? Ar jį nugalabyti? 

- Cit! Tai Marlonas. 

- Nejaugi?! 

Linkteliu galvą. Išsiropščiu iš lovos, apsisiaučiu 
spalvingu kimono, skubiai pakšteliu jam į lūpas. 

- Pati susitvarkysiu. Okei? 

- Tikrai? - Žoelis užsideda akinius. 

- Žinoma! 

- Pašauk, jei prireiktų pagalbos! 

- Pašauksiu! 

Pirštų galiukais nutipenu į koridorių. Štai ir atsi- 
tiko: Marlonas grįžo, o mano lovoje guli kitas vyras! 
Staiga man ima drebėti keliai, niekaip nesuvaldau! 
Ojuk taip šito troškau! Aiškios padėties! Ką gi, pirmyn, 
Mimi Tiulipan! Drąsiau! Netrukus viskas baigsis. 

Marlono nė ženklo. Kurjis? Tualete? Ne, virtuvėje. 
Apsirengęs nauja šviesia eilute, su plačiakrašte skry- 
bėle, dideliais perlais ausyse, raudonu kelioniniu 

krepšiu rankoje. Stovi net nekrutėdamas ir stebeilija 
stalą. 

Ant stalo sidabrinis kibirėlis šampanui. Priešais, 
ant grindų, Žoelio batai ir kojinės. Ant pintinės kėdės 
po palme jo apatiniai, kelnės, švarkas! Nors virtuvė- 
je prietema, užuolaidos tebėra užtrauktos, Marlonas 
kaipmat viską supranta. Raudonas krepšys iškrinta 
jam iš rankos. 

- Sveikas, - sakau ir dėl visa ko palaukiu prie 
durų. 

Marlonas atsisuka ir atšoka nuo manęs. 

- Nesiartink, - švokščia jis, - traukis šalin! 

- Kaip nori. 

- Tu ne viena! 

- Juk matai. 

- Operatorius! 

Be žodžių linkteliu galvą. 

Marlonas įniršęs sviedžia skrybėlę ant grindų, 
susmunka ant artimiausios kėdės ir pasityčiojamai 
sako: 

- Kaip tik taip ir maniau: grįšiu viena diena anks- 
čiau, ir jau nutrūkusi nuo pavadžio! 

Tyliu. 

-O ką aš visąlaik sakiau? ŠMAUKŠT PA- 
BRAUKŠT! Su pirmu pasitaikiusiu į lovą. 

- Tad panorai pamatyti? Savo akimis? 

- Ar išprotėjai? Aš nenoriu! - surinka jis. 

- Tai ko atėjai? 

- Juk tu turi mano raktą. Palikau tau! 

- Turi kitą. 


336 


- Jis pas pusbrolį! 

- Tai kodėl nepaskambinai, kad anksčiau grįši? 

- Skambinau ir skambinau. Ištisai! Tavo telefonas 
neveikia. 

Jis teisus. Nuo to laiko, kai pas mane Žoelis, aš ne- 
noriu jokių ryšių su išoriniu pasauliu. 

- Man reikia puodelio arbatos, - Marlonas pra- 
virksta. 

- Gausi jau gausi. 

Einu prie viryklės. Užkaičiu arbatinį. Ir dėkoju vi- 
siems dievams, kad jis klykdamas nesusmunka man 
prie kojų, raitydamasis kaip kirminas. 

- Su citrina, kaip visuomet? 

Marlonas neatsako. Galva nunirusi ant krūtinės. 
Padedu pilną arbatos puodelį priešais jį ant stalo, ati- 
traukiu užuolaidas ir atsisėdu ant bambukinio suolo. 

Tylėdamas jis ima gerti. 

- Mudu vis tiek tuoksimės, - sako nežiūrėdamas į 
mane, - ar prisimeni? Juk sakiau tau iš pat pradžių, 
sutiksiu, jeigu ir nebenorėsi su manimi miegoti. 

- Nieko nebus, Marlonai, - sakau švelniai. 

- Kodėl? - suklykia jis. - Kodėl nebus? Argi viską 
jau pamiršai? Mes, anglai, skiriame meilę nuo lytinio 
potraukio! Aš tave myliu. Noriu vesti! Kur čia šuo 
pakastas? 

- Mano opiuminėje lovoje. 

- Tavo... kaip? - Jis neiškart supranta. - Ak, opiu- 
minėje lovoje! Meškiukas! Su dvigubai didesniu už 
maniškį! Ar ne? Bet juk reikia pasiaukoti ir tėvynei? 
Ar tu nejauti pareigos? 

- Kokiai tėvynei? 

- Anglijai! Prisimink tėvą. Tu gimei Anglijoje, - 
sako vis balsiau. Žoelis tikrai girdi kiekvieną žodį. 

- Niekad nesu gyvenusi Anglijoje. Aš augau visa- 
me pasaulyje. Esu pasaulio pilietė. 

- Man nusispjaut! - sustaugia Marlonas.- Aš 
moku tau milijoną svarų! Jis šito nevertas, tas lokys 
lovoje! 

- O, vertas! - sakau tvirtai. 

- Išprotėjai? - klykia Marlonas. - Kur pametei pro- 
tą! Kalbi kaip mažvaikis! 

- Marlonai, mudu netinkame į porą! Pripažink! Ir 
dabar tau manęs nebereikia. Loris sakė, kad iš politi- 
kos nieko nebus. 

- Išdavikas! - šėlsta Marlonas. - Taip ir maniau, 
kad čia jo pinklės. Tai suokalbis prieš mane! Jis pui- 
kiai žino, kad vienas aš negaliu. 

- Ir dviese nieko nebūtų išėję! Niekuomet! 

- Nepaistyk nesąmonių! Tas, kuris tūkstančius pa- 
siunčia į ugnį, gali užhipnotizuoti ir visą šalį! Vienas 
kitas pokalbis televizijoje, ir visi laižys jam padus! - 
Jis nirtulingai pašoka ir ima lakstyti po virtuvę. 

- Kaip reikalai? - klausiu, kad nurimtų. - Ar se- 
kėsi? 

- Tai jau nebe tavo rūpestis. 

Staiga jis sustoja. Žiūri pro langą į namą priešais, 
kur yra jo butas, ir visas išbąla. 

- Kodėl langai atdari? - išsigandęs čiumpa krep- 
šį. - Bėgu! Išspirsiu duris! Iškviesiu policiją! 

- Marlonai! - Bet jis jau lekia, aš vejuosi, nešina jo 
skrybėle. - Marlonai, palauk, pas tave mažylė Mija. 

Jis kaipmat sustoja. 

- Ką? 

- Ji išsiskyrė. Bet nesusitaria su Ingmaru, tad ne- 
gali grįžti į savo butą. Ji prašė leidimo kelias naktis 
permiegoti tenai. Ar tu neprieštarauji? 

- Mat kaip. 

- Ji turi tau vėduoklę. Mačiau. Dieviškas daiktas. 
Tu apsidžiaugsi. 

- O, taaaip? - Iš patrakusio keršytojo Marlonas 
kaipmat virsta meilia Merilina Flim. - Pirma gera ži- 
nia šią bjaurią dieną. - Jis užsideda skrybėlę. - Ar tai 
tavo paskutinis žodis? - Rodo į miegamojo duris. 

Tiktai linkteliu galvą. 

- Vadinasi, viskas baigta? 

- Jau seniai viskas baigta. 

- Okei, - staiga sako jis labai rimtai, - štai tavo 
raktas! Labai ačiū už arbatą. - Iškėlęs galvą nužings- 
niuoja prie durų, bet dar kartą staigiai atsisuka. - Bet 
vieną dalyką aš tau garantuoju, - sušvokščia, - filmo 
Havajuose tu nekursi! 

Vos jis išeina, puolame vienas kitam į glėbį, Žoelis 
ir aš. Kvatojamės palengvėjusia širdžia ir nebegalime 
vienas kito paleisti. Paskui susiglaudę sugulame į 
lovą ir švelniai bučiuojamės. 

- Galų gale viskas aišku, - sako Žoelis. 

- Tu girdėjai? - klausiu po trečiojo bučinio. 

- Kiekvieną žodį. Ar jis visada taip klykia? 

- Visada. Kaipmat susijaudina. Priešingai negu tu. 

- Ir tu! Puikiai susitvarkei, cherie, didžiuojuosi ta- 
vimi. Žinai ką? Išsivirkime dar kavos ir pusryčiauki- 
me toliau. Dabar kaip reikiant išalkau! 

Taip ir padarome. Ir neskubėdami pusryčiaujame, 
kol sutemsta. 

- Kaip manai, ar jis duos mums ramybę? - klausia 
Žoelis, kai galop pavalgome. 

- Žinoma. Jis amžinai įsižeidęs. Jam jau gana. 

Ir aš teisi. 

Visas tris dienas, kurias Žoelis praleidžia pas 
mane, iš Marlono nė žinios. Ir mažylė Mija tarytum 
prasmego kiaurai žemę. Net nepaskambina, nieko! 

Užtat matome šviesą princo rezidencijoje. Pirmą 
vakarą mylimiausiosios kambary ir Marlono miega- 
majame. Paskui viskas pasikeičia: apšviestas tiktai 
kambarys su rožine širdimi! Daktaro Makdonaldo 
langai tamsūs! 

Du balandėliai susičiulbėjo! Šaunuolė, Mija! Nie- 
kad nebūčiau pamaniusi, kad tai įvyks taip greitai! 

Griaumedis Marlonas ir smulkučiukė Mija? Žo- 
eliui ir man tai pašėliškai smagu. Tačiau netrukus 
mudu pamirštame viską, kas vyksta priešais tenai, 
elegantiškame name. Mudu pernelyg užsiėmę vienas 
kitu, o laikas lėkte pralekia. Staiga praėjo ir sekma- 
dienis, Žoeliui reikia išvažiuoti. Jis stovi pasirengęs 
kelionei prie durų. 

- Beje, o kas tavo kuprinėje? - klausiu. Visą savait- 
galį mane kamavo smalsumas. 

- Gerai, kad priminei! - Žoelis pasilenkia, atleidžia 
storą virvutę. - Vos nepamiršau. Iš tos meilės... - Iš- 
ima didelę dėžę: - Čia tau, brangioji. 

- Man)? 

- Dovanėlė. Iš Budapešto. 

- Kas čia? 

- Niekuomet neatspėsi. Atidaryk. 

Dėžė apklijuota auksiniu popieriumi, o jos vidu- 
je - auksinis slibinas. Didumo kaip katė. 

- Koks gražus! - sušunku laiminga ir apžiūrinėju 
jį iš visų pusių. - Dailus darbas. Ačiū! Džiaugiuosi. 

Žoelis nieko nesako. Tiktai veria mane tiriamu 
žvilgsniu, tą žvilgsnį jau pažįstu. 

- Kas yra? - klausiu nepatikliai. - Kas nors ne- 
gerai? 

- Apžiūrėk atidžiau. 

Taip ir padarau. Ir aptinku siaubingą daiktą. DAG- 
TĮ! Slibinas vaškinis! Rankoje aš laikau žvakę. Man 
išsyk sutavaruoja akyse. 

- Tučtuojau ją pasiimk!- tariu skubiai.- Kuo 
greičiau! 

- Ne, - griežtai sako Žoelis, - ji liks čia! 

- Bet aš nenoriu žvakės bute. Pasiimk ją, ji puikiai 
tiks tavo namuose. 

- Mimi, tvardykis: tu ištversi Vemblyje, tu sukursi 
filmą Havajuose. 

- Gal kaip nors. 

- Aš pamačiau slibiną, pamaniau, kad tai puikus 
FIREWALK simbolis! Nedek šios žvakės, paprasčiau- 
siai pasistatyk ant židinio kaip meno kūrinį. 

- Maldauju, maldauju, pasigailėk manęs. 

Žoelis numeta kuprinę. Lengvai pakelia mane nuo 
grindų, meiliai pasūpuoja glėbyje lyg, vaiką. 

- Slibinas nuostabiai spinduliuoja, - švelniai kuž- 
da jis man į ausį, - žiba kaip auksas, kai dega. O da- 
bar įsivaizduok, tu režisierė, du įsimylėjėliai Pary- 
žiuje, opiuminėje lovoje, vasara, šilta, tamsi naktis, 
jokios lempos, tik slibinas, kuris šviečia kaip auksinis 
sodo žibintas... 

- Sadistas! 

- Ar tu mane myli? 

- Dabar ne. 

Žoelis vėl pastato mane ant grindų. 

- Gerai! Tada vešiuos jį namo. 

Vėl įdeda slibiną į dėžutę. 

Bet staiga man kažkas nutinka. Atkišu ranką. 

- Duok jį šen. 

- Tikrai? - netiki Žoelis. 

- Pastatyk ant židinio. 

- Svetainėje? 

- Miegamajame. 

- Ooo, ma cherie, tu nesigailėsi! Nenoriu tavęs kan- 
kinti, Mimi. Budapešte aš pamilau šį slibiną, turė- 
jau nupirkti. - Jis nusiauna batus, trumpam išeina ir 
grįžta šypsodamas iš laimės. 

- Kaip jis atrodo? - klausiu nedrąsiai. 

- Nepaprastai gražiai. Lyg sukurtas tavo židiniui. 

- Bet per ugnį aš neisiu! 

- Tau ir nereikės. Aš eisiu vietoj tavęs. Je taime, 
cher1e. 

Puolame vienas kitam į glėbį. 

— Je taime aussi! 

Atsisveikindami bučiuojamės, ištisą amžinybę. Ir 
pirmąkart neliūdime. Jau ketvirtadienį vėl pasima- 
tysime. Vemblis, Havajai - mudu drauge praleisime 
bemaž pusę mėnesio! 

Žoelis išvažiuoja į Briuselį, o aš visą pirmadienį 
vartausi lovoje, sklidina laimės. 

Pastarųjų naktų aistra dar tebetūno manyje, aplink 
mane. Matau save veidrodyje, vonioje. 

Aš niekur nesukandžiota, nesudraskyta, nė vie- 
nos mėlynės, man nereikia arnikos, taip, aš kaip at- 
gimusi! Akys didelės, tamsios ir švytinčios, skruostai 
raudoni, lūpos irgi, jos kaip reikiant nubučiuotos, bet 
keisčiausia: slibinas manęs netrikdo! 

Nesuprantu. Anksčiau negalėjau miegoti, jeigu 
kambaryje stovėdavo žvakė. Restorane pirmiausia 
prašydavau nuimti nuo stalo žvakes. O dabar slibi- 
nas pūpso ant židinio, žvelgia tiesiai į mano opiumi- 
nę lovą! O aš nė neketinu sprukti! 

Sėdžiu ir mąstau. 

Gal dėl aukso? Man auksas yra Žoelis. 

Mat žmonės mano akyse spalvoti. 

Mano sutuoktinis buvo žydros elektrinės spalvos. 
Marlonas ryškiai žalias. Bebė sidabro baltumo. O Žo- 
elis - grynas auksas. Jo oda, plaukai, akys, blakstie- 
nos, miela elgsena, bet ką čia šneku. Viską jau seniai 
papasakojau. 

Ir nutinka dar vienas keistas dalykas. 

Vos Žoelis išvažiavo į Briuselį, man ima kasdien 
skambinti Marlonas. 

Kaip tik sėdžiu prie savo senovinio rašomojo stalo 
(mamos dovana) ir rašau dienoraštį, kad nieko nepa- 
mirščiau iš šito nuostabaus laiko. 

Dienoraštį rašau nuo aštuoniolikos metų. Paskati- 
no išmintinga mano mama. „Viską užsirašyk! - įka- 
lė. - Kiekvieną dieną! Antraip jau rytoj pamirši, kas 
buvo vakar!“ 

Šiaip ar taip, įstrigau per sakinio vidurį, vėl išgy- 
venu tą karštą saulėgrįžos naktį, sunkiai alsuoju (ga- 
lima atspėti kodėl), kai suburkuoja telefonas. Skam- 
bina Marlonas. 

- O, sveikaaa, - sako pamaiviškai, - tu viena? 

- Taip. Kaip sekasi? 

- Puikiai! Jau seniai šitaip gerai nesisekė. 

- Džiaugiuosi. Kas atsitiko? 

Marlonas kosteli: 

- Na, Loris prašė tau pasakyti, kad visi susitiksime 
Vemblyje, jo viešbutyje. 

- Kada? 

- Prieš seminarą. Penktadienį, septynioliktą valan- 
dą. Jis užsakė visą paskutinį aukštą. Pasitarimas jo 
kambariuose. 

- Okei, būsiu. 

Marlonas vėl kosčioja. 

- Tavo žvėris ir tu... 

- Koks žvėris? 

- Nevaizduok kvailesnės negu esi. Tu ir tas tavo 
Tedis. Loriui nebūtina žinoti apie judu. Paprašysiu, 
kad nesilaikytumėte už rankučių. Jokių čiki miki! 
Apsaugok mane nuo šitokių nemalonumų! 

- Bet juk tu vešiesi mažylę Miją. 

- Jūsų ir kambariai atskiri. 

Tyliu. 

- Ar girdėjai? - šaukia į ragelį Marlonas. - Judu 
nemiegosite kartu. 

- Marlonai, mes suaugę! 

- Kaip tik todėl. Tikiuosi, kad ir elgsitės kaip su- 
augę! 

- O kaip tau sekasi su mažyle Mija? - klausiu po 
valandžiukės. 

Kitame laido gale tyla. 

- Ji tebėra tavo bute? 

- Kas? - šiurkščiai sviedžia Marlonas. 

- Mija. Ar jos nepažįsti? Niekuomet nesi girdėjęs? 
Okei. Kitas klausimas: kuo rengtis ėjimui per ugnį? 

- Apsimauti kelnėmis, kurias galima paraitoti virš 
kelių. Kodėl tau parūpo? 

- Įdomu. 

- Tikiuosi, ne dėl savęs domiesi. 

- Žinoma, ne. 

Marlonas sukrizena: 

- Manai, kad nieko nepastebėjau? Anglijoje? Jokios 
ugnies židinyje. Lankstas apie dujinę viryklę. Klaiki 
atviros liepsnos baimė. Juk ne veltui aš psichiatras. 
Pasakysiu tau, kas atsitiktų, jeigu tau reikėtų pa- 
mėginti. 

- Kas? 

- Žengsi ant žioruojančių anglių, pargriūsi ir liksi 
subjaurota visą gyvenimą. 

- Mat kaip. 

- Kaip manai, kodėl aš neinu? Ne iš bailumo! Ži- 
nau, koks gresia pavojus. 

- Ačiū, kad perspėjai. 

- O dabar apie filmą... Loris reikalauja, kad jį kur- 
tum tu. Bet kai pamatysi ugnį, tūkstančio septynių 
šimtų laipsnių karštį... Net ir šalia stovėdama nusi- 
svilinsi veidą. Bus geriausiai, jei paskambinsi... 

- Kam? 

- Loriui. Ir perduosi režisūrą man! 

- Marlonai, mes pasamdyti visi. Komanda. Negali 
būti nė kalbos. Taip profesionalai nesielgia. 

- Tu nenutuoki, - piktai drebia Marlonas, - laužai 
ne vienoje vietoje! Jų yra devyniolika! Visai arti vie- 
nas kito! Ištisa aikštė už arenos vien pragaro liepsnų 
siausmas! 

Pragaro liepsnų siausmas? Gerai, kad sėdžiu. Ir ge- 
rai, kad moku jogą. Juk joga išmoko alsuoti. Todėl da- 
bar nešnopuoju pakraupusi į ragelį, o ramiai atsakau: 

- Aš pasižiūrėsiu. 

- Kaip režisierė turėsi tenai lįsti... 

- Iki Havajų dar turėsiu laiko! Juk Vemblyje nefil- 
muosime. 

- Havajuose ugnis dar aukštesnė! Tenai plaikstosi 
liepsnos... 

Staiga kažkas manyje apsiverčia. Giliai įkvepiu. 

- Tu juk psichiatras, - sakau labai ramiai, - ir nie- 
ko nepastebi? 

- Ko nepastebiu? 

- Tavo poveikis priešingas. Kai tu kalbi, pradedi 
norėti. 

- Ko? 

- Eiti per ugnį. 

- Tu tam per sena, - klykia Marlonas, - sakau kaip 
gydytojas. 

- Šit kaip? 

- Taip elgtis galima jaunai! Nė viena klimakterinio 
amžiaus moteris nepajėgs. 

- Dar niekuomet nesu girdėjusi tokios nesąmonės. 

- Tam reikia nervų! - toliau klykia Marlonas, lyg 
nieko nebūčiau sakiusi. 

- Brandesnio amžiaus Žmonių nervai stipresni už 
jaunų. Tau tą patvirtins kiekvienas specialistas! 

- Tučtuojau paskambinsi ir atsisakysi filmo! Užsi- 
rašyk Lorio numerį... 

- Ne! Net nemanau! 

- Tada pulk į pražūtį, - spiegia Marlonas, - linkiu 
laimės! 

Padėjo ragelį! 

O aš atsilošiu ir nieko nesuprasdama susidedu už 
galvos rankas. Ką aš pasakiau? Noriu lįsti į ugnį? 
Matyt, man pasimaišė. Ne, Mimi Tiulipan, nepasi- 
maišė. Tai sveika prieštaringumo dvasia. Bet devy- 
niolika laužų! Lenis to man nesakė. Atsistoju ir pen- 
kias minutes pastoviu ant galvos. Kaip visuomet tai 
išsyk padeda! 

Kai atsisėdu, atsigavusi ir atsipalaidavusi, baimės 
kaip nebūta! Tebūnie kas bus. Važiuosiu į Vemblį, 
ramiai viską stebėsiu ir, kiek save pažįstu, pasirink- 
siu geriausią sprendimą! 

Tos dienos, iki Žoelis atvažiuos manęs, lėkte pra- 
lekia. Paskutinis savaitgalis priklausė aistrai! 

Pirmadienis, antradienis, trečiadienis priklauso 
protui! 

Taip uoliai triūsiu, kad net džiugu. 

Gaunu tris pasiūlymus kurti filmus. Apmetu pla- 
nus ir iškart juos išsiunčiu. Paskui ruošiuosi kitam 
egzaminui. Homeopatijos. 

Susižavėjusi skaitau dr. Dorothy Shepherd visa- 
me pasaulyje išpopuliarėjusią knygą: MAŽIAUSIOS 
DOZĖS KERAI. Ir įsidėmiu vaistus, kurių ji skiria 
klimakterinio amžiaus moterims. 

Siera, krokai, blakėžudės, angių nuodai, Nux vomi- 
ca, sepijos, kalcitas ir šilagėlės. 

Ir kasdien, prieš miegą, jaukiai įsitaisiusi lovoje, 
kartoju sudėtines vaistų dalis. Pusbalsiu, kol išmoks- 
tu atmintinai. Taip man patarė garsus gydytojas. Mat 
tai, ką taip vėlai perskaitai, naktį lieka atmintyje, o 
jeigu pasiseka, niekuomet nebepamiršti. 

Ir dar protarpiais rašau LINKSMAS KLIMAK- 
SAS - vertingą darbą apie odą. 

Kodėl mano oda, nors esu jau penkiasdešimt pen- 
kerių, spindi grožiu, šviesi, be dėmių, švelni kaip šil- 
kas ir lygi? Todėl, kad nežaloju jos kenksminga kos- 
metika! 

Anksčiau pirkau brangiausius kremus, švaisčiau 
krūvas pinigų. Pasekmė: oda vyto, džiūvo, darėsi 
nelaiminga, sena! Ko nenumarinau jos badu... mat 
nedaviau jai to, ko iš tiesų reikėjo. 

Tik ilgainiui susiprotėjau: odai reikia tikro maisto. 
Kaip ir skrandžiui. Jai galima duoti tik to, ką galima 
ir valgyti! 

Juk oda ne apmušalas, netyčia priklijuotas prie 
kūno! Ji mūsų vidaus durys. Viskas, ką ant jos užtep- 
si, netrukus pateks į kraują, iš ląstelės į ląstelę, įsilies 
ir jaunins arba nuodys ir susargdins! 

Grožis irgi priklauso nuo proto! 

Po klimakso aš vartoju tik geriausius produktus: 
medų ir grietinėlę, pieną ir sviestą be priemaišų, pri- 
nokusias avokadas, švelniausią majonezą (pati gami- 
nu!) ir geriausius šviežiausius aliejus, ekologinius, 
šaltai spaustus, sezamų, alyvų arba migdolų, kaip 
jau sakiau, keisdama kas trys savaitės. 

Tik vazelinas nevalgomas. Ir vis dėlto kada ne 
kada pavalau juo aplink akis, kai jos pavargsta, pa- 
vyzdžiui, jeigu skaitau visą naktį. 

Bet mano imuninė sistema jį, tą puikų tepalą, su- 
vartoja, jis man nekenkia. 

Taip, mielosios, pasitikėkite gamta! Tada jau po 
savaitės laimingos atsistosite priešais veidrodį, nes 
oda ims švytėti, o sulig kiekviena diena vis labiau 
glotnės. Visi nelygumai išnyks kaip nebuvę! Skirtu- 
mas nuo anos odos stulbinamas! 

Puikiai prisimenu: kai pirktinį kremą nuvalyda- 
vau nuo odos, ji blizgėdavo kaip taukuota ir neatro- 
dydavo sveika. Turėdavau ją pudruoti ir dažyti, kad 
paslėpčiau. 

Bet po medaus kaukės - arba sezamų, alyvų ir 

migdolų aliejaus, - ji matinė, nekorėta ir lygi. Pasek- 
mė: man nebereikia jokių dažų. 

Tik įdomu, kaip tą parodysiu? Filme? 

Pamąstau. Tiesiog papasakosiu. Tiesiai į kamerą. 
Savo bambukinėje virtuvėje. Po palme. O tada paro- 
dysiu, ką reikia daryti. Geriausia išeitis - paprasčiau- 
sia. Taip visuomet buvo. 

Taip, gyvenimas pilnas staigmenų. 

Niekuomet nebūčiau tikėjusi, kad mano oda po 
klimakso taip atsigaus. Niekuomet nebūčiau tikėju- 
si, kad galiu keliauti su dviem buteliukais krepšyje, 
užuot tąsiusis sunkią kosmetinę, prigrūstą brangių 
kremų ir losjonų. 

Ko man reikia Vembliui? Ir Havajams? 

Sezamų aliejaus valymui. O priežiūrai sezamų 
ir alyvų aliejaus mišinio lygiomis dalimis. Daugiau 
nieko! 

O kaip brangu visa tai, kas mus bjauroja ir sargdi- 
na. Aš sutaupau krūvas pinigų. Ir esu sveika. Bran- 
giai kainuoja tik ajurvedos kursas. Tačiau jis būtinas, 
vieną kartą per metus, nes pašėliškai atjaunina. Bet 
apie tai dar atskirai parašysiu. Po Vemblio. Jeigu lik- 
siu gyva, perėjusi per žarijas. 

Kaip jau minėjau: taip uoliai triūsiu, kad bemaž 
nepastebiu, kaip lekia laikas. Jau ketvirtadienis. Ir 
Žoelis vėl pas mane! Tuo tarpu jis filmavo Milane. 
Jam reikia pinigų skyryboms, tad ima visus užsa- 
kymus. 

Puolame vienas kitam į glėbį. Mudviem viskas aiš- 
ku. Žoelis pastarąsias dienas pasninkavo, meditavo, 

nieko neužmušė, net uodo, taip jis pasirengė rytojui, 
didžiajai dienai! 

Žoelis nieko nevalgė. Todėl naktis bus ne karšta ir 
balta, o švelni. Bučiniai, glamonės, glaustymasis, lai- 
mingas vieno grįžimas pas kitą. 

Tiesa, labai jo geidžiu, bet juk nevalia nuolat kerg- 
tis kaip triušiams. Susilaikyti kartkartėmis irgi labai 
malonu. 

Ir su džiaugsmu laukti šeštadienio. 

Kada liepsnos bus įveiktos ir vėl galėsime mylėtis. 

Nusistatome žadintuvą penktai ryto. 

Kas nutiks? Nelaimė? O gal laukia pergalė? 

Tiek to! Negalima tiek daug apie tai mąstyti. 

Tebūnie kas bus! 

Ir, prisiglaudusi prie Žoelio, prie jo gražaus stip- 
raus kūno, užmingu. 


S Penkioliktas skyrius D 


ėdime EUROSTAR! 

Tai Europos pasididžiavimas, prabangus trauki- 
nys, be baimės dundąs po jūra. Jungiąs Prancūziją ir 
Angliją, lyg nebūtų kanalo. Per šį traukinį šalys tapo 
artimiausiomis kaimynėmis, kurios gali lankytis vie- 
na pas kitą popietės arbatos. Tą būtų galima tikrai 
padaryti: pustrečios valandos į vieną galą ir pustre- 
čios į kitą. Juk nuo Eifelio bokšto iki Švč. Jėzaus šir- 
dies bažnyčios irgi sugaišti tiek pat laiko! 

Mes keturiese: Lenis, Pegė Šu, Žoelis ir aš. 

Marlonas ir mažylė Mija išvažiavo jau vakar. O aš 
nusipirkau tiko kelnes! Ir ploną baltą palaidinę, ku- 
rią galima susirišti priekyje. Jeigu susiriši aukščiau, 
matyti bamba. Bet aš šito atsisakiau. Per šalta. 

Mudu, Žoelis ir aš, mažne be bagažo. Dažnai bas- 
tėmės po pasaulį su pustuščiais krepšiais. Tik visuo- 
met lėktuvais. Tad dabar mėgaujamės kelione trau- 
kiniu. 

Oras gražus. Riedame per melsvai žalią snaudu- 
lingą kraštovaizdį iki pat jūros. Paskui ketvirtis va- 
landos tamsos giliai po vandeniu, ir vėl išvystame 
dieną, mes kitame krante, ir netrukus nutrinksime 
per Londoną ir sustojame Vaterlo. 

Ir tenai, o stebukle, nelyja! 

Susėdame į taksi, dangus ryškiai mėlynas, perva- 
žiuojame per miestą gražiausiu giedru oru. Maždaug 
valandos kelionė į Vemblį kainuoja keturiasdešimt 
svarų, bet už viską moka Loris. Mums jokio vargo. 

Mes net gauname pinigų, sumą dienai ir dovaną. 
Lenis išsiderėjo. Tai krūva pinigų, kuri pakelia nuo- 
taiką ir nukreipia kitiems mintis nuo FIREWALK. Tik 
ne man. 

Giliai mano galvoje liepsnoja pragaras, o švelnus 
balsas kalba: „Vaikuti, tu privalai“. Bet kodėl? Man 
nepavyko, kai buvau trisdešimties, keturiasdešim- 
ties, penkiasdešimties, kodėl dabar, sulaukusi pen- 
kiasdešimt penkerių, turiu šitaip rizikuoti? 

Kad galėtumei panaudoti savo filmui, Mimi Tiu- 
lipan, kad Marlonas sprogtų iš įniršio, o Žoelis di- 
džiuotųsi. 

Kad galėtum sėdėti priešais savo gražųjį židinį 
Paryžiuje ir žavėtis spragsinčiomis liepsnomis. Kad 
išmoktum gaminti valgį dujine virykle, nes taip grei- 
čiau. Kad galėtumei uždegti degtuką, o paskui už- 
pūsti žvakutes ant savo gimtadienio torto. Kad Žoe- 
lis galėtų tave apkabinti, kai grįšime iš Havajų, tam- 
sią vasaros naktį opiuminėje lovoje, nedegant jokiai 
kitai šviesai, tik auksiniam slibinui... 

Be to, tu juk ištisai pamokslauji, jog po klimakso 
sustiprėji! Ir pasidarai drąsesnė! Šaunesnė! 

Štai tau proga! 

Dabar įrodyk! 

- Ko tokia tyli? - klausia Žoelis ir rūpestingai mane 
apsikabina, - Mimi, brangioji, tuoj nuvažiuosime! 

- Nepamirškite, - įspėja Lenis, - ką jums sakiau. 
Štabas prastai nusiteikęs, didysis guru nepatenkin- 
tas. Geriausiai tik klausykitės, nekalbėkite, neprieš- 
taraukite. 

Įeiname į viešbutį. 

Jis šiuolaikiškas ir be jokio polėkio, tačiau hole 
kaipmat tai pamiršti. Mat tenai pilna prisigrūdę 
žmonių, visi laukia susijaudinę, beveik vien vyrai, 
nuotaika kaip per karnavalą. 

Nė vieno rimto veido! 

Visi juokiasi, entuziastingai kalbasi, kaip paklaikę 
mostaguoja rankomis, ploja vieni kitiems per petį ir 
rėkaloja visomis pasaulio kalbomis. 

Yra žmonių iš Pietų Afrikos, Amerikos, Australi- 
jos, Kanados, Naujosios Zelandijos, Indijos, Šri Lan- 
kos, Brazilijos, Japonijos, žinoma, ir iš visų Europos 
šalių, to ir buvo galima tikėtis. 

Į akis ypač krinta indai. Elegantiškomis siūtomis 
eilutėmis, su sunkiomis aukso grandinėmis ant kaklo 
ir rankos riešo. Žėrinčios juodos akys, akinamai balti 
dantys, jie malonūs ir švelnūs, nors aplinkui toks su- 
judimas. 

Kai patenku į šios vyrų minios vidurį, daug links- 
mų veidų pasisuka į mane. 

Galų gale moteris! 

Jie kaipmat apspinta ir Pegę, mus klausinėja, iš kur 
atvykome, ar eisime per žarijas, ar jau esame tai ban- 
džiusios? Ar mes pirmąkart seminare? Ar jau esame 

mačiusios jį, didįjį guru, šventąjį S. G.? Mus pasitin- 
ka Marlonas. Stebuklas, kad mus suranda šitokioj su- 
maišty. Jis labai atsipalaidavęs, net Žoelį ir mane iš- 
bučiuoja į skruostus ir... jo plaukai dažyti! Juodi kaip 
varno sparnas! Ausyse auksiniai slibinukai! Atrodo 
patrakusiai! 

Jis prisega mums šviečiančias raudonas korteles. 
Taigi esame išrinktieji. Mums leidžiama pakilti į 
šventovę, į paskutinį aukštą liftu, kur viešpatauja jis, 
galingasis Slibinų Galabytojas, Dragon Seminars va- 
dovas. 

Žoelis ir aš paskutinįkart pasibučiavome taksi. Da- 
bar stovime greta kaip du nepažįstami, kaip pagei- 
dauja Marlonas. 

- Kiek žmonių atvyko? - smalsauja Lenis. 

- Trys tūkstančiai! - neapsakomai susijaudinęs 
šnibžda Marlonas - Trys tūkstančiai apmokėtų vie- 
tų! Viskas išpirkta. Arenoje nė vietelės. 

Trys tūkstančiai žmonių? Kai tokia kaina? Mat 
žinau, kiek susimoka dalyviai. Taigi iš viso keletas 
milijonų svarų! Už dvi trumpas dienas, kurios S. G. 
mažne nieko nekainuoja. Žinoma, jis moka už salės 
nuomą. 

Lenis man pašnibždėjo: visi pagalbininkai, tie, 
kurie nurodo vietas, šokėjai yra savanoriai! Kai kurie 
netgi susimoka, kad galėtų patarnauti per seminarus, 
kad galėtų dalyvauti šiame žmonių sambūryje, nuo 
kurio užverda kraujas! Visi tie žmonės ieško vado- 
vo, kuriuo galėtų aklai tikėti, nuolankiai jam paklus- 
ti - skirtingai negu aš. Bet iš tikrųjų! Tai bent verslas! 

Aukso kasykla. Marlonas nemelavo. Visame pasau- 
lyje nieko panašaus nėra! 

Susispaudę liftu kylame aukštyn. 

Viršuje, paskutiniame aukšte, mūsų laukia asmens 
sargybiniai. Jų ketvertas. Du stambūs juodaodžiai, 
vienas baltasis, visas margai išsitatuiravęs, ir pats Ja- 
nas. Jis su balta apranga kaip aikido kovotojas ir, o 
stebukle, švariai nusiskutęs! 

- Labas, Janai, - šypsausi, - seniai matėmės. 

- Yes, lady, - jis rausia mano krepšį, - long time 
NO See. 

Tada išvedžioja mus po kambarius. Visi miegame 
tame pačiame aukšte. Šalia manęs gyvena mažylė 
Mija, greta jos Marlono kambariai, paskui Pegės ir 
Lenio, o pačiame gale Žoelio. Kambariai šalti ir atsi- 
duoda betonu. Greičiausiai čia viskas buvo nugriau- 
ta ir pristatyta, net arena, kur vyksta seminaras, todėl 
daugiau ir neberemontuojama. Išsivalau dantis, nors 
traukinyje ir nieko nevalgiau. Bet vakar pasninkavau 
kartu su Žoeliu, ir dantų milteliai - ekologiški, pipir- 
mėčių skonio - atgaivina burną. 

Apsimaunu sunkias tiko kelnes, apsivelku švie- 
sius marškinėlius ir lengvą avietinį kašmyro švarkelį. 
Ir einu į kambarį pas Žoelį, kuris tučtuojau džiugiai 
mane apkabina. 

- Jau laukiau tavęs, - bučiuoja į kaktą, - nesijau- 
dink, Mimi, nieko nebijok. Aš su tavimi, mudu juo- 
kais tą padarysime. Mes abu. 

- Ar tu bijai? Vakaro? 

Jis linkteli galvą. 

- Taip turi būti. Bet aš vis tiek ryšiuos. Dėl tavęs, ir 
pats sau noriu įrodyti, kad galiu. 

- Kaip manai, ar aš taip pat galiu? - klausiu po va- 
landėlės. 

Žoelis nustebęs atstumia mane, šypso. 

- Čia tai bent. Jeigu iš tikrųjų nori, be abejo, gali! 
Mimi, brangioji, ar tu padarytumei tai iš meilės 
man? 

Linkteliu galvą. Man ko neiššoksta širdis. 

- Tu iš tikrųjų ryšies? - Švelniais delnais jis suima 
mano veidą ir ilgai bučiuoja į lūpas. Kaipmat klaikiai 
jo įsigeidžiu. Bet šiandien tai dar tabu! Tiktai rytoj. 
Jeigu panorės likimas! 

Žoelis atsidūsta man į ausį. Žino, ką jaučiu. Jis jau- 
čia tą patį. 

- Ryt atsigriebsime, - sako švelniai, - mylėsimės, 
valgysime, nesvarbu, kas nutiktų šiandien. Okei? 
O dabar pažadėk man. 

- Ką? 

- Neprievartauk savęs! Tai geruoju nesibaigia. 

- Okei. Pažadu. 

- Daryk tik tą, ko iš tiesų nori! Ir jeigu norėsi iš tik- 
rųjų, aš tau padėsiu. 

Ilgai laikome vienas kitą glėbyje. Ir aš jaučiu, kaip 
man išgaruoja baimė. Staiga lyg žaibas perveria. Stai- 
ga suprantu, kad galiu tą padaryti! Ne kaip akla Gol- 
di-S. G. pasekėja, o savo jėgomis. Bet šito nepasakau. 
Pažįstu žmogaus prigimtį. Dar nežinia! Gal vėl kitaip 
manysiu šįvakar, aštuntą valandą! 

Prieš pat penktą visi susitinkame prie Lorio apar- 
tamentų. Pegė, Lenis ir mažylė Mija baltais dra- 
bužiais. 

- Labas, Mija, - išbučiuoju ją į abu žandus, - kaip 
sekasi? 

- Negaliu su tavimi kalbėtis, - šnibžda ji, - Marlo- 
nas neleidžia. 

- Bet ar viskas okei? 

- Kuo geriausiai! Tuokiamės liepą Bate. 

- Sveikinu! Šaunuolė. Puikus darbas! 

- Nebuvo sunku, - kikena ji, - būsiu amžinai tau 
dėkinga. Niekada nepamiršiu! 

- Ar eisi per ugnį? 

- Gal. Eisiu, jeigu eis ir Marlonas. Jeigu ne, tai ir 
aš ne. 

- O jis kur? - apsidairau. Marlono niekur nė 
ženklo. 

- Pasikeičia apatinius. 

- Gundančias apatinukes? - kuždu. - Kinoberio 
raudonumo ir blizgančias? 

- Greičiausiai, - kikena Mija. - Kad pasijustų pra- 
našesnis už pusbrolį. Bet man nė motais. 

Atskuba juodaodis sargybinis. 

- Ladies and Gentlemen, jau septyniolika valandų! 

Jis atidaro dvivėres duris tokiu mostu, lyg už jų 
mūsų lauktų Anglijos karalienė. Man vėl ima daužy- 
tis širdis. Andainykštės drąsos kaip nebūta. 

- Prašom įeiti. Mokytojas jūsų laukia. 

Stovime erdvioje geltonoje svetainėje. Langai iš 
trijų pusių. Visi baldai sustatyti pasieniais, o ant tau- 

raus šviesaus kiniško kilimo viduryje lotoso poza 
vienui vienas įsitaisęs Loris. 

Mus išgirdęs kilsteli galvą, pamoja, ir mes susėda- 
me ant grindų priešais jį. 

Nustembu. Loris vėl atrodo visiškai kitoks. Kaip 
indėnas! Jo plaukai ilgi lygūs juodi, perrišti per kak- 
tą juosta, raudona, siuvinėta baltais mažyčiais karo- 
liukais. Jis vilki indėniškais drabužiais su kutais, ant 
kaklo dveji ilgi karoliai iš stambių turkių, jis be batų, 
išpuoselėtų kojų nagai nulakuoti sidabro spalva. 

- Sveiki, - pasisveikina jis, - vieno dar nėra! 

Bet tada jau įtipena Marlonas, visas baltas, kaip ir 
mažylė Mija, su aukštakulniais batais iš dirbtinės gy- 
vačių odos, ir įspūdingai susmunka ant kilimo. 

- Kaip visada vėluoji, - papriekaištauja Loris. 

- Daugių daugiausia dvi sekundėles! - suulba 
maivydamasis Marlonas. - Svarbus pokalbis tele- 
fonu... 

- Tu tiksliai žinai, kad prieš seminarą man negali- 
ma jaudintis, - tūžmingai pertrauka jį Loris. 

- Tai ir nesijaudink, darling! Būk cool! 

- Ar pakvaišai? - pasiunta Loris. - Dar man prieš- 
gyniauji? Man reikia visų spėkų FIREWALK, o tu ga- 
dini man kraują? Tai sąmokslas! Atsiprašyk! 

Marlonas užsispyręs tyli. 

- Šiandien mūsų trys tūkstančiai, - šėlsta didysis 
Slibinų Galabytojas, - ar suvokiate, ką tai reiškia? 
Marios baimės. Aš vienintelis scenoje, iš visų pusių 
į mane plūsta baimės. Ir man reikia tas baimes sunai- 
kinti! Ar bent nutuokiate, kiek galių tam reikia? 

Marlonas ieškodamas pagalbos žiūri į mažylę 
Miją, niekas netaria nė žodžio. 

Loris užsimerkia. Sukanda dantis, tai matyti iš 
skruostų raumenų trūkčiojimo. 

- O dabar apie filmą, - staiga kuo ramiausiai sako 
jis man ir šypsosi, - Mimi, tu susirasi įdomius vei- 
dus, keturis ar penkis šalia. Akylai juos stebėsi. Kaip 
manai - kuriam galui? 

- Kaip jie atrodys Prieš ir Po? 

Loris antrąkart nusišypso. 

- Tiesa. Įsidėmėsi kiekvieną skirtumą, net mažiau- 
sią. Veido išraišką, judesius, žodžius, ar verkia, juo- 
kiasi, klykia, tyli, supratai? 

- Vyrus ar moteris? 

- Čia susirinkę aštuoniasdešimt procentų vyrų. 
Bet pasistenk surasti ir dvi moteris. 

- Gerai. Aš tai padarysiu! 

- Bet jai reikės prieiti prie ugnies, - pašaipiai svie- 
džia Marlonas, - iš to nieko nebus, seni. 

- Kodėl nebus? - klausia S. G. 

- Mimi kamuoja fobija! Ji ištyžta prieš tuščią Židi- 
nį, netjei jis ir neužkurtas. 

- Kodėl? Kodėl? Kodėl? - surinka jam Loris. - Paaiš- 
kinkite man vienu žodžiu kodėl! 

- Iš bailumo! - mėgaudamasis sako Marlonas ir 
pasiglosto savo ką tik dažytus juodus plaukus. 

- Ne, - šaukiu, - ne iš bailumo. Tai nelaimingas 
atsitikimas! - Ir kuo trumpiau iškloju nutikimą Bra- 
zilijoje. | 

Loris abejingai klauso. 

- Na, ir? - klausia, kai baigiu. 

- Argi nesuvoki? - sako Marlonas niekinamai. - 
Juk ji davė tau suprasti, kad negali! 

- Mimi, - sako Loris, - ar žinai mano garsųjį šūkį? 

- Kokį šūkį? 

- Ką galvoji tada, jeigu ko nors negali? 

- Ne. Nežinau. 

- TURIU PADARYTI TAI, KO NEGALIU. - Skvar- 
biai žiūri į mane juodomis akimis ir vypso. 

- Stiprus posakis, - mandagiai pritariu. 

- Jis mano. Išgirsi dar ne vieną, šiąnakt. Visus už- 
sirašyk, jie turi skambėti filme! 

- Aš sukursiu tau filmą, - pertraukia jį Marlonas, - 
gali pasitikėti manimi. Oja - ne! 

- Ne! - sugriaudėja S. G. - Tai ne tau. 

- Kodėl ne? 

- Tai jos darbas, ne tavo. 

Marlonas smogia kumščiu į kilimą. 

- Nėra tokio darbo, kurio negalėtų atlikti psichiat- 
ras! Aš noriu... 

- Man neįdomu, ko tu nori, - įgelia S. G., - o dabar 
klausykitės. Yra devyniolika ugnies židinių. Jūs visi, 
be Marlono, kuris pernelyg bailus, eisite per dešimtą 
ugnį. Sustosite gale, su mano indais, su kuriais ne- 
trukus susipažinsite, valgydami, o tu, Mimi, eisi pati 
paskutinė. 

- O kaip išdėstytos ugnys? - skubiai klausiu. 

- Viena šalia kitos. Kodėl klausi? 

Su palengvėjimu atsidūstu. Ačiū Dievui, ne ratu. 
Mat tai būtų mane labiausiai gąsdinę - būti apsuptai 
liepsnojančios ugnies. 

- Okei? - klausia didysis guru. 

Linkteliu galvą. 

- Nieko nėra okei, - rėkia Marlonas ir kaip paklai- 
kęs dairosi aplinkui, - argi niekas nesuvokia, kaip tai 
rimta? Juk tują nužudysi! 

- Kodėl? - abejingai klausia S. G. 

- Ji suklups, o tada... 

- Ji nesuklups, - Loris grėsmingai atkiša kampuotą 
smakrą, - o mums jau gana tavo... tavo... kvailo... 
pritrūkau žodžių, tavo bailaus tepliojimo juodomis 
spalvomis! Šimtus tūkstančių žmonių aš pasiunčiu į 
ugnį, net pačius silpniausius vien savo stiprybe! Ar 
tu tikrai manai, kad nesugebėsiu pasiųsti jos? 

- Tavo valia, darlinę, - Marlonas įsižeidęs papučia 
lūpas, - tik aš įspėju, kad ji apvils tave paskutinę aki- 
mirką. 

- Tu taip ir padarysi? - S. G. grįžteli į mane. 

- Gal, - gūžteliu pečiais, - nenutuokiu. Aš ne- 
žinau. 

- Matai. Ji prisipažįsta! 

- Tu manęs neapvilsi! - S. G. perveria mane akylu 
žvilgsniu. - Kartok paskui mane: „Aš galiu eiti per 
ugnį. Ir labai džiaugiuosi!“ 

- Aš galiu eiti per ugnį. Ir labai džiaugiuosi! 

- Įtaigiau, mieloji, tavimi dar netikime. 

- Aš galiu eiti per ugnį. Ir labai džiaugiuosi! 

- Jau geriau. O dabar parodyk mums savo džiaugs- 
mą. Iš džiaugsmo tu net virpi. Kiekvienas kraujo la- 
šelis sklidinas džiaugsmo. Viskas tavyje klykia iš 


362 


džiaugsmo. Tu pilna džiaugsmo nuo galvos iki kojų. 
Galų gale tau leido eiti į ugnį. Ir tu labai džiaugiesi. 

Valandėlę kartojame. S. G. patenkintas. 

- Taip tu sau kartosi iki septintos valandos. O 
tada, kai iš viešbučio eisi į seminarą, šiuos sakinius 
pamirši. 

- Kodėl? - nustembu. 

- Tai labai svarbu! Ką tu darysi? 

- Pamiršiu šiuos žodžius tada, kai išeisiu į semina- 
rą. Bet kodėl? 

- Kadangi iš tikrųjų eidami per ugnį, mes sakome 
visai ką kita! O ką tu darysi iki seminaro? 

- Kartosiu: „Aš galiu eiti per ugnį. Ir labai džiau- 
giuosi. 

- O paskui? 

- Liausiuosi tai kartojusi tą valandėlę, kai išeisiu iš 
viešbučio. 

- Taigi, - sako S. G. ir žiūri į Marloną, - matai? 

- Argi tu tikrai manai, jog šito gana? 

- Penkiolikos metų patirtis, seni! Gal pagaliau ir tu 
išdrįsi? Kartok paskui mane: „Aš galiu eiti per ugnį! 
Ir labai džiaugiuosi“. 

- Tu man p!.. - klykia Marlonas, raudonas iš pyk- 
čio, pašoka ir iškaukši iš kambario trenkdamas du- 
rimis. 

Septintą valandą susitinkame, kad kiek užkąstu- 
me. Seminaras prasideda aštuntą. Na, vakarieniauja 
visi, Žoelis ir aš žiūrime. 

Bet mudu neišalkę, man netgi nešalta, kaip pa- 
prastai būna badavimo dienomis. Atvirkščiai! Iš su- 

sijaudinimo net karšta! Vadinasi, aš iš tikrųjų ban- 
dysiu! Niekuomet nebūčiau pamaniusi! Aš galiu eiti 
per ugnį, aš taip džiaugiuosi. Aš atsikratysiu baimės, 
kuri mane kankino visą gyvenimą, na, tikiuosi, kad 
atsikratysiu. Nenutuokiu, ar man iš tiesų pavyks! 
Nežinau, kaip baigsis šis vakaras. 

Marlonas vėl suėmė save į rankas. Apsiavęs pa- 
prastais batais, nė kiek nebesimaivo, supažindina 
mus su indais, kurie skris kartu į Havajus. Stebiu 
jį. Atrodo toks svetimas. Smilios žalios akys ir juodi 
plaukai... Bet indai malonūs, daug juokiasi, tai ver- 
slininkai, kuriems sekasi ir kurie trokšta dar didesnės 
sėkmės. Ir juos visus aplankė laimė po FIREWALK! 

Sėdime paskutiniame aukšte, žydrame restorane, 
kurį mums išnuomojo S. G. Dairausi. 

Čia visa jo šeima ir darbuotojai: gydytojas, virėjas, 
sraigtasparnio pilotas, kirpėjas, masažuotojas, jogos 
mokytojas, psichiatras, liokajus, dizaineris, grimuo- 
tojas, siuvėjas, operatorius, režisierius, garso opera- 
torius, kelionių vadybininkas, asmens sargybiniai. 
Net susipainioju! 

Užtat susipažįstu su Lorio motina: išblyškusia 
moteriškute. Jo tėvas liesas, aukštas ir nekalbus. Pa- 
sisveikinu su Marlono motina, kuri dar nenutuokia, 
kad vietoj manęs į marčias gaus Miją! Susipažįstu su 
Edžiu, jos draugužiu, nedideliu, simpatingu, romiu. 

Persimetu žodžiu su Kati, kuri jau žino viską ir 
elgiasi su manimi jau ne taip maloniai. Matau Doli, 
kuri, jeigu tai įmanoma, atrodo dar labiau apsileidu- 
si, užtat ištisai fotografuoja. 

Visi apsirengę vienodai: mūvi juodomis kelnėmis 
kiek žemiau kelių. Dėvi juodais marškinėliais. Ant jų 
auksiniais karoliukais veržliomis raidėmis išsiuvinė- 
tas žodis DRAGON. Kaip jau sakiau, visi čia, nėra tik 
didžiojo guru. 

Jo nėra niekam. Prieš FIREWALK jis niekuomet 
nevalgo. Jam reikia tylos prieš audrą. 

Ir stoja ta valanda. 

Išeiname iš viešbučio ir leidžiamės arenos link. Tai 
gražus apskritas pastatas, bet, kaip jau minėjau, jo 
dienos suskaičiuotos. Gal čia vyksta paskutinis ren- 
ginys. Istorinis? Man tai tikrai! 

Sakiau „išeiname“, bet mes bėgame. O Lenis šo- 
kinėja kaip guminis kamuolys. Jis toks susijaudinęs, 
vargu ar pats žino, ką daro. Iš visų pusių plūsta žmo- 
nės, šventiškai nusiteikę, linksmi kaip vaikai, visi 
sveikinasi, nepažįstami šypsosi vieni kitiems. 

Tik vienas kitas išbalęs ir tylus kaip aš, tai tie, ku- 
rie pirmąkart eis per ugnį. 

Arenoje kaip pragare. Prie registratūros grumdo- 
si minia žmonių. Bet mums šito nereikia. Janas mus 
įveda, kiekvienam užsega apyrankę, raudono plas- 
tiko, su raidėmis VIP. Ir prie krūtinės prisisegame 
po antrą lentelę. Joje pavardė, o apačioje užrašas di- 
džiosiomis raidėmis: VIETA PRIEKYJE. Bilietas į pa- 
šventintą teritoriją prieš pat sceną, tenai leidžiami tik 
ypatingi svečiai. 

- Pamirškite viską, - liepia Lenis, kai įveikiame 
paskutinę užtvarą, - pamirškite savo vardą, pamirš- 
kite, kas esate, pamirškite, ką darote, pamirškite fil- 

mą, paprasčiausiai leiskitės nešami... - Ir atidaro 
mums spyruoklines duris į milžinišką apskritą salę. 

Ir tada prasideda. 

Į mus trenkia pasiučiausia geriausia populiari mu- 
zika. 

Taip griausmingai, kad net virpa grindys! 

Valandėlę man dingojasi, kad sustos širdis. Žemi 
garsai tokie stiprūs, kad daužo krūtinę lyg kumščiai! 
Pirmoji mintis: apsisukti ir pabėgti, laukan, į gry- 
ną orą. 

Bet tuoj susitvardau: jogos kvėpavimo pratimai! 
Lėtai - giliai. Po keturių iškvėpimų vėl pasijuntu 
gerai. 

Susėdame pirmoje eilėje. 

Mums iš dešinės ir kairės indai ir italai. Mes tik ke- 
turi: Lenis, Pegė, Žoelis ir aš. Visi kiti, taip pat Marlo- 
nas ir mažylė Mija, su Loriu už scenos. 

Arenoje telpa trys tūkstančiai žmonių. Iš tiesų visi 
bilietai išpirkti. Didžiulė salė juodut juoda nuo žmo- 
nių, net tribūnose nė vietelės. 

Virš scenos milžiniškos aukso raidės: 

DRAGON SEMINARS. 

Apačioje be galo ilgas auksinis drakonas slibinas, 
kokį šiaip galima pamatyti tik per iškilmingas eity- 
nes Kinijoje. | 

- Jaudiniesi? - klausia Žoelis, kuris taip ir nepalei- 
do mano rankos. 

Linkteliu galvą. Beveik nesuprantu jo per tokį 
triukšmą. 

Muzika vis gražėja. Mane pagauna ritmas. Trokšte 
trokštu pašokti ir strakalioti! Lenis jaučiasi taip pat, 
vos nusėdi, linguoja galvą pagal taktą. 

- Šokėjai, į sceną! - išgirstu per garsiakalbį Lorio 
balsą, ir atsidaro šoninės durys - įbėga du šimtai šo- 
kėjų, užlekia ant scenos ir ima suktis pagal muziką. 

Žiūriu į juos kaip pakerėta. Vyrai su auksinėmis 
kelnėmis, šiaip nuogi, moterys su trumputėmis auk- 
sinėmis suknutėmis plikais pečiais. Ir su ilgaplau- 
kiais aukso perukais. Scena plieskia auksu, o tada 
ateina didžioji akimirka. 

Šokėjai prasiskiria, viduryje palieka tarpą, palei 
kurį išsirikiuoja, ir kas šokio žingsniu iš scenos galo 
artėja mūsų link? Lorensas Goldas! Slibinų Galaby- 
tojas. 

Jis anaiptol nebe indėnas! 

Loris su juodomis imtynininkų kelnėmis, juodais 
šilko marškiniais, jo plaukai dabar trumpi ir juodi, 
batai kiniški, audeklo, jis prišoka prie rampos ir per 
mikrofoną šaukia: 

- Stokitės! Pasijudinkit! 

Nė vienam nereikia kartoti dusyk! Salę perskro- 
džia riksmas, įkvėptas pašėliškos muzikos. Trys 
tūkstančiai žmonių pašoka ir ima straksėti. Tribūno- 
se taip linguoja, kad net svaigsta galva. Pats Loris be 
paliovos juda, sukasi su šokėjais, kilnoja juos, vėl pa- 
stato ant scenos, pašoka aukštyn, krinta žemyn ir nu- 
sileisdamas padaro špagatą! Jis puikus šokėjas! Visus 
užgožia, prikausto visų akis. Dabar žiūrime tik į jį! 

Jis pagrindinis ant scenos! 

Aš trumpai net pamirštu ugnį. 

Staiga jis pakelia ranką. 

Muzika kaipmat nutyla. 

Šokėjai nubėga nuo scenos. Mes susėdame. Lo- 
ris stovi nutviekstas prožektorių. Gražus vyriškis. 
Aukštas, kamuoto veido, atrodo kaip karvedys! 

Valandėlę jis stovi ir tik žiūri į salę. Išnyksta bet 
koks triukšmelis, niekas nedrįsta net alsuoti. Visi 
įtemptai laukia. Žoelis paima mano ranką ir suspau- 
džia. Priglaudžia savo koją prie manosios. Abu žino- 
me, kas bus toliau: pasirengimas FIREWALK! 

Loris vėl pakelia ranką. Ir iškart prabyla: 

- Mūsų tema sėkmė. Didžiulė sėkmė! Visi norite 
daugiau pinigų. Ir aš jums parodysiu, kaip jų gauti! 
Bet... - jis reikšmingai patyli, - ar jūs būtumėte čia, 
jeigu norėtumėte pakalbėti tiktai apie sėkmę? Ar sa- 
lėje būtų trys tūkstančiai žmonių? 

- Neee, - klykia visi, be Žoelio ir manęs. Mat mes 
ne iš bandos. Tikrai neklykiu, kai klykia visi! 

- Ar čia būtų suvažiavę trys tūkstančiai žmonių, 
jeigu kalbėtume vien apie pinigus? Apie meną kuo 
greičiau praturtėti? Ar tada visi čia būtumėt? 

- Neeeee! 

Loris vėl pakelia ranką. Laukia, kol salėje įsivieš- 
pataus kapų tyla. 

- Jūs trokštate stebuklo! - sako jis tada tyliai. 

- Taaaip! - entuziastingai klykia trys tūkstančiai 
žmonių. 

- Stebuklo, kai einama per ugnį. Per žioruojančias 
anglis. Ir nenudegama. 

- Taaaip! 

- Todėl čia ir esate? 

- Taaaaaaip! - staugia minia, o tada sugriaudėja 
audringi plojimai. Lenis ir Pegė ploja taip, kad net 
skauda delnai. 

- Tikrai norite? 

- Taaaip! 

- Jūs visi? 

- Taaaaaip! - vėl staugia visi, be Žoelio ir manęs. 

- Tad privalote būti drąsūs! Drąsesni už kitus. Ati- 
džiai žiūrėkite! 

Scenoje nuleidžiamas didžiulis ekranas. Ir jame 
liepsnoja milžiniškas laužas! Liepsnos bauginamai 
aukštos, pragaro vaizdas. Ir mes turėsime per jas 
eiti? Mane iškart išpila prakaitas, dar labiau prisi- 
spaudžiu koja prie Žoelio. Jis sukteli galvą į mane, 
ramindamas palinksi. 

Mus apgaubia tyla. Trys tūkstančiai žmonių vos 
vos alsuoja. Girdėti, kaip dega ugnis, laksto žiežir- 
bos, traška ir spragsi, lyg mes jau būtume tarp tų 
liepsnų! 

S. G. kaip juoda pantera šmaižioja po sceną. Nu- 
narinęs galvą. Galop jis praveria burną. Bet ką jis 
kalba? 

Apie mums gresiančius pavojus! 

Apie pūsles, žaizdas, luošumą, bjaurius randus, 
nudegimus, mirtį! 

Ar šitas žmogus išprotėjo? Trys tūkstančiai žmo- 
nių sulaiko kvapą. Pegė klaikiai išbalo. Tikrai ir aš 
tokia pat. Žoelis ramindamas suspaudžia mano ran- 

ką. Lenis apsikabina Pegę, kuri kaipmat vėl šypso. 
Bet aš dar ne. Turiu valdytis, kad nepradėčiau dre- 
bėti. Gal man pamiršti tą filmą? Atsistoti? Sprukti 
laukan? Žinoma! Dabar nersiu laukan ir taip išnešiu 
sveiką kailį! 

Tada Loris suploja. Stovi prie pat scenos krašto, 
tiesiai prieš mane. Ryja juodomis akimis. Kaipmat 
mano valia subliūkšta. Sėdžiu lyg paralyžiuota! 

- Ugnis žudo! - vėl sako jis. - Bet ne tuomet, jei 
darysite kaip aš: jūs panirsite į transą. Ar galėsite? 

- Taaaaaip! 

- Ir liksite transo būsenos. Ar suprantate mane? 

- Taaaaaap! 

- Jūs galvosite ne apie ugnį, galvosite apie šventę, 
kuri vyks paskui! Tik didvyriai tą gali. O šventė vyks 
ištisą naktį! Apie ką jūs galvojate? 

- Apie šventę, kuri įvyks paskui! 

- Kiek laiko truks ta šventė? 

- Ištisą naktį! 

- Pasinerkite į transą. Susikaupkite. Pamirškite 
savo kūną! Žiūrėkite aukštyn. Nevalia bėgti! Turite 
eiti tiesiai į tikslą. Tas, kuris bėgs, pargrius! Jums ne- 
valia žiūrėti žemyn. Ko jūs negalite daryti? 

- Žiūrėti žemyn! 

- Ką dar reikia daryti? 

- Nevalia bėgti! Reikia eiti tiesiai į tikslą! 

- O dabar kartokite paskui mane: NUO PAT PIR- 
MO ŽINGSNIO MANO KŪNAS Iš VISŲ JĖGŲ 
PATS SAUGO SAVE! 

Ketvirtį valandos visi stūgauja šį sakinį. Be Žoe- 
lio ir manęs, žinoma, S. G. tai iškart pastebi. Kaipmat 
prieina prie scenos krašto. 

- Pamirškime žodį „ugnis“. Mes neisime per ugnį. 
Mes eisime per vėsias samanas. Vėsias samanas. Per 
ką mes eisime? 

- PER VĖSIAS SAMANAS, - klykia kiti. 

Loris atsiklaupia, žvelgia man tiesiai į akis. 

- Tu privalai klykti, - sako greitakalbe, - antraip 
nepanirsi į transą. Per ką mes eisime? - surinka į 
mikrofoną ir vėl pašoka. 

- PER VĖSIAS SAMANAS, VĖSIAS SAMANAS! 

- Mes jau transo būsenos! Mes eisime per... 

- Vėsias samanas! - Dabar klykiu ir aš. 

- Kartą aš nusideginau, - rėkia S. G.,- nes per 
greitai išėjau iš transo būsenos. Žarijų dar tebebuvo 
man tarp pirštų. Liksite transo būsenos, kol jūsų ko- 
jos bus nuplautos. Tą padarys mano pagalbininkai. 
Per ką jūs eisite? 

- PER VĖSIAS SAMANAS. VĖSIAS SAMANAS! 

- Kartokite paskui mane: SIELA STIPRESNĖ UŽ 
KŪNĄ! AŠ NUGALIU JĮ VISĄ! 

Žoelis ir aš susižvelgiame. Tada rėkiame su visais, 
kol užkimstame. Nesvarbu! Man išdulkėjo bet kokia 
baimė. Mat aš jau seniai medituoju. Moku sutalpinti 
visą save į galvą. Ir tai man patinka. Čia aš esu sau- 
gi. Taigi taip ir darau. Užlendu už trečios akies, tada 
man nieko nebegali nutikti. 

- Na, Mimi. Ar tu išdrįsi? Dėl manęs? - susijaudi- 
nęs klausia Žoelis. 

- Vardan Dievo! Taip! 

- Ar tu bijai? - klausia jis susirūpinęs. 

Bijau? Staiga mane užlieja pašėliška jėga! Ką sako 
Marlonas? Aš per sena? Jis neįvertina jėgos, kurią 
įgyji antrąjį pavasarį! Po klimakso tu gali viską, jeigu 
iš tikrųjų nori! 

- Visi stokitės, - šaukia Loris per mikrofoną, - nu- 
siaukite batus, pasiraitokite kelnes virš kelių. Bėgsi- 
me laukan basi, basi per vėsias samanas! 

- Ar tueisi? - klausiu Pegę. 

- Žinoma! - Ir ji pašoka. 

Žoelis paduoda man ranką. Mūsų pirštai susipina! 
Mes nusispyrėme batus, pasiraitojome kelnes, susiki- 
bę už rankų išbėgame laukan. 

Dideliame kieme už arenos tamsu, tik žėruoja 
devyniolika ugninių lysvių. Pamėkliškas vaizdas. 
Vis dėlto džiugiai nustembu: mat liepsna nėra tokia 
aukšta kaip ekrane. Mums nereikės eiti per liepsnų 
jūrą. Tiktai per raudonai žėrinčias nuožmiai sprag- 
sinčias anglis. 

Prie, už ir šalia jų budi pagalbininkai, stambūs 
stiprūs vyrai ir moterys, kurie nenuleis nuo mūsų 
akių. 

Jei kuris nors susvirduliuos, kaipmat sulaikys! 
O kur Loris? Ant pakylos, pliskinamas prožektorių! 
Jis vadovauja mūšiui! Pakelia ranką: staiga naktį pri- 
pildo griausminga popmuzika. Pagalbininkai prie 
ugnių ima strykčioti pagal taktą, apsupa pirmąjį drą- 

suolį, šokinėja priešais jį, šaukia: „Taip! Taip! Taip 

O paskui, kai jis pasirengia eiti, suūžia: „Eik! Eik! 

Stovime prie dešimtos laužavietės. Priešais mus 
indai. Pagalbininkai užkrečia mus savo entuziazmu, 
mes šokinėjame, klykiame, skatiname vieni kitus, 
pirmieji gražūs tamsaus gymio vyriškiai išdrįsta už- 
lipti ant Žioruojančių anglių. 

Ir tikrai! Jie saugiai pereina plotelį, juos šlovina, 
bučiuoja, glėbesčiuoja, dabar jau šokama ir kitame 
gale, visa naktis sklidina strykčiojančių, šokančių, 
siūbuojančių Žmonių, o tarp jų - devyniolika juostų 
karštų žarijų! 

Nežinia kur pragaišo Pegė ir Lenis, pasimetėme 
su jais per spūstį. Vienas po kito indai išdrįsta per- 
eiti per žarijas. Jie visi apimti transo, akys žiba, jie 
nesivaldo, kai kurie kaip papaikę klykauja. Netrukus 
mano ir Žoelio eilė! 

Mes artėjame ir artėjame, karštis jau tvilko man 
veidą. 

- Padarysiu tai dėl tavęs ir dėl savęs! - šaukia Žoe- 
lis. Ir štai jis jau prie žarijų. Pagalbininkai jį apspinta. 
Šokčioja drauge. 

- TAIP! TAIP! TAIP! - klykia jam į ausį. Žoelis ne- 
dvejoja nė akimirkos, pakelia galvą, pasižiūri į tamsų 
dangų ir deda koją ant žarijų! 
ningi bernai šokčioja šalia jo, šūksniais drąsina. Bet 
šito jam nereikia. Žoelis eina drąsiais tvirtais ver- 
žliais žingsniais, neskubėdamas, be jokios baimės, jis 
jau anapus, gyvas sveikas, jo padus aplieja vandeniu 

iš žarnos, jis sveikinamas, glėbesčiuojamas, bučiuoja- 
mas, bet nešoka su kitais, ne, sustoja prie pat krašto 
ir ištiesia į mane rankas! 

Išmuša lemtinga valanda. 

Stoviu prie traškančių žarijų. Tūkstantis septyni 
šimtai laipsnių! Jei uždėsiu bent pirštus, iškart siau- 
bingai sušnypš. Pala! Iškart pamiršk žodį „sušnypš ! 
Aš einu per vėsias samanas, minkštas žalias drėgnas 
samanas. Man šlampa padai, atvėsta kulnai, tarp 
pirštų įsiskverbia šaltis. Turiu tą pajausti! Štai kur 
menas. 

- TAIP! TAIP! TAIP! TAIP! 

Mane apsupa pagalbininkai. Imu šokčioti kartu su 
jais. Jie klykia taip garsiai, kad užgožia žarijų sprag- 
sėjimą. Aš girdžiu tik paklaikusius susijaudinusius 
balsus, man skauda ausų būgneliai. Aš šoku per 
kraštus besiveržiančios energijos lauke. 

- EIK! EIK! EININIK! 

Žvelgiu aukštyn į juodą naktį. Dar pamatau man 
mojantį Žoelį: „Eikš! Eikš!“ 

NUO PAT PIRMO ŽINGSNIO MANO KUNAS 
NARSIAI SAUGO SAVE! 

Dabar burtai paveikia ir mane. Staiga suvokiu, 
kad nebeturiu kūno. Visa esu galvoje, atsiplėšusi nuo 
apačios. O tai, kas liko apačioje, apsisaugos pats! 

Savaime pakyla kairė koja. Dešinė irgi paseka jos 
pavyzdžiu. Aš viena tamsiame miške, žingsniuoju 
per šlapias samanas. Na, žingsniuoja mano kūnas, o 
aš pati saugiai įsitaisiusi savo galvoje. 

Skrieju pirmyn, nežinau kaip, tai užtrunka amži- 
nybę. O tada viskas baigiasi! 

Mane apglėbia stiprios rankos, pakelia kojas, ap- 
lieja vandeniu pirštus, stipri šalto vandens čiurkšlė 
nuskalauja prikibusius angliukus, aš ant tvirtos že- 
mės, išgelbėta, AŠ TĄ PADARIAU! 

Čia Žoelis. Jis išskečia rankas, aš priglundu jam 
prie krūtinės. 

- Mimi, brangioji, - jis tvirtai priglaudžia mane, 
taip gera, kad bemaž apalpstu, - viskas gerai baigėsi. 
Mudu ištvėrėme. Labai labai tavimi didžiuojuosi. 

- Ir aš tavimi! 

Mudu linguojame stovėdami, girdžiu dunksinčią 
jo širdį, nors aplinkui toks triukšmas, nors aplinkui 
švenčia striksėdami, šokdami, kvatodami, dainuo- 
dami žmonės, nors pašėliškai griaudėja muzika, go- 
žianti naktį. 

Žoelis paleidžia mane, kiti pripuola artyn. Mus 
apsupa nepažįstami žmonės, glosto, bučiuoja, oras 
pritvinksta džiugesio. 

Pamažėle atsikvošėju. 

Palengva ima girdėti ausys. Galva vėl tvirtai susi- 
jungia su kūnu, apsičiupinėju klubus, taip, jie mano, 
jaučiu kojas, pėdas, niekas nenudegė, rankomis per- 
sibraukiu padus - sveika švelni oda. 

Lyg iš tiesų būčiau ėjusi per vėsias samanas. 

- TAIP! TAIP! TAIP! 

Mūsų pagalbininkai susikimba rankomis ir ratu 
šoka aplink mus. Pro pečius žvelgiu į žėrinčią juos- 

tą. Nugara jaučiu karštį: tūkstantis septyni šimtai 
laipsnių! 

Staiga mane nutvilko džiaugsmo svaigulys. Aš 
perėjau per žioruojančias anglis, ir ugnis man nepa- 
kenkė! 

Ir dabar jau žinau, kaip tą padaryti: reikia prisi- 
kaupti muzikos ir isterijos, kol ims virpėti kiekviena 
tavo kūno dalelė. Sustiprėja aura, pati pasitrauki, su- 
lendi į galvą, o kūnui liepi saugotis pačiam. Reikia 
nebeklausyti proto. Ir pasikliauti Dievu! 

Aš padariau stebuklą! Sulaužiau gamtos dėsnį. Ir 
jeigu tą sugebu - ko dar negalėčiau padaryti? 

Švenčiu apimta transo. Žoelį atskyrė nuo manęs. 
Bet mudu vėl susitinkame arenoje. Čia vėl Pegė ir 
Lenis. Abu ėjo per žarijas, tačiau kitoje vietoje. 

Visiškai nusikamavę sėdime prieš sceną. Įtampos 
nebėr, drebame visu kūnu. Bet neilgai. 

Vėl įbėga šokėjai, scena žvilga nuo aukso. Jie 
mums moja, kviečia visus, kiekvienas, kas nori, gali 
užlipti pas juos. Bet mes pernelyg nuvargę. 

Muzika vis dar tokia pat kurtinanti kaip ir prieš 
FIREWALK. Bet staiga vėl suklūstu. Ką čia girdžiu? 
Savo mėgstamiausią dainą; Van Morrison BROWN 
EYED GIRL. Ji linksma, smagi, lengvapėdiška, nega- 
liu atsispirti. Pašoku, čiumpu Žoelį už rankos, mudu 
užlipame ant scenos ir šokame, šokame, kol nutyla 
muzika ir užgęsta šviesos. 

Vėlai naktį. 

Ketvirtą ryto. 

Tada grįžtame į viešbutį, su indais ir kresnu ma- 
oriu iš Naujosios Zelandijos. Visi nusigalavę lyg po 
mūšio. Bet drauge ir apkvaitę. Mes visi šiandien pra- 
nokome patys save. 

Mes įveikėme mirties baimę. 

Ką pasakytų mano motina? 

Numirtų! Iš baimės! 

Viešbutyje jau tylu ramu. Net paskutiniame aukš- 
te. Iš Lorio kambarių nė garselio. Jis dingo iškart po 
FIREWALK. Turi ruoštis rytdienai. 

Dar trumpam užsuku į Žoelio kambarį pasakyti 
labanakt. Jis jau guli lovoje. Žadintuvas nustatytas 
aštuntai. 

- Eikš ir prisiglausk, - sako jis ir kilsteli apklotą. 
Jis nuogas, kokį sukūrė Dievas. Iš teisybės, ketinome 
palaukti rytdienos. Ir Žoelis nieko negali, jeigu nepa- 
valgo. 

Bet vos mudu susiglaudžiame, vos jis pamyluoja 
mane savo saldžiu smailiu liežuviu, vos pajuntu jo 
putnias švelnias lūpas savosiomis, bet koks priešini- 
masis išnyksta. 

Mudu imame mylėtis, iš pradžių švelniai, o paskui 
labai aistringai. Žoelis gali susilaikyti ištisą amžiny- 
bę. DUBUO PRIPLUSTA ŠILUMOS! Žoelis ima mur- 
mėti, abiem orgazmas vienu metu! Mano orgazmas 
spindulingai šviesus, blizgus kaip sidabras, baltas ir 
toks stiprus, kad guliu pravira burna ir galvoju: tai 
dar būna ir šitaip! 

- Dabar tu priklausai man, o aš tau, - sako Žoe- 
lis, kai laimingi gulime šalimais, patenkinti, be jokių 

norų, atsipalaidavę ir išsilaisvinę, - neik į savo kam- 
barį. Pasilik. Mudu suaugę. Na ir kas, jei kas nors pa- 
matys! 

- Are you happy? - klausiu tyliai, bemaž pro 
miegus. 

- Visiškai! O tu? 

- Tokios puikios dienos niekuomet nesu išgy- 
venusi! 

- Ne tik tu! - Žoelis bučiuoja į kaklą. - Labanakt, 
brangioji, dievinu tave! 

Ir užmiegame karštai apsikabinę. 


XS Šešioliktas skyrius 


K“ dieną šviečia saulė, kokia paprastai būna tik 
pietuose. Dangus virš Vemblio mėlynas, šilta 
kaip Žydrajame Krante. Tiko kelnės padėtos į kelio- 
ninį krepšį, aš apsirengusi raudona vasarine suknute, 
apsiavusi auksinėmis basutėmis, juoduos plaukuos 
raudona šilkinė gėlė. 

Jaučiuosi lyg atgimusi po šios trumpos nakties ir 
tik dviejų valandų miego. Esu kitas žmogus po ug- 
nies krikšto, dabar neabejodama žinau: protas iš tiesų 
nugali kūną. Siela stipresnė už kūną. Ką tai reiškia? 
Mums nėra ribų. Ribas žmogus nusistato pats! 

Tuoj pusė devynių. 

Šįryt pusryčiaujame su kitais, viršuje, žydrame 
restorane. Visi, įeiną pro duris, sveikinami džiaugs- 
mo šūksniais kaip didvyriai! Staiga mes visi tarsi 
seni draugai, ne, geriau, kaip karo dalyviai! Mes ri- 
zikavome savo gyvybe ir likome sveiki. Kiekvienas 
padarė stebuklą! 

Mmm, kaip skanu vėl valgyti po tiek laiko. Žoelis 
badavo net penkias dienas. Jis valgo atsargiai, jokio 
sunkaus maisto, nei dešros, nei lašinių, tik Lassi ir 
truputis slyvų kompoto. Skrandžiui reikia vėl pama- 
žėle priprasti prie darbo. Tą jis Žino iš patirties. 

Mums tuoj iškloja naujienas. 

Mažylė Mija irgi ėjo per degančias anglis. Ir, o 
stebukle: daktaras Makdonaldas taip pat! Taip, net 
kino žvaigždė išdrįso - žinoma, ir visi darbuotojai! 
Nė vienas iš trijų tūkstančių dalyvių nepabijojo. Ėjo 
visi! Ir niekas nenukentėjo. Jokios nudegimo pūslės, 
jokio nelaimingo atsitikimo. Mes visi apimti didžiau- 
sio svaigulio. Svarbiausia pokalbių tema: Lorio jėga! 
Dieviškas jo talentas! Loris pačiame jėgų žydėjime, 
visi tvirtina vienbalsiai, mat tokio sėkmingo FIRE- 
WALK dar niekuomet nebuvo! 

Devintą Loris kviečiasi mus, Marloną, mažylę 
Miją, Pegę, Lenį, Žoelį ir mane. 

- Dabar bus dovana, - šnibžda man Lenis. 

- Gal žinai kas? - klausiu smalsiai. 

Lenis paslaptingai linkčioja. 

- Kas? Leni, kas? 

Lenis juokiasi. 

- Tau patiks! Daugiau nieko nesakysiu. 

Loris priima mus savo apartamentuose. 

Bet ne svetainėje, o miegamajame. 

Jis sėdi karališkoje lovoje, kurią tamtyč atgabeno 
jo dizaineris su čiužiniu, šilko patalais, pagalvėmis. 
Apsirengęs žvilgančiu geltonu kinišku chalatu ir 
rūko rožinę cigaretę. 

Loris irgi vegetaras kaip Marlonas. Bet jis rūko. 
Užtat negeria. Ir vietoj arbatos geria kavą, stiprią 
Espresso, ja kvepia visas didžiulis kambarys. 

Aplink lovą pristatyta stalelių su rinktiniais vai- 
siais: vynuogėmis, mangais, papajomis, ananasais. 

Vyšnios, persikai, kokosų riešutai, braškės, avietės, 
agrastai, šviežios sultingos geltonos datulės, šviežios 
mėlynos ir baltos figos. 

Patiekta ir ryžių, kokosų pyrago, mums dar pasta- 
tytos šešios kėdės. 

Tačiau prieš susėsdami balsiai šaukiame: 

- Bravo, Lori! Šaunus darbas! 

Ir plojame tiek laiko, kol jis ima juoktis ir numoja 
ranka. 

- Sėskitės, - paliepia ir merkia man, - kas manim 
netikėjo? Paryžiuje? 

Šypsausi jam. 

- Pirštai visi tebėra? Nė vienas nenuskrudo? 

- Visi sveikut sveikutėliai. 

- Na, ir? Kaip dabar jautiesi? - rimtai klausia Lo- 
ris, papsėdamas rožinę cigaretę. 

Galvoju. Ir suprantu, kad dar nesuvokiu visos 
reikšmės. Pastebiu tik vieną dalyką: Loris rūko, bet 
man nebaisu. Pastebiu žybtelėjimą, trumpai nusuku 
akis ir čia pat pamirštu jį. Neįtikėtina, bet taip jau 
yra: čia, kambaryje, rusena cigaretė, bet manęs tai ne- 
jaudina! 

- Aš nebebijau, - sakau. 

- Tu nugalėjai vidinį priešą. 

Linkteliu galvą. Kibirkštėlė nudegino mane vai- 
kystėje. O dabar aš suaugusi, ir man nė kiek nepa- 
kenkė visa lysvė žioruojančių žarijų. 

- O kaipjautiesi? - klausia Loris. - Viduriuoji? 

- Ne! Aš nevalgiau. 

- Kiek laiko? 

- Dvi dienas. O Žoelis penkias. 

- Gerai, - pritardamas Loris linkteli galvą, - beje, 
nufilmavau jus. Veidai labai pasitikintys. Jums nėra 
ko gėdytis, abiem. 

- Tu viską nufilmavai? - įtariai klausia Marlonas. 

- Žinoma. Iš antro aukšto. Taip... o tu nemoki 
skaičiuoti, old boy! Net iki dešimties! Tu peršuoliavai 
per šeštąją lysvę. 

- Peršuoliavau? - piktai pakartoja Marlonas. - 
Šuoliuoja arklys. O aš... 

- Peržingsniavai! - juokiasi Loris. - Kaip... Die- 
vas! Gal pasakysi man... kodėl tau šįsyk pavyko? 
O anksčiau nė karto? 

- Ne. Tai ne tavo reikalas. 

Loris iškelia rankas. 

- Okei. Kas norite kavos? Imkite vaisių. Nesivar- 
žykite. 

- Kaip išmokai šitaip puikiai šokti? - klausiu ir 
galvoju apie jo nusileidimą ant grindų špagatu. 

- Baletas, chere Madame. Nemoku taip puikiai šokti 
kaip tavo motina, bet ji buvo manimi patenkinta. 

- Tu mokeisi pas ją? - šaukiu nustebusi. 

- Daugelį metų. Lankiau kursus. Niujorke. Nuo- 
stabi mokytoja. Kai pamatysi, perduok geriausius 
mano linkėjimus. Ji tikrai mane prisimena... 

- Net neabejoju! Ji džiaugsis. 

- Gal ir ji norės? Pamėginti FIREWALK? Pa- 
klausk. Taip, o ką tu pastebėjai? Žiūrėdama į indus? 
Prieš ir Po? 

- Beviltiška drąsa. Prieš. 

- O Po? 

- Nesuvaldomas troškimas gyventi! 

- Tai atlygis. Už įveiktą mirties baimę. Įsidėmėk 
ateičiai. Toks gamtos įstatymas. O kur Herbas? - Jis 
apsidairo: - Heeer-baaai! Atnešk slibinus! 

Pasirodo jo liokajus, aukštas kinas iš Singapūro, 
juodais pašiauštais plaukais. Jis su juoda šilko piža- 
ma, nešinas raudonu lakuotu padėklu, ant jo šešios 
auksinės dėžutės. 

- Kiekvienam po vieną, - sako Loris, - menkas pa- 
gyrimas už vakar naktį. 

Prieš atvoždama dėžutę, žvilgteliu į Žoelį, kuris 
sėdi tarp Marlono ir mažylės Mijos. Tą akimirką ir jis 
pasižiūri į mane. Mudu nusišypsome. Ir atvožiame 
dėžutes. 

Sušvinta auksinis slibinukas, tokio didumo kaip 
pusė mano nykščio, kurį galima panaudoti kaip segę. 
Ar kaip kabutį, jei nori. Nuostabus darbas. Dvide- 
šimt dviejų karatų auksas. Ir aš Paryžiuje turiu gran- 
dinėlę, kuriai jis tiks. 

Nespėjame padėkoti, nes Loris salsis iš karališ- 
kos lovos. 

- Aš jus išvarau. Seminaras dešimtą. Turiu susi- 
kaupti. Pasimatysime arenoje. Mimi, vėl bus Prieš ir 
Po. Taigi atidžiai stebėk. 

- Kada? 

- Vakare, prieš pabaigą, kai sutems. 

- Prieš ir Po su kuo? Gal su vandeniu? Vietoj 


ugnies? 

- Visiškai kas kita, - sako Loris, - būk budri, Rau- 
donode. Viskas prasidės tada, kai liepsiu išjungti vi- 
sas šviesas. 

Nenutuokiu, apie ką kalba Loris. O Lenis tik vyp- 
so ir tyli. 

Vėl sėdime prieš sceną kaip vakar, tik šįkart nėra 
šokėjų, užtat vėl griaudėja ritminga uždeganti muzi- 
ka. Visas dvi valandas. Tuo tarpu Loris mus „atpa- 
laiduoja“, taip jis sako. 

- Stokitės! Visi visi! - rėkia jis, strykčiodamas ant 
scenos lyg prisuktas, nenurimsta nė valandėlę. - Ap- 
sikabinkit kaimyną iš kairės! Apsikabinkit kaimyną 
iš dešinės. Dešimčiai nepažįstamų žmonių parodyki- 
te meilę. Pamasažuokite pečius tam asmeniui, kuris 
sėdi prieš jus. Leiskite, kad pamasažuotų jums nu- 
garą, duokite ir imkite, tegu nepažįstami tampa jūsų 
draugais. 

Kyla neapsakoma maišalienė, skambant geriausiai 
kurtinamai muzikai. Straksime pagal ritmą, glėbes- 
čiuojamės, vykdome Lorio paliepimus ir pamirštame 
patys save, kur esame, kodėl čia esame, paprasčiau- 
siai esame čia! 

Per trumpiausią laiką atrodome kaip po mūšio: 
veidai raudoni, plaukai užkritę ant kaktos, prilipę 
prie smilkinio, kaklaraiščių nebėr, apykaklės atsags- 
tytos, rankovės paraitotos, kaip sakiau, taip atrodo 
visi, tik ne Žoelis. 

Jis gaivus ir vėsus, prakaito nė ženklo, badavo 
penketą dienų, taigi greitai nesuprakaituosi. 

Badavimas net nevargina. Kūnas atsikrato seno 
balasto, pajaunėji ir pažvalėji, Žoelis tą geriausiai 
įrodo. 

Jis irgi klusniai vykdo Lorio įsakymus, bet tarpais 
apkabina ir bučiuoja mane, pakelia aukštyn, apsuka 
ratu, o kai visi po dviejų valandų galutinai nusiplūkę 
susmunka ant kėdžių, sako: 

- Gaila! Tik dabar kaip reikiant įsismaginau. 

Likusią dienos dalį daug mokomės apie sėkmę. 
Reikia vaizduoti savo verslo partnerį, kaip jis alsuo- 
ja, kaip vaikšto, stovi, sėdi. Reikia mokytis nuspėti, 
ką jis galvoja! Tai puikios karjeros raktas. Atspėti 
mintis. Loris sako, kad tai joks menas. 

Ir dar jis moko mus vieno dalyko: neparsiduoti 
pernelyg pigiai. 

Mat kaip, galvoju, dabar išmoksiu derėtis dėl ho- 
norarų. 

Loris pateikia vieną genialų pavyzdį. 

Tikrai jo niekuomet nepamiršiu. 

Turtingas vyras mirus Žmonai staiga suserga siau- 
binga migrena. Apimtas visiškos nevilties važinėja iš 
vienos gydyklos į kitą, niekas nepadeda. 

Galų gale jis išgirsta apie garsų akupunktūros spe- 
cialistą. Tas jį apžiūri ir sako: „Galiu jus išgydyti. Bet 
kainuos dešimt tūkstančių dolerių. Ar sutinkate?“ 

Nelaimingasis sutinka! 

Gydytojas įduria jam penkias adatas. Eureka! Mig- 
renos kaip nebūta. Ligonis sveikas it ridikas jau po 
keleto minučių. Logiška, kad jis devintame danguje. 

O tada jis perskaito sąskaitą, pakraipo galvą. „Ar 
ne per daug? - klausia. - Tik už penkis adatos dū- 
rius. Dešimt tūkstančių dolerių?! Tai apgaulė!“ 

Jo gelbėtojas paima sąskaitą ir parašo: „1 doleris 
už adatų dūrius. Už žinias, kur smeigti adatas, 9999 
doleriai“. 

Bravo, Lori! Tai pravers man vėliau, kai baigsiu 
studijas! 

Tada pamatau, kad jau sutemo. Neįtikėtina, kaip 
greit šiame seminare lekia laikas. 

O dabar metas tam Prieš ir Po! Labai įdomu, kas 
bus šįkart. 

Po pusvalandžio pašėliškos muzikos, auksinių šo- 
kių ant scenos, Loris prieina prie rampos, arti arti. 

Iškelia ranką. Muzika nebegroja, šokėjai dingsta, 
įsiviešpatauja tyla! 

- Visi atsigulkit! - sušunka Loris į mikrofoną. - 
Ant žemės! Gulkitės! 

Trys tūkstančiai žmonių plojasi ant žemės. Tik aš 
ne. Atsigulu ant trijų oranžinių sėdynių, betonas man 
per šaltas. Žoelis guli prie kojų ir laiko mano ranką. 

Pamažėle užgęsta šviesos. Aplinkui tylu, viską ap- 
gaubia prieblanda. 

- O dabar nusijuokite, - paliepia Loris, - kvatoki- 
tės! Dabar visi juokiasi! Balsu! 

Kapų tyla. Trys tūkstančiai žmonių sunkiai alsuo- 
ja. Kam čia juoktis? Iš ko? Be jokios priežasties? 

Loris stovi priešais ir stebeilija salę. 

- Juokitės! - grėsmingai paliepia. - Tučtuojau! 

Staiga aukštai galerijoje kažkas sukikena. Kažkas 
sukikena salės gale. Šalia manęs ima kikenti du italai, 
jie užkrečia Žoelį, kuris irgi ima tyliai juoktis. Man 
tai pasirodo juokinga, tad staiga balsu nusikvatoju. 

Šito gana. 

Kaip sprogimas sugriaudėja trijų tūkstančių žmo- 
nių juokas, vis garsiau ir garsiau, iš visos krūtinės! 
Juoko pliūpsniai staiga atsirita iš tribūnų, indai iš 
linksmumo net raičiojasi, mane ištinka juoko prie- 
puolis, kaip mokykloje, jau dešimtmečius šitaip ne- 
sijuokiau. 

Nuostabu! 

Įtampa, vakarykštė ugnies baimė, viską sugeria 
nevaržoma linksmybė. 

Netrukus iš juoko švokščiame, stvarstomės už 
šonų, Žoelis kvatodamasis vartaliojasi ant grindų. 

- Gana! - paliepia Loris per mikrofoną. Šviesos vėl 
įsižiebia. - Raminkitės! Pakaks! 

Bet kur tau. Mes paprasčiausiai tebesijuokiame. 
Per tas minutes išjuokiame visus rūpesčius, pernelyg 
gera juoktis štai taip, nesidrovint! Buvome pamiršę, 
kad iš viso įmanoma šitaip juoktis! 

Gryna palaima juoktis kartu su trimis tūkstančiais 
žmonių, pripildyti areną juoko, žemė, sienos, sėdy- 
nės, oras, viskas aplink mus virpa nuo energijos, mes 
danguje, kvatosimės kol mirsime, niekada nebesi- 
liausime! 

Pamažėle, labai pamažėle juokas rimsta. 

Retkarčiais dar pliūpteli, vėl nusilpsta, o paskui 
viskas baigiasi tyliu kikenimu galerijoje. 


387 


Kai atsikvošėjame, atsitiesiame, atsisėdame ant 
oranžinių sėdynių, scena tuščia. Žoelis šypso man, 
kiti šluostosi ašaras. 

Aplink mus trys tūkstančiai laimingų veidų. Mes 
vėl kupini pakilios nuotaikos kaip vakar perėję per 
žarijas. Nė vienos vienintelės niaurios minties! 

Mus apvalė dieviška ugnis, dieviškas juokas, mes 
pilni baltos jėgos. Šviesos vaikai. 

O tada atsisveikiname. 

Vėl sugriaudėja muzika. 

Prie registratūros neįtikėtinas sujudimas. Stum- 
dynės, grumdynės, kai kas vėl užsirašo į seminarus, 
nepažįstami žmonės puola vienas kitam ant kaklo, 
bučiuojasi, pasižada niekados nepamiršti! 

Tada pasirodo šokėjai. Paskutinįkart visa scena 
suspindi auksu. Šokėjai ištiesia rankas: ateikit, atei- 
kit! Kas dar gali, bėga ant scenos ir šoka, šoka, šoka. 

Mes nebešokame. 

Mus pakvietė Loris. Bet ne į apartamentus. 

Sraigtaspamiu mes nuskrendame į Londoną ir 
kvaitulingai atšvenčiame sėkmę Savoy restorane. 

Kitą dieną sėdame į Lorio lėktuvą ir kartu skren- 
dame į Havajus. 

- Na, tai kaip Prieš ir Po? - klausia Loris, kai paky- 
lame. - Kai juokėsi? Ką pastebėjai? 

- Iš pradžių drovumą! 

- O paskui? 

- Laimę be jokių išlygų, kaip vaikų! 

- Tai irgi gamtos dėsnis, - sako Loris. - Įsidėmėk. 


388 


Per visą ilgą kelionę Loris daugiausia kalbina 
mane. Jis toks mielas, toks paslaugus, kad Žoelis be- 
maž ima pavyduliauti, o Marlonas vis dažniau nepa- 
tikliai stoviniuoja šalia. 

Loriui rūpi viskas, apie mane, mano motiną, mūsų 
gyvenimą gražiuose šio pasaulio žemynuose. Paskui 
klausia, ar buvau ir Argentinoje. 

- Buvome, - sakau, - kodėl klausi? 

Loris juokiasi: 

- Kaip tik nusipirkau vieną iš salų netoli pa- 
krantės. 

- Žemišką rojų? 

Jis linkteli galvą. 

- Atogrąžų Eldoradą. Pasakiško grožio! 

- Arją rado Marlonas? 

- Ne. Jau seniai turiu tenai du namus. Buenos Ai- 
rėse žaidžiu polo. Paskui visąlaik tenai ilsiuosi. 

- Kada vėl skrisi? 

- Netrukus... Mes statome ten viešbutį. Gražiau- 
sią pasaulyje. Paskui jame rengsime seminarus. 

- Nuosavoje valstybėje? 

Loris kilsteli antakius. 

- Gera atmintis. Taip, nuosavoje valstybėje. O da- 
bar apie filmą. Filmuosime ne prieš išvažiuodami, 
ne lėktuve, neišeina, nes tu mano viešnia, pradėsime 
darbą iškart Havajuose. 

- Bet būtų galima ir paskui, - sakau. 

Jis pagalvoja. 

- Gal! Vėliau nuspręsiu. Indai atvyks penktadienį, 
filmuosime priėmimą. Tai bus pakili pradžia! 

- O kur kiti komandos nariai? 

- Jau laukia Havajuose. 

- Arjie malonūs? 

- Itin gabūs. Dirbu tiktai su geriausiais. Argi neži- 
nai mano garsiojo posakio? 

- Kokio? Jų tiek daug. 

Loris pamalonintas juokiasi. 

- Jeigu nori ko nors išmokti, neik pas gerą moky- 
toją. Neik pas garsų mokytoją. Eik pas patį geriausią 
pasaulyje! Tada turėsi naudos. 

- Šaunu! Tai irgi bus filme. 

- Filme bus viskas, ką aš sakau. Bet dabar, kai nu- 
sileisime, turėsite dvi dienas laisvas. R ir R. Žinai, ką 
tai reiškia? 

- Ne. 

- Rest and Recuperation. Ramybė ir poilsis. Kariuo- 
menės slengas. I ir I ir Rir R. Niekada nesi girdėjusi? 

Purtau galvą: 

-OlLirI? 

Loris vypso. 

- Tegu tau paaiškina Marlonas. Jis žinovas. 

- I ir I - Intercourse and Intoxication (lytinis aktas ir 
girtavimas!),- paaiškina man Lenis, irgi buvęs karei- 
vis, JAV. 

Kad ir kaip ten būtų, R ir R Havajuose mane iš- 
gelbsti. Mat po Paryžiaus nesu išsimiegojusi nė vie- 
nos nakties. Bet dabar atsigriebiu. 

Gyvename prašmatniame viešbutyje, visuose 
kambariuose senoviniai baldai, auksinės azijietiškos 
statulos, gražūs paveikslai, visa tai didžiuliame ato- 

grąžų parke, kuris nuožulniai nusileidžia iki pat Ra- 
miojo vandenyno. Tai rojus. 

Mane žavi didžiulės spalvingos peteliškės, kurios 
neplėsčioja kaip pas mus, ne, jos drąsiai skraidžioja 
sau. Kodėl? Čia jos neturi priešų. 

Ir balti balandžiai visai drąsūs ir meilūs. Neskren- 
da tolyn, elgiasi su manimi lyg su sena pažįstama! 

Mmm, koks puikus oras! Palmės! Jūra! Ir tas kva- 
pas... Maistas vegetariškas ir gardus. Man atneša į 
kambarį, nes aš daugiausia laiko praleidžiu lovoje, 
miegu ir vėl laiminga žvelgiu pro langą į pasakišką 
prašmatnybę, mane supančią! 

Man nenuobodu. Kuriu filmo apmatus. Be to, daž- 
nai lanko Žoelis, paglamonėja ir taip toliau! 

Manęs nepamiršta ir mažylė Mija. Marlonas kas- 
ryt tariasi su pusbroliu. Tada ji nepageidaujama ir 
turi laiko. Jau kitą dieną ji pasibeldžia į mano duris. 

- Mimi! Nemiegi? 

- Ne. Užeik! Labas, mažyle! 

- Labas, didule! - Ji apsidairo. - Kaip čia gražu. 

- Ateik, sėskis! - Padarau jai vietos ant lovos. 

- Negaliu. Marlonas nenori. Užtruksiu tik dvi mi- 
nutes. 

- Taaaip? - Tingiai rąžausi. - O kaip vestuvės? Ar 
viskas gerai? 

- Viskas! - sako ji ir linksi galvą. Ji su margu mau- 
dymosi kostiumėliu, ant kaklo baltų gėlių girlianda. 

- O milijonas svarų? - klausiu smalsiai. 

- Jokio milijono! Teku laisva valia! Priešingai negu 
tu. - Vis dėlto ji atsisėda. 

- Tai jis nenori sutarties dešimčiai metų? 

Mija purto galvą. 

- Ne, nė žodžio apie tai. Tai rimta. Visam laikui. 
Jis ir aš kartu! 

- O kaip sekasi lovoje? 

Mija atsidūsta. 

- Na, taip... mudu kol kas nelabai sutariame. 

- Bet jis tau vis dar patinka. 

- Labai! Dar niekuomet nesu turėjusi tokio įdo- 
maus vyriškio. Tokio išsilavinusio. Ko tik jis ne- 
žino... 

- Vadinasi, judviem gera. 

Mažylė Mija delsia. 

- Norėjau tave paklausti... 

- Klausk! 

- Kai kada jis sėdi ir... nekalba. Apimtas depresi- 
jos ar šiaip... Kaip jam padėti? Tada net nežinau ką 
sakyti. 

Pamąstau. 

- Jį visąlaik pralinksmina dvi temos. 

- Šit kaip? Kokios? 

- Seksas ir pinigai! Kaipmat pažvalės, jei apie tai 
prabilsi. 

Mažylė Mija audringai mane apkabina. 

- Žinojau! Tavimi galima pasikliauti! - Paskui 
ji pašoka. - Man jau metas! Jei grįš ir manęs neras, 
iškart pamanys, jog esu pas tave ir mudvi rezgame 
planus, kaip jam pakenkti. - Nuo durų ji vėl atsisu- 
ka. - Ar jis pakvietė jus? Į vestuves? Žoelį ir tave? 

- Ne. Kol kas ne. Kodėl jo nepaklausi? 

- Nedrįstu! - Pasiunčia man ranka bučinį. Ir iš- 
nyksta. 

Antrąkart vienos nebesusitinkame. Marlonas šalia 
jos, o man tiek darbo rengiantis filmavimui. Tai su- 
dėtingas reikalas. 

Šįkart pakviesta penki šimtai svečių. 

Ne daugiau. Užtat rinktinė aukštuomenė. Mat ši- 
tas seminaras Havajuose klaikiai brangus, nė vienas 
paprastas žmogus neišgali tiek mokėti. 

Kad nepamirščiau: mūsų komanda puiki, suta- 
riame nuostabiai! Ir sukuriame neprilygstamą filmą. 
Geriausią gyvenime! Taip tvirtina Žoelis. 

Su krūva pinigų parskrendu į Paryžių. Loris iš 
anksto sumokėjo man pusę honoraro, GRYNAIS, li- 
kusius pinigus gausiu, kai viskas bus baigta. Jeigu 
filmas išeis toks geras, kokio jis tikisi, gausiu priedą. 
Žoelis irgi gaus! Jį mums ne Lenis iškaulijo. Ne! Loris 
pažadėjo pats. 

Kiek gyvenu, šitaip man dar nėra nutikę! Klien- 
tas, kuris laisva valia moka daugiau, negu buvo su- 
lygta. Ar tai tos laimės, kuri buvo mums pažadėta, 
pradžia? 

Lėktuve mes trise, Lenis, Pegė Šu ir aš. Žoelis iš- 
skrido į Balį, kur filmuoja, deja, be manęs. Bet paskui 
jis atvažiuos tiesiai pas mane, taip susitarėme. Pasi- 
matysime Paryžiuje bemaž po savaitės. 

Marlonas ir mažylė Mija išskrido jau vakar. Atgal 
į Angliją. Ruoštis vestuvėms. Jos įvyks ne šį, o kitą 
šeštadienį. 

Vos parvykusi, pasineriu į visavertį gyvenimą 
ir darau tai, kam neturėjau jėgų anksčiau, iki FIRE- 
WALK. 

Pasamdau dažytojus knygų sienai svetainėje, galų 
gale iškraustau daugybę dėžių, nekantriai laukian- 
čių po paskutinio kėlimosi. Tada pastatau senovinį 
rašomąjį stalą šalia, bet taip, kad galėčiau matyti 
jį, savo prašmatnųjį židinį, kurio dabar nebereikia 
slėpti už širmos! 

O paskui dar nusiperku keletą baldų! Pirmiausia 
raudoną sofą, jos jau seniai troškau. Mažumėlę švie- 
sesnę už turkišką kilimą, Marlono palikimą. Nuo- 
stabiausiai dera. Klaikiai brangi, bet aukščiausios 
kokybės! 

Surandu senovinę komodą ir žemą indišką sta- 
liuką iš tauraus medžio. Irgi nepigūs. Bet grožis yra 
geriausias penas sielai. Nuo bjaurumo nuožmėji ir 
susergi! 

O tada uoliai kimbu į darbą: DRAGON SEMI- 
NARS filmo baigiamieji potėpiai: spalvos, montažas 
ir garsas. 

Taip, čia jau mano stichija! 

Mažytė paslaptis: tie reklaminiai gražuoliai iš tik- 
rųjų dažnai nė perpus nėra tokie gražūs! Tai aš pada- 
rau juos patrauklius! 

Kaip? 

Filmuoji 35 mm juosta, paskui perrašai į vaizda- 
juostę. Viskas ekrane, taip, o dabar... tai aš esu ta ge- 
roji fėja. 

Galiu baltą odą paversti rožine, raudoną odą gel- 
tona ar ruda, panaikinti pajuodusius paakius, raukš- 
les, spuogus, net pagurklį! Galiu išsiurbti riebalus, 
sukurti širšės liemenį, pailginti kojas, paaukštinti 
skruostikaulius, sumažinti nosį, kaip tik tą ir darau. 

Miklia ranka pavaizduoju Lorį kaip dievybę! Ir 
Marloną taip pat, kad abu galėtų iki užkimimo rietis, 
kuris filme gražesnis. 

Bet pačiame gale pakišu kiaulę. Ir aiškiai parodau 
Marlono profilį: menką smakrą, stambią nosį, kad 
Loris apsidžiaugtų! Juk jis iš tikrųjų gražesnis. 

Be to, iš tolo man moja stambi riebi papildoma 
suma! 

Ir aš ją gausiu! Antraip nebūsiu Mimi Tiulipan! 

Džiugiai užsidirbu tuos pinigus vienoje iš geriau- 
sių Paryžiaus studijų, filmas išeina toks geras, kad 
jau dabar savimi didžiuojuosi. 

Apskritai po FIREWALK viskas pasikeitė: iš gal- 
vos išdulkėjo visos grėsmės, tamsa, kėslai. Dingo bet 
kokia neaiški baimė. Tenai nušvito saulė! 

Bet aš jaudinuosi dėl Žoelio. 

Jis skambina iš Balio, kasdien, ir skundžiasi: 

- Ak brangioji, tu taip toli. Aš be tavęs nelaimin- 
gas. Laikas vos slenka. Niekas nesiseka... 

- Kas nesiseka, mielasis? 

- Viskas! Mus apgyvendino namuose, ne viešbu- 
tyje. Lauke nuostabu, viduje klaiku. Šiaudinis stogas 
smirda, dieną naktį pila prakaitas, kad ir ką paim- 
tum, viskas šlapia, telefonas, pieštukas, kamera, ar- 
batos puodelis, drabužiai limpa prie kūno... 

- Bet juk tik iki šeštadienio. Tada vėl būsi su ma- 
nim. - Žoelis sunkiai atsidūsta. - Kas dar negerai? - 
klausiu. 

- Varlės, uodai, vorai! Okei! Čia atogrąžos! Taip 
turi būti. Bet Žinai, ką radau šiandien? Duše? Spėk! 

- Nenutuokiu! Pelę? 

- Tarantulą! 

- Ką? Maldauju, pasisaugok! 

- Po lova gyvena gyvatė, virtuvėje didžiulė varlė, 
tiek to, jiedvi man nekliudo. Bet ar tu žinai, ką sode 
matė Paskalis, mūsų vairuotojas? 

- Ką? 

- Varaną! 

- Žoeli, tu išsigalvoji, taip? 

- Paskalis ateina ir sako: sode varanas! Visi kvato- 
jasi, springsta iš juoko, kol pasirodo virėja. O ta sako, 
kad Balyje tikrai yra varanų. Jie pabėgo turistams iš 
Australijos. 

— Nieko nesuprantu. Kuo čia dėti turistai? 

- Vežiojasi juos. Kaip naminius gyvūnus. Vietoj 
šuns. 

- Ir jie pabėga? 

- Ir dauginasi, ir pašėliškai auga. Virėja vieną matė 
pas savo dėdę, sode, pusantro metro ilgio! Surijo ko- 
vinį gaidį... 

- Ar jį sugavo? 

- Ne! 

- Taip sakai, kad mane išgąsdintum! 

- Ne! Tai tiesa! 

- Žoeli! Prisipažink! 

Žoelis meiliai juokiasi: 

- Tai tikri faktai, tik man jie nė motais... aš tik no- 
riu, kad tu mane paguostumei, brangioji. 

- Vargšas, vargšas, vargšas Žoelis! Taip tave už- 
jaučiu! 

- Taigi! Jeigu būtum šalia, galėtum palaikyti už 
drebančios rankutės! 

- Tikrai! Bet juo stipriau suspausiu ją Paryžiuje. 

- Taip... - išgirstu jau pažįstamą Žoelio atodūsį. 
Jis visada taip dūsauja, jeigu kas nors nesiseka. 

- Na, tai kas yra iš tikryjų? - klausiu. Vėl atodū- 
sis. - Kalbėk! Aš klausau! 

- Irma nieko nepraneša apie skyrybas. 

- Mat kaip! 

- Dabar vėl nežinau, ko griebtis! Noriu planuoti 
ateitį, būti su tavimi, nepakeliu šios nežinomybės. 

- Arji tyčia taip elgiasi? 

- Galbūt! 

- Mesk viską iš galvos! Galvok apie linksmus da- 
lykus. Tai štai: filmas bus puikus! 

- Apie Havajus? Dragon Seminars? 

- Taip! 

- O kas tau tą pranašavo iš pat pradžių? 

- Tu! 

- Arjau rodei Leniui ką nors? 

- Šiandien. Jis labai susižavėjo. Ir moka! 

- Ak brangioji, kaip man dabar reikia pinigų. 

- Argi tu nelaimingas po Firewalk? 

- Manau, taip! 

- Tada ir tikėk! O Irma duos žinią. Aukštyn galvą. 
Juk niekas nedega, mums laiko į valias! 

Žoelis vėl meiliai juokiasi. 

- Ačiū Dievui, tau tai nepasirodė tragiška. 

- Tam nėra pagrindo. Juk mudu drauge. Vienaip 
ar kitaip! 

- Tad jau šiandien susapnuok mane savo opiumi- 
nėje lovoje. Dievinu tave, vaikuti. Ryt vėl paskam- 
binsiu. 

Padedu ragelį ir susimąstau. Ir man sugenda nuo- 
taika. Aš dar neminėjau, bet Irma ne sykį paduodavo 
prašymą skyryboms. Visada, kai tik susipykdavo su 
Žoeliu. 

Bet vėl jį atsiimdavo, paskutinę akimirką! Ir Žo- 
elis nusileisdavo. Dėl vaikų, kuriuos jis myli, Berto, 
sūnaus, Rozi, dukters, dvidešimtmečio ir dvidešimt 
dvejų. Jis myli ir savo namą, nenori jo netekti, tą su- 
prantu. 

Kad ir kaip ten būtų, jis visada susitaikydavo su 
Irma. Net ir nevykusi santuoka yra uostas, aiškino jis 
man. O vyrai nemėgsta vienatvės. 

O kas bus, jei nutrūks Irmos ir profesoriaus san- 
tykiai? 

Jei ji ir toliau norės būti ištekėjusi? 

Tegu! Ji man nekliudys, jei duos daugiau laisvės 
Žoeliui. Bet jeigu laikys prie tokio trumpo pavadėlio 
kaip anksčiau, NON, MERCI! 

Tada viskas baigsis! Skaičiuoti valandas, tas amži- 
nas netikrumas! 

Mat šito man jau gana visam gyvenimui! Po sau- 
lėgrįžos nakties, po FIREWALK, po Havajų niekad 
šito nebepatirsiu! Taigi, kas atitraukia dėmesį nuo 
meilės? Žinia, kad darbas. 

Keturi pasiūlymai kurti filmus: Niujorke, Ham- 
burge, Kijeve, Prahoje. Reklamas saldainiams su kal- 
ciu, sūriui, vaikų drabužėliams ir vaikų maisteliui 
(ekologiniam). Galiu tą girti. Sutinku. 

Mat jau seniai atsisakau reklamuoti tai, kuo ne- 
pasitikiu. Nuodingus produktus, kurie prikiaulina 
(atsiprašau!) aplinką, kenkia mums, moterims, to- 
kius kaip hormonai, modifikuotas maistas, daugumą 
kosmetikos, viską, kas ateina iš skerdyklos, firmas, 
kurios atlieka bandymus su gyvūnais ir parduoda 
„natūralius“ gaminius. 

Tie natūralūs yra gryna chemija, tiesiai iš mėgin- 
tuvėlio, mielieji, tie, kas juos valgo, grindžia sau kelią 
ankstyvai mirčiai! 

O anekdotai apie reklamą? Kaip ir reikia tikėtis, 
žemiau bet kokios kritikos. Bet aš esu pripratusi. Ir 
nebeimu į galvą! 

Aš garsi tuo, kad iš labiausiai nuvalkiotų klišių 
sukuriu sąmojingą aštrią patrauklią istoriją. Ir mano 
receptas: dailūs veidai, geriausia muzika, rytietiška 
prabanga, šlakelis jausmingumo ir žiupsnelis hu- 
moro! 

Mane dažnai mėgdžioja, bet niekuomet nepasiekia 
tokio lygio. Todėl galiu atsisakyti šitokios daugybės 
pasiūlymų. Esu iš labiausiai pageidaujamų režisie- 
rių, esu garsi savo srities specialistė. 

Prancūzijos televizija dabar rodo penkis mano 
filmukus. Vieną jau daugiau negu trejus metus. Tai 
itin garbinga. Vis dėlto niekuomet nežinau, kiek arti- 
miausiu laiku uždirbsiu! 

Mat mano specialybė nesaugi. Niekuomet negali 
žinoti: kursi filmą? O gal nekursi? Pastaruoju metu 
atsisakyta daugybės filmų, paskutinę akimirką. Štai 
todėl aš ir studijuoju. Medicina saugiau. Ji nuolat rei- 
kalinga. 

Jaukiai įsitaisau svetainėje ant naujos raudonos 
sofos ir pradedu apgalvoti kalcio saldainių (sezamų 
kalcio) reklamą. Ir suprantu, kad negaliu susikaupti. 
Mano mintyse Irma, ji niekaip neišeina iš galvos! 

Pasilenkiu ir atidarau plokščią televizorių. Jis ant 
indiško stalelio, tiesiai prieš mane. Pataisysiu sau 
nuotaiką gražiu filmu. O ką rodo? Pats pirmas vaiz- 
das: šmaukšt pabraukšt! Nuogalė špagato poza, ant 
jos gašlus kuilys! Abu taip vaitoja, kad net spengia 
ausyse! Kaipmat išjungiu televizorių ir širstu! 

Kodėl tokia daugybė mano kolegų kuria mėšlą? 
Kodėl, beatodairiškai gviešdamiesi pinigų, griauna 
pačius gražiausius vyro ir moters santykius? 

Taip, mielieji, tai vėlyva nesuprastos seksualinės 
revoliucijos pasekmė! Iškrypėliai rašytojai, žurna- 
listai, kino prodiuseriai, režisieriai ir „žinovai“ per 
prievartą mums bruka: SEKSAS YRA SPORTAS! 

Moteris lovoje yra „gera“ tik tada, jei ji sugeba uo- 
liai sportuoti! Mylėjimasis yra linksma akrobatika, 
daugiau nieko! 

Tad nenuostabu, jog tokiai daugybei žmonių iš- 
garuoja bet kokia aistra! Aš dažnai gėdijuosi savo 
amato. 

Juk tai, kas rodoma, netiesa! Neišmanėliai to net 
nepastebi: JIS dažniausiai netgi ne JOJE! Kampas ne 
tas. Viskas tik apgaulė! 

Bet kokia yra tikroji šios gimnastikos lovoje prie- 
žastis? Niekuomet neatspėsite. 

JAM ir JAI nuobodu filmuotis, ir tai suprantama. 
Nieko nematyti, vien judąs vyro užpakalis! Argi jis 
gali kam nors sužadinti aistrą! 

Todėl brangiai apmokamos aktorės turi raitytis 
kaip gyvatės, kėtotis kaip guminės lėlės, joti ant vyrų 
kaip kaubojės, joms reikia būti balerinomis. Žinoma, 
tokios jos ir yra! 

Bet normalios moterys ne balerinos! Ir kam joms 
to reikia! Tik pamišėlė mokosi šokti baletą, kad įtiktų 
bernui lovoje, kaip kokia pornožvaigždė, juo labiau 
veltui! O kur dar klaikus nusivylimas! 

Tereikia pamėginti ir pasimėgauti meile apžargom 
ant vyro. Tai neįmanoma! Mums! Juk kūno sudė- 
jimas ne toks. Juk nesame grakštūs indai, kurie šito 
mokosi nuo pat vaikystės! 

Taip, mielosios, neįsižeiskite, jeigu šito nesugebate 
ir nenorite, ne tik jūs tokios! 

Paprasčiausiai sakykite NE, jei kas nors parei- 
kalautų! Paaiškinkite: malonumas filme yra tik laki 
vaizduotė! Toks scenarijus! Jame nurodyta, kaip, 
kada, kur, kiek kartų, kokiu garsumu būtina dejuoti. 
Viskas apgaulė! 

Aistros klyksmas ekrane vien tik nevykęs pokštas! 

Bet tragiška, kad tiek vyrų, ypač kvailų, tiki šia ne- 
sąmone! 

O vargšės jų moterys kenčia, mano esančios nevi- 
savertės ir bijo lovos. 

Taip, mes jau pasirengę sunaikinti meilę. Jei ir to- 
liau taip tęsis, išrausime su šaknimis aistrą, nes ko 
moko filmai? 

Lytinis aktas nieko nereiškia. Galima jį atlikti, ga- 
lima ir ne, su meile jis neturi nieko bendra, mane už- 
plūsta įniršis, kai skaitau: SEKSAS TAIP SVEIKA! 

Seksas su ne tuo vyru žudo! Ir tai ne prekė, kurią 
galima nusipirkti! Seksas ne sportas! 

Aistringas mylėjimasis yra nuoširdus, švelnus ir 
priprastas. Jis ir pats asmeniškiausias, intymiausias, 
brangiausias ir trapiausias pasaulyje. Vienintelė pras- 
ta naktis - ypač jaunystėje, - ir geismas išgaruoja vi- 
siems laikams! 

Seksas yra sportas, klimaksas blogybė - šitokias 
nesąmones diegia mano kolegos žmonijai! Ir suserga 
tie, kas jomis tiki! Ak, aš taip jaudinuosi todėl, kad ši- 
tos temos guli man ant širdies. Ir aš tam priešinsiuosi 
savo filmais! Aišku kaip dieną! 

Ką dar nustatau? Ta šaunuolė Irma dar neduoda 
man ramybės. Vis svarstau, ką ji šįkart sugalvojo. 
Svarstau, svarstau ir svarstau! Puikiai tą moku. Jeigu 
nesusiimsiu, svarstysiu iki ryt ryto! 

Tad paskambinu keliems pažįstamiems. Nė vieno 
nerandu. 

Kviečia opiuminė lova! 

Ką gi, guluosi! Bet negaliu užmigti. Vartausi nuo 
šono ant šono, atsikeliu ir penkias minutes pastoviu 
ant galvos! 

Galų gale! Tai padeda! 

Neslampinėsiu aplinkui nelaiminga, mielieji, ne- 
lauksiu, kad slinktų laikas. Aš pasilinksminsiu! 

Padirbėjau iš peties! Buvau drąsi! Perėjau per de- 
gančias žarijas. O dabar atsilyginsiu sau! Taip! Tad 
ką darau? 

Einu pasišokti. Vidurnaktį! 

Ir lažinuosi iš savo auksinio slibino, kad ryt pasau- 
lis vėl atrodys kitoks! 


TO Septynioliktas skyrius CD 


| Lao niekas nesistebi, jei užsimanai pasišokti 
vidurnaktį. Dažnokai tą darau, tada kaip reikiant 
išsikraunu, taip, ir mėgstu eiti viena, tada susipažįsti 
su žmonėmis, jeigu nori! 

Apsirengiu: naujos rudos drobės kelnės, ankšti 
balti marškinėliai, atidengią pečius. Raudoni bateliai 
šokiams iš Vienos, Wernerio Kerno, zomšos padais, su 
kuriais slysti, bet negriūvi - idealūs lygiam šokių sa- 
lės parketui! 

Nusiimu visus papuošalus, auskarus, žiedus, 
grandinėlę su gražiuoju slibinuku, net nusimaunu 
apyrankę FIREWALK. Kad nieko nepamesčiau ir nie- 
ko nesugundyčiau užpulti! 

Atsistoju priešais veidrodinę sieną bambukinėje 
virtuvėje. Na, tai kaip atrodau? 

Bjauriai! Kaip ir tikėjausi! Šitokiai nevalia nė kojos 
kelti iš namų! Visuomet, kai man negera, šlykščiuosi 
savimi kaip naktimi: kokia čia moteris, išbalusi, nusi- 
minusi, neišvaizdi, be jokio žavesio! 

Ir juo ilgiau žiūriu į tą pavargėlę veidrodyje, juo 
labiau traukiuosi į galą, vietoj veido dabar tematau 
tik baltą dėmę! 

Štai tau! 


Nebėr veido! Ir tokia einu pasišokti? 

Susmunku ant pintinės kėdės po palme ir pakeliu 
akis į žalią lapų stogą! 

Pirma mintis: žengte atgal į lovą. 

Antra: NE! (Apie tai negali būti net kalbos!) 

Juk ėjau per ugnį! 

Šitokia negaliu išeiti iš namų? Ką sako Loris? TU- 
RIU PADARYTI TAI, KO NEGALIU. 

Atsistoju. Turiu save paryškinti. Negalvodama 
čiumpu žvilgantį kutuotą šaliką, išmargintą raudo- 
nomis ir baltomis gėlėmis, ir apsijuosiu liekną savo 
liemenį! 

Niekuomet! Pernelyg krinta į akis! Reikia nusi- 
rišti! 

Nusirišti? Tikrai ne! Jis liks! Tai drąsos bandymas, 
Mimi Tiulipan! O dabar dar pasidažyti lūpas ypač 
ryškia vyšnine spalva. Voila! 

Kur važiuosiu? Šiandien Coupole nieko nėra. Vadi- 
nasi, reikia trenktis kitur. 

Jau sėdžiu taksi. Važiuoju Operos pusėn. Per Seną, 
automobilių bemaž nėra, šią šiltą tamsią vasaros 
naktį dumiame Tiuilri krantine. Ir kai sustojame prie 
raudonos šviesoforo šviesos, prieš sukdami kairėn, į 
tunelį priešais Luvrą, staiga prisimenu kitą naktį, kai 
irgi važiavau šokti, kad pamirščiau Žoelį, tada irgi 
jaučiausi taip pat blogai kaip dabar! 

O kas buvo tada? Nuėjau į Coupole. 

Nors šokau su daug kuo, juodaodžiais, gelton- 
odžiais, ispanais, rusais, portugalais, prancūzais, nė 
vienas man iš rimtųjų nepatiko! 

Viena vėl parvažiavau namo, kritau į lovą, nega- 
lėjau užmigti ir pradėjau save glamonėti, iš baisios 
nevilties, o kai atsivėriau galų gale palaimai, ėmiau 
kūkčioti iš ilgesio ir galvojau: taip, gana! Ryt ką nors 
parsivesiu, čionai, nesvarbu - patiks jis man ar nepa- 
tiks, bet aš trokštu jausti gyvą kūną, dvi rankas, du 
delnus, dvi kojas, geidulingas lūpas, išvaizdų, tvirtą, 
patikimą kūną... Taip, būtent tai, noriu ant viršaus, 
šalia ir viduje įsiaistrinusio kūno, kad ir kokia būtų 
jo galva. Ryt vėl eisiu pasišokti ir susirasiu tokį! 

Kitą vakarą šokau su šešiais vyrais. Bet lyg užke- 
rėta. Nė vienas nekvepėjo bent pakenčiamai. Nuo 
pirmojo prakaitas srūte sruvo. Antrasis atsidavė 
skalbinių minkštikliu, labai įkyriai, trečiasis - naujais 
vyriškais kvepalais, kurių negaliu pakęsti. Ketvirta- 
sis buvo nesiprausęs, penktasis dvokė česnaku, šeš- 
tasis dūmais, buvo prisiekęs rūkalius ir papsėjo Gita- 
nes - kaipmat pasprukau! 

Nedaug trūko, kad būčiau nusigėrusi iki žemės 
graibymo. Bet šito nenorėjau. Kuriam galui dar ga- 
dinti ir grožį? Perkrauti kepenis ir pabusti kitą dieną 
pajuodusiais paakiais? Perbalusia oda? Apnuodyta 
medžiagų apykaita ir galva? Taigi vėl parvažiavau 
namo, viena, ir iš esmės atsikračiau šio rūpesčio. 

Nenoriu nutylėti: iš pradžių klaikiai mylėjau Žo- 
elį. Ir tai nebuvo lengva, nes jis man nepriklausė, tu- 
rėjau paisyti jo žmonos. Bet paskui suradau paslaptį, 
kurios neatsveria net auksas ir kuri neįtikimai pasal- 
dina gyvenimą: aš sužinojau, kaip liautis mylėjus! 

Aš žinau, kaip išguiti tą bjaurų silpnumą pilve, 
virpėjimą, tąsymą, tą žvėrišką nelaimę, kai nedoras 
mylimasis dingsta, neskambina ir nesako, kada vėl 
pasimatysime, atsikratyti visos šitos marmalynės. 
Valio! Išmest už borto! Aš atradau taktiką, kaip nu- 
maldyti meilės kančias, ir vadinu tai El, ŽEME! Ko- 
kia tai taktika? Visai lengva. 

Įsivaizduoju, kad mano galva - tai gėlių lysvė. Ir 
tarp tų gėlių auga nuodinga piktžolė ilgomis ašt- 
riomis strėliškomis šaknimis, kurios sulig kiekviena 
mintimi apie Žoelį mane bado. Tai meilės kančios. Ir 
reikia jas išrauti. 

Tad šaunius savo pagalbininkus prašau: „Išrauki- 
te man tą piktžolę iš galvos!“ Ir įsivaizduoju, kaip jie 
plėšia lauk šaknį po šaknies, dyglį po dyglio, vos tik 
pagalvoju apie Žoelį, kol nieko nebelieka! Ničnieko! 

Jeigu vietoj minties man prieš akis staiga iškyla jo 
veidas, kaipmat paprašau: „Nebesiųskite man tokių 
paveikslų. Kuo skubiau grąžinkite juos! Tenai, iš kur 
jie atsiųsti!“ Mat po pirmosios mūsų nakties jis net 
nepaskambino. Aš šito mokiausi ištisai dvi dienas. Ir 
padėjo. Trečią dieną išnyko visos meilės kančios! 

Taip, mielieji, koks palengvėjimas! 

El, ŽEME! Pagaliau! Po juodos liūdesio jūros! Pir- 
myn prie naujų krantų! Nauji nuotykiai! Nauji Žy- 
giai! Nauji žmonės! Nauji filmai! Nauja sėkmė! Nau- 
ja meilė! Nauja laimė! 

El, ŽEME! Mane pralinksmina vien tų žodžių 
skambesys! O kas dar padeda? Badavimas! Tada gal- 
voji apie valgį, o vyras atsiduria antrame plane. Pa- 

deda ir joga: žvakė, stovėsena ant galvos ir pečių, bet 
kas, kas pripildo smegenis šviežio kraujo ir visam 
laikui išplauna iš jų piktžoles! 

Žoelis nieko nenutuokė. Po pirmosios nakties jis 
nesijaudino ištisas tris savaites, tai jam atrodė visai 
normalu. Vėl pasimatėme filmuodami. Aš buvau 
atsipalaidavusi, linksmai pasisveikinau su juo, ir jis 
kaipmat pastebėjo! 

- Tu manęs nebemyli! 

Jis nieko nesuprato. Mat taip jam dar niekuomet 
nebuvo nutikę! Ir tik tada mūsų santykiai pasirodė 
jam rimti! Bet aš - su pertrūkiais - vis labiau vėsau. 

Taip, štai koks pavojus: tas mano El, ŽEME! per- 
nelyg veiksmingas! Paskui iš tikrųjų nebenorėsi to 
šaunaus vyruko niekada! Nedaug trūko, kad ir man 
būtų šitaip nutikę. Kovo gale. Jau trečiąkart aš ban- 
džiau ištremti Žoelį iš savo gyvenimo, o El, ŽEME! 
šūksnį puikiai praktikavau, meilės kančių atsikra- 
tydavau per vieną naktį. Ir kaip tik tada, kai tapau 
laisva, mano gyvenime pasirodė daktaras Marlonas 
Makdonaldas, taigi viskas savaime susitvarkė. 

Važiuodama į Afriką aš nebemylėjau Žoelio. Tai ir 
yra tikroji priežastis, kodėl Keiptaune aš miegojau su 
Marlonu. 

Žoelis vėl suviliojo mane saulėgrįžos naktį. Tiktai 
rytą buvo visiškai mane pavergęs. Taip, aš dar ir da- 
bar tebesu jo. 

Bet jei panorėsiu, nebeilgai! El, ŽEME? 

Dega žalia šviesa. Taksi vėl važiuoja. Nuleidžiu 
langą, kvepiu tyrą vėsų vėjelį. 


408 


Štai mes jau elegantiškame Operos prospekte. Klu- 
bas yra prie Sandėlių gatvės kampo. Susimoku, išli- 
pu, nusiperku bilietą, nubėgu stačiais laiptais žemyn 
į barą ir dvi dailias salytes, kuriose šokama, galvoda- 
ma: „El, ŽEME šaukti dar per anksti!“ 

Dar ne metas. 

Tik tada, kai Žoelis pasakys: „Irma grįžo, mes dar 
kartą pabandysime!“ Tik tada! 

Bet jeigu taip nutiks dabar, po FIREWALK, nė vie- 
nu nebepasitikėsiu. Nebetikėsiu nei vyrais, nei meile, 
nei gyvenimu, nei pati savimi! 

Atsisėdu prie baro ir užsisakau buteliuką vandens. 
Jį patiekia su šiaudeliu ir mėtiniu saldainiu! Matau 
save veidrodyje: o, vėl regiu veidą! O tada pastebiu: 
šįvakar čia viskas išpuošta! Gėlių vainikai virš durų, 
nišų, palubės šviestuvų gaubtai apkarstyti spalvin- 
gais auksu žėrinčiais sariais. Buvau taip panirusi į 
savo nelaimę, visiškai nieko nemačiau. 

- Kas nutiko? - klausiu Žužu, barmeną, kurį jau 
seniai pažįstu. - Ką nors švenčiate? 

- Bolivudo naktį, - juokiasi jis, - ar negirdi? 

Ir jis įžūliai atstato šlaunį, išskečia rankas, papučia 
lūpas ir pasileidžia šokti kaip indų filmuose, kurie 
kaip tik varo iš proto Paryžių savo spalvomis, tem- 
peramentu, dainininkais ir šokėjais, gyvybingumu ir 
stiprybe. 

Neseniai Bolivudo naktis buvo surengta Grand 
Rex, viename iš gražiausių Paryžiaus kino teatrų, ku- 
rio viduje pasijunti kaip pasakų rūmuose. Rodė tris 
filmus, nuo vakaro šešių iki šešių ryto! Visą naktį 

tenai išbuvau. Vaišino nemokamais pusryčiais, kiek- 
vienam įteikė gėlių, o tarp filmų dar davė puikaus 
valgio, irgi nemokamai. 

Iš tikrųjų! 

Populiari indiška muzika: aukšti sidabriniai vilio- 
jantys moterų balseliai, kurie dvidešimt sykių karto- 
ja priedainį, kaipmat atsiduri kitoniškame pasaulyje. 
Nevalingai imi judėti pagal ritmą. Koks sutapimas, 
galvoju: indai Vemblyje, indai Havajuose, o vos grįž- 
tu namo - Bolivudo naktis! 

Išgeriu vandenį, pasisuku su kėdute, dabar sėdžiu 
nugara į barą ir stebiu, kas slenka pro mane. 

Geroka spūstis, viskas čia įsisiūbuos tiktai vėlai 
naktį, o baras pačiame viduryje, tarp dviejų salių, 
visi turi traukti pro mus. 

- Labas, - sako mažas liesas vyriškis su portuga- 
lišku akcentu ir atsistoja šalia. - Ar moki virti? 

- Taip, - atsakau. - Kodėl klausi? 

- Aš nebenoriu kasdien valgyti restorane. Turiu 
naują butą, didelę virtuvę. Norėtumei? 

- Ne, - meiliai šypsausi. 

- Gaila. Mano ir specialybė gera. 

- O ką tu veiki? 

- Esu grafikas, - sako išdidžiai, - ko išgertum? Aš 
Jozefas. O tu kuo vardu? 

- Mimi Tiulipan. 

- Sveika, Mimi. Bučiuoju tave. - Ir bučiuoja mane į 
abu skruostus net nesidomėdamas, ar to noriu. 

- Ar tu neturi draugės? - klausiu meiliai. 

- Turiu. Bet ji negamina valgio. 

- Ji čia? 

- Ne! - Jozefas užsako mudviem braškių Diabolo. 

- Ji Portugalijoje. Niekas manimi nesirūpina. 

- Vargšas vaikas! 

- Vaikas? - pakartoja nustebęs. - O kiek tau metų, 
Mimi Tiulipan? 

- Aš už tave vyresnė! O tau kiek? 

- Trisdešimt dveji. 

- Man penkiasdešimt penkeri. Galėčiau būti tavo 
motina. 

Jis pabaksnoja sau į kaktą ir vypso. 

- Man septyniasdešimt, esu tavo senelis. Okei. 
Gali ir nesakyti. Na, išgerk! Vėliau pašoksime. 

Jo gražios tamsios akys, ilgos blakstienos, žvilgan- 
čios juodos garbanos, atrodo švarus ir patrauklus, 
dailiai nusiskutęs ir vos dvelkia cinamonu. 

Ir visąlaik, kai kalbamės, susižavėjęs apžiūrinėja 
mane nuo galvos iki kojų. Ir aš tuo mėgaujuosi! 

Mat dar niekuomet gyvenime nesu šitiek ilgai sė- 
dėjusi prie baro! Visuomet kas nors užsirūkydavo, ir 
vos išsitraukdavo žiebtuvėlį, aš sprukdavau į šokių 
aikštelę, kur būdavau saugi nuo atviros liepsnos, nes 
tenai rūkyti draudžiama! 

- Tu tokia gaivi ir daili, - žavisi Jozefas ir kilsteli 
taurę, - tavo tokios ištikimos akys. Taip gera šalia ta- 
vęs. Nesinori nueiti. Norisi tiesiog stovėti greta. 

Taip jis ir daro. Nė krust. Jozefas stovi man iš deši- 
nės. Iš kairės lankytojų srautas atplukdė du neaukš- 
tus prancūzus. Jie trumpai kirpti, atrodo, lyg ką tik 
atitarnavę kariuomenėje. 

Aukštesnysis turi kamerą ir stropiai filmuoja ma- 
žesnįjį šalia manęs. Staiga mažius padeda galvą man 
ant peties, nuoširdžiai pasižiūri ir klausia: 

- Ar galiu? 

Ir filmuojasi su manimi. Šitaip man čia dar niekuo- 
met nėra nutikę. 

- Iš kur judu? - klausiu paskui, nes tuoj pat nusta- 
čiau, kad juodu iš provincijos. 

- Iš Albi. O tu? 

- Ką tik grįžau iš Havajų. 

- Havajų? - Aukštesnysis vėl pradeda filmuoti, šį- 
kart mane vieną. - Ar tenai gera? - klausia kaip tik- 
ras prancūzas, nes juk viskas čia sukasi apie valgį ir 
meilę, žinoma! 

- Valgis puikus! - nuraminu jį. 

- Geresnis negu Prancūzijoje? 

- Kitoks. 

Dvi valandos, žmonių tirštėja. Vyrų dvigubai dau- 
giau negu moterų. Muzika vis garsesnė, kalbėtis sunku. 

Mielas juodaodis išsprogusiomis akimis ir ežiuko 
šukuosena keliskart prašoka pro pat mane. Juodos 
kelnės, juodi marškinėliai su baltomis raidėmis, o 
prie pat kaklo dveji sunkūs raudoni stambių apvalių 
koralų karoliai. 

Jam įkandin šoka grakštus vietnamietis, ir, penk- 
tąsyk šokdamas prošal, juodaodis man šypso ir 
šaukia: 

- Ar ateisi prie mūsų stalo? 

- Kur judu sėdite? - atsiliepiu balsiai, nors Jozefas 
priekaištingai stypso šalia. 

- Dešinėje salėje. Antroje nišoje. Parvešime tave 
namo, jei nori. 

- Ačiū! Gal vėliau. 

Kaip jau sakiau, muzika tokia kurtinanti, kad kal- 
bėti nebeįmanoma. Atsistoju. 

- Eini namo? - rėkia mažasis prancūzas. 

- Ne. Šokti! 

- Ir mes eisime! 

- Ir aš, - sušunka Jozefas ir kaipmat išlenkia taurę. 
Keturiese mes įsimaišome į minią. 

Iškart pasakysiu, nė vienas nemoka taip gerai šok- 
ti kaip Lenis. 

Bet šokių aikštelės dešinėje stovi indas. Pečiai kaip 
regbininko, su rožiniu švarku! Kai šitoks karštis! Bet 
jis šoka dieviškai. Užaugo su Bolivudu, kaipmat ma- 
tyti, juda tarsi šokėjai iš indiškų filmų, visi susižavėję 
ryja jį akimis! 

Iki pasirodau aš. Mat irgi taip moku! Prieš kiek lai- 
ko lankiau čia, Paryžiuje, Bolivudo kino studijos šo- 
kėjos kursus, mielieji, ir nieko, nieko šiame pasaulyje 
neišmoksti veltui. Moku taip judinti rankas, dėlioti 
žingsnius, ir jeigu iškart nekrintu į akis sėdėdama - 
tai kai šoku, visas klubas spokso į mane! 

Taip nutinka ir dabar! 

Visi kaip pakerėti atsitraukia. Tik indas rožiniu 
švarku prišoka artyn, mudu susižvalgome, jis prie 
manęs prisiderina - tikrai! Mudviem pavyksta ilgai 
trunkąs pa de dė, lyg būtume repetavę, anksčiau, taip 
puikiai kaip filme! Visi aplinkui ploja! Taip pat Joze- 
fas ir prancūzai iš Albi! 

- Bravo, - šaukia mano šokėjas ir žaismingai man 
nusilenkia. Ar jis dabar nueis? Tikiuosi, ne. Praside- 
da nauja daina. Ritmas kaipmat įkaitina kraują. Jis 
man šypso, mudu šokame toliau, nuostabu! Mud- 
viem kaip iš rašto pavyksta ilga sudėtingų žingsne- 
lių serija, visi susižavėję ploja. Laimingi juokiamės. 
Taip prabėga laikas. 

Klubas užsidaro penktą. Šokame iki ketvirtos. 
Tada skubiai atsisveikinu, užbėgu laiptais aukštyn, 
šūkteliu taksi ir švilpiu namo. Jaučiuosi kaip atgi- 
musi. 

Šauniai pasilinksminau! 

Ačiū Dievui, kad nelindėjau namie viena. Keli 
nekalti gerbėjai, susižavėjimo sklidini žvilgsniai, ir 
vėl atgavau pusiausvyrą. Nors tau penkiasdešimt 
penkeri, niekas nepasikeitė nuo to laiko, kai buvau 
septyniolikos. Kaip ir anuomet, pasitikėjimą savimi 
atgavau šokdama! 

Žiūriu pro automobilio langą. 

Jau šviesu. Mieste nė gyvos dvasios, jis atrodo toks 
švarus! Važiuojame žemai palei Seną, palei krantinę. 
Tikra atgaiva akims: vandens plynė, galybė vaizdin- 
gų laivelių prie krantų, didingi tiltai, paskui plati 
veja priešais Invalidų katedrą, pirmas žvilgsnis į Ei- 
felio bokštą, štai aš ir namie... O ką man daryti? Jeigu 
Žoelis susitaikys su žmona? Kaip jau buvo? Žinoma, 
pirmiausia EI, ŽEME! Paskui duosiu žinią Bebė, ku- 
ris ištisai man rašo, kai grįžo atostogų iš Amerikos. 
Taip! Tai ir padarysiu, kad ir ką sakytų jo motina 
Monika. Smulkiau nieko nepasakojau apie Bebė, nes 

buvau tokia laiminga su Žoeliu. Bet dabar viskas pa- 
sikeitė, todėl vis dėlto papasakosiu. Na, kokia buvo 
pradžia? 

Bebė vunderkindas. Jis nenorėjo mokytis vaikš- 
čioti, kalbėti, skaityti ar rašyti, tenorėjo vieno daly- 
ko: griežti smuiku, taip ir padarė. Dabar jis baigia 
studijas, nori groti Prancūzijos radijo orkestre ir su- 
sirasti rimtą agentą, kuris padėtų jam siekti solinės 
karjeros. 

Pirmąją naktį mudu praleidome mano senajame 
bute Šv. Liudviko saloje, Orleano krantinė Nr. 28 - 
toks taurus adresas. 

Butas buvo išnuomotas, ne nusipirktas. O Monika, 
mano kaimynė ir draugė, gyveno ne šalia, o po mani- 
mi. Pačiame viršuje, paskutiniame aukšte, pastogėje, 
dar buvo Bebė kambarys. Tenai jis grieždavo. Šešias 
ar septynias valandas kasdien. 

Bebė man visąlaik buvo tik „vaikas“. Nekalbus, 
drovus, visiškai pasinėręs į muziką. Net klaikiausiai 
karščiuodama nebūčiau galvojusi apie jį lovoje! 

Bet greit pastebėjau, jog patinku jam. Mat mudu 
neįtikėtinai dažnai susitikdavome ant laiptų. Vos iš- 
keldavau koją už durų, jis atsirasdavo lyg iš niekur, 
droviai pasisveikindavo ir dingdavo. Jis žinojo mano 
įpročius, kad ilgai miegu ir vėlai guluosi naktį, pama- 
žėle pasisveikinimas prailgėjo, kol jis galų gale išle- 
meno keturis žodžius: „Kaip jums sekasi, madam?“ 

Po dviejų mėnesių mudu jau persimesdavome ke- 
letu trumpų sakinių, o po pusmečio šnekėjomės ne- 
sidrovėdami. 

Bet paskui kartą grįžau po kelionės. Kūriau filmą 
Prahoje, manęs nebuvo dešimt dienų. Ir kai jis labai 
apsidžiaugė mane pamatęs, sutrikau. Bet man tai la- 
bai pravertė. Mat Žoelis ką tik buvo pareiškęs, kad 
juodu vėl susitaikė, jis ir Irma. 

El, ŽEME! 

Išbučiavau Bebė į abu skruostus ir pirmąkart pasi- 
kviečiau į butą kavos. 

Taip ir prasidėjo. 

Jis buvo pats švelniausias vyras, kokį tik įmano- 
ma įsivaizduoti. Ištisas aštuonias valandas apsikabinę 
pragulėjome mano lovoje su baldakimu ir tik vėliau 
pasibučiavome, pirmąjį kartą. 

Niekuomet nebuvau patyrusi nieko panašaus. Tik 
vienintelis bučinys. Tačiau toks ypatingas, visą ilgą 
naktį pripildęs neišblėstančio džiugesio. Ir kitą die- 
ną. Ir visą laiką po to. 

Bebė dar nebuvo bučiavęs jokios moters, paskui jis 
atsiduso balsu, įsikniaubė veidu man į kaklą, švelniai 
paglostė skruostą, vėl prisiglaudė, ir mudu taip gulė- 
jome, nejudėdami, lyg sukaustyti laimės, kol prašvi- 
to penktą valandą. 

Dukart vežiausi jį į keliones. Į Romą ir Batą. O tada 
Monika nebeištvėrė: 

- Mimi, maldauju! Duok mano vaikui ramybę! 

Mat jis ėmė vis mažiau groti, tenorėjo tik būti šalia 
manęs. 

- Aš myliu savo motiną, - sakydavo Bebė, - bet tu 
esi mano deivė! 

Ir Monikai tai nepatiko. 

- Mano sūnui nereikia deivės. Jis turi mane ir mu- 
ziką. Šito gana. 

Ir išsiuntė jį į Ameriką, į garsiąją Muzikos akade- 
miją Ročesteryje. Bet ji nežinojo vieno dalyko: Bebė 
nenutraukė su manimi ryšių. Viską man pasakojo: 
apie profesorių, savo pažangą, studentų koncertus, 
pirmąjį solo koncertą Amerikoje, kritikų straipsnius, 
skirtus jam, ir kaip manęs ilgisi. Neabejojau, kad jis 
greit susiras bendraamžę draugę. Bet jis neieškojo. 
O dabar jis vėl čia ir išgelbės mane, jeigu Žoelis pames. 

Atsirakinu duris, įeinu į savo gražų butą, nusi- 
spiriu šokių batelius ir basa žingsniuoju į svetainę. 
Pasigrožiu židiniu! Rašomuoju stalu! Knygomis nu- 
krauta siena! Nauja raudona sofa. Senovine komoda. 
Indišku staleliu! 

Žvilgt į telefoną. 

Ką rodo atsakiklis? Daugybė skambučių! Iš Balio! 
Štai ir vėl skamba. Tai jis. Dabar tai bus! 

- Mimi, kur tu buvai? - šaukia Žoelis. - Šimtąsyk 
bandžiau prisiskambinti. Turiu tau tiek daug papa- 
sakoti! 

- Buvau pasišokti. 

- Pasišokti? Su kuo! 

- Viena! Išsiblaškiau tam atvejui, jei pasakysi, kad 
tavo žmona ir tu... na, žinai. Kad vėl pamėginsite, 
judu... 

- Mimi, cherie, šitokių kalbų dabar iš viso nebega- 
li būti. Tu mano. Nori ji ar nenori, dabar aš vis tiek 
skirsiuosi! 

- Mat kaip? - Su palengvėjimu klesteliu ant rau- 
donosios sofos. Mmm, kokia minkšta. Ir taip patogu 
ant jos gulėti. 

- Ilgai kalbėjausi su Irma, viskas aišku, ji rimtai 
nori skyrybų! 

- Pirmąkart. 

Žoelis sutrinka. 

- Kadangi į ją rimtai žiūri jis, Patrikas. 

- Patrikas? 

- Universiteto profesorius. 

- Arji dar Birmoje? 

- Ne. Kasinėjimai baigti. Kalbėjau su ja iš Briuse- 
lio. Ar žinai, kur juodu dabar? 

- Net nenutuokiu. 

- Mano name. 

- Abu? Ir jis? 

- Taip... ir, Mimi, cherie, man tai nesvarbu. Net 
pasikalbėjau su juo. Atrodo visai nieko žmogus. Pro- 
tingas. Gerai veikia Irmą. Ar prisimeni? Kaip buvo 
anksčiau? Plūdimai, kaltinimai, įniršio priepuoliai, 
grasinimai... 

- O dabar? 

- Nuoširdžiausias draugiškumas! 

- Nieko nesuprantu. 

Žoelis kikena: 

- Irmai pasisekė, tas vyras turi pinigų. Žinai, ką jis 
pasakė? Žodis žodin? Kartoju: „Aš turtingas, bran- 
gusis mesjė, aš pasirūpinsiu, kad nenukentėtumėte 
per skyrybas“. 

- Gal jis mano, kad tu nenori skirtis? 

- Gal ir taip. 

- Vadinasi, tu neprarasi namo. 

- Ko gero, ne. 

- Bet kodėl... kodėl, kodėl tada Irma gyvena ne 
pas jį? Jei jis turtingas? Kodėl jis atsikraustė pas ją? 

- Jis kaip tik perstato apartamentus. Jie didžiuliai, 
centre, visai prie Metropole viešbučio. Jis rengia nau- 
jas vonias, naują virtuvę, tenai ištisa statybų aikšte- 
lė, jis manęs paprašė leidimo gyventi, kol viskas bus 
baigta! 

- Iš tiesų - kodėl ne. 

- Taip! Kodėl ne? Tokia maloni kaip dabar Irma 
man dar NIEKUOMET nebuvo, garbės žodis, dar 
niekuomet! 

- Juo geriau. Ačiū Dievui! 

Žoelis pamąsto. 

- Aš tik galvoju, kodėl dabar viskas eina kaip iš 
pypkės, va šitaip staiga! 

- FEIREWALK! Mon amour! Mudu išdrįsome pereiti 
per degančias žarijas! 

- Tiesa! Visiškai pamiršau. 

- Ir vis dėlto man knieti... 

- Kas? Kas tau knieti, brangioji? 

- Ar išsilaikys... Irmos ir to Patriko santykiai! 

- Kodėl neturi išsilaikyti? 

- Na... Jis tikrai ne toks puikus lovoje kaip tu. 

Žoelis džiugiai nusijuokia. 

- Šiandien man tu vėl pataikauji. 

- Juk tai tiesa. 

Žoelis padelsia. 

- Niekad tau nesakiau, bet su Irma niekuomet ne- 
buvo taip gera kaip su tavimi. 

- Tikrai? Kodėl? 

- Mudu netinkame vienas kitam. 

- Ir vis dėlto tuokėtės? 

- Žinoma! Irma norėjo šeimos, saugumo, namo, 
šuns, gerai uždirbančio vyro, ji mėgsta gaminti valgį, 
priimti svečius... aš vienturtis, tai man patiko. Bent 
iš pradžių... Gal juodu su Patriku labiau tinka. 

- Tada ji tikrai sublogs. 

- Jau. Sublogo. Šešetu kilogramų. Sako, kad jau 
pastebimai. Tikrai panašu į laimę... Ir nutiko dar 
kai kas. 

- Kas? 

- Niekuomet neatspėsi! Jis patinka vaikams. 

- Nieko sau! 

- Šnekėjausi telefonu su sūnum ir su Rozi. Žinai, 
ką jie sakė? Patrikas pakvietė juodu pietų. Irma irgi 
buvo, vakaras praėjo darniai. - Jis juokiasi, aišku, 
jam palengvėjo. 

- Gal ir aš jiems patiksiu. 

- Ir taip patinki! Aišku kaip dieną. 

- Manai? 

- Ak Mimi, brangioji, mudu galime planuoti. Sau! 
Ar galėtumei gyventi Briuselyje? Gal? 

- Aš myyyyliu Paryžių. 

- Žinau. Žinau. Pasikalbėsime, kai grįšiu, okei? 

- Okei. Kaip sekasi filmuoti? 

- Geriau. Mes persikraustėme į viešbutį. Su kondi- 
cionierium. 

- Be tarantulų? 

- Be tarantulų, gyvačių, varano... Mimi, brangio- 
ji, aš taip laukiu šeštadienio. Šeštadienį vėl būsiu pas 
tave. Aš tavęs ilgiuosi, ma cherie, tu pati mieliausia 
visame pasaulyje! 

Kai pagaliau baigiame kalbėtis, pusė šešių. Nak- 
tis praėjo. Nė akimirką nesudėjau bluosto, bet nesu 
pavargusi. Ilgai maudausi, paskui, užuot atsigulusi, 
taisausi pusryčius. 


Nuo šokimo išalksti! Jau seniai šitiek nesuvalgiau 
gerdama kavą. Ir valgydama grožiuosi ryto dangumi 
virš Paryžiaus: jis auksinis ir melsvas. Maži debesė- 
liai žvilgančiais rožiniais kraštais. Trokadero fontanai 
dar nejįjungti, liftas, keliąs į Eifelio viršūnę, dar ne- 
veikia. Kaip fata morgana Švč. Jėzaus širdies bažny- 
čia kybo virš Monmartro tyrame ryto ore. Balzamas 
sielai. Ne, negaliu išvažiuoti iš Paryžiaus. O gal vis 
dėlto galiu? Staiga apima nuovargis. Gal numigsiu 
truputį. O paskui guliu savo prašmatnioje opiumi- 
nėje lovoje ir mąstau apie Žoelį. Ilgiuosi jo smailaus 
liežuvėlio, putnių švelnių lūpų, auksinės odos, myli- 
mų rankų, to neskubrumo, su kuriuo jis įsismelkia į 
mano kūną, švelniai švelniai, kad neskaudėtų. 

Man jo viskas patinka, ir kaip vaitoja, kaip mur- 
ma, kaip krūpčioja miegodamas. Ilgiuosi švelnaus jo 
juoko, meilaus žvilgsnio, džiaugiuosi tuo nauju jaus- 
mu, kad žiūrėsiu į jį ir galvosiu: „Taip! Jis mano!“ 
Pala! Ką čia girdžiu? Mat tylutėliai įsijungusi radiją: 
POINTER SISTERS I want a man with a slow hand! I 

want a lover with an easy touch! Jos dainuoja apie Žo- 
elį! Be jokios abejonės! Burkuoja iš laimės, pagaliau 
radusios tikrą talentą, švelnų, meilų, be jokio drasky- 
mosi, be skubėjimo, pajėgų visą naktį! Tai juk gyvut 
gyviausias Žoelis. 

Mano vyriškis! 

Ir štai jis čia, tas išsiilgtas šeštadienis, Drakono 
metų liepos 22-oji. Šiandien ne tik grįžta Žoelis, šian- 
dien teka ir mano mažylė Mija, ir aš atsiklaupusi dė- 
koju Dievui, kad ne aš prisiekiu amžinai mylėti Mar- 
loną merijoje, Bate, trijų šimtų svečių akivaizdoje. 

Lenis ir Pegė taip pat tenai. Kai tik pabaigs, paro- 
dys man filmą apie tas vestuves. 

Marlonas ir mažylė Mija. Ar juodu sutars? Man 
įdomu, kas bus toliau. Nuo pat Havajų nieko apie 
Miją nebegirdėjau. Turėsiu ieškotis naujos stilistės, 
jeigu kas nors išeis su bent vienu iš tų keturių filmų 
projektų. 

Šiandien po ištisos savaitės aš pirmąkart nebesu 
studijoje. Nebedirbu su DRAGON SEMINAKRS. An- 
želita išblizgino mano butą, aš ėjau pirkinių: valgio 
Žoeliui ir sau ir daiktų, kurių niekuomet gyvenime 
dar nebuvau parsinešusi namo - degtukų. Žiebtuvė- 
lio. Dviejų sidabrinių žvakidžių. Auksinių ir raudo- 
nų žvakių. 

Nusiperku šildiklių ir padedu ant bambukinio sta- 
lo. Nusiperku nuostabius žibintus terasai. Aš dar ne- 
minėjau, bet net užsirūkiau cigaretę klube Bolivudo 
naktį. Iš viso pirmąkart. 

Bet man buvo negardu. Taigi nieko nepraradau. 
Bet išdrįsau prie pat burnos prisikišti degančią ciga- 
retę, taip arti, jog pajutau karštį... 

O kai paskui atvyksta Žoelis su glėbiu dovanų - 
batiko skarelėmis, sidabro papuošalais, - po valgio, 
po pasakojimų, kai sugulame į opiuminę lovą, tada 
ir padarau tai: uždegu jį, slibiną. Iš tiesų jo šviesa 
nuostabi. Ir išsipildo viskas, kaip ir pranašavo Žoelis: 
tamsi šilta vasaros naktis, du įsimylėjėliai Paryžiuje, 
opiuminėje lovoje, ir jokios lempos, tik slibinas, kuris 
šviečia kaip auksinis žibintas. 

Mylimės visą naktį, lėtai, jausmingai, su pilnomis 
švelnumo pertraukomis, Žoelis patiria du orgazmus, 
o aš vienintelį, pačiame gale, bet jis raudonas, auksi- 
nis ir toks stiprus, kad degu dar valandėlę po to, kai 
viskas jau baigta. 

Ir Žoelis iškart lieka pas mane. 

Mat namo grįžti negali. Perstatymai Briuselyje 
užtrunka. Patriko apartamentai vis nebaigiami ir 
nebaigiami, Žoelis dabar pirmąkart atvyksta tiesiai 
pas mane. 

Bet tik ne mano bute! Kad ir kaip karštai mylėda- 
ma, aš nepakenčiu gyventi su vyru, kuris savo dra- 
bužiais, batais, kompiuteriu, baldais ir knygomis ga- 
dintų vaizdą. Tai jau praeitis. Iš to niekuomet nebuvo 
nieko gero! Man reikia nuosavos viešpatijos. Ir laimė 
tebesitęsia: dviem aukštais žemiau manęs išsikraus- 
to sutuoktiniai. Atsilaisvina šimto penkiasdešimties 
kvadratinių metrų ploto butas. Žoelis kaipmat jį išsi- 
nuomoja. Butas tvarkingas, nereikia net perdažyti. Di- 

delė svetainė, kabinetas, trys miegamieji, didžiulė vir- 
tuvė, didžiulė vonia. Kai atvažiuos jo vaikai, visiems 
užteks vietos, galės čia, Paryžiuje, jaustis kaip namie. 
Beje, vaikai žavingi. Mes visi puikiai sutariame. 

Paskui rugsėjį aš pirmąkart švenčiu gimtadienį. 
Atvyksta mano motina, Lenis, Pegė, draugai iš Mi- 
lano, Majamio, Singapūro, Romeo Kotis ir Monika, 
kuri atneša man Bebė dovaną. 

Patiekiamas didžiulis tortas, dega penkiasdešimt 
šešios žvakutės, aš pasilenkiu prie tvilkinančių karš- 
čiu liepsnelių ir jas užpučiu. Man visai nebaisu. 

Ak, kokie jie nuostabūs, tie Drakono metai! 

Spalio mėnesį vėl pamatau mažylę Miją. Pirmą- 
kart po kelionės į Havajus. Na, mačiau ją vestuvių 
filme, kurį mums, Žoeliui ir man, parodė Lenis. 

Tai buvo triukšminga šventė: Marlonas - pats gra- 
žiausias Liudvikas XV, koks tik yra buvęs, bent jau 
blizgesiu dusyk pralenkė tikrąjį karalių. Visas apsi- 
karstęs briliantais - net priekyje, krūtinę - kaip Indi- 
jos maharadža. 

Mažylė Mija, vien rožinė ir auksinė, atrodė kaip 
daili lėlytė. Laimė ir švelnumas, kur mesi akį. Marlo- 
nas ištisai prie jos lankstėsi, bučiavo į kaktą, laikė už 
rankos, koketavo su ja (ir su kamera), vėduodamasis 
žydra ir balta prašmatnia vėduokle. Tiktai Lorio ne- 
buvo. Vėliau sužinojau, kad jis leido laiką savo ato- 
grąžų Eldorade. 

Mažylė Mija ištesėjo žodį. Iš tiesų atsiuntė man 
Pompadur suknią. Ta dabar kabo mano drabužinėje, 
tviskėdama prabanga! 

O tada atsirado ir ji pati. Paskambino telefonu. Lyg 
niekur nieko, nors mėnesių mėnesius buvo dingusi 
tartum skradžiai žemę. 

- Sveika, didule, - išgirdau ploną vaikišką jos bal- 
selį, - ar turi valandėlę laiko? Aš Paryžiuje. 

Nustebau. Mat nė kartelio nemačiau jos tenai, 
princo rezidencijoje. Kaip ir Marlono. Taip pat nega- 
lėjau jai prisiskambinti. Visi numeriai buvo pakeisti. 

- Bet tu juk ne bute, - pasakiau. 

- Ne, aš Eliziejaus laukuose. Gal išgertume kavos? 
Penktą? Chez Fouguet's restorane? 

— Žinoma, mielai. Džiaugiuosi. 

- Aš irgi, tik neišsigąsk, kai mane pamatysi. 

- Kodėl? Kas nutiko? Juk negali būti nėščia. 

- Panašiai, - atsiduso mažylė Mija ir padėjo ragelį. 

Ką gi, įsivaizduoju, kas yra. Tiek to. Taip džiau- 
giuosi, kad pagaliau vėl ją pamatysiu, po trijų mė- 
nesių, ateinu pusvalandžiu anksčiau negu sutarta. 
O kas tenai sėdi? Stiklinėje terasoje? Gale, prie sie- 
nos? Prie didžiulio pyrago gabalo, kurį skubiai tar- 
šo? Mažylė Mija! Dvigubai sustorėjusi! 

Taip ir spėjau. Vargšelė! 

Bet kaip keista: pyragų ir saldumynų Mija anks- 
čiau niekada nemėgo! Ir neapkentė juodos spalvos! 
Ir vis dėlto dabar ji su juodu kostiumėliu, nes viliasi, 
kad toks drabužis paslėps apkūnumą! Juoda spalva 
ne plonina, o sendina, taip ji tvirtindavo. O dabar? 
Matyt, visiškai nusivylusi! 

Ji pamato mane. Mojame viena kitai. 

- Sveika, mažyle. - Atsisėdu šalia. Bučiukas į abu 
skruostus, ilgai žvelgiu jai į veidą. 

Vargšelė, abu žandai išsipūtę. Įkypos akys dar la- 
biau sumažėjusios. Gaila. O buvo dailučiukė! 

- Bet tau gerai sekasi, - sako mažylė Mija, - visa 
spinduliuoji. Ar gyveni su Žoeliu? 

Linkteliu galvą ir pasakoju apie Irmą, profesorių, 
skyrybas ir du filmus, kuriuos sukūrėme po Havajų. 
Baigtas ir DRAGON SEMINAKRS. Filmas vykęs. Loris 
tučtuojau sumokėjo priedą, net nereikėjo priminti. 

- Visai nesistebiu, - sako mažylė Mija.- Loris 
okei. Tu jam patinki. Kaskart, kai matomės, tik ir kal- 
ba apie tave. 

- Kada jį matei? 

- Kai buvome Fidžyje. 

- Na, ir kaip? 

- Tikras rojus. Jeigu ne Marlonas. - Ji atsidūsta. - 
Tas žmogus labai labai sudėtingas! Viskas, ką apie 
jį sakei, tiesa. Įdomu tik tai, kad niekas nieko nepa- 
stebi. Vos iškeliame koją iš namų, jis elgiasi kaip ką 
tik įsimylėjęs sutuoktinis, glėbesčiuoja mane, ima už 
rankos, žarsto meilikavimus visiems girdint. Bet vos 
grįžtame namo, smunka į savo kabinetą! Jam aš lyg 
mirusi. 

- Žinau. 

- O jeigu jis ne kabinete, tada Bate, savo priima- 
majame. 

- Mat kaip. 

- O jeigu ne Bate ir ne kabinete, ištisas valandas 
pliurpia telefonu. Arba rašinėja bloknote, arba mato- 

si su Kati, toji moteris viską Žino, juodu viską apta- 
rinėja... 

- O tu ar mėginai? Gvildenti tas dvi temas? Seksą 
ir pinigus? 

Mažylė Mija linksi. 

- Mėginau. Padeda. Bet paskui jis pavirsta tikru 
paršu, iš to man jokio džiaugsmo. 

- Pamokysiu tave, kaip jį suvedžioti. 

Mažylė Mija giliai atsidūsta. 

- Jį suvedžiotumei tu, Mimi, ne aš! Tu gera lovoje. 

- Iš kur žinai? 

- Jis sakė, kad suprasčiau, jog aš tokia nesu. 

- Koks akiplėša! Nežiūrėk rimtai! 

- Žinoma! - Ji vėl užsisako pyrago, vadinasi Ope- 
ra, jis plokščias, labai gardus, iš kakavos ir kavos, 
tūkstančio kalorijų, jeigu ne kaloringesnis. Penki kąs- 
niai - pyrago kaip nebūta. Dar niekuomet nesu ma- 
čiusi šitaip skubiai valgančio žmogaus! 

- Nuo kada įjunkai į saldėsius? - klausiu. 

- Kai su niekuo nebepermiegu. Matai, aš ryte ryju! 
Mirštu iš nuobodulio! Man tik keturiasdešimt dveji! 
Gyvenu kaip vienuolė. Dirbti man neleidžiama. Ant- 
svoris aštuoni kilogramai! Kai esu tokio ūgio! Ne- 
kenčiu pati savęs! 

Ji ima tyliai kūkčioti, tas juodas kostiumėlis, ran- 
kos ant kelių, užsimerkusi tylutėliai verkia. Retkar- 
čiais balsu atsidūsta. 

- Tu greit sublogsi, - sakau ir paduodu jai nosinai- 
tę, - jei nori, aš tau padėsiu. 

- Jis man įkando, patį pirmą kartą... 

- Man taip pat. Viską žinau. 

- Jis man per šiurkštus. Visąlaik skauda. O jeigu 
pasiskundžiu, įsižeidžia ir nebesikalba su manimi. 

- Jis nekaltas, - sakau po valandėlės ir gurkšteliu 
arbatos, - tokia prigimtis. Jis negali pasikeisti, tik ap- 
simesti trumpą laiką. Ar nori laikyti už rankos? O gal 
ir taip nebedaro? Lovoje? 

Mija atsidūsta. 

- Daro. Tai jam patinka. 

Kikenu. 

- Kokia idilė, ar ne taip? Moteriški apatinu- 
kai? Riebus kremas? Miego kaukė? Ar dar dažosi 
plaukus? 

- Ne, jie vėl žili. 

- Ar bent pinigų negaili? - Mija linkteli galvą. - Ir 
papuošalų. Matai! 

Tai tiesa. Mažoji Mija net blizga nuo papuoša- 
lų. Niekuomet nesu mačiusi jos tokios apsikarsčiu- 
sios brangenybėmis: didžiuliai auskarai, dvi eilės 
brangakmenių ant kaklo, dvi briliantinės apyrankės, 
daugybė žiedų, taip pat, kaip buvo išdabinęs mane 
anuomet, gegužės mėnesį, kai lankėmės pas jo moti- 
ną gražučiame name Bato priemiestyje. 

- Taip, - atsidūsta mažylė Mija ir pasukioja bliz- 
gančius žiedus, - piniginių rūpesčių neturiu. Pirmą- 
kart gyvenime. 

- Tai irgi neblogai, - guodžiu. 

- Ingmaras Švedijoje. Antraip būčiau iškart pas jį 
lėkusi. Mudu puikiai sutarėme lovoje. 

- Saldainiuko tau reikia kuo skubiau. 

- Tučtuojau! - Pasako taip dramatiškai, kad nusi- 
juokiu. 

- Gali pasmaližiauti, - pasakau, - jis sutiks. Ar ži- 
nai, ką pasakė man)? Jei mudu ir nebemiegosime, vis 
tiek nesiskirsime. Svarbiausia, kad jį mylėčiau. O jei- 
gu ko trūksta, galima pasiieškoti iš šalies, su kitais... 

Mažylė Mija bukai spokso į mane. 

- Mimi, tu puti miglas! Jis trokšta visiškos ištiki- 
mybės! Jokio melo ar apgaulės... 

- Ar jis tau nerodė knygos? IŠSISKYRIMAS SU 
MEILE IR LYTINIU GYVENIMU? Juk viskas tenai 
parašyta! 

- Šiandien pirmąkart išgirdau. Jis sako, kad yra iš- 
tikimas, nori tik manęs, o lova ne taip jau ir svarbu. 

- Paklausk! Arba verčiau nieko neklausk, tiesiog 
padaryk. Man jis būtų leidęs net su Žoeliu. Tik turi 
būti atsargi. Kad niekas nepastebėtų. 

Mažoji Mija atsidūsta balsu. 

- Tai gal man pasakysi kur? Kur aš tokį rasiu? Da- 
bar skrendame į salą, tenai visi dėvi moteriškus dra- 
bužius. 

- Tikrai ne visi. O jeigu visi, pasirink kokį gražų 
pietietį iš darbuotojų. Ar viešbutis jau baigtas? 

- Ne, dar ne. Bus atidarytas per Kalėdas. 

- Matai? Juk tenai krūvos normalių darbininkų, 
kurie myli moteris... kiek laiko tenai gyvensite? 

- Amžinai. 

- Amžinai? - nustebusi šūkteliu. 

- Mes išsikraustome! Marlonas ir Loris sukūrė 
nuosavą valstybę, jie nebesutinka būti valdomi. Mes 

liksime saloje, tenai dabar bus mūsų nuolatinė gyve- 
namoji vieta. Nežinau, kaip ištversiu. 

Ir ji vėl pravirksta. 

Guodžiu kaip įmanydama, bet niekas nepadeda. 

- Gal turi man kokių vaistų? - kūkčioja ji. - Nuo 
depresijos? - Ir vėl sunkiai atsidūsta. 

Turiu. Jeigu nuolat šitaip dūsauji kaip mažylė 
Mija, padeda Ignatia - vaistai nuo nervų. 

- Išgersi penkis žirnelius Ignatia. Rytą, kol guli 1o- 
voje. Kaipmat padės. 

- Kurjų gausiu? 

- Bet kokioje vaistinėje. 

Mažylė Mija liaujasi verkti. 

- Ar tu aplankysi mane? Saloje? 

- Su malonumu. Jeigu tavo Marlonas nepriešta- 
raus. Bet spėju, kad jis nenorės. 

- O Loris nori. Žino, kad mudvi šiandien susitin- 
kame, jis liepė man pasakyti, jog tu būtinai turi at- 
vykti! Kai tik galėsi. 

Užsisakau mažą Espresso, geriu ir mąstau. 

- Žinai, - sakau tada, - tau bus visai neblogai. 

- Kas? - Mažylė Mija užsisako didžiulį puodelį 
karšto šokolado ir įsideda tris gabalėlius cukraus. 

- Tas persikraustymas, sala, moteriški drabu- 
žiai... 

- Kodėl? 

- Tu juk stilistė! Tarp transvestitų! Gali jiems pa- 
tarinėti. Kurti gražius drabužius. Jie visi pinigingi. 
Dauguma siaubingai mieli, galėtumei išsišėlti rėks- 

mingiausiais drabužiais, dirbtumei darbą, kuris tave 
džiugintų. 

- Apie tai net negalvojau, - sako mažylė Mija ir iš- 
pučia įkypas akutes. 

- Tu atidarysi nuosavą madų saloną. 

- Bet... jeigu Marlonas prieštaraus... 

- Tada pasitelk Lorį. Kad tau padėtų. Jei nori, ga- 
liu su juo pasikalbėti. 

Mažylė Mija žiūri į savo didelį, briliantais nusags- 
tytą rankinį laikrodį. Tada išgeria šokoladą, labai 
skubėdama, ir atsistoja. 

- Pražiopsojau laiką. Marlonas ims plėšytis iš pa- 
siutimo! Padavėjau! - pasimoja jį ir sumoka. - Mimi, 
aš tau pavydžiu. Talento ir laisvės... 

- Sukurk savo madą, tada kaipmat pasijusi geriau. 
Kur tau reikia? Pavešiu taksi. Okei? 

- Pas Marloną, - šaukia ji irzliai,- jis manęs 
laukia. 

- Kur? 

- Man nevalia sakyti. 

- O... įprastas slapukavimas. Kiek būsite Pary- 
žiuje? 

- Nežinau. Juk jį pažįsti. Visąlaik keičia nuomonę, 
turėjome skristi jau rytoj... bet viskas nuolat keičiasi, 
paskutinę akimirką. 

- Kai vėl pasimatysime, papasakosiu tau apie gro- 
žio dietas. Kaipmat sublogsi. Okei? 

- Taip! Bet verčiau papasakok man anksčiau! Tele- 
fonu! Paskambinsiu, kai tik galėsiu. 

Išsibučiuojame. Tada išsiskiriame. Mažylė Mija 
skuba į vaistinę Eliziejaus laukuose. Aš sėdu į taksi ir 
važiuoju į oro uostą. 

Po dviejų valandų išskrendu. 

Į Graikiją. Irgi į salą. Aloniso. Georgė Vithoulkas, 
vienas garsiausių homeopatų pasaulyje, tenai veda 
seminarą. 

Šiandien išskrido ir Žoelis. Filmuoja Vilniuje. Su- 
sitiksime po trijų savaičių. Ne Paryžiuje, o jo name 
Briuselyje. Pirmą kartą. Praleisime tenai dvi savai- 
tes. Gal šįmet ten atšvęsime Kalėdas. Su jo vaikais. 
Gal visi kartu, Žoelis, vaikai, Patrikas, Irma, mano 
motina, jos draugas ir aš. Mes visi kultūringi ir su- 
augę, sako Žoelis. Gal ir pavyktų. Tačiau mudu dar 
svarstome. 

Iki Kalėdų daug laiko. Lapkričio mėnesį mudu su 
Žoeliu dirbsime Bangkoke. Paskui iki metų pabaigos 
dar norėčiau išlaikyti du svarbius egzaminus. 

Kas žino? O gal po Naujųjų aš aplankysiu mažylę 
Miją? Atogrąžose? Lorio žemės rojuje? Ir pasižiūrė- 
siu, kaip tenai viskas vyksta? Toje nuosavoje vals- 
tybėje! 

Lėktuvas pakyla. Perskrodžiame pilką debesų ap- 
klotą, šiandien Paryžiuje lijo. Mes jau virš debesų, vis 
šviesiau ir šviesiau, štai, spindi saulė! Kiek aprėpia 
akys, visur žydras dangus. 

Atsilošiu sėdynę ir šypsausi. Toks puikus kaip da- 
bar gyvenimas jau seniai bebuvo. Ir visiškai pagrįstai 
galiu tikėtis, kad ir toliau toks liks. 

raėjo penkeri metai. 
Kiek nuostabių dalykų nutiko. 

Man dabar šešiasdešimt vieneri, esu diplomuota 
homeopatė, bet studijuoju mediciną, kad niekas ne- 
pasakytų, jog esu „netikra“ gydytoja! 

Taip, mielieji, mat esu laiminga tik tada, jei galiu 
mokytis ko nors nauja. Jei nesimokau, kaipmat gal- 
voju: gyvenimas bėga, o aš jo neišnaudoju! 

Aš labai sėkmingai darbuojuosi kaip homeopatė. 

Jau galėčiau iš to pragyventi. Tačiau gydau la- 
bai pasirinkdama ligonius, nes vis dar tebesidomiu 
filmais. 

Sukūriau serialą LINKSMAS KLIMAKSAS, jis 
pelnė didžiulę sėkmę. Jį pirko visame pasaulyje, net 
Kinija, Japonija, Pietų Korėja ir Taivanas, kur ištisai 
rodo. Iš viso dvylika dalių. Populiariausios yra dvi. 

Apie DRĄSĄ (FIREWALK) ir apie grožio priemo- 
nes, kurias galima ir valgyti. 

Pati buvau šio serialo prodiuserė, nors tai ir nepi- 
giai kainavo. 

Iš kur pinigai? 

Jie dėkingos ligonės. Ką aš sakiau, kai išsiskyriau 
su Marlonu ir netekau vilties gauti milijoną svarų? 

Jei likimas panorės, bus ir milijonas. Iš kitur. Ir jis at- 
sirado. 

Minima ligonė buvo aštuonerius metus paraly- 
žiuota po sunkaus poliartrito, ir man pasisekė. Paly- 
ginti per trumpą laiką nuo mano gydymo jai page- 
rėjo, o dabar, praėjus ketveriems metams, ji visiškai 
sveika. 

Ji apvažinėjo visą pasaulį, viską išbandė, visokias 
stebuklingas priemones, visokiausius gydymo kur- 
sus, kreipėsi į garsius gydytojus, niekas negelbėjo! 

O dabar ji vėl slidinėja! Gali keliauti, lipti į kalnus, 
šokti, ir dėkinga turi būti Hanemanui ir jo švelniems 
gydymo būdams. 

Toks bus mano kitas didelis projektas. 

Apie šio genialaus gydytojo gyvenimą. Vaidybinis 
filmas apie karštai mylimą, didžiai gerbiamą Samue- 
lį Hanemaną, išgelbėjusį begalę gyvybių. Įsivaizduo- 
ju įspūdingą epinį pasakojimą su gražiausiais kostiu- 
mais, rinktinėje aplinkoje, geriausią iš geriausių, kaip 
ir dera gerbiant tikrą geradarį. 

Jau rašau scenarijų, man prieš akis kyla vaizdai, 
pati jo darbo pradžia Vokietijos širdyje, kur ir gimė, 
1755 m. balandžio 10 d., sunkūs mokslo ir klajonių 
metai, ir jo gyvenimo saulėlydis čia, Paryžiuje, kur 
mėgavosi didžiausia šlove, taip, iš čia jis pavergė pa- 
saulį. Čia ir mirė 1843 m. liepos 2 d., sulaukęs aštuo- 
niasdešimt devynerių! 

Žinau, žinau! Vaidybiniai filmai neapsakomai 
brangūs! Ir man reikia geriausių aktorių. Antraip 

filmas bus pasmerktas žlugti. Tai kas mokės? Vieną 
tokį pažįstu! Jis išgalėtų! 

Lorensas Goldas! 

Ar sugebėsiu jį prikalbėti? Pamatysime. Pirmiau- 
sia turi būti gatavas scenarijus. Bet aš jau pasakojau 
Lorensui, ir jis nepasakė NE! 

Dar neaplankiau S. G. jo žemės rojuje, bet mažylė 
Mija pasakoja man visas naujienas, viską žinau, kuo 
gyvena tajo karštai geista nuosava valstybė. 

Dvylika kartų per metus jis rengia seminarus ir 
FIREWALK. Viskas išperkama prieš kelis mėnesius. 
Tai, ką uždirba, lieka Loriui, nes jam nereikia mokėti 
mokesčių. Saloje dabar jau du dideli viešbučiai, visa- 
da pilnutėliai. 

Tenai atskrenda ir išskrenda Marlono ligoniai, kai 
kurie net eina per ugnį, lyg atgimę grįžta namo vi- 
siškai pasitikėdami savimi, sustiprėję naujam gyve- 
nimui. Ir vis grįžta tenai, nes sala, pasak Mijos, tikras 
rojus. 

Visą dieną gali vaikščioti pusnuogis, kasdien 
maudytis, Mijos namas skęsta tarp orchidėjų ir bu- 
genvilijų, nusileisti nuo jos palmių sodo iki jūros tik 
dvidešimt žingsnių. Ji turi savo įlankėlę, o vanduo 
turkio spalvos, skaidrus lyg stiklas ir šiltas. Bet pats 
geriausias dalykas: ji turi madų saloną ir kuria žavin- 
gus apdarus įnoringiems ponams. Jai siuva ir mezga 
šeši vyrai, dailūs mikliarankiai Pietų šalių amerikie- 
čiai, ir niekas nesako: „Tai pernelyg ekstravagantiš- 
ka!“ Priešingai. Juo didesnė paklausa tokiems drabu- 

žiams, kurie juo labiau krinta į akis, juo labiau blizga, 
juo išmoningiau pasiūti. 

Žinoma, ji kuria drabužius Merilinai Flim ir Gol- 
di, dukart per metus keliauja pirkti audinių, į madų 
peržiūras, tada ir pasimatome. Retkarčiais pasitaiko 
ir vienas kitas saldainiukas. Ir ji vėl sublogo, neteko 
visų aštuonių kilogramų antsvorio. Po bado dietų vėl 
liekna ir daili, kokia ir buvo anksčiau. 

Daviau jai Nux vomica, Marlonui, kai kada jis net 
išgeria šių vaistų. Marlonas dabar valstybės pre- 
zidentas, o Loris kancleris, juodu vis dar nuožmiai 
riejasi. Abu neapsakomai jautrūs ir ugningo būdo, 
trinksi durys, dūžta stiklai, nirtulingi riksmai plė- 
šo atogrąžų naktį. Jeigu juodu nebūtų giminaičiai ir 
jeigu vienam taip nereikėtų kito, be abejonės, seniai 
būtų nugalabiję vienas kitą. Bet dabar po kiekvieno 
susirėmimo eina prašmatnus taikymasis. TEGYVUO- 
JA NUX VOMICA! Jei Marlonas jos išgeria, kartais 
net ištisą mėnesį nekyla jokių rietenų. Tada jo taip 
lengvai neįžeisi, jis nesijaučia persekiojamas, nebijo 
sąmokslo, jam pagerėja apetitas, o čiaupais nebeteka 
užnuodytas vanduo. 

Beje, užnuodytas vanduo: kino žvaigždė kaip 
inkstas taukuose. Jos teatras Bate perstatytas į praš- 
matnų kino teatrą. Tenai dieną naktį rodomas filmas 
NUGRIMZDĘ JŪROJE. Aš ir Žoelis keliskart norėjo- 
me pasamdyti ją filmui. Bet ji tenori tik verkti ir ken- 
tėti, taigi nieko neišėjo. 

Edis, aistringas jos garbintojas, įkūrė Gretos Gold 
fanų klubą. Ten jau septyni nariai. Jis leidžia mėnesi- 

nį žurnalą apie filmą, seniai atsikratė visų antidepre- 
santų. 

Kasmet juodu skrenda į salą pasisvečiuoti. Tenai 
rodomas filmas NUGRIMZDĘ JUROJE. Dažniausiai 
salė pustuštė, bet ji uoliai dalija autografus ir bemaž 
nesipyksta su Marlonu. 

Mat tas sumokėjo visas jos skolas. Ir nuolat laiku 
perveda jai didžiulę sumą pinigų MOTINOS ATLY- 
GIUI, atsidėkodamas už tai, kad jį pagimdė. Dabar ji 
laiko liokajų ir sodininką, rengia pietus savo gerbėjų 
klubui ir laukia scenarijaus filmui, išgarsinsiančiam 
ją labiau už Monro, Garbo ir Mėją Vest drauge. Edis 
gyvena su ja. Juodu puikiai sutaria. 

Mija ir Marlonas vis dar susituokę, gyvena saloje 
tame pačiame name, bet miega atskirai. Tačiau vie- 
šai rodosi drauge. Marlonas nori būti normalus pre- 
zidentas, su žmona prie šalies. Ir jis nebedėvi žvejų 
striukės, o kai keliauja į Europą, vilki pagal užsaky- 
mą siūtas eilutes su liemene. Bet namuose jis tebėra 
dailioji ponia Flim. 

Nemačiau jo penkerius metus. Užtat Loris man 
nuolat skambina. Mat puoselėja didžiulį sumanymą, 
todėl jam reikia manęs. Kas tai per sumanymas? 

Jis pastatė sanatoriją... savo žemės rojuje, nesun- 
kiems ligoniams, nes tie apdovanotieji dieviško ta- 
lento kibirkštimi, kurie atskrenda į salą, - aktoriai, 
šokėjai, dainininkai, rašytojai, kino menininkai, mo- 
deliai ir dailininkai - yra vegetarai, sveikai gyvena ir 
rūpinasi savimi. 

Ne, pagrindinis tikslas yra grožis ir atjaunėjimas, 
profilaktika ir atsipalaidavimas, sielos ir kūno laimė! 

Taip, žmogui niekuomet negana. Net patys gra- 
žiausieji nori būti dar gražesni, tai gamtos įgeidis. 
Bet jei kas nors būtų negerai, aš, kaip homeopatė, ga- 
lėčiau padėti. 

Loris tiki tuo be jokių išlygų. Kodėl? Aš jį išgy- 
džiau. Nuo rūkymo. Jis nebepapsi rožinių cigarečių. 
Jo oda pagražėjo, jam nebeskauda skrandžio, net 
nervai sustiprėjo, jis kaip tik mokosi paklusti, ne vien 
įsakinėti! 

Aš turėčiau tapti jo asmenine, šeimos ir rūmų gy- 
dytoja, už tai jis siūlo man krūvą pinigų. 

Bet aš nenoriu vien uždirbti daug pinigų, noriu 
kurti ir filmus, kurie padėtų kitiems. Noriu būti nau- 
dinga Žmonių visuomenės nare. 

Nenoriu kada nors gėdytis savo gyvenimo šioje 
gražioje planetoje. Ir noriu būti gerai įvertinta ten, 
kai vėl grįšiu namo, ten, iš kur esu kilusi. Žinau, kad 
naudingesnė galiu būti Paryžiuje. 

S. G. aš pasiūliau Romeo Kotį. Jis puikus homeo- 
patas. Ir nori išvažiuoti iš Europos iki to laiko, kol 
perims savo dėdės sanatoriją Žydrajame Krante. 

Bet tai nereiškia, jog nenoriu aplankyti salos. Ke- 
liausime tenai lapkritį, aš ir Žoelis, tenai bus šeimos 
šventė. 

Mat tada pasimatysime su motina. Loris ją pa- 
kvietė vesti šokių seminaro. Užsirašė dalyvių iš viso 
pasaulio, pabaigai vyks didžiulis baleto vakaras Bue- 

nos Airėse, Rio de Žaneire ir Brazilijoje! Aš ir Žoelis, 
žinoma, filmuosime viską nuo pat pradžių. 

Ir dar pasimatysime su vienu žmogumi, Riku iš 
Anglijos, grožio chirurgu, kuris nuvežė mane į oro 
uostą tada, kai pabėgau nuo Marlono Bate. Kaip jau 
sakiau, jis geriausios mano motinos draugės sūnus. 
Ta draugė irgi bus tenai. Ne viena. Su ja mažasis 
Stabsas. Rikas tikrai turi sūnų! Jį pagimdė Bobio se- 
suo Nora. Sūnus kaip nulietas Rikas, jo akys, rankos 
ir apvalios ausytės. Visi myli tą vaiką. 

Tik Bobio nebėra. Mat jis nebuvo toks puikus vi- 
rėjas. Ir nemėgo namų, vaiko riksmas jį siutino. Vos 
gimus Stabsui Rikas su juo išsiskyrė. Vaikas dabar 
vėl pas Norą. Rikas moka alimentus. O Riko mama 
nesitveria iš laimės. Pirmąkart motinos ir sūnaus 
santykių netemdo joks šešėlis. Ji turi anūką, gavo, ko 
norėjo. 

Rikas turi užimti vyriausiojo gydytojo vietą sana- 
torijoje. 

Dabar jam bandomasis laikotarpis. Mija sako, kad 
jis turi naują draugužį, dvimetrinio ūgio juoduką, 
kuris kaip pusdievis šoka sambą. 

Kas daugiau? 

Marlono haremas liko Europoje. 

Doli Makintoš gyvena Londone, dideliame name 
Primrouz Hilel, vadovauja D. B. DRAGON SEMI- 
NARS, ieško dalyvių ir uoliai rodo mano filmą. 

ir namą, be to, rūpinasi filialais Ciūriche, Stokhol- 

me, Miunchene, Vienoje, Briuselyje, Amsterdame ir 
Madride. 

Bet laikyti kontorą Paryžiuje neapsimokėjo. Prin- 
co rezidencija parduota. Libaniečiui mados karaliui. 
Pegė jį surado. Pegė ištekėjo už Lenio, o kadangi ji 
darbšti ir nenori sėdėti nieko neveikdama, prekiau- 
ja nekilnojamuoju turtu. Butą ji pardavė už puikią 
kainą. Loris neprarado nė skatiko, niekad nebūčiau 
patikėjusi! 

Šiaip ar taip, dabar namo priešais mane langus 
puošia elegantiškos baltos užuolaidos. Ir į tą butą 
vaikšto patys dailiausi berniukai su meilingiausiais 
šuniukais. Ypač sutemus... 

Beje, sutemos: man jau metas! Turiu eiti į koncertą. 
Esu jau apsirengusi, raudonu kostiumėliu plačiu si- 
jonu ir apspaustu liemeniu, pabrėžiančiu lieknumą. 
Sidabriniai aukštakulniai bateliai, ilgus juodus plau- 
kus prilaiko blizgančios šukos. 

Taksi man nereikia. Dvi stotelės Boskė prospektu, 
per Seną, Almos aikštę, ir aš prie Eliziejaus laukų te- 
atro. Ši diena didžioji. Manęs jau laukia su bilietais 
Monika. Tai ilgai lauktas vakaras: Bebė pirmąkart 
groja Paryžiuje. Sibelijaus Koncertas smuikui su di- 
džiuoju orkestru, sukviesti kritikai, aš meldžiu Die- 
vą, kad jam pasisektų! 

Po koncerto bus vakarienė. Mums užsakytas kam- 
pinis stalas garsiajame teatro bare. Bet tas laikas 
dar toli... 

Grūstis fojė net pavojinga. Bebė Paryžiuje dar ne- 
žinomas, bet jį reklamavo televizija, bilietai išpirkti, 

visiems smalsu pasiklausyti jaunojo talento. Be žo- 
džių pasiduodame minios srautui, Monika ir aš, mus 
neša elegantiškais nuožulniais laiptais į balkoną. 
Tenai susėdame pirmoje eilėje, virpėdamos ir išsi- 
gandusios, nes Bebė klaikiai jaudinasi, net nenorėjo 
pasimatyti su Monika prieš koncertą! Ji bijo paties 
blogiausio, ta baimė persiduoda ir man. Abi neišta- 
riame nė žodžio, tik sėdime besidaužančia širdžia, 
trūkdamos kvapo, ir jau laikome špygas, nors kon- 
certas dar neprasidėjęs. 

Pagaliau gęsta šviesos. Salėje įsiviešpatauja tyla. 
Plojimais sutinkamas dirigentas. Plojimai Bebė. Jis 
puikiai atrodo su fraku. Drąsiai laikosi scenoje. Pra- 
sideda koncertas. Dabar - groja jis! Tobulai. Dailiai. 
Atmintinai. Jokio jaudinimosi nė ženklo. 

Pamažėle nurimstame, Monika ir aš. Užsimerkiu 
ir mėgaujuosi nuostabia didžiojo suomių genijaus 
muzika, prikelta gyvenimui mano mažylio mylimo- 
jo. Ir kas būtų pamanęs! Jis iš tiesų pasiekė, ko norė- 
jo! Beveik du tūkstančius žmonių panardina į laimę 
gražiais garsais, jausmingu savitu grojimu. Ir kai ap- 
link mane kaupiasi pasigėrėjimas, bemaž apčiuopia- 
mas, nuo parterio iki pačios viršutinės galerijos, aš 
atsilošiu, susidedu į skraitą rankas ir galvoju: nieko 
nesigailiu, viskas buvo taip, kaip reikėjo. 

Monika spaudžia mano ranką. Tai ir jos pergalė! 
Šypsodamos iš laimės mėgaujamės koncertu iki pat 
galo. Paskutinis taktas... valandėlė tylos, tada su- 
griaudėja plojimai. Bebė švyti iš pasididžiavimo! Nu- 
silenkia. Atsitiesia, žvilgsniais ieško mūsų balkone, 

vėl nusilenkia, eina nuo scenos, bet plojimai jį sulai- 
ko. Turi grįžti keturis kartus, keturis kartus jį kvie- 
čia atgal aplodismentai, šūksniai: „Bravo! Pakartot!“ 
Salė niekaip negali nurimti. 

Mudvi, Monika ir aš, pašokame, prasibrauname 
pro susižavėjusią minią už scenos, į Bebė drabužinę, 
kur jis jau nekantriai mūsų laukia. 

Žmonės išskiria mane ir Moniką, aš nubėgu pirma. 
Ilgas žvilgsnis - mudu puolame vienas kitam į glėbį. 
Jis labai aukštas ir liesas, sublogęs, o koncertinis fra- 
kas permirkęs nuo prakaito. Jis manęs nepaleidžia 
ir pradeda verkti. Aš taip pat verkiu. Ir juokiuosi. Ir 
sveikinu. O tada visiškai uždususi ateina Monika ir 
didžiuodamasi bučiuoja savo vaiką. 

Žinau, jis dar neturi draugės. Parašė man prieš 
koncertą, kad lauks manęs, kol vėl jo įsigeisiu. Ir 
pasidarys toks garsus, kad pati jį maldausiu sugrįžti. 
Nuostabu! Vadinasi, jis ir toliau darbuosis iš peties, 
gros kiekvieną laisvą akimirką, gerai, kad mudu išsi- 
skyrėme, dabar jis taps viso pasaulio garsenybe. 

Kodėl aš iš teisybės papasakojau šią istoriją? 

Savo beprotiškus nuotykius su Marlonu? Apie 
švelnią meilę Bebė, aistringą Žoeliui? 

Kad jūs, mielieji, pamatytumėte, jog po klimakso 
niekas nepasibaigia, kad viskas tebesitęsia su širdies 
plakimu, bučiniais ir karštomis baltomis naktimis bei 
tvaskančiais kaip sidabras orgazmais, kad esi myli- 
ma ir myli pati, kad galų gale sutinki žmogų, kuris 
tikrai tau tinka. 

O kodėl? 

Kad aiškiau matai! Kad antrąjį pavasarį pasidarai 
akylesnė, nes dingsta hormonų šydas, verčiąs mus 
daugintis, dengiąs akiratį, ta priežastis, kuri skamba 
taip: MEILĖ APAKINAI! 

Tad dažnai tik po klimakso išmoksti tikrai mylė- 
ti. O jeigu jau suradote ją, tikrąją laimę, išnaudokite 
kiek pajėgdamos. 

Ir jeigu nebeišeina: El, ŽEME! Jokių bergždžių 
kančių. Joms gyvenimas per trumpas! 

Ko aš dar išmokau? Studijuodama mediciną? 
Kvailystė baimintis amžiaus! Mums kenkia ne metai, 
o blogi įpročiai. Tai jie mus žlugdo. Rūkymas, gėri- 
mas, valgymas, ypač mėsos, niekam tikęs mūsų mi- 
tybos mokslas! 

Mėsos reikia atkurti kūnui. Tik aklas galėjo tą pa- 
rašyti. Mat patys stipriausi žemės gyvūnai buivolai, 
raganosiai, drambliai - kaip jie atkuria savo kūną? 
Ėsdami švelnius žalius lapelius. Žolę! Skerdenos pri- 
sotina kūną rūgščių ir susargdina. Šalin rankas nuo 
mėsos, jei nori likti sveikas. 

Aš iš pagrindų atjaunėjau keturis kartus gyveni- 
me: kai lioviausi valgyti gyvūnus, kai susipažinau su 
ajurveda, kai ėmiausi homeopatijos studijų ir kai ap- 
tikau badavimą dėl grožio. 

Mat badavimas ne sekina, ne blyškina ir sendina. 
Badavimas atgaivina, jaunina, išvalo ir sustangrina 
kūną. Kodėl? Ta energija, kurią kūnas paprastai su- 
naudoja virškinimui, dabar sutelkiama atjauninimui! 
Juk bet koks darbininkas savaitgalį išnaudoja poil- 
siui, kūnui to irgi reikia. Jam būtina pailsėti nuo sun- 

kaus virškinamojo darbo, kuris išeikvoja trisdešimt 
procentų visos energijos! O šių trisdešimties procen- 
tų kūnui reikia, kad atjaunėtų. 

Dingsta susikaupę riebalai, lėtinių skausmų skaus- 
melių lyg nebūta, raumenys ir organai sustangrėja, 
raukšlės savaime išsilygina, odos poros sumažėja, 
oda pasidaro sveikesnė, taip, kūnas nenori senti. Jo 
atsišviežinimo galios didžiulės. Bet jam reikia duoti 
laiko, kad galėtų jomis pasinaudoti. 

Tada, kai man sukako šešiasdešimt, kas savaitę ba- 
dauju bent dieną, tada pasijuntu lengva kaip plunks- 
nelė, o akys vis gerėja. Man nereikia akinių, net ma- 
žiausias raideles vėl matau lyg išbedžiotas. 

Taip, mielosios, mums be reikalo įvarė tą baimę. 
Po klimakso niekas nepablogėja. Atvirkščiai. Klimak- 
sas yra ATLYGIS. Tu pasveiksti! Jeigu duodi ramybę 
kūnui, išmintingam ir šauniam. Cistos ir miomos sa- 
vaime išnyksta. Bet jeigu dusini jį hormonais, augliai 
pasidaro piktybiniai, tik pamišėlė gali taip elgtis. 

Ne, nesileiskite apgaudinėjamos! Klimaksas tai 
IŠSILAISVINIMAS! Nebėr varginančių mėnesinių, 
nepageidaujamo nėštumo. Kūnas sudoroja hormonų 
perteklių ir toliau rūpinasi tik savimi. Gamina jų tik 
tiek, kiek reikia išlikti aktyviam. Jeigu suteiksi kūnui 
tokią teisę, tai lytinio potraukio hormonus jis gamins 
iki pat paskutinio atodūsio, kiaušidėse, riebalinėse ir 
nervų ląstelėse, jungiamuosiuose audiniuose, visur! 
Ir šie hormonai dabar triūsia vien meilei. Malonu- 
mui! Gyvybingumo palaikymui. Kaip atlygis! Juk 
nebaisu pastoti. 


Tiktai po klimakso aš suvokiau, kaip pajunti vy- 
rus, stiprius jų kūnus be tos silpnos vietos pilve, ku- 
rios negali suvaldyti, kuri skirta menstruacijoms ir 
spazmams - tos silpnybės dabar nėra! Ačiū Dievui! 
Ir jeigu antrąjį pavasarį imi sportuoti ar užsiiminėti 
joga kaip aš, nebėra ko bijoti, nes ant pilvo, kur anks- 
čiau pūpsojo taukai, dabar staiga išsišauna raume- 
nys, fiziškai pasijauti visai kita! 

Esi pasaulio viršūnėje. 

Man dar niekuomet taip nesisekė kaip dabar. Tu- 
riu šešių dešimtmečių gyvenimo šioje planetoje pa- 
tirtį, jaučiuosi kaip pilna brangenybių lobių skrynia 
(medicininis išprusimas, kuris gali padėti kitiems) 
ir, nors man šešiasdešimt vieneri, esu žvali, skaisti, 
glotni ir liekna! 

Esu išimtis? Tikrai ne! 

Tokių kaip aš tūkstančių tūkstančiai. Be to, įsitiki- 
nau, kad tai, kas šiandien išimtys, rytoj jau taisyklės. 
Antraip juk nebūtų pažangos, teisybė? 

Žinau, žinau! Dauguma skaitančiųjų šią knygą 
džiaugiasi kaip ir aš. O kitoms, kurios pabąla iš pa- 
vydo, ypač jaunesnėms, pasakysiu: mes nesipuikuo- 
jame savo pasiekimais, mes, nūdienos pionierės, mes 
tik nutiesiame kelią jums! Ateis metas, kai jums bus 
lengviau. Pamąstykite. 

Juk ir jums kada nors sukaks šešiasdešimt. Tada 
tai bus trokštamas amžius. Bet koks prietaras, kurį 
mes paneigiame, duos daugiau naudos jums, ne 
mums. Jums tai bus savaime suprantamas dalykas, o 
mes turime visa tai nugalėti! 

Taigi: tiktai nepavydėkite. Pavydas yra baisūs 
nuodai! Reikia išmokti ką nors duoti ir kitiems, ant- 
raip greit prisipildai neapykantos, o, kaip žinia, ne- 
apykanta bjaurina! 

Mąstyti teigiamai! Antraip nuodai iš galvos pereis 
į kūną ir susargdins jį. 

Taip, mielosios, ką dar pasakyti? 

Prižiūrėkite save ir puoselėkite, maudykitės ir 
tepkitės aliejais, mylėkite savo kūną. Valgykite tik 
geriausią maistą, ekologiškai švarų, ne skerdenas. Ir 
nepersivalgykite. Gerkite geriausius gėrimus, bet su 
saiku. Džiaukitės gyvenimu ir nesileiskite klaidina- 
mos šiais didingais savo būties metais! 

Mėgaukitės po klimakso savo nauju stipriu kūnu, 
pasišokite, jodinėkite, plaukiokite, bet duokite peno 
ir sielai. Mokykitės kalbų! Mokykitės pažinti kitas 
kultūras. Laikykite save pasaulio piliečiais. Būkite 
pakančios. Visi turi teisę į laimę, net ir ne tokie kaip 
mes. Pasaulis didelis. VIETOS UŽTEKS VISIEMS! Ir 
nieko nebijokite. 

O kaip sekasi man ir Žoeliui? 

Jam dabar penkiasdešimt vieneri, bet aš vis dar at- 
rodau už jį jaunesnė. Dar anaiptol nepasiekiau savo 
didžiausios galios. Mudu žvalūs ir sveiki, mums pui- 
kiai sekasi, nauji projektai, nauji sumanymai, mes 
daug keliaujame, dažnai ilgokai būname išsiskyrę, ir 
tai puiku! Šitaip esame apsaugoti nuo kasdienybės ir 
neišblėsta meilė! 

O geriausia štai kas: mudu nepriklausome vienas 
nuo kito finansiškai. Kiekvienas pasilieka tai, ką už- 

dirba. Seniai išsimokėjau už butą, jame nuostabūs 
baldai. Žoelis išlaikė namą Briuselyje ir butą Pary- 
žiuje. Rozi, jo duktė, čia kaip tik gyvena, studijuoja 
Sorbonoje. Kartais apsilanko ir Bertas, taip pat Irma 
su Patriku. Ir mano motina su draugu. Tada suren- 
giama didžiulė šeimos šventė. Pastarąsias Kalėdas 
visi kartu atšventėme pas mane. 

Žoelis ir aš mėgstame kviesti vienas kitą į svečius. 
Jis apmoka kelionę į salą, lapkričio mėnesį, aš kvie- 
siuosi jį apsilankyti Indijoje pavasarį, tenai bus ajur- 
vedos kursai. 

Vis dar mūviu FIREWALK apyrankę. Liepiau to- 
kią nukaldinti ir Žoeliui, nešiojame jas dieną naktį. 
Jos mudu jungia kaip sutuoktuvinių žiedų pakaita- 
las. Dažnai nešioju ir auksinį slibinuką. Jis primena 
man tuos patrakusius dutūkstantuosius metus. Kai 
mudu galų gale radome vienas kitą. 

Mano motina buvo teisi: reikia tiktai išlaukti. 

O kokia pamoka? 

Iš tikrųjų niekuomet negali būti per vėlu! 

Todėl, mielosios: aukštyn galvas! Įgyvendinkite 
savo svajones! 

Tikėkite meile! 

Pasitikėkite savimi ir savo drąsa! Išdrįskite ir lai- 
mėkite! 

Ir jeigu jums nepavyko per pirmą pavasarį, nebi- 
jokite! 

Jums tikrai pavyks antrąjį! 

Mimi Tiulipan, penkiasdešimt penkerių metų garsi 
reklaminių filmų kūrėja, gyvena Paryžiuje. Prasidėjo 
antrasis jos gyvenimo pavasaris: ji nepaprastai 
kūrybinga, studijuoja homeopatiją, kiekviena diena 
jai sklidina naujų gyvenimo iššūkių. Kitaip tariant, ji 
įsitikinusi,kad 50 metų - dar jaunystė, o 
70 metų - anaiptol ne senatvė. Ir Mimi atskleidžia 
mums, koks yra gyvenimas: jis tiesiog gražus. 
Bet gyvenimas negali būti gražus be meilės. Mimi 
susipažįsta su piniguose besimaudančiu psichiatru, 
itin aistringu transvestitu, taip pat ją karštai įsimylėjęs 
devyniolikmetis smuikininkas Bebė, bet pati Mimi 
pirmenybę teikia pasaulinio garso operatoriui 
Žoeliui, tikram moterų žinovui... 


Naujausias S. Kubelka romanas apie geriausius 
moters gyvenimo metus yra itin nuotaikingas, 
labai panašus į kitus jos kūrinius, padedąs kiekvienai 
brandesnio amžiaus moteriai kaip su sparnais 
lėkti per metus. Erotiško, linksmo ir pramoginio 


romano veiksmas vyksta gražiausiuose pasaulyje 


užkulisiuose — Paryžiuje. 


